
Ce-ar trebui să facă o fată când (a) iubitul se dovedește 
a fi un ticălos, (b) mama încearcă s-o convingă să renunţe 
la independență și să se mute înapoi acasă, (c) un tip 
misterios îi sucește capul? 


Sigur că-l iubesc pe Jonathan. Sau, cel puţin, așa cred. 
Și atunci, de ce sunt atât de tentată să fug în lume cu primul 
venit, fie el un doctor superb care a apărut de nicăieri 
și m-a luat — literalmente! — pe sus? 
La urma urmei, Jonathan e OK. Și dacă mi-a cumpărat 
o pereche superbă de pantofi Jimmy Choo cu două numere 
mai mici n-a făcut-o înadins. Şi nici n-avea de unde să ştie 
că șeful lui îmi face avansuri. Dar faptul că nu mi-a luat 
apărarea la petrecerea de Crăciun, când sus-numitul șef 
nu și-a putut ţine mâinile acasă, m-a scos din sărite. 
Rău de tot. Și, uite așa, căutarea prinţului a reînceput. 
Până într-o zi când, la nunta celei mai bune prietene, 
mi-am dat seama că am ieșit cu absolut 
toţi bărbaţii de la masă. 
Cum s-a putut întâmpla așa ceva? 
Mă cheamă Rosie şi asta e povestea mea... 


„Cărțile lui Michelle Cunnah sunt absolut fermecătoare, 
ca să nu mai spun că au un umor nebun!“ 
Meg Cabot, autoarea seriei Regina gafelor 


„O s-o adoraţi pe Rosie. E frumoasă, deșteaptă și haioasă, 
iar când inima intră în ecuaţie, e de neoprit.“ 
Romantic Times Book Review 


Scriitoare recompensată cu Romantic Times Book Club's 
Award, Michelle Cunnah face valuri cu romanele sale 
scrise într-un stil alert și foarte amuzant. Deși s-a născut 
în Sheffield, Marea Britanie, și-a petrecut copilăria în 
fascinanta Africă de Sud. Începe să scrie încă din ado- 
lescenţă, transformând basme cunoscute în scenarii. 
După ce schimbă mai multe joburi și călătoreşte în jurul 
lumii împreună cu soţul ei, Michelle îşi face debutul în 
literatură în 2003 cu romanul 32AA, care câștigă Ro- 
mantic Times Book Reviews Award, fiind desemnat cel 
mai bun roman chick lit al anului. Continuarea lui, Call 
Waiting (2004), se numără printre finalistele aceluiaşi 
premiu, ca şi Confesiunile unei iubăreţe (Confessions 
of a Serial Dater, 2005), care se bucură de un uriaș succes. 
În 2006 Michelle Cunnah își surprinde cititorii prin 
publicarea în antologia, celebră de-acum, Welcome to 
Wisteria Lane a povestirii Desperately Seeking Susan, 
despre eroina faimosului serial TV Neveste disperate. 
În afară de romanele chick lit, autoarea scrie şi romane 
pentru young adults (Almost Fabulous, 2008, şi Totally 
Fabulous, 2009). 

l 
Problema profiterolului 


Confesiunea lui Rosie: 

Uneori, aș vrea să fiu o broască-testoasă. 

Printre multe alte calităti minunate, testoasele pot respira 
cu fundul, ceea ce ar fi o abilitate destul de nimerită si 
sigură, mai ales în caz de pericol de moarte prin asfixiere... 
Partea proastă ar fi că aș fi vânată sau ucisă accidental 
până la dispariţia speciei, ceea ce nu-i grozav deloc. Dar 
cel putin n-ar trebui să stau până la sfârșitul cinei cu bles- 
tematul de șef al lui Jonathan... 


— Țara asta afurisită se duce dracului, tună Ori- 
bilul Șef la masă, cu mutra lui fălcoasă roșie de indig- 
nare şi de prea mult brandy. 

De obicei, eu sunt Rosie cea Calmă, Organizată, 
Cumpătată, de Încredere, Raţională, dar după două 
minute în prezenţa acestui om simt nevoia imperioasă 
de a-mi schimba obiceiurile de-o viață. 

Sunt teribil de tentată să-l împung cu tocul unuia 
din pantofi, care mă strâng şi-mi sporesc serios starea 
mizerabilă. Ar fi un experiment interesant să văd dacă 
tocul meu ascuţit ar dezumfla ceva din bigotismul 
lui încrezut şi făţarnic. 

Credeţi-mă, nu am tendinţe maniacale homicide, 
dar dezumflarea cu ajutorul tocului e o fantezie fru- 
moasă... vă puteţi imagina mizeria pe care Oribilul 
Șef ar face-o dacă chiar ar exploda? Tentant... dar 
gândiţi-vă la curăţenia și munca suplimentară pe care 

ar trebui să o facă personalul hotelului. Nu le-aș face 
niciodată una ca asta. 

Îmi scot pantofii strâmţi sub masă în timp ce iubi- 
tul meu, Jonathan, îmi strânge prietenos mâna liberă 
şi-mi zâmbeşte fermecător. 

Inima-mi tresare, iar asta îmi amintește de ce sunt 
aici. Ca să pozez în imaginea companiei „potrivite“ 
pentru Jonathan. Îi strâng şi eu mâna drept răspuns. 
La urma urmei, nu-și face un obicei din a mă tortura 
cu Oribilul Șef, iar acum, că picioarele-mi sunt eli- 
berate, mă simt deja de un milion de ori mai bine. 
Sângele îmi circulă din nou prin degete, ceea ce e 
întotdeauna un lucru bun. 

Zâmbetul lui Jonathan se lărgeşte într-un fel care 
înseamnă „mai târziu“, pentru că vinerea rămâne în- 
totdeauna la mine peste noapte, şi mă trece un mic fior. 
Acel „mai târziu“ al lui Jonathan e din categoria celor 
foarte, foarte bune — nu chiar ca un cutremur, dar să 
spunem doar că tăblia patului trepidează... 

Schiţez un zâmbet fără noimă şi mă întind după 
paharul cu vin. În speranţa creării unei imagini „po- 
trivite“, transmit vibrații de genul „soţia-companie 
perfectă“. Şi, deşi comesenii nu sunt o companie toc- 
mai plăcută, măcar Merlot-ul cu aromă de lemn afu- 
mat are multă personalitate. Așa că mă hotărăsc să 
mai beau un pic. 

În timp ce-mi duc paharul la gură, am sentimen- 
tul foarte ciudat că cineva mă privește. Am avut sen- 
timentul ăsta toată seara. Sunt sigură că nu-i doar în 
imaginaţia mea. 

Mă uit pe furiș prin încăpere. Şi îngheţ la jumă- 
tatea sorbiturii, când privirea aproape mi se încruci- 
şează cu cea a unui bărbat de la masa alăturată. Imediat 
ce-şi dă seama că l-am surprins, își mută privirea îna- 
poi la însoţitoarea lui. Însoțitoarea lui blondă, splendidă. 

E frumos de pică, genul ăla foarte periculos și 
încântător. Genul ăla de frumuseţe pentru care feme- 
ile stau la coadă ca să le frângă inima. Şi cu toate că 
nu sunt imună la un pic de flatare masculină, nu pri- 
cep de ce se holbează la mine. Să nu mă înţelegeţi 
greşit, sunt mai mult decât mulțumită de felul în care 
arăt. Știu că nu semăn cu spatele unui autobuz, dar 
n-aș putea fi niciodată confundată cu un supermodel. 

Nu că aș fi cât de cât interesată de el: e doar un 
mod de a face timpul să treacă și de a mă detaşa de 
Oribilul Șef... 

Desigur, Oribilul Șef nu se numeşte așa. Îl chea- 
mă Sidney Smythe-Lawrence și este director executiv 
la firma la care lucrează Jonathan. Dar așa îi spun eu 
în particular, pentru că e unul dintre cei mai nesuferiţi 
oameni pe care i-am cunoscut vreodată. 

Închid gura şi-mi concentrez atenţia asupra deser- 
tului înainte să pot spune ceva grosolan, care le-ar 
strica seara lui Jonathan și comesenilor mei. Bine- 
înţeles, n-aş face niciodată așa ceva... 

Ah, grozav — profiterol. Ador profiterolul. Toată 
crema aceea adorabilă încapsulată în aluat delicios și 
mustind de ciocolată. Dar sunt așa de greu de mâncat. 
Vreau să spun, un profiterol e prea mare ca să-l îndeși 
în gură pe tot odată. Dacă aș fi acasă, exact așa aș 
proceda, dar nu-i tocmai lucrul pe care să-l poţi face 
la o strângere de fonduri de Crăciun, în sala de bal 
a unui hotel șic, plin de oameni șic, nu-i aşa? 

— Am să vă spun eu ce-i în neregulă cu ţara asta, 
tună din nou Oribilul Șef. 

„Vai, te rog, n-o face“, gândesc, dar nu spun. În 
schimb, separ delicat un profiterol din grămadă și 
încerc să-l tai cu latul furculiței de desert. Nu-i un 
profiterol de cea mai bună calitate, așa încât rezistă la 

eforturile mele. Crema ţâșneşte din el, dar gogoașa 
dezumflată se încăpăţânează să rămână întreagă. Inex- 
plicabil, profiterolul îmi amintește de Oribilul Șef 
picurându-și perlele infatuate de bigotism peste lumea 
întreagă. 

— Numărul mare de șomeri! ne spune Sidney, 
plin de înţelepciune. E scandalos! Să refuzi să mun- 
cești pentru că dintr-o slujbă câştigi mai puţin decât 
din ajutorul de șomaj nu e, fir-ar a naibii, o scuză după 
părerea mca, susţine el cu înflăcărare. 

Rezistând dorinţei stranii de a-l înjunghia pe Sid- 
ney cu furculiţa de desert, străpung în schimb coca 
dezumflată şi-o bag în gură. Ăsta e secretul succesului 
meu. Ăsta e marele plan pentru a răzbate până la sfâr- 
şitul serii — de fiecare dată când Sidney spune ceva 
groaznic şi pretinde să fie aprobat, îmi umplu pur 
şi simplu gura, înlăturând astfel nevoia de a vorbi. 

Mestec și mă uit pe furiș la comesenii mei. Încu- 
viinţează din cap înţelepțește, agăţându-se de orice 
declaraţie a lui de parcă le-ar fi revelat sensul vieții, 
al lui Dumnezeu și al universului. Inclusiv Jonathan. 

Jonathan se întoarce spre mine şi-mi zâmbește din 
nou. Nu cu zâmbetul ăla fermecător, ci cu zâmbetul 
ăla de mulţumesc-că-îl-suporți-pe-dobitocul-ăsta. Bine- 
înteles că îl suport. La urma urmei, e perioada sărbă- 
to rilor. Anotimpul bunăvoinţei... şi-apoi, Jonathan 
e așa un scump. 

Zâmbetul lui adorabil, angelic mă face să mă simt 
dintr-odată mai bine. E atât de drăguţ și de atent — mai 
ales în ultima vreme. Tot ce am de făcut e să zâmbesc 
şi să dau din cap pentru vreo două ore. Cât de greu 
poate să fie ? Ba, pardon, să nu anticipez... 

Pe șeful lui Jonathan l-am mai întâlnit doar de 
două ori până acum. Prima oară, la puţin timp după 
ce Jonathan şi cu mine am început să ne întâlnim, 


10 


acum șase luni, la Sărbătoarea Verii organizată de com- 
panie, când mi-am vărsat „din greşeală“ cocktailul 
Bucks Fizz pe costumul lui alb de cricket... Sidney 
şi mâinile lui rătăcitoare mă încolţiseră lângă cortul 
cu răcoritoare, şi nu mi-a tihnit deloc. Era tot numai 
fălci mari și dinţi galbeni drept în faţa mea, expunând 
problema mamelor la locul de muncă — știam eu cât 
cheltuieşte ţara cu ajutoarele de maternitate și cu 
concediile părinţilor pentru copiii bolnavi? Și nu-i 
aşa că eram o fată adorabilă, tot trăncănea el, apro- 
piindu-se și mai mult de mine, și ce norocos era Jona- 
than, coate, ghionturi, clipiri din ochi. Aveam de ales: 
ori vărsam Bucks Fizz-ul, ori cotul lui neglijent se 
freca din nou de pieptul meu. 

Și a doua oară, la Balul de Halloween, când a insis- 
tat să mă învârtă o tură pe ringul de dans. De fapt, 
chiar am vrut să-l împung în ochi cu nasul meu fals 
de vrăjitoare... Să fim rezonabili, în primul rând, 
dacă ochiul lui era așa de aproape de nasul meu, în- 
seamnă că era prea aproape ca să fie în regulă, nu? 
Bleah! Dar în felul ăsta i-am pus o frână la mâna care 
hălăduia cu mult prea aproape de fundul meu decât 
ar fi fost politicos. 

— Loveşte-i unde-i doare... 

Cum Sidney își continuă tirada, inspir adânc. Şi-mi 
umplu repede gura cu Merlot. Nu-i un plan chiar așa 
de bun să beau mai mult vin ca să-mi ţin gura — și-aşa 
abia pot merge cu pantofii ăștia strâmți. Pilită şi încă 
şi mai nesigură pe picioare, cu greu aș putea oferi ima- 
ginea „corectă“, nu? 

Dar înainte de a apuca să-l opresc pe chelnerul 
sârguincios să-mi umple iarăşi paharul, am din nou 
senzaţia aceea stranie că mă priveşte cineva. 

Îmi arunc privirea spre masa de-alături... 

Și mai să cad de pe scaun, când brunetul mişto îmi 
aruncă un zâmbet înțelegător și-și ridică o sprânceană 
mai degrabă sarcastică, à la Sean Connery. Şi-mi face 
cu ochiul! 

Ce? Ce e? Mi-a alunecat rochia prea jos? Mi-a 
rămas mâncare între dinţi ? Sau îi face cu ochiul cuiva 
din spatele meu? 

N-apuc să mă întorc să verific masa din spate pen- 
tru a testa teoria identităţii greşite, că Jonathan îmi 
apucă din nou mâna liberă într-o strângere încura- 
jatoare. 

Am să-i ţin la distanță pe Oribilul Şef şi pe străinii 
periculoși cu priviri ucigătoare și sprâncene sarcastice. 
Am să mă gândesc numai la lucruri plăcute. De exem- 
plu, la plimbări plăcute în Holland Park cu Jonathan. 
Cine plăcute, intime cu Jonathan. Filme cu Jonathan. 
Minivacanţa aceea adorabilă pe care am petrecut-o 
împreună la Paris în septembrie... 

De acord, era puţin cam neplăcut când Jonathan 
comenta întruna, în public, că de fapt francezii vor- 
besc engleza, dar pretind că n-o vorbesc anume, ca 
un fel de pedeapsă pentru că i-am bătut la Water- 
loo... şi la urma urmei, el încerca să înveţe limba lor 
afurisită, așa că puteau fi un pic mai înţelegători cu 
el. Personal, cred că atitudinea lui era cea care-i deranja 
mai degrabă decât franceza lui de începător. Toți erau 
drăguţi cu mine... 

Dar ăsta-i doar un defect minor. Toată lumea le 
are, nu-i aşa? Uitaţi-yă la mine — am o tendinţă, dar 
una micuță, să exagerez cu planificările. Îmi place să 
fiu organizată. Și, personal, nu cred că-i ceva greșit 
în asta. Îmi place previzibilul. Îmi place să ştiu ce fac 
și când fac. 

Cred că pe Jonathan îl enervează uneori când 
spun „Nu, nu mă pot întâlni cu tine duminică seara, 

pentru că trebuie să mă ocup de facturi, să-mi fac 
ordine în hârtii şi alte chestii administrative“, la fel 
cum mă enervează și pe mine defectele lui. Dar, vedeţi, 
avem atât de multe în comun, încât putem trece peste 
celelalte. Sunt atât de multe lucruri care ne plac amân- 
durora, iar asta-i bine, nu ? Interesele împărtășite sunt 
vitale pentru a face să meargă o relaţie. 

— Să ne rugăm să meargă naibii... 

Aşa zice bunica Elsie. Nu despre rugat ~ mă refer 
la relaţii. O relaţie bună, solidă e ca o pereche de pan- 
tofi comozi. 

La început, strâng și presează, pentru că picioarele 
trebuie să ţi se obișnuiască cu ei. Trebuie doar să ai 
răbdare și să-i forţezi. Și, în definitiv, sexul nu ţine o 
veșnicie, şi ce mai rămâne atunci ? Afecţiune, interese 
împărtășite şi o confortabilă, previzibilă rutină. 

Of, pantofi... Acum, că știu că nu mi s-au necro- 
zat degetele, mai bine m-aş încălța ușurel înapoi 
înainte să mi se umfle picioarele. 

Rahat. Unde naiba-mi sunt pantofii? Intru în 
panică în timp ce bâjbâi după ei cu degetele de la pi- 
cioare. Mă gândesc repede şi-mi scap din greșeală pe 
jos furculița de desert. Da, un truc vechi. Dar eficace... 

— Au, pardon, murmur către cei de la masă, dar 
nimeni nu bagă de seamă pentru că, bineînţeles, Sid- 
ney e în centrul atenţiei și toţi sunt căzuţi în extaz. 

Bag capul sub masă cu nonşalanţă. Apoi mă bag 
cu totul. Cum au ajuns chestiile astea blestemate aşa 
departe de picioarele mele? Mă întind și mă chinui 
să apuc pantofii nesuferiţi. 

— Ce faci? șuieră Jonathan cu voce şoptită. 

Repede. Repede.. . În bâjbâiala mea precipitată, 
îmi ia o veșnicie să mi-i pun la loc în picioare. 

— Rosie, şuieră din nou Jonathan, și-mi dau seama 
că la masă s-a lăsat tăcerea. 

— Ei, poftim, tună Oribilul Șef. Ce Dumnezeu 
faci acolo sub masă, Rosie? 

— Ăă... 

Înșfac furculița de desert. 

— Am auzit totul despre ce fac domnişoarele atunci 
când se bagă sub masă la cină, spune Sidney cu subîn- 
teles, și toată masa râde cu el. 

— Am găsit-o. 

Ridic furculiţa de desert. Toţi ochii sunt pe mine, 
şi ştiu că faţa îmi arde de jenă. 

— Așa spun toate. 

Oribilul Șef râde cu râsul lui oribil, iar eu roşesc 
şi mai tare când chelnerul îmi ia furculița murdară 
şi-mi dă alta. 

Îmi doresc să se deschidă pământul și să mă înghită, 
dar din fericire Sidney, ajutat de coniacul pe care l-a 
consumat, trece la altă diatribă. 

Ah, de ce am minţit când Jonathan m-a întrebat 
într-o doară ce număr port la pantofi? Pur și simplu 
nu puteam recunoaște că port același număr ca și el. 
Aşa că i-am spus o mărime cu două numere mai mică. 

Nu m-am gândit că poate fi ceva rău în asta — nici 
o femeie nu vrea să admită că are picioarele cât 
şalupele (cum atât de fermecător spune bunica Elsie 
despre picioarele mele), nu-i aşa? Mai ales că eu am 
numai un metru cincizeci şi șapte... 

Nu mi-a trecut nici o clipă prin minte că Jona- 
than îmi va aduce din călătoria lui de afaceri în Man- 
hattan pantofii ăştia Jimmy Choo adorabili, din satin 
negru, mărimea 40. Adică, sunt splendide, sunt minu- 
nate, dar a fost o surpriză, pentru că lucrurile se cam 
răceau între noi. Chiar mă gândeam să mă despart 
de el... 

Dar nu puteam s-o termin cu el după asta, nu? 
Așa cum spune buna mea prietenă Jess, trebuie să-i 

dai omului o șansă. Nu te poţi descotorosi de el după 
numai câteva întâlniri pentru că n-ai dat relaţiei timp 
suficient să evolueze. Mai ales după un asemenea gest 
încântător. Și mă bucur că n-am făcut-o. Jonathan și 
cu mine am devenit mult mai apropiaţi de atunci. 

Pantofii erau totuși o mică problemă. Nu-i pu- 
team returna, pentru că ar fi însemnat să-i cer lui 
Jonathan chitanţa. Dar, mulţumită miracolului care 
se numeşte World Wide Web, am comandat online 
exact aceeași pereche, mărimea mea adevărată. Tot 
sunt un pic strâmţi, fiindcă n-au fost croiţi pe un 
calapod lat, dar cel puţin îi pot purta fără teama că 
am să mă schilodesc pe viaţă. 

Din nefericire, pantofii aproape potriviţi au de 
obicei nevoie de vizite la cizmar; flecurile trebuiau 
schimbate și, în haosul total care a fost ziua mea de 
azi, am ajuns prea târziu ca să-i mai pot recupera. lar 
Jonathan m-a rugat să-i port în seara asta, special... 

— Ca va bien, chérie? murmură Jonathan doar 
pentru urechile mele. 

E așa un scump. 

Uitându-mă în treacăt primprejurul lui Jonathan, 
nu pot să nu-l zăresc din nou pe frumosul străin. Ei 
bine, chiar e mişto. Într-un fel periculos, ceva de genul 
Hugh-Jackman-în-rolul-lui-James-Bond. Arată ca un 
tip care se întâlneşte mai degrabă cu femei fascinante, 
superbe decât cu femei ca mine, anoste și care arată 
doar OK. În timp ce-și înclină capul ca să-și asculte 
însoţitoarea, începe să râdă, iar în stomacul meu se 
contractă ceva. Partenera lui îţi taie pur și simplu 
respiraţia — slabă, blondă, exact ca-n filmele cu James 
Bond... 

— Chérie ? mă înghionteşte Jonathan, şi încerc să 
uit de frumosul străin și să mă concentrez asupra mea 
şi a foarte frumosului meu iubit. 

Jonathan e frumos într-un fel bun, care inspiră 
încredere, și sunt foarte norocoasă că-l am. 

— N-am nimic. Adică, je vais bien, mint eu, încru- 
cişându-mi degetele la spate. 

Îmi place că vorbește cu mine în franceză, zău 
că-mi place. Şi dacă n-ar fi fost interesul comun pen- 
tru franceză, nu ne-am fi cunoscut niciodată. Ne-am 
îndrăgostit unul de celălalt făcând exerciţii de conver- 
saţie la un curs seral, ceea ce e romantic, nu-i așa? 

Eu eram acolo pentru că mi se păruse un plan bun 
să-mi lărgesc orizonturile. De asemenea, fiindcă mă 
bătea gândul să mă duc în concediu în Franţa, și e 
frumos să fii în stare să spui măcar chestiile elemen- 
tare în limba ţării pe care o vizitezi. E bine să te 
străduieşti un pic, nu? 

Jonathan se înscrisese la curs pentru că firma lui 
are afaceri în Europa și pentru că vrea să poată dis- 
cuta în limba lor cu „afurisiţii ăia de francezi aro- 
ganţi“, cum îi numește el, cam nepoliticos de altfel. 

— Dacă pretind ajutor de la stat, atunci ar trebui 
puşi să sape gropi pentru stat. Și-apoi să le umple la 
loc. Asta i-ar învăţa minte pe nătărăii leneși, tună 
Sidney, așteptând să fie aprobat de comeseni. 

Capetele se înclină a încuviinţare. Toate, mai puţin 
al meu. 

— Absolut. 

Graham Hurst, principalul concurent al lui Jona- 
than, și nevastă-sa, Cynthia, dau din cap într-o sin- 
cronizare perfectă. Îmi amintesc de căţeii și pisicuţele 
alea pe care ţi le cumperi ca să le pui în spatele mașinii. 

— Tu ce crezi, Jonathan ? întreabă Oribilul Şef. 

— E, cu siguranţă, un concept interesant de abor- 
dare a problemei șomajului, răspunde Jonathan mie- 
ros, dând și el din cap, iar eu mă foiesc pe scaun. 

Jonathan îmi strânge din nou mâna liberă pe sub 
masă, așa că îmi muşc limba. lar când ochișorii ageri 
ai lui Sidney se întorc spre mine, intru în panică, 
fiindcă ştiu că n-o să fiu în stare să spun ceva cât de 
cât agreabil. 

Ce pot face? Nu vreau să provoc nici un fel de 
agitaţie inutilă, dar nici n-am de gând să concurez 
cu o asemenea infatuare. Repede, înșfac un profiterol 
nemutilat și mi-l îndes în gură. 

— Și tu, Rosie, probabil că vezi tot timpul așa ceva 
la, ăă, mica ta firmă de angajări. 

Se râde zgomotos. Graham și Cynthia hohotesc 
cel mai tare, observ. Lui Sidney i se pare foarte dis- 
tractiv că eu le găsesc oamenilor slujbele potrivite. Mi 
se pare foarte enervant că îmi desconsideră cu atâta 
brutalitate mica agenţie, care — trebuie să spun — e 
destul de prosperă. 

— Hmmff, fac eu, arătând spre gura mea. 

De fapt, cred că ideea de a înfuleca profiterolul 
întreg s-ar putea să fi fost o greşeală... 

— Pariez că ţi-e greu să găseşti oameni pentru 
slujbele prost plătite, nu-i aşa? Cu toţi ticăloșii ăia 
leneşi fugind de truda cinstită? 

— Hmmiff, fac din nou, în timp ce cantitatea uriașă 
de aluat şi cremă din gură ameninţă să mă sufoce. 

— Agenţia lui Rosie se descurcă foarte bine, spune 
Jonathan foarte loial, în vreme ce mie îmi arde faţa 
şi mă înec încercând, fără succes, să înghit ceva din 
profiterol. 

Cred că mi se face greață. Serios, cred că o să vo- 
mit... ori asta, ori voi avea nevoie de manevra 
Heimlich. 

Frumosul străin își ridică o sprânceană sarcastică 
în semn de ai- nevoie-de-ajutor ș şi pare că nu ştie dacă 
să stea pe loc sau să se apropie. Arată un pic îngri- 
jorat. Dar şi eu mă îngrijorez — mai ales că nimeni 

de la masa mea nu-și dă seama că s-ar putea să fiu în 
pericol de a-mi da duhul pe loc. „James Bond să-mi 
sară în ajutor“, mă gândesc, când el se ridică în picioare, 
iar mie încep să mi se bulbuce ochii. 

— Da, dar e numai un venit temporar, rânjeşte 
Sidney. Ai să renunți când o să apară ăia micii. Am 
spus întotdeauna că mamele care muncesc nu fac 
decât să secătuiască resursele societăţii... 

Și chiar atunci, în acel moment, îmbucătura prea 
mare de profiterol mă doboară definitiv și mă gân- 
desc cu disperare la broaștele-ţestoase. Cum încep să 
icnesc și mai tare, apuc disperată șervetul şi-l ţin în 
dreptul feţei. Exact la timp ca să tușesc şi să împroşc 
afară toată pasta aceea amorfă şi ciocolatie. 

Liniştea subită care învăluie masa e dureroasă, în 
ciuda zgomotului de la celelalte vreo treizeci de mese 
din sala de bal. Comesenii noștri îi aruncă lui Jona- 
than zâmbete fals-compătimitoare, în timp ce se feli- 
cită în gând pentru că ei au niște partenere ori neveste 
aşa de manierate. 

Sunt umilită. Şi ușurată că trăiesc. 

Nu pot să cred că tocmai am scuipat ce-aveam în 
gură în faţa acestor oameni. 

— Ăă, scuze tuturor. Jonathan sare în picioare. Cred 
că Rosie are nevoie de puţin aer curat. Jonathan mă 
apucă de cot. Îi spun mereu să nu muște mai mult 
decât poate mesteca, ha, ha, ha, continuă Jonathan, 
iar mie-mi ţâşnește sângele în obraji de rușine. Şi de 
enervare un pic. ' 

Jonathan mă ia grăbit de la masă, iar eu, șontâ- 
căind în pantofii prea strâmţi, sunt distrusă şi-mi 
doresc să fiu oriunde, numai aici nu. 

Şi, când trecem pe lângă masa învecinată, fru- 
mosul necunoscut îmi zâmbeşte iarăşi compătimitor. 

De data asta, în loc să-mi facă din ochi, ridică discret 
degetul mare în semn de încurajare. 

Amabilă intenţia, dar acum stânjeneala mea este 
totală... 


— Dar ce-a fost în mintea ta, să-ţi îndeşi chestia 
aia întreagă în gură ? sunt primele cuvinte pe care le 
spune Jonathan odată ajunși în holul hotelului. 

Deloc bine alese. 

Mă zbârlesc şi mai tare, pentru că eu sunt partea 
vătămată şi am o nevoie teribilă de un pic de com- 
pasiune şi înţelegere. Și mă dor picioarele. 

— A fost singurul lucru la care m-am putut gândi 
ca să mă abţin să nu-i zic șefului tău ce sculă respin- 
gătoare e, spun fără să mă gândesc. 

— Rosie. Ochii lui Jonathan se măresc de uimire, 
pentru că de obicei eu nu sunt așa directă. Cel puţin, 
nu cu el. Eşti... cam grosolană. 

— Ei, bine, Oribilul Șef are efectul ăsta asupra mea, 
spun, prăbuşindu-mă pe una dintre canapelele ma- 
sive, bine îndesate. 

— Nu-i mai spune așa în public, şuieră Jonathan 
în timp ce verifică împrejurimile să nu mă fi auzit 
careva. 

— Stai liniștit, îi spun, rezemându-mi capul de cana- 
peaua confortabilă. Sunt cu toţii prea ocupați să se 
gudure pe lângă el ca să se mai obosească să ne spio- 
neze. Și crede-mă, continui, încercând să-mi mișc un 
pic degetele de la picioare, aș putea să-i zic mult mai 
urât de-atât. Pe tine nu te enervează niciodată? 

Slavă Domnului că-mi pot relaxa și eu picioarele! 

— Uite, ştiu că uneori e un tip dificil, zice Jona- 
than așezându-se lângă mine și luându-mă de mână, 


19 


dar nu crede nici măcar jumătate din ce spune. O face 
doar un pic pe grozavul. 

Nu sunt aşa uşor de înmuiat. 

— Şi în mintea ta ce-a fost de ţi-ai cerut scuze 
pentru mine în felul ăla? Mușc mai mult decât pot 
mesteca? M-ai făcut să par complet idioată. 

Obosită și deprimată de o zi așa lungă și dezas- 
truoasă, glasul îmi tremură și brusc mă îneacă plânsul. 

— Îmi pare rău, draga mea. Braţul lui Jonathan 
mă cuprinde într-o clipă și mă cuibăresc în căldura 
lui liniștitoare, inhalând mirosul familiar al pielii și 
al coloniei lui. N-am vrut să te supăr. Doar că... știi 
cât de très importantă e promovarea asta pentru 
mine. 

Mă întreb, uneori, dacă promovarea este pentru 
el mai importantă decât mine. 

— Nu mai importantă decât tine, naturellement, 
adaugă Jonathan, dându-mi un sărut grăbit în creș- 
tetul capului. Dar e numai pentru ce soir, la urma 
urmei. Nici măcar nu trebuie să socializezi cu Sidney 
atât de souvent... 

Aici are dreptate. Îmi ridic capul de la pieptul lui 
şi mă uit la fața lui dulce, îngrijorată. 

— Ai văzut expresia de pe faţa lui Graham Hurst? 
Ştii cât de mult am muncit pentru promovarea asta, 
şi cât de disperat e să mi-o fure, spune Jonathan, în- 
cruntându-se. 

Bietul Jonathan. Înţeleg foarte bine cât de impor- 
tant este să avansezi în cariera pe care ţi-ai ales-o. Sunt 
cam în aceeași situaţie cu agenţia mea de angajări. La 
început, a trebuit să muncesc chiar mai mult decât 
acum ca să o pun pe picioare şi să funcţioneze. Înţeleg 
şi cât de important e să ai un partener înțelegător. 
Ivan, fostul meu iubit de acum doi ani, își pierdea 
foarte repede răbdarea cu mine. 

— Şi mie-mi pare rău, îi spun, întinzând o mână 
spre faţa lui, iar el întoarce obrazul şi mă sărută drept 
în palmă. Doar că, după episodul cu mama, şi cu 
prăjitorul care arde pâinea și toate celelalte, am deve- 
nit un pic irascibilă. 

— Pui mic, ai avut o jour terrible. Eşti aşa un înger, 
îmi spune Jonathan, ștampilându-mi încă un sărut 
în palmă. Ce-am făcut ca să te merit? 

Adorabil, nu? Vedeţi, uneori mă tem că nu sun- 
tem foarte potriviţi unul pentru celălalt. Să fie oare 
doar din cauza fobiei mele faţă de angajamente? Nu 
că eu cred că aș avea o fobie faţă de angajamente... 

— Facem în felul următor, îmi zice Jonathan. Tu 
rămâi aici. Am să-ţi aduc niște bitter şi-o să te simţi 
mult mai bine. 

— OK, spun, fericită să mă refugiez în hol pen- 
tru o vreme. 

Vedeţi, Jonathan știe ce simt şi încearcă să-mi facă 
pe plac. 

Înainte de Jonathan, doi ani de zile n-am avut nici 
un iubit. Mai precis, de când m-am despărțit de Ivan. 
Prietenii îmi spuneau că petrec prea mult timp la ser- 
viciu tocmai ca să nu-mi caut Alesul. Şi ca să nu-i simt 
lipsa lui Ivan. De fapt, ei cred și că i-am făcut vânt lui 
Ivan pentru că devenea prea serios. Dar asta nu-i deloc 
adevărat. Cel puţin, nu cred. 

— Voilă. 

Jonathan se întoarce și zâmbesc. Ştiam că mă pot 
baza pe el. 

— Acum, relaxează-te și încearcă să-ţi revii, îmi 
spune punându-mi coniacul pe măsuţa de cafea. 

Şi atunci observ că e doar un singur pahar de 
coniac. 

— Tu nu bei? 

— Aă, nu chiar acum. Nu te superi dacă mă duc 
să socializez un pic, nu? Ai să fii în regulă aici câteva 
minute singură, nu-i așa? 


Sunt tentată să stau cu coniacul medicinal în față 
cât mai mult posibil numai ca să nu mă întorc la 
strângerea de fonduri, dar, în mod ciudat, mă simt 
abandonată stând aici de una singură. 

Desigur, înţeleg cât de importantă este socia- 
lizarea în astfel de ocazii — nu ştii niciodată pe cine 
întâlneşti, și-apoi, să recunoaștem, biletele au fost 
foarte scumpe. Dar strângerea de bani pentru acte 
caritabile în folosul copiilor e o cauză atât de bună. 
Sora lui Sidney e un fel de guru al strângerilor de 
fonduri, ea a aranjat totul. Pornirile şefeşti trebuie 
să fie o trăsătură de familie... 

Rapid, mă gândesc să-mi verific mesajele de pe 
telefonul mobil. L-am închis când am ajuns aici 
pentru că maică-mea are obiceiul să mă sune la orice 
oră din zi, chiar și atunci când îi spun cu mult înainte 
că îmi va fi imposibil să vorbesc. 

Dar pur și simplu nu sunt în stare în momentul 
ăsta să mai fac faţă la vreunul dintre dezastrele fami- 
liei Mayford, fie ele reale sau imaginare. Va trebui 
să se descurce fără mine o seară. Am să verific când 
ajung acasă. Sau mâine... 

Salvarea mea ar fi să sun un prieten, creând ast- 
fel impresia că nu sunt o persoană singură și tristă, 
ci una care tocmai à evadat de la petrecere ca să dea 
niște telefoane importante. 

Dar Carmen și Paul vor fi prinşi în obișnuita lor 
ceartă de vineri seara şi nu vor fi încântați să fie 
întrerupţi din spartul farfuriilor și din urlat. Nu știu 
de ce fac asta, dar Carmen zice că e doar o formă de 

exprimare. Iar sexul de după e fenomenal. Costisitor 
însă, din punctul de vedere al străchinilor. 

Jess trebuie să fie la cursul de tricotat de vineri 
seara. Ea zice că-i la mare căutare acum, cică nu-i 
deloc ca o întâlnire de babe așezate în cerc. După cât 
se pare, e plin de modele cu dragoni și cranii și oase 
încrucișate — noua petrecere rave. 

Coniacul a ajutat, zău că da. Mă ridic şi-mi nete- 
zesc rochia. Şi chiar dacă picioarele mă dor, acum mă 
simt în stare să fac față restului serii, indiferent ce 
s-ar mai putea întâmpla. 

Cu gândul ăsta în minte ajung la masa noastră. 
E practic goală, iar pe Jonathan nu-l văd nicăieri. În 
schimb, Cynthia e disponibilă, ceea ce înseamnă că 
măcar n-o să stau singură. În mod normal, ar trebui 
să fie bine — chiar dacă ar vrea să vorbească despre 
au pair-ul ei şi al lui Graham sau despre noua casă 
superluxoasă de vacanţă. 

De data asta însă, e un dezastru. A început să cânte 
muzica, lumea dansează lent pe Have Yourself a Merry 
Little Christmas, iar Sidney se îndreaptă spre masă din 
direcţia toaletei. Știu că m-a reperat şi că un dans cu 
mine e următorul lucru în agenda lui, pentru că 
privirile mijite îi sunt fixate pe mine. E un om cu o 
misiune. 

Va fi greu să-l refuz, mai ales că ar părea o moji- 
cie din partea mea să nu dansez de Crăciun cu el. Dar 
pur și simplu nu pot face față. În afară de faptul că 
nu-i vreau mâinile nicăieri prin preajma mea, nu 
vreau nici să-i stric ploile lui Jonathan spunând ceva 
stupid. Misiunea mea: trebuie să-l evit. 

Înainte de a apuca să reflectez la consecinţele acţiu- 
nilor mele, apuc braţul bărbatului care trece pe lângă 
mine. Orice — orice numai să-l evit pe Oribilul Șef. 

— Scuzaţi-mă, spun un pic isterizată, în timp ce 
Sidney se apropie. Ştiu că nu ne cunoaștem şi că pro- 
babil nu ne vom mai întâlni niciodată, și știu că ăsta 
e genul de lucru pe care-l fac oamenii în filme, nu în 
viaţa reală, dar aţi accepta să salvaţi o persoană com- 
plet necunoscută de la un dezastru sigur și de nişte 
mâini rătăcitoare şi diabolice ? N-ar dura decât vreo 
două minute. Vi-l dau pe primul meu născut. 

— E o ofertă destul de dramatică, dar situaţiile 
extreme cer măsuri extreme, răspunde o voce bari- 
tonală plăcută şi amuzată. Întâmplător, aveţi noroc. 
Salvarea domnișoarelor în primejdie e una dintre spe- 
cialitățile mele. 

Şi când îmi ridic privirea spre fața salvatorului meu 
ad-hoc, îşi ridică o sprânceană sardonică spre mine. 

Vai. 

E el. 


2 
Dancing Queen 


Confesiunea lui Rosie: 

Stiati că, dacă vorbiti fluent cel puțin două limbi străine, 
n-o s-o luați razna la bătrâneţe? 

Aș vrea să nu-i fi dat lui Jonathan articolul ăla, pentru că 
studiul se referea la oameni care vorbesc ambele limbi 
fluent, nu una fluent și pe cealaltă doar așa, o spoială. 
AȘ vrea ca Jonathan să nu vorbească franțuzește cu mine 
în public. Știu că nu vrea să pară snob, dar mă face să 
mă crispez un pic... 


Să scap de Sidney este ultima mea grijă acum, când 
sirene de avertizare îmi urlă în creier, şi mă întreb 
cum poate un bărbat să fie atât de mortal de atrăgător. 
E aşa nedrept pentru sexul slab... 

Ovarele mele trădătoare jubilează, sărind imediat 
în poziţie de drepţi, urmate îndeaproape de celelalte 
organe trădătoare. De fapt, de toate celelalte părți 
trădătoare ale corpului. Până și degetele de la picioare 
îşi găsesc loc să se miște. 

Şi ştiu că stau aici cu gura căscată într-un mod 
deloc atrăgător. E atât de lipsit de demnitate să-ți curgă 
balele. Trebuie să-mi amintesc cum se vorbeşte. Și 
să respir ar fi bine. E doar un bărbat şi-atâta tot. Un 
seamăn... 

Îmi dreg glasul ca să-mi testez corzile vocale slă- 
bite. Sunt o mulțime de lucruri pline de duh, amuzante 

pe care le-aș putea spune acum ca să-l farmec cu per- 
sonalitatea mea scânteietoare. 

— Ah, tu eşti, care-mi iese pe gură, nu e unul din- 
tre acele lucruri. 

Nu că vreau să-l vrăjesc, bineînțeles. De ce mi-ar 
păsa ce crede despre mine? Bineînţeles că nu-mi pasă... 

— Da, cred că putem fi siguri că sunt, într-adevăr, 
eu, spune el, zâmbindu-mi de la o înălțime de cel 
puţin un metru optzeci. 

Părul negru şi ondulat îi vine pe frunte și vreau 
să mă întind să-l ating. Are dinţii ușor încălecaţi, ceea 
ce e foarte drăguţ. Strânge din ochi așa frumos și 
clipeşte aşa... periculos. 

— Mi-ar plăcea să stăm şi să vorbim, să te cunosc 
un pic mai bine înainte de a-mi permite să pun mâi- 
nile mele pe persoana ta, dar cred că sursa necazurilor 
tale este pe cale să se năspustească asupra noastră, 
spune el, înclinându-și ușor capul în direcţia lui Sid- 
ney cel de neoprit ca un tanc Sherman. Ar trebui să 
ne ocupăm de salvarea ta acum. Crezi că ai putea să 
dansezi în pantofii ăştia? E o melodie lentă, așa că 
nu va presupune prea multă mișcare. 

— Dans. Da. Bun plan, spun, bâlbâindu-mă ca o 
idioată desăvârșită. 

— Îmi cer scuze că trebuie să-mi pun braţul în 
jurul tău într-un mod atât de familiar, dar promit să 
nu-mi las mâinile să cutreiere prea departe, zice el, 
și aproape uit să mai respir când îmi ia mâna într-a 
lui şi și-o petrece pe cealaltă în jurul taliei mele. A, 
bun. Bing Crosby — întotdeauna o alegere înțeleaptă 
pentru orice petrecere de Crăciun, nu crezi? 

— Eu, ăă... bâigui, căutând cu disperare o idee. 
Orice idee, cât de mică... 

Ah, dar zâmbește adorabil. Nu! Uită de asta. Nu 
e o idee bună. 

— Ştii, ţi-ai putea pune și tu mâna pe talia mea. Am 
fost întotdeauna de părere că modul ăsta liber de a-ţi 
ţine mâinile în timpul unui dans e cam neangajant. 

— Cum ţi-ai dat seama ? trântesc, punându-mi de 
probă braţul în jurul lui. 

— Doamne, ce bine e. Prea bine. Alt gând nepo- 
trivit. Apropo de pantofi, adaug, pe când începem 
să ne legănăm în ritmul cântecului Pm Dreaming of 
a White Christmas. 

— A, s-ar putea să fie din pricina pregătirii mele 
medicale. Zâmbeşte și mai larg. Noi, doctorii, avem 
metodele noastre secrete de a distinge pantofii prea 
strâmţi. 

Ah, e și mai rău decât am crezut. Nu numai că e 
adorabil și periculos și zâmbește încântător și miroase 
grozav, dar mai şi salvează vieţi! 

— Sau ar putea fi din cauza felului în care șontâ- 
căiam după experienţa vecină cu moartea, spun eu, 
doar un pic cinică. 

— Ei, asta îmi năruie metodologia secretă, râde 
el, iar inima îmi stă o clipă în loc. Şchiopătatul a fost 
un indiciu important. De ce porţi pantofi care-ţi sunt 
prea mici? M-a fascinat toată seara. 

— Crede-mă, povestea pantofilor nu e interesantă, 
îi spun eu, pentru că, ei bine, mă face să mă simt mini- 
onă. Ai obiceiul să te uiţi la pantofii femeilor? Ar tre- 
bui să sesizăm Colegiul Regal al Medicilor? 

— Nu, râde el, şi trebuie să-mi muşc buza ca să 
nu oftez de cât de bine mă face să mă simt râsul lui. 
Oricât de interesat aș fi, din punct de vedere strict 
profesional, de starea sănătăţii degetelor tale de la 
picioare, nu ele erau grija mea principală. Ar fi cara- 
ghios să spun că nu m-am putut abţine să te privesc 
pentru că ești de departe cea mai interesantă și mai 

frumoasă femeie de aici și că mă întrebam cum aș 
putea scăpa de plictiseala serii şi să te dau pe spate? 

Vorbele lui au efectul unui duș exact atât de rece 
cât am nevoie. Sunt de înălțime medie. Părul mi-e 
drept, aproape negru şi-mi ajunge exact până sub 
urechi. Am un ten sănătos și ochi albaștri, frumoşi. 
Sunt potrivit de atrăgătoare. 

— Caraghios e prea puţin spus, zic întorcându-mă 
pe pământ cu un bufnet. 

Mi se pune un nod în gât. Tipul ăsta, pe care-l 
botez imediat Dr. Love, are replici grozave şi maniere 
fermecătoare la căpătâiul bolnavilor, pun pariu. Dar 
sub nici o formă, în nici un caz nu poate să creadă 
că sunt frumoasă. Mai ales în comparație cu propria 
lui parteneră de cină. 

— Ei bine, asta m-am gândit și eu. Am să ţin minte 
să evit întotdeauna complimentele ieftine. Ai o faţă 
foarte expresivă, tactilă, îmi spune Dr. Love, şi mă 
sperii de propria-mi dezamăgire. 

Nu vreau să flirteze cu mine, nu vreau absolut de- 
loc, dar „faţă expresivă, tactilă“ e cu totul altceva decât 
„cea mai interesantă şi mai frumoasă femeie de aici“. 

— Ce-i chestia aia cu sprânceana sarcastică à la 
James Bond? întreb, ușor enervată. Pariez că ai exer- 
sat ani de zile în faţa oglinzii ca s-o perfecţionezi. 

— Ce pot să spun? E foarte greu să obţii exact doza 
potrivită de sarcasm. Își ridică sprânceana și râde. Văd 
că nu eşti impresionată. 

— Îmi pare rău. Dar sprâncenele sarcastice și sedu- 
cătoare nu au efect asupra mea. Prefer oricând unul 
care dă din urechi, mint eu, iar el își dă capul pe spate 
şi râde şi mai tare. 

Doamne, dar un bărbat care râde de el însuși e atât 
de... drăgălaș. Îmi curm repede gândul. Nu vreau 
ca tipul ăsta să fie fermecător sau drăgălaș. Vreau să 

fie obsedat de sine, cu un ego cât Londra. Măcar așa 
ar putea să-mi displacă. 

— Treaba cu urechile nu pot s-o fac, dar cea cu 
sprânceana e un talent înnăscut. Pe maică-mea o scoate 
din minţi — zice că o folosesc atunci când îi dau drep- 
tate, dar de fapt nu sunt de acord cu ea. 

— Şi aşa e? 

— Întotdeauna. Sunt categoric pentru armonia în 
familie — nu că ar fi prea multă când ne-adunăm cu toții. 

— Seamănă cu a mea, îi spun. 

Vreau să ştiu mai mult despre familia lui și armo- 
nia din ea. Mă întreb dacă e însurat... Înainte să le 
pot opri, privirile-mi poposesc pe mâinile noastre îm- 
preunate. Nu simt nici un inel; pe de altă parte, nu 
asta e mâna pe care se poartă verigheta. 

Ce fac? ÎI cunosc pe omul ăsta de cinci minute. 
Nu-mi pasă dacă-i însurat. La urma urmei, eu sunt 
practic logodită. 

Vai. Orbită de Dr. Love, am uitat cu totul de Jona- 
than. Cum am putut să fac așa ceva ? Mă uit spre masa 
noastră în timp ce ne mișcăm din nou încoace și-ncolo, 
în ritmul dansului. Jonathan e acolo și se uită încrun- 
tat la mine. Cred că ar trebui să mă întorc la el. Bine 
măcar că Sidney nu se vede pe nicăieri. 

— Rătăcitorul se întoarce, comentează Dr. Love, 
urmărindu-mi privirea. Să înțeleg că ăla e iubitul tău? 

— Da. 

— Ah, mă gândeam eu, dă el din cap, fără să mai 
zâmbească. 

Şi nu ştiu dacă-i doar imaginaţia mea, dar pare 
nițeluș dezamăgit. Ceea ce e ridicol. 

— Chiar ar trebui să mă întorc la masă, îi spun, 
pe ultimele acorduri ale melodiei lui Bing Crosby. 

— Ceea ce e păcat, pentru că Rudolph the Red-Nosed 
Reindeer e una dintre piesele mele preferate, spune 

el, cu gura încrețindu-i-se într-o jumătate de zâmbet. 
Cel puţin vei fi la adăpost de Sidney şi de mâinile 
lui hoinare. 

— ÎI cunoşti? 

Aoleu. La asta nu mă aşteptam. 

— Din nefericire, spune el, retrăgându-și braţul 
din jurul meu. 

Mă cam trec fiori şi încerc să mă conving că e bine 
fără braţe în jurul meu. 

— Suntem rude. 

— O, Doamne. N-am vrut să fiu nepoliticoasă... 

— Nu-ţi face griji, zice, ridicând o mână. Nu ne 
putem alege rudele. Sidney e un tip insuportabil, toc- 
mai de-aia am abordat exact ca tine cina asta, îmi 
spune el, și aproape că mă împiedic în timp ce mă 
conduce înapoi prin sală. Dar nu din cauza pantofilor. 

— Ce? 

— Ori de câte ori suntem în aceeaşi încăpere, îmi 
umplu gura cu orice îmi vine la îndemână ca să nu 
fiu nevoit să vorbesc cu el. 

— Părea să fie cea mai bună soluţie. 

— Ştiu — geniile gândesc la fel. Într-o altă realitate 
suntem probabil suflete-pereche, spune el, făcându-mi 
cu ochiul. 

— Încearcă şi tu să nu mai fii aşa siropos, râd eu, 
luând-o ca pe-o glumă, pentru că trebuie să fie o 
glumă, nu? 

Suntem acum la marginea ringului de dans. Din 
nu ştiu ce motiv, nų vreau să i-l prezint lui Jonathan. 
Și nici nu vreau să mă gândesc la sutlete-pereche. Mai 
bine s-o termin acum cu el. Nu că ar fi ceva de ter- 
minat, bineînţeles. 

— Ei bine, mulţumesc pentru că m-ai salvat, spun, 
uitându-mă în jos la pantofii mei prea strâmţi, iar picioa- 
rele încep să-mi zvâcnească din nou — ciudat, pentru 

câteva minute uitasem că mă dor. Cred că ar fi mai bine 
dacă... mă opresc, arătând cu capul înspre Jonathan. 

— Înţeleg, spune el, schiţând un zâmbet. Nu vreau 
să fiu cauza vreunui scandal. Plăcerea a fost de partea 
mea. Şi îți mulțumesc că n-ai murit înecată cu profi- 
terolul. A fost cel mai bun lucru din seara asta, în 
afară de dansul pe muzica lui Bing, 

Nu vreau să se termine conversaţia asta, ceea ce 
e ridicol. 

— Bine, la revedere atunci, spun eu, întinzând 
mâna. Și mulţumesc. 

— Mi-a făcut plăcere. Încearcă să nu-ţi dai duhul 
la brânzeturi, zice, strângându-mi scurt mâna. Mes- 
tecă bine. 


— Cine era ăla? întreabă Jonathan în loc de bun 
venit când mă strecor la locul meu. 

— A, un tip, spun eu, sperând că nu sunt atât de 
îmbujorată pe cât simt. 

— Te-am căutat peste tot. Credeam că ai rămas 
în hol. Mi-ai lipsit. 

Cum puteam să-i lipsesc? Era prea ocupat să socia- 
lizeze ca să mai poată sta măcar un pic cu mine în 
hol. Înăbuş gândul ăsta. Pentru că-i totuşi cât se poate 
de plăcut că e gelos. Înseamnă că-i pasă. 

— Nici măcar nu știu cum îl cheamă, spun cu voce 
egală, pentru că azi am avut belele cât pentru un an 
întreg. S-a întâmplat să fie pe-aproape când aveam 
nevoie să fiu salvată de la un dans cu Sidney. 

— Nu-mi place figura lui, spune Jonathan, încă 
un pic bosumflat. Și ai muri dacă ai dansa o dată cu 
şeful meu? E Crăciunul, la urma urmei. Cynthia a 
dansat cu el. 

Norocoasa de Cynthia. 

— Nu-ţi amintești Balul de Halloween şi inciden- 
tul cu nasul fals? întreb. 

Mă simt puţin jignită, pentru că Jonathan ar putea 
fi ceva mai înţelegător. Știu că trebuie să se concen- 
treze la promovarea lui, dar cum poate suporta gân- 
dul mâinilor șefului lui plimbându-se pe trupul 
propriei iubite? 

— Da, da, spune el, luându-mă de mână și zâm- 
bind. Ai gândit très rapid, adaugă. 

Ei, poftim. O clipă am crezut că are de gând să-i 
ia apărarea lui Sidney. 

— Trebuie să recunoaștem, poţi fi un peu neîn- 
demânatică — aproape că i-ai scos ochiul lui Sidney 
cu nasul ăla fals, și nu mai vrem accidente. 

Nu e tocmai răspunsul pe care-l aşteptam. Dar 
înainte de a apuca să spun ceva, Graham și Cynthia 
se întorc de pe ringul de dans şi-şi reiau locurile la 
masă, iar Jonathan, Graham și contabilul firmei își 
încep obișnuita sporovăială lăudăroasă despre cât de 
bine se descurcă departamentul fiecăruia. Un exer- 
ciţiu de genul eu-sunt-ăl-mai-tare pentru a-și demon- 
stra superioritatea față de ceilalți. 

Iar când Cynthia începe o conversaţie cu soţia 
contabilului despre noul lor iaht sau vilă la ţară, sau 
ceva la fel de fascinant, pe mine încă mă ustură remar- 
cile lui Jonathan și mă scuz, optând pentru un drum 
la toaletă. 

Mă ridic şi nu mă uit înspre masa lui Dr. Love ca 
să văd dacă e acolo. Sau, mai exact, ca să văd dacă se 
uită la mine. Mă întreb cât mai trebuie să stăm, de 
dragul bunului-simţ, până să putem pleca de aici... 

— Uite-o, zbiară în spatele meu o voce familiară, 
exact când mă întorc să plec de la masă, iar eu mă 

fac mică. N-am apucat să stau de vorbă cu tine în seara 
asta, Rosie, îmi spune Sidney, legănându-se. 

„Pentru că te-am evitat“, gândesc dar nu spun. 
De fapt, nu spun nimic. Pentru că vederea unui Sid- 
ney cherchelit, fluturând o crenguţă de vâsc, este prea 
îngrozitoare ca să încapă în cuvinte. 

— Vino și dă-i unchiului Sidney un pupic de Cră- 
ciun, zice el, împleticindu-se spre mine, cu buzele 
țuguiate. 

Ţinteşte fix spre buzele mele. Iar când faţa i se 
apropie de a mea şi mâna lui îmi cuprinde umărul ca 
o menghină, spulberarea şansei de promovare a lui 
Jonathan e ultimul lucru la care mă gândesc. 

Sunt prinsă în capcană. 

Muzica a trecut de la ritmurile lente la unele mai 
vesele, iar melodia celor de la Slade, Well Here It Is, 
Merry Christmas, bubuie acum în fundal. E un pic iro- 
nic, zău, pentru că nu am cine știe ce dispoziţie de 
Crăciun în momentul ăsta. 

Exact când în față mă izbeşte un damf de coniac, 
exact înainte ca buzele lui Sidney să mă atingă, știu 
că trebuie să fac ceva ca să scap. Întorc capul şi mi-l 
feresc de el. Şi-l calc din greșeală pe Sidney pe picior. 

— Aaaah, urlă Sidney, scăpând vâscul și rostogo- 
lindu-se pe spate, cât pe ce să se prăbuşească peste 
o femeie de la masa vecină, în drumul lui spre podea. 

— Oops. Scuze, spun eu, îngrozită. N-am vrut 
să-l fac să zboare. Am vrut doar să-l opresc să mă 
sărute, atâta tot. Ăă, se mai întâmplă. 

— Sidney, bietul de tine, se agită Cynthia, sărind 
de la locul ei şi îngenunchind cât ai zice pește lângă 
el. Se uită în sus la mine și clatină din cap. 

— Lasă-mă să te ajut să te ridici. Graham, altul 
căruia nu-i scapă nimic, îi întinde o mână. 


33 


— Vai, zbiară Sidney în timp ce e sprijinit să se 
aşeze. Cred că mi-am rupt un deget. 

— Ce-ai făcut? sare Jonathan în picioare. Cum s-a 
întâmplat? 

— A încercat să mă sărute — de-adevăratelea, vreau 
să spun — şi l-am călcat pe deget, îi spun, înclinân- 
du-mă în așa fel încât numai Jonathan să mă audă. 

Nu că ar fi vreo primejdie, pentru că muzica e 
practic asurzitoare. 

— Dar n-am vrut să-i provoc lui Sidney nici un 
rău fizic. 

Sidney, acum în picioare, e ajutat să se aşeze pe 
scaun de excesiv de grijuliii Graham şi Cynthia. Încă 
mai zbiară, dar, din fericire, nu-l pot auzi. Noddy 
Holder se dezlănţuie, „Toată lumea se distrează“, iar 
eu oftez, pentru că nu mă distrez deloc. Sper că nu 
i-am rupt degetul... 

— Dumnezeule! E îngrozitor, spune Jonathan, 
înfigându-și o mână în păr în timp ce Noddy cântă 
despre cum e să priveşti spre viitor, iar eu sufăr pen- 
tru Jonathan, fiindcă-l îngrijorează în mod evident 
viitorul lui în firmă. E într-o situaţie delicată. 

— Vino, trebuie să ieşim din încurcătură, spune 
el, luându-mă de mână. Să ajungem înainte ca Cyn- 
thia şi Graham să primească toate laudele. Nu ştiu — 
ăă, îi scoţi pantoful şi-i verifici degetul sau ceva de 
genul ăsta. Uite, ia vâscul — ai putea, mai bine, să i-l 
săruți. 

— Ce? Nici nu mă gândesc să-i sărut degetul sau 
orice altă parte a corpului. Zău așa! 

— Dar asta ar demonstra că a fost doar un acci- 
dent, o stângăcie — sunt sigur că o să te ierte. 

— Dar poate nu-l iert eu pe el, protestez eu. Jona- 
than trebuie să înţeleagă. Nu putem să plecăm în 
liniște şi să uităm totul? 

— Eşti nebună? Bineînţeles că nu pot să plec. Gra- 
ham l-ar umple de venin împotriva mea dacă facem 
asta. Cum adică nu-l ierți tu pe el? 

— A încercat să mă sărute. Și nu-i vorba de un 
pupic nevinovat pe obraz. Şi nu sunt nebună - sunt 
furioasă. 

— Nu crezi că exagerezi? 

— Nu crezi că tu nu reacționezi suficient? 

— Ce vrei să spui? 

— De nu ştiu câte ori s-a purtat urât cu mine, iar 
eu am trecut peste toate de dragul tău, îi spun, clo- 
cotind de furie. Dar asta-i pur și simplu prea mult. 

Cum poate Jonathan să-şi facă mai multe griji 
pentru șeful lui decât pentru mine? 

— Gata, Rosie, cred că ar trebui să te calmezi un 
pic... 

— Să mă calmez ? ridic tonul, pentru că văd real- 
mente roșu în faţa ochilor. Ar trebui să mă alarmez, 
nu să mă calmez. lar tu ar trebui să fii de partea mea. 

— Dar sunt de partea ta, zice Jonathan calm. Poate 
n-ar fi trebuit să porţi o rochie așa — așa de strâmtă, 
adaugă, şi-mi vine să urlu. 

Asta e ultima picătură. 

— Nu rochia mea, rostesc răspicat fiecare cuvânt, 
este problema. Șeful tău e problema. E un măgar libi- 
dinos şi arogant şi, sincer, nu pot înţelege cum de n-a 
fost încă dat în judecată pentru hărțuire sexuală. 

În timp ce rostesc ultima frază, îmi dau seama că 

muzica s-a oprit, fiindcă pe scenă a urcat maestrul 
de ceremonii, și toţi cei din imediata apropiere mi-au 
auzit ultima remarcă. Și toţi se uită la mine. Inclusiv 
Sidney, Graham și Cynthia. 

Graham şi Cynthia au nişte expresii mulțumite 
precum motanul care-a ajuns la smântână, în vreme 
ce Sidney seamănă cu un nor de furtună. 

— Ăă, da, cred că ai dreptate, Rosie. Cred că ar 
trebui să-i spui verișoarei tale să-l dea în judecată, im- 
provizează Jonathan pentru audiență, foarte sprin- 
ten pe frontul de recuperare. Nu-ţi face griji, îmi 
șoptește Jonathan în timp ce maestrul de ceremonii 
anunţă câștigătorul tombolei. Repar eu toată treaba 
asta. Cred că ar fi mai bine să ieși tiptil și să te duci 
acasă înainte să mai faci vreo boacănă. Rezolv cumva. 
Vin şi eu cât de repede pot. 

— Nu te obosi, spun, pentru că în momentul ăsta 
nu-mi pasă dacă poate repara lucrurile sau nu. 

De fapt, nu-mi pasă nici dacă Jonathan vine acasă 
cu mine. Și, şontâcăind oropsită prin sală, mă opresc 
şi-mi extrag picioarele din pantofi. 

E timpul pentru Cenușăreasa să părăsească balul 
fără prinț... 


— Magnifică ieșire, îmi spune la ureche Dr. Love 
luându-mi haina de la garderobieră, ceea ce e o 
surpriză, pentru că mă aşteptam ca ea să mi-o dea. 

În plus, nu mă aşteptam ca Dr. Love să mă ur- 
mărească. 

— Lasă-mă să te ajut, spune el, schițând un zâmbet. 

Știu că n-ar trebui să mă bucur că-l văd. Dar nu mă 
pot abţine. Imediat ce îi aud vocea, mă şi simt un pic 
mai bine. E doar pentru că-i prietenos, atâta tot — 
și în momentul ăsta am mare nevoie de cineva de 
genul ăsta. 

— Păi, m-am gândit să fie ceva memorabil, îi spun 
eu, încercând să nu plâng în timp ce-mi ţine haina 
şi-mi strecor o mână în mânecă. Ceva care să-mi încu- 
nuneze ziua mizerabilă. De ce eşti aici ? N-ar trebui 
să ai grijă de degetul rupt al lui Sidney? 

— Degetul e bine. Sidney o să uite totul până mâine. 
Poftim, spune, oprindu-se să caute în buzunar un 
şerveţel. 

— Mulţumesc, spun, ștergându-mi ochii. Sunt bine 
acum. Ar trebui să te întorci la partenera ta. 

— Crede-mă când spun că n-o să mi se simtă prea 
tare lipsa, îmi spune el, ceea ce e foarte interesant, 
pentru că nu-mi pot imagina pe cineva care să nu-i 
simtă teribil lipsa. Pare că ţi-ar prinde bine nişte cafea. 
Hai să bem o cafea, și poţi să râzi de sprânceana mea 
sarcastică și să-mi povesteşti despre ziua ta mizerabilă. 

Cafea cu un necunoscut prietenos și primejdios 
de atrăgător, în loc să mă furișez singură şi într-o 
dispoziţie nasoală acasă, unde fără îndoială voi retrăi 
în întregime seara asta dezastruoasă, iar și iar, sună 
foarte tentant, dar nu înţeleg nici în ruptul capului 
de ce se stresează Dr. Love atâta. 

— De ce faci asta? Nici măcar nu mă cunoşti, îi 
spun mutându-mi pantofii dintr-o mână în alta, iar 
el mă ajută să-mi trag şi cealaltă mânecă. 

— După dansul nostru și dragostea comună pen- 
tru Bing? Mă rănești de moarte, spune el, punându-și 
teatral mâna pe inimă, și nu mă pot abţine să nu râd 
şi eu. În plus, mi-ai promis primul tău născut, așa 
că-ţi cer să-mi plătești datoria. 

— S-ar putea să ai mult de aşteptat pentru asta, spun 
morocănoasă, gândindu-mă la Jonathan. După cum 
stau lucrurile acum, nu sunt sigură nici măcar dacă 
mai am un iubit. 

— Prin urmare, e cu mult mai bine să bei o cafea 
cu mine, apoi să te duci acasă şi să te gândești la 
sinucidere. 

Îmi încheie nasturii mantoului cu degete agile, ele- 
gante. Tremur, imaginându-mi ce altceva mai sunt 

capabile să facă degetele alea. Observ și că nu poartă 
verighetă. 

— Nu mi-aş ierta-o niciodată dacă ţi-ai tăia venele, 
adaugă el. 

— Sunt mult prea raţională, spun cu un pic de 
amărăciune. 

Și, de asemenea, mult prea raţională ca să beau 
cafea cu necunoscuţi frumoşi... 

— Bine, atunci, dă-o-ncolo de rațiune. Cred că 
McDonald's-ul de la Piccadilly Circus e cea mai bună 
opţiune la ora asta. Nu-i foarte sus pe scara sofisti- 
cării, dar e aproape, convenabil şi înţesat de oameni, 
în caz că te temi că aş avea gânduri necurate. 

Alegerea lui e surpinzătoare, dar cel puţin dove- 
deşte că nu-i snob. Zău că n-ar trebui să fac asta... 

— Mă gândesc... — „că nu e o idee bună“, mai-mai 
să spun. 

— Nu te mai gândi, spune el, luând o mină seri- 
oasă şi ridicând o mână, vino. De altfel, mă vei salva 
de la implozie prin plictiseală. Strângerea de bani 
pentru cauze nobile e un rău necesar, dar urăsc zaia- 
feturile astea, adaugă el cu o grimasă, luându-și haina 
pe umeri. 

Și dacă m-aş duce? Chiar vreau să plec acasă, să 
stau lângă telefon şi să aştept să sune Jonathan? 

„La naiba cu raţiunea“, mă gândesc şi-i răspund 
cu un zâmbet larg. Măcar o dată, ducă-se naibii luci- 
ditatea și simţul practic. 

— Deci, ziua ta mizerabilă a început... 

— Dimineaţă, înainte de a mă trezi, îi spun în timp 
ce-mi trece mîna pe sub braţul lui și ne îndreptăm 
spre ușă. 

— Zilele mizerabile încep de multe ori aşa — ale 
mele implică de obicei un pager care ţipă strident 
dis-de-dimineaţă, ca să-mi solicite prezenţa la spital. 

— Nu pot concura cu asta. Scutur din cap. Ceasul 
meu cu radio care în mod misterios nu funcţionează 
devine neînsemnat în comparaţie cu salvarea de vieți. 

— Deloc, spune el, zâmbind trist. Sunt total fas- 
cinat de radiouri misterioase. Așadar, înţeleg că din 
cauza asta te-ai trezit mai târziu ? sugerează el. 

— Cu o oră, dar atunci caloriferul din sufragerie 
s-a hotărât să intre cu forţa în acţiune. 

— Aha. Presupun că până în momentul ăla fusese 
un calorifer foarte bine-crescut? 

— Culmea perfecțiunii caloriferelor, râd eu. A 
început să curgă brusc şi violent, îi spun, imitându-i 
cu ușurință tonul. 

Chiar e amuzant... deși n-ar trebui să mă amuz 
într-un moment ca ăsta. 

Portarul ne ţine ușa deschisă, iar Dr. Love îmi 
scoate mâna de sub braţul lui. 

— 'Ţine-te bine, zice, și înainte să apuc să-l întreb 
de ce, mă ia în braţe. 


3 
Sindromul Cenușăresei 


Confesiunea lui Rosie: 

Venus, în afară de faptul că întruchipează zeiţa romană 
a iubirii și a frumuseţii, este singura planetă din sistemul 
nostru solar care se rotește în sensul acelor de ceasornic. 
Mentionez acest fapt banal (deși, evident, deloc banal pen- 
tru Venus) fiindcă exact în momentul în care Dr. Love m-a 
ridicat în braţe, am avut o senzaţie de ameţeală, de cădere, 
ca și când toate planetele din metaforicul meu sistem solar 
intern s-ar fi așezat pentru un popas, iar apoi au început 
să se rotească în sens opus, si nimic n-avea să mai fie 
vreodată ca înainte. 

Ceea ce e ridicol, pentru că eu nu cred în dragoste la prima 
vedere. 


Niciodată în viaţa mea n-am mai fost purtată în 
braţe de un bărbat — cu excepţia tatei, cînd eram mică. 
Dar cincizeci și şapte de kilograme de femeie sunt 
mult mai greu de cărat decât, spre exemplu, paispre- 
zece kilograme de ţânc. 

Dacă mă scapă? Dacă sunt prea grea? 

— Stai liniştită, nu te scap, spune el. 

De fapt, chiar mă simt în siguranţă, protejată și... 
foarte bine. Prea bine. E prea drăguţ cu mine. Asta 
nu e o invitație să mă cuibăresc mai bine la pieptul lui 
şi să-mi trec degetele prin părul lui adorabil de ciu- 
fulit, dar bine tuns. 

— Iar faci figura cu brațele libere, îmi spune la 
ureche, şi trebuie să mă forțez să nu mă înfior de căl- 
dura respirației lui. Ai putea să-ţi pui unul pe după 
gâtul meu, pentru echilibru. 

— Dar... 

Asta ar însemna şi mai mult contact intim cu 
această persoană. „Da“, cântă fiecare nerv din corpul 
meu. „Nu... gândeşte limpede, logic“, îmi spun eu. 

— Sărmanele tale picioare au avut parte de destulă 
tortură — ultimul lucru de care au nevoie e să meargă 
pe străzile Londrei doar în dresuri. În afară de asta, 
începe să picure. 

— Dar... 

Îmi strecor braţul pe după gâtul lui. Hmmm. Ce 
bine miroase... 

— Nici un dar, spune el, cu faţa atât de aproape 
de a mea, încât aş putea să-l sărut... 

Alung imediat gândul ăsta. E vorba doar de o cafea, 
îmi zic. Gândeşte-te la cafea. Gândeşte-te la Jonathan. 
Cum pot să mă gândesc să sărut un alt bărbat? 

— Deci, unde rămăseserăm ? întreabă el când ajun- 
gem la șirul de taxiuri din faţa hotelului, și nu-mi pot 
aminti, pentru că braţele lui sunt atât de adorabile și 
puternice şi calde. A, da... caloriferul obraznic. Cred 
că asta a presupus o lungă așteptare a instalatorului... 

Nu pot să nu zâmbesc. E atât de fermecător. Mă 
aşază în taxi, iar când se urcă și el pe partea cealaltă, 
îmi doresc să mă fi dus mai mult în braţe. Ceea ce e 
total ridicol... 

— Piccadilly Circus, vă rog, îi spune șoferului. Și? 
revine el. (Unde rămăsesem ?) În așteptarea instalato- 
rului, îmi reamintește. 

— Şi mutând o mulţime de mobile ca să pot salva 
covorul de la dezastru, îi spun eu. 

— Întotdeauna un plan bun. 

— Da, dar în timp ce salvam covorul de la dezas- 
tru, pâinea mi-a luat foc în prăjitor. 

— Nu se mai fac prăjitoare ca altădată. Cele noi 
sunt prea sofisticate și al naibii de eficiente în a arde 
pâinea, spune el, clătinând din cap ca și cum arderea 
pâinii în prăjitoare ar fi cel mai normal lucru din lume. 

— Cel puţin ştiu că alarma mea de incendiu func- 
ţionează bine, spun eu, când ajungem la McDonald's 
şi el mă extrage din taxi. 

Aproape că uit să respir încercând să mă concen- 
trez asupra conversaţiel. 

— Pompierii au fost foarte înţelegători având în 
vedere că a fost o alarmă falsă, îi-spun când ajungem 
la intrare şi mă lasă jos. 

— Mai bine o alarmă falsă decât o urgenţă reală. 
Două cafele mari, normale, îi spune vânzătorului. 
Apoi, spre mine: E bine așa? Nu reușesc să mă des- 
curc cu toate invențiile astea noi în materie de cafea — 
nu-știu-cum cu lapte, nu-știu-ce degresat, nu-ştiu-care 
mocca — foarte derutant. 

— Cafeaua normală e grozavă, spun eu. Și apoi, 
aşezându-ne la o masă în colț: Trebuie să fie foarte 
banal în comparaţie cu zilele tale. 

Probabil par complet idioată, pălăvrăgind întruna. 

— Nu-i deloc banal. Scutură din cap. Suntem abia 
la început. Ora prânzului. 

— OK. Așadar, la prânz... 

— Pe care ţi-ai plănuit să-l sari ca să recuperezi 
ce n-ai lucrat de dimineaţă... 

Cred că-mi citeşte gândurile. 

— A sunat mama. Asta a implicat o descriere deta- 
liată a ultimei ei crize — li s-a oprit gazul... 

— Și presupun că maică-ta e la fel ca a mea, aşa 
„că asta a însemnat şi să rezolvi tu problema, spune, 
amestecându-şi zahărul în cafea. 

Cu siguranţă e medium! Şi e bun cu maică-sa. 

— Un drum lung până la compania de gaz ca să 
plătesc factura restantă și să ameninţ, să lingușesc și 
să insist până când au acceptat să facă rebranșarea 
în după-amiaza asta. 

— Doamne, ești tare. Își ridică din nou sprânceana 
sarcastică. De obicei le trebuie cel puţin o săptămână. 
Din păcate, obiceiurile proaste mor greu, adaugă el, 
netezindu-și sprânceana. 

— Bunica Elsie a fost asul din mânecă, îi spun eu 
sec. (De fapt, figura cu sprânceana e foarte drăguță.) 
Locuiește cu mama, și n-am făcut decât să subliniez 
că n-ar fi o reclamă bună pentru ei dacă ar îngădui 
ca o bunică de optzeci şi șase de ani să-și petreacă 
weekendul într-o casă îngheţată. 

— Deşteaptă mișcare. 

— Da, aşa m-am gândit şi eu. Nu i-am menţionat 
reprezentantului companiei planul alternativ — ame- 
ninţarea voalată a mamei că ea și bunica Elsie s-ar putea 
muta la mine până se rezolvă problema. 

— Şi, cu toate că le iubeşti, nu era o alternativă 
tentantă? 

— N-o cunoşti pe maică-mea. 

— Te înţeleg, crede- -mă, dă el din cap. Maică-mea, 
oricât de mult o ador şi-i sunt recunoscător că m-a 
purtat în pântec nouă luni şi, în general, pentru că 
a avut grijă să cresc fără să mă sinucid pe motociclete 
sau altele asemenea, m-ar scoate din minţi în mai puţin 
de o oră — e mult prea ordonată. 

Un alt motiv pentru care Dr. Love şi cu mine n-am 
fi compatibili. Nu că aș face o listă acum, bineînţeles... 

— Maică-mea e opusul, oftez eu, fără să adaug că 
eu sunt o maniacă a curăţeniei. L-aș scoate din sărite. 

— A mea ar fi în stare să-mi calce şosetele și să frece 
rosturile din baie cu o periuţă de dinţi cât ai clipi. 
Sau, mai degrabă, ar plăti o femeie să se ocupe de asta. 

Roşesc. Eu calc șosete și curăţ rosturile cu o peri- 
uță de dinţi veche. 

— Aa... 

Ai lui au servitoare? Ai mei abia își permit să plă- 
tească factura pentru gaz, iar ai lui au angajaţi. 

— O, Doamne — n-am vrut să te jignesc, spune 
el mijind ochii, iar părul îi cade pe frunte. Nu-i nimic 
rău în a fi curat și ordonat — de altfel, se şi spune că 
omul curat și lui Dumnezeu i-e drag. Să ne întoar- 
cem la ziua ta, spune, dându-și părul de pe frunte. 

— Ei bine, pentru că întârziasem atât de mult, 
bineînțeles că am ajuns la curățătorie cu cinci minute 
după ora închiderii, ceea ce înseamnă că n-am putut 
să-mi recuperez rochia de seară cea discretă, din cati- 
fea neagră. Şi mai înseamnă că, în locul ei, port acum 
o rochie care lasă să se vadă mult mai mult. 

— Eu, unul, mă bucur. E o rochie foarte frumoasă. 

— Mulţumesc, îi spun pe un ton neutru, dar pulsul 
mi-o ia razna, iar inima îmi bate un pic mai tare la 
felul în care mă priveşte. Deşi nu poate să vadă rochia, 
pentru că o acoperă mantoul. Dar nu e rochia pe care 
o alesesem pentru seara asta. N-am vrut să încurajez 
mâinile rătăcitoare ale lui Sidney. 

— Sidney ar trebui să-și controleze singur mâinile, 
în orice împrejurare. Crede-mă — nu rochia e problema. 

De ce n-a putut şi Jonathan să spună așa ceva? 
Gândul la Jonathan îmi strică dispoziţia. Mă întreb 
ce-o face și la ce s-o gândi... 

— Ba este, atungi când iubitul tău speră la o pro- 
movare, iar tu nu yrei să-i înfurii şeful, spun eu, cu 
ochii în ceașca de cafea. Nu-i nevoie să subliniez că 
iubitul meu a preferat să rămână cu șeful lui în loc 
să plece cu mine. Cât de jalnică trebuie să par! 

Și încă nu-mi vine să cred că prietenul meu, pe 
care îl iubesc — cel puţin, sunt aproape sigură că-l 

iubesc — n-a putut să vadă situaţia așa cum era în 
realitate. 

— Asta-i cam complicat. Și totuși iubitul tău se 
va dezmetici, sunt sigur, iar până mâine totul se va 
dovedi o furtună într-un pahar cu apă. Se spune că 
lucrurile par mult mai bune dimineaţa. 

— Dar nu... 

— În dimineţile când ceasul nu-ţi sună, sfârșește 
el iarăşi fraza în locul meu. 

Dr. Love e un străin, și totuși mă simt de parcă 
l-aș cunoaște. Ce ciudat! Dar poate că înțelege pentru 
că nu e el implicat. Uneori e greu să vezi ceva dacă 
eşti prea aproape, nu-i aşa? 

— Deci, după ziua ta nasoală și plină de stres... 

— Am avut doar cincisprezece minute la dispo- 
ziţie să mă pregătesc pentru seara asta nasoală și plină 
de stres, 

— N-aş fi bănuit nici o clipă, spune el. Arăţi ado- 
rabil, iar dacă aş fi iubitul tău aș fi cât se poate de 
mândru că am o prietenă atât de minunată, care-și 
face griji pentru şansele mele de promovare. 

Îmi iau ochii de la el şi mă concentrez din nou 
asupra cafelei. 

— E târziu, spun în cele din urmă, cu obrajii încă 
arzând după ultimul lui comentariu. 

E doar amabil, iar eu sunt mult prea raţională ca 
să citesc printre rânduri. Ar trebui să mă duc acasă. 
Din câte îl cunosc, Jonathan s-ar putea să încerce chiar 
acum să mă sune ca să se explice și să-şi ceară scuze. 

— Da. Bineînţeles. Sunt sigur că iubitul tău o să 
își facă griji pentru tine. Eu, unul, aş fi îngrijorat. Ah, 
scuză-mă un moment, spune el, căci pagerul începe 
să-i sune. Bănuiesc că micuțul Woodbridge s-a hotă- 
rât să-și facă apariţia, ceea ce ar fi o uşurare pentru 
doamna Woodbridge, fiindcă a depășit termenul cu 
o săptămână. 

Și în vreme ce sună la spital de pe telefonul mobil, 
nu pot să nu-mi amintesc comentariul lu: de mai 
devreme, când l-am înșfăcat de braţ la strângerea de 
fonduri. Chiar are obiceiul să salveze domniţe la 
ananghie... 

— Ce trist, trebuie să plec și eu. 

Și zâmbetul chiar îi e trist, ca și când chiar o să-i 
lipsesc. Trebuie să revin cu picioarele pe pământ. 

— Ceea ce nu e trist pentru doamna Woodbridge, 
totuși, spun eu, ridicându-mă și luându-mi pantofii 
de jos. 

— Se pare că o așteaptă o noapte lungă. Ia ceștile 
noastre și le aruncă la gunoi. Zece ore de contracții 
şi dilataţia tot nu-i mai mare de doi centimetri. 

— Sunt convinsă că e pe cele mai bune mâini. Mă 
opresc când ajungem la uşă. Bine, îţi mulţumesc foarte 
mult pentru cafea și pentru umărul pe care-am putut 
plânge. 

— Nu așa de repede, îmi spune el, iar inima-mi 
sare în gât — poate vrea să-mi ceară numărul de tele- 
fon. Ţine-te bine, adaugă, săltându-mă din nou în 
braţe. 

M-aș putea obişnui cu asta — cu el, mă gândesc, 
în timp ce sângele din creier îmi bubuie în urechi. 

— Să te ducem în siguranţă într-un taxi. 

— Zău, nu-i nevoie — pot să merg, protestez eu 
doar un pic, dar în sinea mea sunt încântată de apro- 
pierea fizică. 

Corpul meu e și,mai încântat și freamătă, tânjind 
să se apropie și mai mult. Chiar şi numai pentru câteva 
secunde. Chiar dacă tipii ca el nu le cer niciodată nu- 
mărul de telefon fetelor ca mine. 

— Ea, am ajuns, spune el, uitându-se în ochii mei, 
„exact când un taxi negru trage pe dreapta. 

Iar eu încremenesc. 

— Da, murmur cu inima bubuind, pentru că se 
uită la mine de parcă ar fi lihnit, iar eu aș fi un prânz 
delicios. 

— Mai bine te las jos, zice el, de parcă n-ar mai 
vrea să mă lase din braţe. 

— Da, murmur iar, înghițind în sec când se apleacă 
să mă așeze în taxi, şi nu-mi mai aud decât bubuitul 
inimii şi susurul sugestiei în urechi. 

Și în acel moment, vreau să fiu nesăbuită. Uit că 
sunt Miss Raţiune și ştiu că sunt pe cale să fac ceva 
palpitant. Impulsiv. Iraţional. Instinctiv, braţele mi 
se strâng în jurul gâtului lui, iar faţa i se apropie de 
a mea. lar eu, Rosie Mayford, îmi iau inima-n dinţi 
şi-l sărut. 

E moale, şi dulce, şi blând, și are gust de cafea. Și 
mai vreau. 

Dar când el se trage înapoi, probabil şocat până-n 
străfunduri de faptul că o tipă complet necunoscută 
l-a sărutat, el fiind doar drăguţ cu biata fată, îndrăz- 
nesc cu greu să deschid ochii. Dar când îi deschid, 
ai lui sunt intenși și strălucitori. 

De data asta, sărutul nu-i deloc unul moale. 

E fierbinte, şi umed, şi exploziv, și euforizant. Fiece 
nerv din corpul meu ţipă de plăcere. 

Nu-mi dau seama când îmi scap pantofii şi-mi 
încolăcesc și celălalt braţ în jurul lui, trăgându-l mai 
aproape, strecurându-mă în braţele lui ca să mă lipesc 
mai tare de el. 

Nu simt umezeala când picioarele mele ating pă- 
mântul jilav. 

Nu bag de seamă răcoarea din aer, nici zgomotul 
din trafic, nici luminile strălucitoare ale neoanelor din 
Piccadilly Circus, din cauza artificiilor care îmi explo- 
dează în cap. 

Claxonul nerăbdător al taxiului mă trezeşte însă 
la realitate. Ce naiba fac, mă joc cu focul în halul ăsta? 

— Hai, scumpo, vine și el, sau nu ? răcneşte șoferul 
pe geam, iar eu mă trag înapoi, cu răsuflarea tăiată. 

Dr. Love se uită la mine năucit. Dar probabil nu 
din aceleaşi motive. 

Cum pot săruta atât de pătimaș un alt bărbat, 
când mai devreme cu numai o oră sau două mă gân- 
deam la partida de sex de vineri seara cu iubitul meu, 
cu care sunt împreună de șase luni? Ce fel de femeie 
sunt? 

— Ăă. Mai bine plec. Mai bine pleci, mă bâlbâi, 
sărind în taxi. 

Dr. Love, de data asta, n-are nimic de spus. E șocat, 
dar nebunaticele care te sărută pasional în mijlocul 
unei străzi aglomerate din Londra pot avea efectul 
ăsta asupra ta. 

Trag portiera, iar când taxiul pornește, nu rezist 
să nu întorc capul ca să-l mai zăresc o dată. Oare ce 
crede despre mine? 

— Am spus, încotro, scumpo? mă întreabă taxi- 
metristul. 

— Notting Hill. Princedale Road!, îi spun, dân- 
du-mi seama de ironia din numele străzii mele în timp 
ce îl văd pe Dr. Love culegându-mi pantofii uitaţi pe 
trotuar. 

Dar nu el e prinţul meu, îmi zic. lar pantofii nici 
măcar nu se potrivesc. 

Și atunci îmi dau seama şi de altceva. 

M-a sărutat și el. 


1 Vâlceaua Prințului. (N. tr.) 

4 
Raţiune și simțire 


Confesiunea lui Rosie: 

Cred că s-ar putea să fiu o parașută. 

Am un iubit, pe care, cu toate micile lui defecte, cred că-l 
iubesc. Și-atunci, cum de m-am lăsat sedusă de Dr. Love 
la primul semn de bucluc? Sigur că sunt o parașută. 

Se pare că oamenii de știință au descoperit o metodă prin 
care introduc o celulă de la un șoarece de câmp monogam 
în creierul unor șoareci promiscui, ceea ce îi face fideli. 
Oare funcţionează și la femei? 


Da, sunt lașă. 

În loc să stau acasă în dimineaţa asta ca să răspund 
la mesajele telefonice de la mama, și poate de la Jona- 
than, mă ascund într-o cafenea de pe Portobello Road 
cu buna mea prietenă Carmen. De fapt, nu mă ascund 
deloc, pentru că în fiecare sâmbătă mă întâlnesc cu 
Carmen şi Jess (care întârzie mereu) la cafea pe Por- 
tobello Road. Faptul că mi-am lăsat și celularul acasă 
a fost doar o neatenţie a mea, asta-i tot... 

OK, recunosc, l-am lăsat acasă intenţionat. Tre- 
buie să-mi limpezesc un pic gândurile. Ştiţi, să recapăt 
cât de cât un sentiment de normalitate. Dar încep 
să-mi doresc să nu-i fi spus lui Carmen despre noap- 
tea trecută. 

— Ai făcut ce ? mă întreabă Carmen rezemându-se 
de scaun, cu ochii ei superbi de ţigancă mărindu-se 
cât farfuriile. 

Mă priveşte de parcă tocmai aș fi anunţat-o că am 
devenit brusc pasionată de arahnidele otrăvitoare, că 
las în urmă tot ce-mi e apropiat și drag şi emigrez 
în Australia ca să studiez mai bine subiectul. 

Șocul ăsta, bănuiesc, e din cauză că de obicei ne 
petrecem dimineţile de sâmbătă discutând iar și iar 
despre ultima ei ceartă cu Paul din seara precedentă, 
și despre ce-ar trebui să facă ea, iar eu îi dau sfaturi 
pe care de obicei le: ignoră, apoi îi povestesc despre 
ultima dramă a maică-mii, iar ea îmi dă sfaturi pe care 
încerc să le urmez dar nu prea reușesc. De obicei însă 
drama nu se învârte în jurul meu, personal. 

— E atât de... de nechibzuit ce-ai făcut, spune ea. 

Iau o linguriţă și amestec foarte concentrată în 
cafea — inutil, de vreme ce n-am pus zahăr, dar faţa 
îmi arde şi-aș prefera să nu-mi împărtășesc stânje- 
neala cu toată cafeneaua. 

— Ştiu, spun cu ochii în masă. Nu știu ce m-a apu- 
cat. Urăsc nechibzuinţa. 

Carmen, care-și spune întotdeauna părerea, e neo- 
bişnuit de tăcută. Pe de altă parte, în ciuda faptului 
că se plânge non-stop de Paul încă din momentul în 
care s-au cunoscut, cu optsprezece luni în urmă, e 
îndrăgostită lulea și nu l-ar înșela sărutând un tip 
complet necunoscut. 

— Aşaaaa, spun eu exagerat de voioasă, încercând 
să schimb subiectul. Tu și Paul aţi spart niște farfurii 
bune aseară? 

— Dragă, doar pentru că mie și lui Paul ne place 
să ne exprimăm opiniile și să ne discutăm deschis pro- 
blemele, ca niște adulţi, nu înseamnă că ne certăm 
tot timpul, să ştii, spune ea, încruntându-se și răsu- 
cindu-și o șuviță groasă din cârlionţii ei lungi ș Şi roşii. 
De fapt, am petrecut o seară plăcută şi liniştită, cu 
mâncare indiană și o sticlă de vin. 

— Sună foarte, ăă, romantic, spun eu, dar devin 
brusc suspicioasă. 

Cum Carmen își răsucește părul cu şi mai multă 
furie, mă întreb dacă totul e în regulă între ei. Vedeţi, 
treaba asta cu răsucitul părului înseamnă ori (a) că 
e îngrijorată în legătură cu ceva, ori (b) că se gândeşte 
profund și serios la ceva. 

— Paul a avut ieri o ședință de paisprezece ore de 
pozat pentru revista Free Your Food. A fost obosit, 
bine? Așa că nu încerca să interpretezi nimic din asta, 
Miss Raţiune, spune ea, luându-și mâna din păr. 

— Nu încercam, îi spun, puţin surprinsă de tonul 
ei vehement. 

— Şi nu schimba subiectul. Normal că arăţi ca 
dracu’. 

Clatină din cap a mirare. Nu e tocmai răspunsul 
pe care îl speram. Noroc că suntem prietene încă de 
pe vremea școlii şi ştiu că, atunci când spune lucruri 
precum „Arăţi ca dracu'“, nu e scorpie — încearcă doar 
să fie empatică. Dar, după noaptea pe care am petre- 
cut-o zvârcolindu-mă în loc să dorm, cred că arăt rela- 
tiv bine. Şi, cel puţin, mi-am aranjat în ordine alfabetică 
colecţia de CD-uri și DVD-uri. 

— Mersi pentru sinceritatea brutală, spun sorbin- 
du-mi cafeaua. Să mă fi văzut dimineaţă, tratându-mă 
cu Clarins și picături de ochi. Doamne, ce nevoie am 
de cofeina asta. 

— Dragă, chiar nu te-am crezut în stare de așa 
ceva, spune ea. Şi apoi mă zăpăceşte complet, rânjind 
ca o pisică de Cheshire. E grozav. E fabulos. Total 
şi-al dracului de incredibil de fantastic. Chiar dacă 
s-ar putea să am nevoie de ani întregi de terapie ca 
să-mi revin din șoc. 

Nu văd ce-i așa fabulos în asta și sunt pe cale s-o 
spun, când Jess năvăleşte la masa noastră. 

— Bună, bună, scuze c-am întârziat, ciripeşte Jess, 
iar Carmen și cu mine ne ridicăm ceștile înainte să 
ŞI-O așeze pe-a ei pe masă. 

Masa se zguduie, iar ceaiul ei de ierburi se revarsă 
în farfurie. 

— Dragă, începuserăm să ne gândim c-ai fost răpită 
iarăşi de extratereștri, spune Carmen, cu ochii încă 
la mine. 

Jess chiar crede că a fost răpită de extratereștri odată, 
pentru scurt timp, când era studentă. Dar Carmen 
şi cu mine suntem convinse că a fost o halucinație 
provocată de apetitul colegelor ei de cameră pentru 
joint-uri. 

— Dumnezeule, e nebunie afară. Jess îşi scotoceşte 
într-una din sacoșe. Nebunie, vă spun. Portobello 
Road sâmbăta, în decembrie! La ce altceva mă pot 
aștepta? Știu, știu, dar uitaţi-vă la astea, spune ea, cu 
obrajii rozalii, îmbujoraţi de frig şi de agitaţie, flu- 
turând o pereche de căscuţe pufoase, de un portocaliu 
aprins. 

— Căscuţe portocaliu aprins păr roz aprins și hano- 
rac purpuriu aprins. Interesantă combinaţie vestimen- 
tară, spune Carmen. Ziua de azi e plină de nebunie 
și de surprize, adaugă ea, aruncându-mi o privire 
şireată. Uite, Rosie a noastră — a avut o seară foarte 
surprinzătoare şi nebună. 

— A, dar nu sunt pentru mine — sunt pentru ma- 
mi, spune Jess, care nu s-a prins încă de subiectul con- 
“versaţiei, scutură din cap, şi o cortină de păr roz îi 
<ade în jurul feței drăgălașe. Ca să se asorteze la pulo- 
-verul portocaliu pe care i l-am făcut pentru Crăciun. 
Cred că merg perfect. 

E greu să ţi-o imaginezi pe mama lui Jess, Lady 
Etherington, purtând orice altceva în afară de haine 
de la Burberry, dar nu-i spun asta lui Jess, pentru că 

e una dintre cele mai bine intenţionate persoane pe 
care le cunosc. 

— Părul roz e adorabil, îi spun, fiindcă așa şi este. 
Nu mulţi oameni pot umbla așa cu atâta siguranţă. 

— Nu mai schimba subiectul, îmi spune Carmen. 

— Ce? Ce? Am pierdut ceva? întreabă Jess și își 
trage scaunul, în vreme ce eu şi Carmen ne înșfăcăm 
din nou ceștile, exact la timp să nu ni le dărâme. 
Scuze, scuze. Jess ridică mâinile și încă un val de ceai 
de plante îi sare din ceașcă. Aster îmi spune mereu 
că-s groaznic de neîndemânatică. 

— Nu ești neîndemânatică, spune Carmen loială, 
strângând din buze. 

— Nu, nu neîndemânatică. Doar grăbită tot tim- 
pul, spun cu, amintindu-mi că şi Jonathan m-a făcut 
pe mine neîndemânatică. 

Lui Carmen nu-i prea place Aster, iubitul lui Jess. 
Nici eu nu mă prea omor după el. Numele lui ade- 
vărat e Glen, dar Aster, prescurtare de la Asterisc, 
adică stea, sună altfel când ești un star pop în deve- 
nire, la un pas de faimă. 

— Lui îi fac pentru Crăciun un pulover negru cu 
o stea albă în faţă. Credeţi c-o să-i placă? întreabă 
Jess, mestecându-şi buza. 

— Sunt, îmm, sigură că da, mint eu. 

Nu fiindcă puloverul nu va fi grozav, ci fiindcă 
Aster, deși e un artist sărac care abia trăiește din aju- 
torul social, a căpătat gusturi fine în materie de haine 
grunge de firmă. 'Toate cumpărate din fondul tute- 
lar al lui Jess. 

— O să-l adore, spune Carmen într-un fel care 
înseamnă „Îl strâng de gât dacă nu“. 

— Dar totuși, totuşi, ce-ai vrut să zici despre seara 
lui Rosie? Nu cumva iar necazuri cu Oribilul Șef ? 
Oribil, oribil om, spune Jess cu amărăciune. Cum a 

fost? Se apleacă peste masă ca să mă bată compăti- 
mitor pe braţ. 

— Bine, respir eu adânc. 

— Nu, lasă-mă pe mine, zice Carmen, rânjind. Te 
rog, m-ar face fericită pe tot anul. Ce-ai zice, se rea- 
zemă ea de Jess, dacă ţi-aș spune că Rosie l-a trântit 
violent pe Sidney la pământ când a încercat s-o pupe, 
i-a rupt un deget de la picior, și-a făcut o grandioasă 
ieșire fără Jonathan, a fost agăţată de un doctor mişto 
şi şi-au împletit cu pasiune limbile în Piccadilly Cir- 
cus? lar apoi a uitat să-l întrebe cum îl cheamă. Car- 
men se lasă pe spate în scaun, râzând. 

— Nu, nu. Nu se poate! Jess își pune o mână la gură. 

— Păi, n-a fost chiar așa, spun eu, foindu-mă pe 
scaun. De fapt, nu l-am împins pe Sidney... 

— Dar bietul Jonathan? 

Jess e foarte implicată în relaţia mea cu Jonathan. Îl 
simpatizează și crede că e perfect pentru mine. De ase- 
menea, nimic nu-i place mai mult ca o nuntă frumoasă. 
Petrece o grămadă de timp imaginându-şi-le — în spe- 
cial pe-a ei. 

— Ştiu, oftez eu. Mă văd cu el diseară. Ce-am să-i 
spun? 

— A fost doar un sărut, spune Carmen. De ce să-i 
spui? 

— Franţuzesc, subliniez eu. Am făcut schimb de 
salivă. 

— Dragă, nu te lăsa dusă de-un pic de salivă. 

Carmen începe iar să-și răsucească părul, şi cred 
că-i pe cale să emită ceva serios și plin de sens. 

— Ştii, Aster ttebuie să sărute o mulțime de fete 
în meseria lui. 

— Trebuie ? spune Carmen, destul de amenințător. 

— Vreau să spun, fetele îl sărută pe el. Sunt atât 
de copleşite când îl văd pe scenă, încât nu se pot 
abţine. 

— Asta-i... remarcabil. 

Eu, una, nu reuşesc să văd farmecul lui Aster. 
Degeaba are haine de firmă, e slab până aproape de 
emaciere. Are totuși, ce-i drept, ceva din Iggy Pop. 

— Eu cred că scurta ta întâlnire cu Dr. Love s-a 
întâmplat într-un moment de criză a relaţiei tale cu 
Jonathan, rostește Carmen rar. 

— Ei, bine, eu aș numi crucial faptul că Jonathan 
îşi iubeşte șeful mai mult decât pe mine. 

— Nu, nu despre asta-i vorba. Te afli în faza aia 
în care trebuie să te gândeşti la viitor și ești gata să 
treci la următoarea etapă. E foarte posibil, îmi spune 
Carmen, meditativă, să fi căutat o cale de ieșire din 
relația cu Jonathan înainte ca lucrurile să devină prea 
serioase. 

— Exact, se grăbeşte Jess s-o aprobe. Lași un băr- 
bat să se apropie de tine, dar, când vrea mai mult de-atâr, 
să vă mutaţi împreună sau așa ceva, găsești un motiv 
s-o termini. 

— Dar, pe de altă parte, adaugă Carmen, Jonathan 
chiar nu vede cum te tratează șeful lui, lucru care mă 
scoate şi pe mine din sărite. Și chiar dacă Jonathan 
e genul ăla grozav de tip bun la toate, bănuiesc că ar 
putea-o face cu mai multă coloană vertebrală. Cred 
că e nevoie să riști un pic în viaţă. 

— Dar eu urăsc riscul, 

— Atracția sexuală nu durează o veșnicie, să știi, 
adaugă Jess. Deşi șase luni nu-i așa de mult ca lucru- 
rile să devină deja plictisitoare. 

— Jonathan nu e plictisitor. 

— Vreau să spun, Aster şi cu mine suntem îm- 
preună de șapte luni, iar viaţa noastră sexuală e foarte 
dezlănţuită. Poate că trebuie doar să fii... știi tu... 
mai îndrăzneață în pat. 

— Viaţa noastră sexuală e destul de savuroasă, mul- 
țumesc foarte mult. 

Roşesc puţin, dar e adevărat. Jonathan nu-i un molâu 
la capitolul ăsta. 

— Dar o planifici. Tu știi până și în care nopți din 
săptămână o să faci sex. Poate ceva mai multă spon- 
taneitate n-ar strica. 

— Ce-i rău în a face sex în pat? 

N-am înţeles niciodată ce farmec are sexul pe masa 
din bucătărie. E pur şi simplu prea incomod. 

— Lasă-mă să termin. Carmen ridică o mână în 
timp ce ia o sorbitură de cafea. Nu-i deloc vorba despre 
sex. E vorba de angajarea emoţională. Iar tu nu urăști 
riscul, eşti doar condiţionată să faci de fiecare dată 
alegerea sigură. Deci ceea ce faci tu este să optezi 
pentru DI Tip Cumsecade pentru că e DI Tip Sigur. 

— Dar nu e... adevărat. Sau este? 

— Cred că ar trebui să discuţi despre asta cu Jona- 
than, spune Jess răbdătoare. Adică, dacă tot ce-i în 
neregulă cu el e că simte prea mult nevoia să-i facă pe 
plac şefului lui, atunci nu-i sfârșitul lumii. Nu-i ca și 
cum s-ar uita pe ascuns la poze cu bunicuţe goale pe 
Internet. 

Jess are dreptate aici... iar eu sunt foarte atașată 
de Jonathan — în marea majoritate a timpului, dacă stau 
şi mă gândesc. 

— Deci... tu spui că ar trebui să rămân mai departe 
cu el? A 

Cred că vreau ásta. Iar Jess chiar are dreptate — ar 
trebui să acord mai mult timp relaţiei. Și ar fi mai 
uşor să merg la petrecerile de Crăciun în cuplu decât 
de una singură... În plus, am avut o mulţime de mo- 
mente frumoase împreună, iar chestia cu Sidney e 
doar o problemă minoră în relaţia noastră. 

— Încă un pic, zâmbeşte ușurată Jess. Vorbeşte cu 
el. E de datoria ta să vezi încotro se îndreaptă lucru- 
rile. Asumă-ţi riscul ăsta. Du-ţi relaţia în faza următoare. 

Îmi dau seama după expresia ei visătoare că mă 
și vede într-o rochie albă și înfoiată, schimbând jură- 
minte cu Jonathan. Să fiu sinceră, o invidiez un pic 
pe Jess. 

Vedeți, eu nu visez cu ochii deschişi. Nu prea. Asta 
dacă nu se pune la socoteală visul de a câștiga la lote- 
rie — nu o sumă uriașă, doar atât cât să-mi ofere sigu- 
ranţă financiară. Sau visul de a avea parte de un 
weekend în care mama să nu se panicheze în legătură 
cu nimic. Sau, mai visez să găsesc persoana perfectă 
pentru jobul perfect. Nu-i cel mai fascinant lucru, 
dar pe de altă parte nici eu nu sunt chiar așa fascinantă 
şi, în plus, cu asta mă ocup eu. Dar nici plictisitor 
nu se poate numi... 

Imaginaţi-vă asta: o zi rece și ploioasă de decem- 
brie, la serviciu. Telefonul sună și la capătul celălalt e 
un actor superb, care are nevoie de mine ca să-i găsesc 
asistentul perfect. Se bizuie pe mine să-i găsesc persoana 
perfectă care, printre altele, să-i... gătească broccoli 
pentru o gustare târzie de noapte, după o seară plină 
pe scenele din West End... dacă e mâncător de broccoli. 
Da, poate că visele mele sunt cam plictisitoare... 

— Pe naiba, eu nu vorbeam despre Jonathan, rân- 
jeşte Carmen, iar tonul ei nu-mi place. Cred că Dr. Love 
e cel mai riscant, mai palpitant lucru care ţi s-a întâm- 
plat de ani de zile, îmi spune ea. Cred că ar trebui 
să-i dai de urmă şi să te culci cu el. 

Eu cred că trebuie să mă duc acasă şi să mă întind. 
Mă doare creierul... 


Aţi fost vreodată miraţi de avertismentele ciudate 
pe care fabricanţii consideră necesar să le includă pe 

etichetele produselor spre binele nostru, al sărmani- 
lor, nefericiților consumatori? 

Ceea ce vreau să spun e că nu avem nevoie să fim 
avertizaţi că produsele noastre alimentare „vor fi fier- 
binți după încălzire“ sau că n-ar trebui să încercăm 
să ne călcăm hainele când suntem îmbrăcaţi cu ele, nu ? 

Nu glumesc, este exact ceea ce broșura informa- 
tivă care mi-a parvenit cu fierul de călcat mă aten- 
ţiona să nu fac. Şi, hai să recunoaştem, dacă firma se 
simte datoare să ne aducă la cunoștință asemenea 
caraghioslâcuri înseamnă că cel puţin o biată (deși 
incredibil de proastă) persoană trebuie să fi încercat 
așa ceva... te-apucă groaza doar gândindu-te. 

De suedezi îmi pare rău. Sărmani, neinformaţi 
neghiobi. Cine şi-ar fi imaginat că ar avea aşa mare 
nevoie să fie avertizați ca nu cumva să încerce să 
oprească lamele fierăstrăului electric cu mâinile. Sau 
cu organele genitale... aoleu! 

Cred însă cu tărie că mașinile de spălat vase ar tre- 
bui să fie însoţite de avertizarea „Nu încercaţi nici- 
odată să spălaţi în mine articole de horticultură“, ca 
să le fie cât se poate de clar oamenilor precum mai- 
că-mea, care mi-e foarte dragă, dar pe care o sus- 
pectez că trăieşte într-un univers paralel, că piticii de 
grădină ar trebui Lăsaţi în grădină. 

După sfatul destul de șocant al lui Carmen (pe 
care n-am absolut deloc de gând să-l urmez) şi cel 
mult mai rațional al lui Jess (pe care cred că îl voi 
urma), şi după ce rai-am croit drum cu coatele prin 
haosul de fiecare sâmbătă dimineaţă din piaţa Por- 
tobello Road (activitate cunoscută şi sub numele de 
Cumpărături cu tot Mapamondul și Nevastă-sa) şi 
am pălăvrăgit despre cina pe care urmează s-o iau cu 
Jonathan diseară, pentru că în fiecare sâmbătă seara 
ieşim să luăm cina într-un loc drăguţ, şi ce naiba am 


58 


să-i spun, şi ce naiba o să-mi spună el, ajung în sfârșit 
în sfântul refugiu al casei mele. Şi în sfârșit îmi verific 
mesajele telefonice. 

Toate zece sunt de la maică-mea. 

Nici măcar unul nu e de la Jonathan. 

Dar înainte să apuc să-mi fac griji din cauza tăcerii 
lui Jonathan sau să mă întreb în ce încurcătură s-a 
mai băgat mama, telefonul sună, și e maică-mea. 

— Dragă, slavă Domnului că nu eşti moartă, este 
remarca ei de deschidere. 

Sunt destul de extaziată ca să nu pot fi și moartă 
în acelaşi timp, dar nu-i spun, pentru că nu-mi dă 
şansa. 

— Unde-ai fost? Am fost așa de îngrijorate. Ai fost 
de negăsit de ieri încoace, și te-am tot sunat pe fix 
şi pe mobil, se panichează toată. 

— Îmi pare rău, mamă, oftez eu. (Pentru că îmi 
pare cu adevărat rău. Chiar nu vreau s-o îngrijorez, 
dar cu ea nu-i nevoie de prea mult ca să se ambaleze. 
E maestră la capitolul ăsta.) Ţi-am spus ieri că trebuie 
să mă duc la... 

— Da, dar ar fi trebuit să mă suni când te-ai întors 
acasă. Puteai să fii atacată de un traficant de droguri 
pe Ladbroke Grove sau târâtă în Kensington Gardens 
de un violator în serie, spune ea, ridicând tonul. 

Imaginea asta de apocalipsă și disperare este direct 
legată de credinţa ei că unicul loc sigur din Londra 
este Hampstead, unde locuieşte ea, şi cu dorinţa ei 
de a-mi vinde căsuţa drăguță și de a mă muta înapoi 
cu ea şi cu bunica Elsie. 

Încă o dată, îi mulțumesc lui Dumnezeu pentru 
programul de locuinţe sociale care m-a adus în frun- 
tea listei proprietarilor de locuinţe. Cu șase ani în urmă, 
după un an de ședere în pompos numitul Royal Bo- 
rough of Kensington and Chelsea, am reușit să mă 

înscriu într-o schemă de proprietate comună pentru 
tineri (și deci ne-bogaţi) necăsătoriți. Era doar o 
cameră, plus o baie mică și o chicinetă, dar era a mea. 
Și am luat-o cu o reducere uriașă, mulțumită progra- 
mului de locuinţe sociale. 

Îi mulţumesc lui Dumnezeu și pentru moștenirea 
pe care mi-a lăsat-o bunicul Mayford, care mi-a per- 
mis să vând garsoniera acum doi ani (cu un profit 
uimitor), să-mi investesc toţi banii în parteneriatul 
la Slujbe Speciale și într-o ipotecă uriașă pentru dră- 
gălaşa mea căsuţă cu terasă. Paradisul meu de linişte 
şi pace. 

— Te rog, calmea... n-apuc să spun până la capăt, 
pentru că mama nu se oprește decât ca să respire. 

— Am fost la un pas de a suna la poliţie ca să anunţ 
dispariţia ta, dar bunica Elsie zicea că nu poţi raporta 
o dispariţie dacă persoana nu e dispărută de cel puţin 
douăzeci și patru de ore. A auzit ea la Crime Watch. 

Slavă Cerului că există bunica Elsie, mă gândesc, 
frecându-mi tâmpla, pentru că începe să mi se zbată 
într-un mod familiar. 

— Dar, dragă, trebuie să vii încoace chiar acum, 
îmi spune mama, panicată rău. Bunica Elsie şi-a lipit 
capul lui Percy de mână cu superglue și nu-l putem 
desprinde. 

Sau poate nu... 

Percy, trebuie să vă spun, este un exemplar din 
wasta colecţie de pitici de grădină a bunicii Elsie. Iar 
bunica Elsie, deşi inexplicabil de înnebunită după 
piticii ei (spre marea groază a jumătate dintre rezi- 
denţi fițoşi de pe strada mamei, din Hampstead), 
m-are cea mai bună mână când vine vorba de reparat 
Lucruri cu superglue. Şi nici nu vede prea bine. 

— Cum s-a întâmplat ? oftez eu, pentru că întot- 
deauna e o poveste de spus. 

— Nu contează cum s-a întâmplat, zice mama foarte 
repede, şi știu că e într-un fel responsabilă pentru 
halul în care a ajuns Percy. 

— Pentru că a fost pus în magina de spălat vase 
la programul de apă fierbinte, ţipă bunica Elsie în 
fundal, iar tâmpla mi se zbate şi mai tare. Eu ţi-am 
spus, Sandra. Nu ţi-am spus eu că ar trebui spălat la 
programul de apă rece? 

— Şşşt, mamă, îi spune maică-mea. Apoi, mie: 
Singurul lucru important este cum îl dezlipim de 
bunica. 

— L-ai pus pe Percy în mașina de spălat vase? 

— Păi, era murdar și doar n-aveam să-l spăl în 
chiuveta din bucătărie, nu ? Oricine știe că mașina de 
spălat vase e mai igienică. 

Nu mă obosesc să subliniez că nu intenţiona totuși 
să-l mănânce pe Percy și că un duș rapid cu furtunul 
de grădină ar fi fost cât se poate de eficient. N-ar face 
decât să adauge o armă în plus la arsenalul ei din 
războiul lui De Ce Ar Trebui Să Mă Mut Acasă. 

— Ai încercat cu apă și săpun? Sau cu acetonă? 
întreb eu, amintindu-mi de trucul excelent al lui 
Jennifer Lopez din Eu cu cine mă mărit ?, unde des- 
prinde testiculele unei statui de mâna lui Matthew 
McConaughey. 

Vedeți, înveţi o mulțime de lucruri din filme. 
Gândul la Matthew McConaughey îmi amintește 
de doctori, ceea ce mă conduce inevitabil înapoi la 
Dr. Love... 

— Are nevoie de tratament la spital, insistă mai- 
că-mea, panicându-se din nou. 

Și, înainte să-i spun să nu se lase purtată de fante- 
zie, mă trezesc eu purtată de una de-a mea. Îmi atacă 
pe neașteptate creierul și, înainte ca bunul-simţ să-și 
poată reveni din surpriza de a fi astfel deturnat și să 

strivească brutal zborul imaginaţiei mele, sunt deja 
departe. În lumea fanteziei. 

Sunt la spital cu bunica Elsie pentru dezlipirea de 
urgenţă a lui Percy. Bineînţeles, port bluza aia roșie, 
sexy, superbă pe care am văzut-o săptămâna trecută, 
în magazinul lui Carmen de haine vintage, şi pe care, 
deşi mi-am dorit-o cu disperare, n-am luat-o pentru 
că mi se părea prea decoltată. Mai port și nişte blugi 
prespălaţi sexy şi strâmți, pe care i-am văzut tot în 
magazinul ei și nu i-am cumpărat, dar în care zici că 
sunt o zeiță a sexului. Părul mi-e strălucitor şi neted, 
iar în goana de la casa mamei până la spital, am găsit 
timp să mă și machiez. 

Tocmai am instalat-o pe bunica Elsie în patul ei 
și scot fel de fel de sunete ca s-o alin, când draperia 
despărțitoare se dă deoparte. Și iată-l. Dr. Love. 

Luminile stridente ale spitalului se estompează 
într-o scânteiere romantică. „Dulce mister al vieţii, 
te-am găsit în sfârșit“, se-aude orchestra cântând în 
fundal, pentru că, bineînţeles, uluitorul meu vis este 
însoţit de efecte sonore. 

Dr. Love e cucerit pe loc de personalitatea mea 
sexy și strălucitoare, combinată cu grija afectuoasă 
de nepoată. Arată un pic obosit, dar într-un fel de 
răvășeală sexy pentru că, pe lângă moșirea micuţului 
Woodbridge, și-a petrecut noaptea plin de regrete că 
n-a aflat numele sau numărul meu de telefon, gândin- 
du-se că n-o să mă mai vadă niciodată și că a pierdut 
şansa Iubirii Adevărate. 

— Dragă, te pricepi mult mai bine la lucrurile astea 
decât mine, mă trezeşte din reverie vocea plină de 
patos a mamei, tocmai când Dr. Love mă ia în braţe 
Şi se pregătește să mă sărute. 

Mă opresc din visare. 

Nu m-aș folosi niciodată într-un asemenea mod 
de bunica Elsie. Și, pe deasupra, sunt atât de multe 
spitale în Londra, încât șansa de a ajunge în cel unde 
lucrează Dr. Love e... nu, pur și simplu asta nu se 
poate întâmpla. Nu că aș vrea să se întâmple ceva, 
bineînţeles că nu vreau. 

— Nu ştiu cum ne descurcăm fără tine, spune 
mama, şi-i pot auzi lacrimile înecându-i glasul. M-aș 
bucura atât de mult să te văd, se tânguie ea. 

M-a văzut ieri, dar dacă i-aş spune asta, ar începe 
altă diatribă despre cum e să fii bătrân și singur pe 
lume și despre sprijinul pe care ar trebui să-l repre- 
zinte copiii pentru bietele lor mame văduve, chiar 
dacă ea are doar cincizeci și patru de ani și o are pe 
bunica Elsie drept companie. 

Cedez de data asta şi mă îmbărbătez pentru bătă- 
lia cu haosul care e linia de metrou Northern Line. 

Mai bine să-l sun întâi pe Jonathan... Respir adânc 
şi-i formez numărul. 


5 
Legăturile care unesc 


Confesiunea lui Rosie: 

Dacă te dai cu capul de pereţi se pare că arzi o sută cinci- 
zeci de calorii pe oră. 

Interesant, dar nu pot să nu mă întreb (a) de ce s-a gândit 
cineva că merită să se facă o asemenea măsurătoare (vreau 
să spun, câți oameni cunoasteti care să se dea sistematic 
cu capul de pereți?), (b) cum au convins totuși pe cineva 
să se ofere voluntar pentru asta și (c) dacă s-a gândit 
cineva să măsoare câte calorii se ard când ai de-a face 
cu o mamă cam ruptă de realitate... 


— Eşti așa o alinare pentru sărmana ta mamă văduvă, 
îmi spune mama două ore mai târziu, după ce am reu- 
şit să desprind capul lui Percy de mâna bunicii Elsie, 
l-am lipit înapoi de trunchiul piticului, l-am așezat 
la locul lui în grădină, cu toţi ceilalți gnomi, și i-am 
spălat şi pe ei cu furtunul de grădină pentru a evita 
alte posibile dezastre. 

Şi am descoperit factura de telefon neplătită. 

Inexplicabil, gândul de a mă da în mod repetat 
cu capul de un zid de cărămidă e foarte tentant... 

— Mamă, trebuje să menţii lucrurile sub control, 
spun, uitându-mă peste teancurile de hârtii de pe masa 
din bucătărie. Îşi atrag atenţia pentru ultima oară. 

— Ştiu, ştiu, dragă. Am, ăă, am uitat. Ce zici de 
o plăcintă bună cu carne ? schimbă cu dibăcie subiec- 
tul, scoțând rapid pachetul din bufet și punându-l 
pe masa în dezordine. 

Curios că se frământă așa tare pentru curăţenia 
piticilor de grădină. Nu are aceleaşi sentimente faţă 
de ordinea și curăţenia din bucătărie, asta-i sigur. 

— Sunt de la Marks & Spencer — preferatele tale. 

— Dar am aranjat ca plăţile să se facă direct din con- 
tul tău bancar, ca să nu mai trebuiască să-ți faci griji 
pentru lucruri din astea. Cum ar fi și factura la gaze, 
îmi trece brusc prin minte. 

După moartea tatei, în urmă cu un an, am stabilit 
toate detaliile financiare cu ea. În afară de casa din 
Hampstead, mai are și o pensie lunară şi una de stat 
pentru persoanele văduve. Nu-i o sumă uriașă, dar 
e destul ca să-i acopere facturile și impozitele pentru 
casă și să-i rămână suficienţi bani de cheltuială. Iar 
bunica Elsie contribuie la plata facturilor. 

— Decembrie e o lună așa de plină, cu toate cum- 
părăturile care trebuie făcute... sunt un pic în urmă 
cu plăţile la bancă până luna viitoare, îmi spune mama, 
puţin agitată, turnând apă clocotită în ceainic. Le-am... 
anulat pentru luna asta, știi, ca să am niște bănișori 
în plus de Crăciun. 

— Nu aşa se face. (Închid ochii. Mama şi trebu- 
rile financiare nu formează o pereche ideală.) Nu poți 
să sari peste o plată într-o lună și să recuperezi în urmă- 
toarea. Bănuiesc — numește-o o bâjbâială în întuneric 
dacă vrei — că de-aia s-a supărat așa tare ieri compania 
de energie. 

Nu-i spun să vândă casa şi să se mute într-un loc 
mai ieftin și mai mic, alegându-se în felul ăsta cu o gră- 
madă de bani din care să trăiască. Am mai discutat 
despre asta, iar ea pur și simplu nu poate suporta să 
plece din casa în care și-a trăit toată viaţa de femeie 
măritată. O înţeleg, dar mă tem că o cam ia razna. 

— Am vrut doar să-ţi iau un cadou frumos de Cră- 
ciun, spune ea, vărsând lapte pe-alături când toarnă 
în cești. 

Ştiu că e bine intenţionată, dar asta-i o altă șme- 
cherie ca să mă facă să mă simt vinovată. 

— Ce-ar fi să văd ce slujbe cu jumătate de normă 
am în fișierele agenţiei? o întreb pentru a milioana 
oară. Sunt sigură că am ceva care ţi-ar conveni. În 
felul ăsta ai mai ieși şi tu din casă și-ai mai cunoaște 
oameni, şi-ai câștiga și niște bani în plus. 

— "Tatăl tău n-a fost niciodată de acord cu ideea 
ca soțiile să muncească, îmi spune şi ea mie a milioana 
oară, strângând din buze. 

E drept că tata era cam de modă veche, dar cred că 
se referea la soțiile cu copii mici, nu la soţii în general. 

— Dar sunt sigură că tata ar... caut cuvintele 
potrivite. 

E greu, pentru că încă-i simte foarte mult lipsa. 
Și eu la fel. 

— E deja o slujbă cu normă întreagă să mă ocup 
de casă și să am grijă de bunica Elsie, spune ea cu 
glas tremurat, gesticulând către talmeș-balmeșul din 
Jur. Apoi îşi revine repede și spune voioasă: Ştii, demi- 
solul e așa de drăguţ şi luminos, și spațios. E spaţiu 
berechet pentru unul — sau chiar doi — oameni. Cu 
puţin efort, ar putea fi transformat într-un aparta- 
ment cu intrare separată prin faţă și toate alea. 

Nu-i o idee nouă. E aceeași idee cu care vine cam 
o dată pe lună. Mi se face brusc dor de zâmbetul î înţe- 
legător al lui Jonathan ș și de compania lui relaxată şi 
fără complicații. 

— Vaai, nu mi-ai spus că ai luat plăcinte de la Marks 
şi Sparks — bunica Elsie, o apariţie mică, rotundă și 
parfumată îmbrăcată în poliester iliachiu, trece prin 
bucătărie şi înșfacă una din pachet. 

Sunt salvată de octogenara cu păr rozaliu, mă gân- 
desc, pentru că următoarea replică a mamei ar fi că 
demisolul e perfect pentru mine. Și pentru mine şi 
Jonathan după nuntă, pe care mama o consideră a fi 
următorul pas logic. 

Încerc s-o înţeleg, zău că încerc. L-a iubit cu ade- 
vărat pe tata. El a fost toată viaţa ei. A avut grijă de 
ea și au făcut totul împreună. Și chiar dacă nu vreau 
să-mi petrec viaţa singură, nu vreau nici să ajung ca 
maică-mea. Pur și simplu nu suport un astfel de aran- 
jament claustrofobic. 

În momentul ăsta, sunt sigură de ceea ce voi face. 
Am să-mi scot din minte doctorii mișto și ispititori 
şi-am să mă concentrez pe neclaustrofobica mea rela- 
ție cu dragul de Jonathan. 

Jonathan nu e genul claustrofobic, asta-i sigur. Nu 
era acasă când l-am sunat mai devreme. I-am lăsat 
un mesaj, dar nu m-a sunat. Cel puţin, nu pe celular. 
Și nici pe telefonul mamei, al cărui număr știu că-l 
are, pentru că i l-am dat eu în mesaj — pentru orice 
eventualitate. 

— Mamă, porţi burtiera cea veche ? întreabă mai- 
că-mea. (Bunicii Elsie, trebuie spus, i se bălăngăne unele 
părţi ale corpului. Dar măcar a distras-o pe mama de 
la treaba cu demisolul.) Îţi atârnă unele părţi pe-afară. 
Şi în jos. 

— Nu pot s-o port pe aia nouă pe care mi-ai 
luat-o, Sandra, îmi zdrobeşte intestinele, şi am nevoie 
de mult loc acolo jos ca să pot mânca pe săturate la 
cină, spune bunica Elsie, îndesându-şi în gură restul 
de plăcintă cu carne și luând încă una. 

— Vechitura asta e o ruşine — e plină de găuri. 

Mama e indignată. Și are dreptate. Burtiera cea veche 
a bunicii Elsie nu e ceva ce vrei să vezi bălăbănindu-se 
pe frânghia de rufe printre mulțimea de pitici. 

— Cu atât mai bine pentru, ştii tu — bunica Elsie 
îşi încreţeşte faţa deja încreţită într-un rânjet lasciv — 
pentru acces. 

Cât mă bucur că mi-a împărtășit asta. Viaţa sexu- 
ală a bunicii mele este exact imaginea pe care s-o păs- 
trez în minte. Gândul la sex îmi aminteşte că ar fi mai 
bine să plec acasă și să mă pregătesc pentru diseară. 

Chiar am de gând să stau de vorbă cu Jonathan 
şi să lămurim lucrurile. Dar nu cred că-i nevoie să 
ştie de sărut. La urma urmei, nu suntem căsătoriți 
încă, şi-apoi, n-a fost decât un sărut. Dar ce sărut... 

— Mamă! clatină maică-mea din cap. Te rog. 

— lau cina cu noul meu prieten. Bunica Elsie mă 
împunge cu cotul în coaste. E niţeluş boțit, Alf îl 
cheamă, dar la vârsta mea nu poți să mai ai pretenţii. 
Apropo de sex, chicoteşte ea, iar proteza dentară îi 
alunecă un pic. Ţi-a spus maică-ta despre Imaculata 
Concepţie și Cum Trebuie să Ne Reunim cu Toți 
ca O Familie ca să Celebrăm Minunatele Veşti ? 

— De ce vorbeşti cu majuscule ? o întreb pe bunica 
Elsie, pentru că mi se pare c-ar insinua că mama a 
intrat într-o sectă religioasă. 

— Verişoară-ta Elaine e gravidă, pufneşte mai- 
că-mea, iar eu mai am puţin și leşin, nu alta. O să fie 
mamă singură. 

— Glumeşti, spun eu, aşezându-mă pe un scaun 
deasupra teancului de rufe spălate şi împăturite, dar 
abia dacă-mi dau seama de surprinsă ce sunt. 

Nu mă omor după Elaine şi, ca să fiu sinceră, dacă 
nu mi-ar fi rudă, aş tăia-o pentru totdeauna de pe 
lista felicitărilor de Crăciun. Sau i-aș dărui înapoi ceva 
oribil şi folosit care nu-mi trebuie, pentru că exact 
asta îmi face ea mie. 

Cu excepția ultimului Crăciun, desigur, dar atunci 
a fost doar o întâmplare. Mi-a dat coşul cu produse 

Body Shop pe care i-l cumpărasem cu un an înainte, 
dar nu i-a ieşit figura, pentru că întâmplător eu ador 
cosmeticele de la Body Shop, așa că m-am bucurat 
toată seara, fiindcă treaba asta o scosese tare din sărite. 
Și, cu toate că nu obișnuiesc să scot oamenii din sărite, 
cu Elaine fac o excepție. 

Dar gravidă ? Asta va însemna probabil că trebuie 
să fiu drăguță cu ea. Totuşi, nu-mi pot imagina cum 
se împacă tanti Pat cu situaţia asta — având în vedere 
statutul ei în Women’s Institute! 

— Tanti Pat ce-a zis? 

— Din cât se pare, tanti-ta Pat şi unchiul Bill sunt 
fericiţi nevoie mare — ba chiar dau petrecerea de Cră- 
ciun de anul ăsta în cinstea ei, spune bunica Elsie, 
ridicându-și dresurile. De data asta nu vine numai 
familia — îi invită pe toţi pe care-i cunosc. 

Sunt şocată că mătușa Patricia (sau tanti Pat, cum 
îi spunem ca s-o necăjim) primește vestea asta atât 
de bine. Se trage dintr-o foarte veche familie de nobili 
scăpătaţi (cu toate că s-a înjosit să se mărite cu un- 
chiul Bill pentru, bănuim noi, averea frumoasă pe 
care şi-a făcut-o singur). A avut întotdeauna idei pom- 
poase despre situarea oamenilor în marea schemă. În 
special a ei. 

— Vară-ta Elaine a sunat şi m-a invitat personal, 
adaugă bunica Elsie, sorbindu-şi zgomotos ceaiul ca 
să alunece mai ușor plăcinta cu carne. 

Elaine a sunat-o personal pe bunica Elsie? Încerc 
să mi-o imaginez pe bunica Elsie în casa lui tanti Pat 
și-a unchiului Bill de pe Hampstead Heath. E ima- 
culată și plină de lucruri scumpe, de te înspăimânți 
numai la gândul că ai putea atinge ceva. Încerc şi să 
mi-o imaginez pe bunica Elsie fiind drăguță, dar nu 
reușesc deloc. 

Unchiul Bill e fratele tatei, deci bunica Elsie nu-i 
de fapt înrudită cu latura asta a familiei. Iar tanti Pat 
îi ignoră de obicei existența. 

— Ştiu că tanti-ta Pat nu mă place. Știu ce crede 
despre mine, că le stric fasonul, adaugă bunica Elsie. 

— Nu ştiu de unde ţi-a venit ideea asta, spune 
mama destul de sec. Bineînţeles, ar putea fi din cauza 
burtierei vechi. Mamă, tare-aș vrea s-o porți pe cea 
nouă. Şi proteza cea nouă. 

Dar, înainte să se lanseze într-una din diatribele 
ei, se întâmplă ceva straniu. Pe faţa mamei apare brusc 
un zâmbet uriaş. 

— Vai, dar n-am nimic de îmbrăcat pentru petre- 
cere. Va trebui să-mi cumpăr ceva, spune ea, şi ochii i 
se luminează. Și tu va trebui să-ţi cumperi ceva, mamă. 

— Eu sunt ca și aranjată. Bunica Elsie se îndreaptă 
spre ușă. Mă îmbrac cu rochia cu dungi roșii şi verzi 
și cu flori negre, că-i sărbătorească. 

Mă umflă râsul, fiindcă bunica Elsie în rochia aia 
e o imagine ce nu trebuie ratată. Tanti Pat o să facă 
spume. 

— Plus că, bunica Elsie îmi face cu ochiul din ușa 
bucătăriei, asta are s-o enerveze pe tanti-ta Pat. Acum 
trebuie să mă duc să-mi împrospătez machiajul. Sunt 
așteptată la Café Rouge în zece minute. 

— Sunt sigură că nici ție nu ţi-ar strica o rochie 
nouă, Rosie. Consider-o un cadou în plus de Crăciun, 
special din partea mea. Hai să organizăm o ieşire la 
cumpărături între tere. 

— Dar.. 

Sunt pe cale să-i amintesc despre bani și despre 
faptul că-i prea cheltuitoare, dar mă opresc când văd 
înștiinţarea de depăşire a plafonului la MasterCard 
pe podea, sub masă. Sunt doar douăzeci şi cinci de 
lire, dar trebuie plătite. 

— Mamă, ce-i asta? întreb retoric, fluturându-i 
hârtia prin faţă. 

— A, aia ? Mi-o smulge din mână. E doar un lucru- 
şor pe care l-am cumpărat pentru tine, dragă, îmi spune, 
privind-o chiorâș. L-am văzut pe unul din canalele 
alea de shopping, și a trebuit să folosesc o carte de 
credit pentru că-i mai uşor să comanzi prin telefon 
cu o carte de credit, nu? 

— Mamă, spun eu, un pic epuizată. Trebuie să avem 
o discuţie despre toate facturile astea neplătite. 

— Nu fi urâcioasă, dragă, vreau doar să te simţi 
minunat, îmi spune ea, pufnind indignată. Ştii... așa 
cum era când tata... ah, dragă, amintește-ţi toate mo- 
mentele alea minunate din vremea când eram împre- 
ună cu toţii. Îşi scoate un şerveţel din buzunar și-și 
şterge ochii. 

— Mamă, îi spun cu blândeţe, atingându-i braţul. 

— Haide, dragă, zice mama, redevenind vioaie. 
Poţi să rămâi la cină? Ce-ar fi să-ţi pregătesc ceva 
bun de mâncare? 


Reușesc să scap, pentru că maică-mea are idei măreţe 
în legătură cu mine și Jonathan și e de acord să iau 
cina cu el. Cel puţin așa cred, că voi lua cina cu el. 
Nu m-a sunat încă înapoi... 

Dar n-am scăpat decât după ce i-am promis mai- 
că-mii că vin la masa de prânz în ziua următoare, drept 
mulțumire pentru că am insistat să plătesc telefonul 
şi factura pentru MasterCard (cu toate că aproape 
întotdeauna iau prânzul la ea duminica), să scriu cecuri 
pentru ambele facturi și să le expediez la plecare, în 
drum spre metrou. 

În timp ce trenul vâjâie prin măruntaiele Londrei, 
îmi fac griji pentru mama. E-adevărat că a trăit mereu 


71 


în propria ei lume, chiar și înainte ca tata să moară, 
dar cred că lucrurile se înrăutăţesc. 

Totodată, sunt complet năucită de povestea cu 
Elaine. Nu-mi vine să cred că mai-sfânta-ca-oricine, 
cea care trecea în ochii tuturor drept incapabilă să 
facă cel mai mic pas greșit, mironosița de Elaine e 
însărcinată. les din metroul magistralei Northern și 
străbat pasajele adânci către linia Central. 

Și pe deasupra, nu vrea să spună cine-i tatăl. Proba- 
bil pentru că nu-și aminteşte, mă gândesc cu răutate. 

Elaine e mititică, delicată, are tălpi mici și înguste 
(bineînţeles) şi arată ca o păpuşă chinezească, așa, de 
parcă n-ar fi niciodată în stare de ceva rău. Din păcate, 
are inimă de Chucky și întotdeauna vrea ceea ce au 
alții (eu, de exemplu). 

Când aveam zece ani, mi-am dorit enorm să pri- 
mesc de Crăciun un ponei. Tânjeam după el din tot 
sufletul meu de fetiță îndrăgostită de păpușile Bar- 
bie şi de micii lor ponei. Da, acum ştiu că poneii sunt 
scumpi și că necesită (a) un grajd, pentru că nu pot 
trăi în apartamentul de la demisolul unei case din 
Hampstead, așa cum plănuiam eu, și (b) foarte mult 
spaţiu în care să poată alerga — și nu o grădină mică 
precum a noastră. Deși promisesem s-o duc pe Candy 
(da, alesesem deja un nume pentru poneiul meu per- 
fect) în plimbări lungi pe Hampstead Heath în fiecare 
zi. Cum spuneam, aveam zece ani, iar lumea era un 
loc minunat, plin de speranță. 

Elaine știa totul despre această dorinţă fierbinte 
a mea, pentru că mă ameninţase că-i smulge capul 
păpuşii mele Barbie, Prinţesa Aurora, dacă nu-i arăt 
scrisoarea pentru Moș Crăciun. 

Inutil să mai spun, de Crăciunul ăla a primit un 
ponei. Și am încercat să mă bucur pentru ea, zău că 
am încercat. Și am fost mai mult decât fericită cu darul 

pe care-l primisem eu, un căluţ de jucărie pentru Prin- 
tesa Barbie. Am fost fericită până și să curăț grajdul 
lui Candy (da, Elaine îi furase şi numele) luni de zile, 
fiindcă Elaine mă lăsa s-o călăresc o dată pe săptă- 
mână. Era aproape ca şi cum aş fi avut propriul meu 
ponei... 

Până într-o zi, când m-am dus să-i curăţ grajdul 
și Candy dispăruse. Elaine m-a anunţat cu mare bucu- 
rie că poneiul fusese vândut pentru că mă iubea pe 
mine mai mult decât pe ea, și nimeni n-avea voie să 
mă iubească pe mine mai mult decât pe ea. 

Ar fi trebuit să-mi ţin gura și s-o las pe scorpie 
să-i rupă capul Prințesei Aurora. 

Da, ştiu că e copilăresc să porţi cuiva pică timp de 
optsprezece ani, mă gândesc, pe când cobor în staţia 
Holland Park și mă îndrept spre casă, dar Candy n-a 
fost singura dragoste pe care Elaine mi-a furat-o. 

N-am să uit niciodată scena umilitoare de la petre- 
cerea de ziua mea, când am împlinit douăzeci și unu 
de ani. Scena în care eu mă duc în dormitorul părin- 
ților mei ca să-i găsesc pardesiul mătuşii Lizzy și-o 
găsesc în schimb pe draga de Elaine demonstrându-i 
lui Harry, iubitul meu de atunci, abilităţile ei în ale 
sexului oral... 

Cel puţin Jonathan n-ar face niciodată una ca asta. 

lar când deschid ușa de la intrare, telefonul sună, 
aşa că mă reped spre el şi ridic receptorul, pentru că 
e probabil Jonathan. 

Mulţumesc, Doamne, pentru Jonathan cel sigur 
şi de încredere. 

— Alo? 

— Scumpa mea, toarce Elaine ca o pisică la celălalt 
capăt al firului, iar eu sunt derutată, pentru că ea nu 
mă sună niciodată. 

— Elaine, spun, gâfâind un pic. Îmi pare bine să te 
aud, mint eu. M-am bucurat s-aud despre, îmm, bebe. 

— Sunt așa de emoţionată, chițăie ea cu vocea ei 
de fetiţă. Închipuie-ţi, sunt prima dintre noi, cei patru 
verișori, care aduce pe lume o nouă viaţă. 

— E nemaipomenit, spun eu, imaginându-mi-o 
pe Elaine într-o ipostază nu tocmai plăcută, în nouă 
luni, grasă și umflată ca o balenă. Și apoi, pentru că 
nu mă pot abţine: Sper că și, îmm, norocosul tătic e 
la fel de emoționat. 

— Vai, dragă, dar lucrurile sunt un pic încurcate 
pentru el acum şi-am jurat să păstrez secretul. 

Sunt intrigată. În cazul ăsta, e clar că e vorba de 
un bărbat însurat. 

— E însurat, nu-i așa? mă ia gura pe dinainte, pen- 
tru că, dacă eu nu m-aș culca niciodată cu bună știință 
cu un bărbat însurat, Elaine nu-i atât de scrupuloasă. 

— Rosie, obrăznicătură ce ești tu, se mâţâie Elaine 
la telefon. Să spunem doar că trebuie să ne gândim 
la imaginea lui publică, dar crede-mă, la momentul 
potrivit, am să-ţi povestesc totul. 

Mi se pare mie sau sună ca o ameninţare? 

— Trebuie neapărat să vii la petrecere la mami și 
tati Joia viitoare, subliniază ea. 

Ceea ce e ciudat, pentru că întotdeauna merg la 
petrecerea de Crăciun a familiei. Din obligaţie, dar 
am o grămadă de rude care chiar îmi plac şi care vor 
fi prezente acolo. Și Jonathan, desigur. 

— Abia aştept, spun cu prudenţă, așteptând moti- 
vul real pentru care, m-a sunat. 

— A trecut parcă o veșnicie de când n-am mai stat 
de vorbă, zice ea, sporindu-mi curiozitatea. Și neapă- 
rat să-l aduci şi pe minunatul tău iubit, adaugă ea, 
iar firea mea suspicioasă ajunge imediat la concluzia 
că încearcă să mi-l fure. De ce şi-ar bate altminteri 
capul? 

— Sigur, am să încerc, spun eu, în timp ce în minte 
îmi reapar brusc Elaine, Harry și Episodul cu Sexul 
Oral. 

Mă întreb dacă aș putea să-mi retrag invitaţia pe care 
i-am făcut-o lui Jonathan, pentru că deja şi-a notat-o 
în agendă. Aș putea să-l mint că petrecerea s-a anulat 
din cauza... 

Ce fac ? Singura dată când l-a întâlnit pe Jonathan, 
la petrecerea aniversară a unchiului Bill, când a îm- 
plinit șaizeci de ani, în august, Elaine abia dacă s-a 
uitat la el, fiindcă atunci se întâlnea cu un bancher 
bogat şi frumos. Iar Jonathan e o scumpete și nu mi-ar 
face niciodată una ca asta. E unul dintre motivele pen- 
tru care sunt atât de îndrăgostită de el. 

Dar în Elaine n-aş avea încredere nici dacă ar fi 
cu Papa... chiar dacă e gravidă. 

— Și trebuie să-i spui bunicii Elsie că fără ea n-ar 
mai fi la fel, ciripeşte Elaine, ceea ce e absolut ciudat 
pentru că Elaine n-o poate suferi pe bunica Elsie. 

— Ăă, da, e şi ea foarte nerăbdătoare, spun eu, și 
chiar așa e. 

Cred că mai mult din cauza zaiafeturilor îmbelșu- 
gate pe care le organizează întotdeauna tanti Pat. 

— Şi simpaticele tale prietene Carmen și Jess — 
şi Charlie, bineînţeles. (Devine tot mai ciudat, pentru 
că ştiu sigur că Elaine nu-mi suportă nici prietenii.) 
Sunt aşa de fericită, chițăie Elaine din nou. Vreau să 
cuprind întreaga lume și s-o îmbrăţișez. 

Mă întreb, în timp ce încerc să închei conversaţia 
și să scap de ea, dacă schimbarea asta miraculoasă a 
lui Elaine se datorează sarcinii. 

E sezonul bunăvoinţei, la urma urmei. 


„A se folosi numai în interior sau în exterior“, mă 
informează cu înțelepciune ambalajul de la beculeţele 

de Crăciun, când deschid cutia și desfăşor firul lung 
al instalaţiei. În opoziţie cu ce, mai exact? Cu spaţiul 
subacvatic sau stelar? 

Bradul meu superb a stat în curtea din spate toată 
săptămâna, așteptând doar să-l aduc în casă şi să-l 
împodobesc, așa că m-am gândit să-mi iau de-o grijă. 
Crăciunul nu-i la fel fără mirosul de brad, nu-i așa? 

După ce aşez ultimul glob pe o creangă, fac un 
pas înapoi și îmi admir munca. Anul ăsta, am hotărât 
ca tema bradului meu să fie roșu cu argintiu, pentru 
că se potrivesc foarte bine cu verdele bradului și cu 
Crăciunul în general. Vreau un Crăciun cât mai fericit 
posibil. 

Iar acum am să mă uit la un film — ceva cu sânge 
şi cu maţe scoase —, ceva care să nu includă doctori 
drăguţ sau eroine superbe care-și găsesc întotdeauna 
alesul. 

Jonathan s-a despărțit de mine adineauri. 

După ce am terminat convorbirea cu Elaine, mi-am 
verificat mesajele de pe telefonul fix, pentru că timpul 
trecea și m-am gândit că-i ciudat să n-am vești de la 
Jonathan, așa că vă imaginaţi ușurarea mea când i-am 
auzit vocea melodioasă vorbindu-mi prin interme- 
diul căsuţei vocale. Iată ce spunea de fapt. 

— Ăă, bună, Rosie. Sunt eu, Jonathan. Ăă, se pare 
că degetul lui Sidney nu era rupt până la urmă, hahaha, 
doar un pic învineţit. M-am gândit că poate vrei să știi. 

„Ce drăguţ“, gândesc pe moment, fără să-mi dau 
seama că fraza lui nu include nici un cuvânt în fran- 
ceză. Iar apoi aruncă bomba. 

— Ăă, ştiu că e cam pe neaşteptate și nu ştiu cum 
ar fi mai bine să-ţi spun, dar mă gândesc la asta de 
ceva timp. Rosie, tu știi că nu te-aş răni cu intenţie, 
mai ales în perioada asta. Dar cred că noi doi ar trebui 
să luăm o pauză, spune el, lăsându-mă perplexă. 

Adică, ştiu că şi eu mă gândeam că avem nevoie 
de o pauză, dar îmi trecuse. Ah, pun pariu că și-a găsit 
pe altcineva. 

— Ăă, nu-i pentru că mi-aş fi găsit pe altcineva. 
M-am gândit că ai vrea să știi asta. "Ţin foarte mult la 
tine, dar cred că avem nevoie să lăsăm lucrurile să se 
liniştească. Doar pentru o vreme. Doar pentru câteva 
săptămâni. Bine, ai grijă. Vorbim curând. Dacă simţi 
nevoia să, ăă, stăm de vorbă despre asta, sunt aici. 

Asta-i tot? Asta-i despărțirea mea? 

Întrucât picioarele mi s-au înmuiat brusc, mă 
prăbuşesc pe canapea și mă uit la bradul meu de Cră- 
ciun, strălucind și clipind voios, și mă simt foarte sin- 
gură. Fiecare merită să aibă cu cine petrece Crăciunul, 
nu-i așa? 

Pur și simplu nu pot să concep una ca asta. Pun 
pariu că Jonathan va suna mâine, că de fapt totul va 
fi fost o greșeală, și nu am deloc de gând să-mi bat 
capul cu asta acum. 

În schimb, pun DVD-ul cu Terminatorul II şi 
mă mulţumesc cu un pic de distrugere planetară. Și 
în timp ce mă uit la oameni „terminaţi“ rând pe rând, 
eu termin o porţie uriașă de batiste şi alune americane. 
Deloc surprinzător, ambalajul de la alune conţine 
următoarea informaţie: „Atenţie: conţine alune“. 

Ar trebui să scriu o scrisoare de mulțumire pentru 
treaba asta Protecţiei consumatorului... imediat după 
ce-mi culeg inima împrăștiată pe jos. 


6 
Identitate eronată? 


Confesiunea lui Rosie: 

Uneori, când lucrurile merg de-a-ndoaselea, mă întreb 
cum ar fi să fiu un melc... 

Nu pentru că gastropodele alea târâtoare cu cochilia spi- 
ralată mi s-ar părea niște creaturi atrăgătoare, ci pentru 
că ele pot dormi trei ani. Vă daţi seama? Ți se întâmplă 
ceva oribil si tot ce ai de făcut este să tragi un pui de 
somn lung, iar când te trezești, gata, ţi-a trecut! 
Bineînțeles, nu-i așa plăcut să fii un melc franțuzesc, având 
în vedere că poți fi mâncat... 


— Jonathan mi-a frânt cu nepăsare inima și mi-a 
dat papucii ieri, via căsuţa vocală, îmi anunţ, un pic 
teatral, prietenii în după-amiaza următoare. 

Of. Zău că n-am vrut să sune așa melodramatic. 
Dar am ţinut atâta în mine informaţia asta de aseară 
până acum, şi-a tot crescut, s-a dilatat, încât trebuie 
să spun ceva cuiva, altfel plesnesc. Aseară pur şi sim- 
plu n-am fost în stare să sun pe nimeni. 

Părăsită. Cu doar cinci zile înainte de Crăciun. 
Jalnic, nu? Sunt atât de dezagreabilă încât iubitul meu 
nu poate s-aștepte nici măcar până la Anul Nou ca 
să scape de mine. 

Jess, care din nefericire şi-a ales exact momentul 
ăsta să apară la masa noastră cu stele uriaşe de Aster 
în ochi, ţipă: 

— Ei? Ei? Ce părere aveţi? Nu-i așa că Aster e 
fantastic? Absolut fantastic? 

Biata Jess. Entuziasmul ei rămâne de neînțeles pen- 
tru toți, iar la masă se aşterne o tăcere buimacă. 

Suntem cu toții la Duck & Drake, o cârciumă mică, 
afumată, prăfuită și dosnică din Camden. E așa de 
ascunsă, că mi-a trebuit jumătate de oră s-o găsesc, 
ceea ce într-un fel a fost un noroc, fiindcă am ajuns 
atât de târziu, încât am picat numai bine ca să-l aud 
pe Aster cu trupa lui ucigându-și brutal a doua piesă. 

Îmi trecuse prin cap să renunţ și să mă duc acasă 
după prânzul de la mama, ca să zac și să-mi recapăt 
un pic echilibrul înainte de a le spune prietenilor mei 
despre Jonathan, dar le promisesem tuturor că voi 
fi prezentă la debutul londonez al lui Aster cu 
Asteroid Attack. În special lui Jess. 

Când spun tuturor, mă refer la Carmen, Jess, sim- 
paticii mei verişori Flora şi Philip, şi Charlie, împre- 
ună cu care deţin Slujbe Speciale. 

Philip e primul care-și recapătă graiul. 

— O, nu. Îmi pare tare rău, Rosie, îmi spune el com- 
pătimitor. Credeam că-i un tip de treabă. 

— Tipii de treabă nu-şi părăsesc iubitele cu o săp- 
tămână înainte de Crăciun. Ticălosul dracului. Car- 
men îşi trânteşte halba goală pe masă. 

— Credeam că-l placi, îi spune Flora, sora lui Philip. 
Biata de tine, adaugă către mine. Ştiu că viitorul pare 
sumbru și pustiu, dar ai să treci peste... 

— Ar fi putut să aibă măcar bunul-simţ să aştepte 
până la Anul Nou, ca orice persoană normală, inter- 
vine iar Carmen, înainte ca Flora să-şi termine fraza. 
Iar apoi: Scuze pentru partea cu „ticălosul dracului“, 
Phil, îi spune lui Phil, care, când nu-și face veacul în 
cârciumi îmbrăcat în blugi și pulover, și-l face într-o 
biserică anglicană, purtând veșmânt preoţesc și guler 
alb, pentru că e preot. 

— Nu-ţi face griji, zâmbeşte el cu blândeţe. 

Philip e întotdeauna blând și încearcă să vadă ce-i 
mai bun în oameni, dar presupun că asta face parte 
din cerinţele postului. 

— Nu cred că ar fi de vreun ajutor să spun că e 
voia Domnului şi că misterioase sunt căile Lui, așa-i? 
mă întreabă el. Apoi, când scutur din cap: Așa mă 
gândeam și eu. Ghinion, totuși, fată dragă. 

— Vrei să-l găsesc şi să-i rup picioarele pentru tine? 
se bagă iarăși Carmen, cu ochii îngustaţi ca niște fante, 
în timp ce duce la gură următoarea halbă și ia o înghi- 
ţitură zdravănă. Scuze, Phil, fă-te că n-ai auzit asta. 

— Dar nu mai departe decât ieri îmi spuneai mie 
să-i dau papucii lui, spun eu. 

A dat deja pe gât două halbe de bere Theakstoni's 
Old Peculier de când am sosit eu, și bănuiesc că vehe- 
menţa ei e îndreptată mai degrabă împotriva pro- 
priului iubit, Paul, decât a lui Jonathan, de vreme ce 
Paul absentează în mod misterios. 

— Nu despre asta-i vorba, spune ca, și sunt pro- 
fund derutată. Ai fost bună pentru sex, bineînţeles. 
Și la îndemână ca să te ia la petrecerea lui de Crăciun. 
Și după ce ţi-ai făcut treaba, te-a lăsat. Așa că nu 
trebuie să-ţi cumpere cadou de Crăciun. 

— Da, mersi, îi spun eu, şi mai amărâtă acum. Asta. 
chiar mă face să mă simt mai bine. M-a lăsat pentru 
că încearcă să economisească bani. 

— Nu-i singurul. Pe bune, de când a făcut treizeci 
de ani, Paul s-a boșorogit de-a dreptul în unele pri- 
vinţe. Am ajuns la concluzia că toţi bărbaţii sunt niște 
ticăloși interesaţi și egoişti, pentru care nu merită să-ţi 
pierzi nici o secundă. Cei de față se exclud, adaugă 
ea cherchelită rău, uitându-se la Philip şi Charlie. Și, 
bineînţeles, întotdeauna e mai bine să fii tu ăla care 
dă papucii, decât ăla căruia i se dau papucii. 

— Dar credeam că sunteți fericiti împreună. (Flo- 
ra spune întotdeauna asta când unul dintre noi se 

desparte de cineva.) Păreaţi așa de potriviţi, oftează 
ea. (Şi asta spune întotdeauna.) 

Flora, înaltă de un metru optzeci și având optzeci 
de kilograme, e foarte blondă şi emană un farmec de 
walkirie, wagnerian. E exuberantă și interesantă și e 
unul dintre cei mai drăguţi oameni pe care i-am cunos- 
cut vreodată, dar bărbaţii tind să vadă în ea mai degrabă 
o soră sau o bonă decât o soție. 

— Trebuie să ieși din amorțeala asta, dragă, mă sfă- 
tuieşte ca. Trebuie să urci din nou în şa — sari înapoi 
în heleşteul întâlnirilor cât mai repede posibil. 

Sau sunt goniţi de dominaţia ei blândă, modulată, 
bine intenţionată. Ultimii ei iubiţi, amândoi despărțiți 
când o cunoscuseră pe Flora, au lăsat-o și s-au întors 
la nevestele lor. Se pare că toate acele discuţii lungi 
şi edificatoare cu Flora i-au ajutat să-și clarifice senti- 
mentele și să-şi revizuiască comportamentul. 

Sărmana Flora. Tot ce vrea e să găsească pe cineva 
drăguţ şi prietenos cu care să se înțeleagă. 

— Tocmai înainte de Crăciun. E așa de... Char- 
lie, care n-a scos un cuvânt până acum, clatină din 
cap şi-şi scoate un şerveţel din buzunarul jachetei de 
piele. Şi-şi şterge ochii. Ştiu prin ce treci, scumpo... 
Se oprește. 

Charlie a fost părăsit de Marea lui Iubire anul tre- 
cut, chiar înainte de Crăciun. 

— N-am vrut să trezesc amintiri triste, spun repede. 
Uitasem complet până în momentul ăsta... 

— Ai să uiţi de el și-ai să mergi mai departe, îmi 
spune el, bătându-mă pe braț. 

El nu prea a reușit să uite totuși şi pare să fi renun- 
ţat la iubire pentru totdeauna. Au fost vreo doi tipi 
de la Marea Iubire, dar s-a fâsâit totul înainte de-a apuca 
să devină interesant. 

— Nu v-a plăcut deloc, nu-i aşa? 

Jess, care, ca de obicei, nu prea s-a prins încă de 
tema conversaţiei, se trânteşte pe taburet, iar noi ne 
năpustim cu toţii spre pahare, căci masa se clatină. 

— Ştiu că Aster poate fi un pic... dificil câteodată, 
dar are o inimă de aur. Sincer. 

— Nu vorbeam despre Marele Meseriaş aici, spune 
Carmen, aruncând o privire spre bar, unde Aster se 
conversează cu două femei foarte frumoase. Jonathan 
i-a dat papucii lui Rosie ieri. Prin căsuţa vocală. 

— Vai. Scuze, scuze, e îngrozitor, spune Jess, smâr- 
câindu-se și ea compătimitoare. Nu știu ce m-aş face 
dacă Aster m-ar părăsi. Aș fi distrusă. Distrusă, adaugă 
ea și Charlie îi dă un șerveţel. 

— Eu n-aş fi, murmură Carmen numai pentru 
urechile mele, pentru că Aster devine foarte prietenos 
cu fetele de la bar și practic o ignoră pe biata Jess. 

— Sărmana de tine, suflet zdrobit. Jess clatină din 
cap. 

— Priveşte partea bună a lucrurilor, adaugă Flora 
cu vocea ei puternică. E plină balta de pește. 

Dar eu îl vreau pe cel care mi-a scăpat din cârlig. 

Știu că Jonathan poate fi un idiot uneori. Și ştiu 
că mă gândeam să luăm o pauză, dar asta a fost numai 
după chestia cu Sidney și cu Dr. Love... înainte să 
apuc să privesc lucrurile din perspectiva corectă. 

De aseară încoace, am trecut prin toată gama de 
sentimente posibile, zbătându-mă între a-l iubi pe 
Jonathan și a-l urî, apoi amintindu-mi toate lucrurile 
drăguţe pe care le-a făcut pentru mine, de pildă pan- 
a că An mi i-a ei faptul că Ai ai cu 
franceza, şi-acum am devenit siropoasă rău şi-mi vine 
să plâng. 

Nu le-am pomenit de despărțire mamei și bunicii 
Elsie la prânz. Mama a trăncănit tot timpul despre 
doamna Henderson de la numărul 63, cum s-a mutat 

fiică-sa înapoi cu ea după ce s-a despărţit de iubitul ei, 
cu care locuia împreună, şi cât de bine e pentru doamna 
Henderson s-o aibă din nou acasă pe Shirley a ei. Așa 
că după asta, n-aș fi rezistat ca mama să mă intero- 
gheze în legătură cu ce-am mai greșit acum. 

Nu-mi propun deliberat să-mi sabotez relațiile ... 
poate că pur și simplu n-am stofă pentru viaţa în cuplu. 

— Ce chestie, zice Charlie clătinând din cap și 
oftăm cu toţii cu nasul în băuturile noastre, dând din 
cap şi cufundându-ne într-o tăcere mormântală. 

Cert e că mă pricep de minune să stric atmosfera. 

— Am tras un rock pe cinste ori ba? întreabă 
Aster, apropiindu-se fudul de masa noastră. Măi, am 
fost trăsnet, nu că da? zice el. Ce zici, popo — n-aş 
fi crezut că guşti din astea, spune el, chicotind de 
parcă ar fi spus o glumă bună. Aş fi zis că ți-s mai pe 
suflet corurile alea care cântă aleluia, chicotește şi mai 
abitir. 

— Fi bine, sunt un preot cu gusturi foarte eclectice 
în materie de muzică, îi spune Philip solemn. 

Aster, al cărui vocabular redus e limpede că nu 
include cuvântul „eclectic“, îl fixează îndelung cu o 
privire complet goală înainte de a răspunde. 

— Îmi pare rău, popo, da” nu te văz c-o chitară 
electrică. 

Iar eu mă întreb a enșpea oară de ce Jess, care e inte- 
ligentă, şi bună, și bogată, și frumușică în felul ei ciu- 
dat, s-a combinat cu Aster, care e ignorant, şi deloc 
frumuşel, şi-o stoarce de bani. Cel puţin așa cred eu. 

Vedeţi, chiar dacă sunt devastată de purtarea crudă 
a lui Jonathan, nu sunt chiar așa devastată încât să 
nu înţeleg problemele prietenilor mei. Dar cine ştie 
ce profunzimi ascunse o fi având Aster? Presupun 
că până la urmă e o chestie de gust. 

— Ăă, într-adevăr, spune Philip, încurcat. Foarte 
înflăcărată interpretare, adaugă și ochii i se îmblân- 
zesc când îşi mută privirile de la Aster la Jess. 

— Aţi fost, îmm, unici, spun eu, pentru că au fost 
zgomotoși şi nemelodioşi. 

Iar Aster nu-i în stare să cânte corect o piesă, dar 
e atât de important pentru Jess să încercăm să-l agreăm. 
De fapt, am avut întotdeauna impresia că Philip are 
o slăbiciune pentru Jess... 

— Aţi fost zgomotoși. Și incredibil de nemel... 
începe Carmen, și-i dau un șut pe sub masă înainte 
să-i rănească sentimentele lui Jess, fiindcă a băut un 
pic prea mult și nu m-ar ierta dacă n-aş opri-o. De 
nemaipomeniţi, zice ea, aruncându-mi o căutătură 
cruntă. 

— Remarcabil, e replica lui Charlie. 

— Interesante, îmm, aranjamente, afişează Flora 
un zâmbet diplomatic. 

— Nu-i așa? Nu v-am spus eu că-s grozavi? sare 
Jess ca o pisicuţă neastâmpărată și se prinde cu braţele 
de gâtul sfrijit al lui Aster, iar noi ne înșfăcăm cu toții 
băuturile, pentru că masa se zguduie. 

— Uşurel, păpușă, îi spune Aster, desprinzându-se 
din braţele ei şi aruncând o privire către fan-clubul 
lui de la bar. Am de păstrat o imagine. Nu pot să stau 
dracului tot timpul cu gagica atârnată de mine ca o 
lipitoare. Şi era cât pe ce să le zbori băuturile. 

— Vai, scuze, scuze, spune Jess, și zâmbetul îi 
păleşte un pic. 

Iar eu vreau să-litrosnese pe Aster pentru cât de 
îngrozitor se poartă cu ea. Mă uit nervoasă la prie- 
tenii mei și știu că și ei vor să-l pocnească pe Aster. 
Ostilitatea e așa densă, că poţi s-o tai cu cuțitul. 

— Jess nu-i împiedicată, începe Carmen, deloc sur- 
prinzător, şi mă încrunt ameninţător la ea, dar se face 

că nu mă vede. Zâmbeşte și adaugă, pe un ton suav: 
Și nici nu-i un pirat hrăpăreţ și irascibil. 

Îmi ţin răsuflarea în timp ce Aster asimilează cuvin- 
tele lui Carmen. Toată lumea de la masă își ține răsu- 
flarea, cu excepţia lui Jess, care arată ca un animăluţ 
rănit, 

— Corect, frate. Aster îi zâmbeșşte nedumerit lui 
Carmen. (Nu cred că a înţeles ceea ce tocmai i-a spus 
Carmen: că e un vânător de zestre lacom şi țâfnos.) 
Ää, pot să-ţi spun o vorbă? îi zice Aster lui Jess, ară- 
tând cu capul spre bar. Mai în particular. 

— Îmm, da. Da. Scuzaţi-mă un moment, spune Jess 
un pic cam prea veselă, înroșindu-se toată în timp 
ce își ia geanta de sub masă și-l urmează pe Aster prin 
încăpere. 

— Carmen, dragă, știu că ești bine intenţionată, 
dar zău așa. L-ai văzut faţa bietei Jess? spune Flora 
de îndată ce Jess se îndepărtează suficient ca să nu 
poată auzi. 

— Are dreptate totuși, ne spune Charlie tuturor. 
Cum altfel și-ar fi putut permite să-și cumpere chi- 
tara aia nouă? 

— Puțin mai încet, bătrâne, îi zice Philip. Nu cred 
că vrei să te audă Jess. Ar fi tare supărată dacă ar ști că 
noi credem despre Aster că umblă doar după banii ei. 

— Dar chiar umblă doar după banii ei, spune Car- 
men, luând încă o înghiţitură zdravănă de bere. Uită-te 
numai. E o sculă respingătoare și lipsită de persona- 
litate. Scuze, Phil. 

— Nici o grijă cu limbajul, îi spune Philip. Le-am 
auzit deja pe toate, să știi. 

Şi, cum era de aşteptat, Jess scotoceşte în geantă după 
portofel. Scoate câteva bancnote și i le dă lui Aster. 

— Dar ce facem totuși în legătură cu asta? Nu 
poate să tot scape, dracului, bine mersi, nepedepsit. 

Faţa lui Carmen se face tot mai roşie pe măsură ce-și 
intră în ritm. Oricine are un neuron își poate da seama 
că se folosește de ea. 

— Poate că am înţeles noi greșit, o contrazice Flora, 
dar fără tragere de inimă. Poate că Aster intenționează 
să-i dea banii înapoi. (Nu crede nici ea ce spune, dar 
încearcă mereu să nu fie părtinitoare.) E limpede că-l 
iubeşte ca o nebună. Nu cred că ne-ar mulțumi dacă 
am pomeni despre problema cu banii. 

— Da, pare destul de amorezată, zâmbește Phi- 
lip, dar ochii îi sunt trişti. Trebuie să-i fim alături, dar 
n-ar trebui s-o îndepărtăm vorbindu-i de rău iubitul. 
S-ar putea să-i fie greu să ne plângă pe umăr mai 
târziu, dacă se lămurește singură și se desparte de el. 

Philip are dreptate. 

— Are dreptate, spune Charlie. Vreau să spun, 
Carmen, dragă, dacă ţi-am spune cu toţii că Paul e 
un ratat, ceea ce bineînţeles nu e cazul pentru că-i 
un tip absolut admirabil, și că ţi-ai putea găsi unul 
de un milion de ori mai bun, ce-ai simţi faţă de noi? 

— După cum stau lucrurile acum, probabil aş cum- 
păra şampanie şi m-aş oferi să-ţi port copiii. 

Carmen mai ia o dușcă de bere, iar eu mă îngrijo- 
rez și mai mult. 

— Ha, ba, bună, spune Charlie. Haide, nu crezi 
nici tu ce spui. 

— Bineînţeles că nu crede, adaugă Flora. Tu şi Paul 
vă potriviţi foarte bine. 

— Îmm, e totul în regulă între tine și Paul? o întreb, 
pentru că nu sunt Sigură că-i vorba de una dintre cer- 
turile obişnuite. 

Carmen ne priveşte câteva secunde bune înainte 
de a răspunde. 

— Scuze tuturor, nu mă băgaţi în seamă. Asta-s eu, 
scârboasă și dificilă, spune ea, cu un pic de amărăciune. 

Serios. Nu-i nimic. Paul a primit un telefon de la unul 
dintre prietenii lui fotografi. Tipul era bolnav și a 
întrebat dacă Paul l-ar putea înlocui la o nuntă, iar 
eu, în loc să fiu o iubită rezonabilă, înţelegătoare, am 
reacţionat exagerat. Dar n-a pierdut chiar evenimen- 
tul muzical al secolului, nu-i așa ? Și-apoi, cum spune 
Paul, trebuie să începem să ne gândim la bătrâneţe 
și la pensii, să ne putem descurca din ce punem deo- 
parte. Of, destul despre mine. Hai să-l mai sfâșiem 
puţin pe Aster, asta o să mă-nveselească sigur. 

Înainte să mă pot concentra asupra spuselor lui 
Carmen, Jess se întoarce la masă, roșie de stânjeneală. 
În câteva secunde, Aster a cumpărat de băut pentru 
el, cei trei membri ai trupei și cele două femei. Nu 
și pentru Jess. 

— Îmm, îmm, cred că-i rândul meu, spune veselă 
Jess, dar ochii îi sunt suspect de lucioşi. L-am rugat pe 
Aster să aducă el băuturile, dar cred că a uitat, adaugă 
grăbită. Încă un rând, toată lumea? 

— În nici un caz, zice Philip, gentleman ca întot- 
deauna, și-o bate pe umăr. Stai jos. E rândul meu, 
fată dragă. 

— Adu coniacul ăla medicinal pentru Rosie, îi cere 
Flora. Dragă, te neglijăm, se întoarce ea spre mine. 
Spune-ne despre despărțirea de Jonathan. Dar numai 
dacă vrei. Ţi-ar prinde bine, ştii, să-ţi descarci sufletul. 

De fapt, în mijlocul întâmplărilor dramatice de 
la masă, uitasem cu totul de Jonathan... Sunt cople- 
şită pe loc de nefericire și vinovăție, amintindu-mi 
evenimentele dezastruoase de vineri seară. Cât de 
umilitor e ca iubitul să se descotorosească de tine pen- 
tru că e mai dedicat propriei cariere decât ţie? 

Şi așa, îmi petrec următoarele zece minute poves- 
tindu-le despre oribila strângere de fonduri, şi despre 
cum era cât pe ce să fiu sărutată de Sidney, și despre 

degetul lui cât pe ce să fie rupt. Despre întâlnirea mea 
cu Dr. Love n-apuc să le spun, pentru că, bineînţeles, 
din punctul ăsta Carmen acaparează plină de entu- 
ziasm conversaţia și înflorește teribil povestea. 

— Eşti plină de surprize. Charlie e impresionat. 
Nu te credeam în stare. 

— Dar cum am putut să fac așa ceva ? mă văicăresc. 
Înseamnă că sunt un om fără inimă, o persoană împie- 
trită, o nesimţită ? Înseamnă că sunt o târfă? 

— Nu, nu, nu târfă, scutură Jess din cap. 

— Bineînţeles că nu, fată dragă. Philip îmi întinde 
un pahar de brandy. Oamenii au reacţii neobişnuite 
în situații emoţionale traumatizante. Văd asta tot tim- 
pul în parohia mea. 

— Doamne, cred că-i foarte romantic, zice Flora 
şi ochii i se umezesc de emoție. 

Ceea ce mă şochează, pentru că-i mereu aşa de 
sensibilă. 

— Eu tot mai cred că ar fi trebuit să-l iei acasă și 
să i-o tragi, completează Carmen, care a trecut de la 
bere la whisky și i se-mpleticeşte limba. 

— Deşi cred că Philip are dreptate, continuă Flora. 
Te-ai simţit neglijată și neînțeleasă de Jonathan, așa că 
n-ai mai rezistat. Dr. Love era la îndemână, așa că ţi-ai 
transferat asupra lui sentimentele pentru Jonathan. 

— Ştii, e logic ce spui tu. 

Chiar. Asta mă bucură enorm. În sfârşit, o expli- 
Caţie logică pentru purtarea mea ciudată. 

— Trebuie să spun totuși că mie mi-au plăcut î întot- 
deauna doctorii amabili, oftează Charlie — iar eu, la 
rându-mi, mă gândesc la Dr. Love și la sprânceana lui 
sarcastică şi oftez — din cauza halatului alb şi a stetosco- 
pului. Flora, ce norocoasă ești că lucrezi într-un spital! 

— Ştiu, zice Flora și chipul i se luminează într-un 
zâmbet uriaș, apoi se îmbujorează. 

Ceea ce e ciudat, pentru că Flora se plânge mereu 
că-i e greu să cunoască bărbați la Spitalul St. Charles, 
unde ea e mare şefă la administrativ, pentru că aceştia 
sunt fie (a) subalternii ei, ceea ce nu e permis, fie (b) 
însuraţi ori homosexuali. 

— Ştii, e de admirat doctorul lui Rosie, spune Phi- 
lip. N-am avut niciodată curajul să agăţ o necunos- 
cută așa. Cred că trebuie să ies mai des în lume. 

Nu mi l-am închipuit până acum pe Philip cu o 
fată. Adică, e simpatic și atrăgător în felul lui, greoi 
ca un urs. Și a avut iubite în trecut, dar dacă stau să 
mă gândesc, nu pentru multă vreme. Trebuie să se simtă 
tare singur, să se îngrijească de turma de credincioşi 
şi să n-aibă pe nimeni care să se îngrijească de el. 

— Pur și simplu nu am ocazia să cunosc fete, adaugă 
Philip. Cred că gulerul preoţesc le ţine la distanţă. Nu-i 
tocmai sexy, nu? 

— Păi, pe mine nu m-ar ține la distanţă un guler 
preoţesc dacă mi-ar plăcea omul, îi spune Jess. 

— Chiar? Ah, vreau să zic, e foarte frumos din par- 
tea ta, fată dragă, îi zâmbeşte Philip radios. 

— E cel mai nasol, totuși, să fii singur în perioada 
asta, spune Charlie, și mă tem că o să devină iar melan- 
colic și deprimat ca anul trecut de Crăciun. 

— Nu ești singur, spun eu. Ne ai pe noi. Adică, 
pe Philip, Flora şi pe mine, în orice caz. Carmen și 
Jess au pe cineva, dar nu-s decât două din șase. Doar 
treizeci de procente, dacă ne gândim logic. 

— De fapt, poţi să zici cincizeci de procente, spune 
Flora, roşind. 

— Ai cunoscut pe cineva? Când? Cine e? 

Chiar dacă sunt încântată pentru Flora, care e lim- 
pede că a cunoscut pe cineva, nu pot să nu simt un 
mic junghi în inimă. 

— Păi, spune ea, făcând o pauză și aruncându-ne 
o privire fugară înainte să înceapă. E doctor. L-am 
cunoscut la o conferință în septembrie. 

Și cu toate că rânjește ca o idioată, simt încă un 
mic junghi de invidie. 

— Și n-ai spus nimic de-atunci ? Haide. Scuipă tot, 
îi ordonă Carmen. Numai, te rog, să nu ne spui că-i 
despărţit. 

— De fapt, e divorţat. Ştiu, ştiu. Flora ridică mâna 
înainte să putem spune ceva. Dar de data asta e altfel. 
Cred că s-ar putea să fie el Alesul. 

— Dar de ce nu ne-ai spus? E extraordinar. 

— N-am vrut să risc, Ştii... după ce-am păţit cu 
James și-apoi cu Lucian. Şi nu prea voiam să vă spun 
nici azi, mai ales după veştile tale... 

— Sunt fericită pentru tine, îi spun, și chiar sunt. 
Ce oribil ar fi să fiu geloasă pe propria mea verișoară! 

— Detalii, te rog, o zoreşte Charlie nerăbdător. 
Și să nu omiţi nimic. Și mai ales să ne povestești totul 
despre cum e în pat. 

— Bine. Flora se opreşte, se uită la noi, apoi ia 
taurul de coarne. ÎL aduc la petrecerea mătuşii Pat din 
ajunul Crăciunului, așa că trebuia să vă spun de el 
cât mai curând. Veniţi cu toţii acolo, nu? 

— Ce-i cu toată povestea asta? se încruntă Car- 
men. Aproape uitasem, Rosie — pune-o pe seama 
creierului meu îmbibat de alcool, dacă vrei, dar am 
avut cea mai ciudată conversaţie telefonică cu Flaine. 

— Și eu, dă din cap Jess. Ne-a invitat la petrecerea 
familiei. Pe mine și pe Aster, vreau să spun, ceea ce 
e drăguţ, pentru că ea nici măcar nu l-a cunoscut pe 
Aster. 

— Ceea ce-i al dracului de ciudat, vrei să spui, pen- 
tru că Elaine nu face niciodată nimic drăguţ, o între- 
rupe Carmen. Spuneţi-mi, voi trei o cunoaşteţi mai 

bine ca oricine. Carmen se uită la mine, Flora și 
Philip. De ce ne-a invitat? Şi să nu ziceţi că-i fiindcă 
sărbătoreşte apropiata venire pe lume a ghemotocului 
de bucurie, pentru că nu cred. 

— Ăă... spiritul sărbătorilor ? spune Philip. 

— Sau ca să bage zâzanie. Încă n-am uitat petrece- 
rea lui Rosie, când a împlinit douăzeci și unu de ani. 
(Mersi, Carmen, că-mi aminteşti asta, mă gândesc.) 
Scuze, Rosie, n-am vrut să-ţi amintesc de porcăria... 

— Deci, despre noul flăcău al Florei. (Philip e așa 
de sensibil la sentimentele oamenilor. Îi zâmbesc recu- 
noscătoare.) Ard de nerăbdare să-l cunosc. 

— Ce veste grozavă, ce veste grozavă, spune Jess 
împreunându-și mâinile. Categoric venim la petrecere 
acum, că murim de curiozitate să-l cunoaștem, nu? 

— Absolut. Și dacă Elaine face dracului vreo tâm- 
penie, de pildă să se furișeze cu gagiul tău ca să-i dea 
o mu... 

— Deci, cum e? o întreb eu voioasă, pe de-o parte 
ca s-o opresc pe Carmen s-o scrântească și mai tare, 
şi pe de altă parte pentru că lucrez din greu la entu- 
ziasmul meu și încerc să nu mă gândesc la ginecologul 
meu înalt, brunet și mişto. Sau la Jonathan, bine- 
înţeles... 

— Îl cheamă Edward, dar toată lumea îi zice Ned. 
Are treizeci şi doi de ani... 

„Cam aceeaşi vârstă cu Dr. Love“, mă gândesc. 

— Şi ştiu că-i un clișeu, adaugă Flora, dar e înalt, 
brunet şi mişto... 

Dr. Love, Dr. Love, Dr. Love... 

— E fermecător și nostim... 

Da. Da. 

— Şi e ginecolog, La spitalul St. Mary. 

Dumnezeule! 

7 
Spiritul sărbătorilor 


Confesiunea lui Rosie: 
Urăsc Crăciunul. Pe cel de anul ăsta, în orice caz... 
Pfui, ce prostii! 


Ajunul Crăciunului. Patru zile de când Jonathan 
s-a despărțit de mine prin căsuţa vocală, şi eu tot mai 
aştept să mă sune... 

Vreau să spun, dacă v-aţi despărți de cineva prin- 
tr-un mesaj lăsat în căsuţa vocală, l-aţi suna apoi, nu? 
Pentru orice eventualitate, că poate nu v-a primit mesa- 
jul, pentru că ştim cu toții, căsuţa vocală nu e sută 
la sută sigură, iar dacă persoana n-a primit mesajul, 
nici măcar n-ar ști că v-aţi despărțit de ea. Vai, sună 
telefonul... 

— Hai să-ţi prezint un scenariu ipotetic, spune 
Carmen, și pot ghici doar după stilul ei laconic că-și 
răsucește o șuviță de păr — ceea ce, după cum ştim, 
înseamnă fie că e supărată, fie că se gândeşte profund 
la ceva. Să presupunem. Doar să presupunem că ţi-ai 
petrecut luni de zile bătându-i iubitului apropouri zil- 
nice și clare că ceeatce i-ar plăcea la nebunie, ceea 
ce îţi doreşti din tot sufletul să fie cadoul tău surpriză 
de Crăciun e un weekend romantic la Paris. Sau ceva 
asemănător. Adică, nu-i musai să fie la Paris, dar să 
fie o minivacanţă în orice loc romantic, în orice loc, 
fiindcă ar fi minunat să petreceţi nişte momente 

plăcute împreună, iar presupusul iubit pare să-și pe- 
treacă tot timpul muncind în ultima vreme... Se oprește 
în sfârşit ca să respire. Mai ești acolo? 

— Absolut. 

Aşadar, nervoasă, mă gândesc, dorindu-mi să mai 
fi avut într-adevăr un iubit. 

— Şi doar să presupunem. Doar să presupunem 
că el nu se prinde deloc, absolut deloc şi-ţi cumpără 
în schimb pești tropicali. Vreau să spun, ce dracu” a 
avut în cap? 

Interesant cadou. Apoi altceva îmi trece prin minte. 

— E limpede că cineva s-a apucat să scotocească 
după cadoul secret pe care trebuie să-l primească de 
Crăciun. Carmen, îi spun, exasperată. Toată esenţa 
cadourilor secrete stă tocmai în partea cu secretul. 
Credeam că vrei să fie o surpriză. 

— Vreau, dar nu genul ăsta de surpriză. Și n-am 
scotocit, l-am auzit întâmplător pe Paul vorbind cu 
cei de la magazinul de animale de companie, când 
s-a furișat jos să dea un telefon secret. În plus, put- 
nește ea, am bănuit că a făcut-o de oaie, cumva, și 
voiam să fiu pregătită. Ştii tu, să mă descarc, să-mi 
manifest dezamăgirea în faţa altcuiva, ca să-mi pot 
exersa încântarea pentru momentul când Paul o să-mi 
dea porcăriile alea de peşti. Da, am vrut să am parte 
de spontaneitate în viaţă și uite, acum mă plâng pen- 
tru că mi-a cumpărat spontan niște pești tropicali. 
Şi nu vreau să-i rănesc sentimentele... 

Ăsta e unul dintre lucrurile care-mi plac la Carmen. 
O fi ea gură-mare, dar chiar îi pasă de prietenii ei și 
de sentimentele lor. Totuși, e frumos să primeşti orice 
fel de cadou, iar eu am considerat întotdeauna că peștii 
tropicali sunt foarte liniştitori și drăgălaşi. 

— Păi, peşti tropicali sunt foarte liniștitori şi dră- 
gălași, o consolez eu. Şi eu... 

— Da, da, dar nu pricepi? E primul pas pe panta 
alunecoasă spre... spre... viaţa de cuplu stabilă, sare 
Carmen. Adică, e un angajament. 

— Carmen, sunt doar niște peşti. Cred că exage- 
rează un pic. 

— Da, dar ştii ce înseamnă, nu? 

Şi încerc — zău că încerc... 

— Îmm... să nu uiţi de mâncarea pentru peşti 
când faci cumpărăturile săptămânale ? 

— Înseamnă că suntem legați de casă. Cum putem 
să plecăm într-o afurisită de minivacanţă, sau în con- 
cediu, când avem... obligaţii? 

— De-asta aveţi prieteni, îi spun, păstrându-mi 
tonul blând și calm. (Știu că îi place să se considere 
un spirit liber, dar a avea grijă de nişte pești nu-i chiar 
aşa mare filozofie, nu?) E simplu, adaug eu. Îţi pro- 
gramezi o minivacanţă, apoi mă rogi să trec pe la voi 
și să hrănesc peştii cât sunteţi plecaţi. Am rezolvat 
problema. 

O lungă tăcere se-aşterne în vreme ce Carmen îmi 
rumegă cuvintele. 

— Doamne, îmi pare rău, Rosie, oftează ea. Ştiu 
că pot fi o scorpie egoistă câteodată. Ai dreptate. Mersi 
că m-ai readus cu picioarele pe pământ. Tu ce faci ? 

— A, foarte bine, mint eu, iar vocea-mi tremură 
doar un pic. 

— Nu te gândi la Jonathan, îmi ordonă Carmen. 
Gândește-te mai bine la doctori mişto. Ah, tre’ să 
plec, tocmai a intraţ un client. 

Asta, prieteni, e ctenţa problemei. Între două gân- 
duri la Jonathan, mintea îmi tot zboară la Picadilly 
Circus... 

Crăciunul e de vină. 

E o perioadă de obicei liniștită în domeniul agen- 
ţiilor de angajări, chiar şi pentru o agenţie precum 

cea a lui Charlie şi a mea, care procură personal pen- 
tru unele dintre cele mai ciudate slujbe la care vă 
puteți gândi. Oamenii normali sunt pur și simplu 
prea ocupați cu petrecerile ori cumpărăturile sau, în 
general, sărbătoresc prea bine ca să se gândească să-și 
schimbe slujba. 

Cu una sau două excepții... 

Am avut o groază de cereri în ultimul moment 
de la magazine universale și diverse alte organizaţii 
pentru Moși Crăciuni, elfi și zâne, dar anticipaserăm 
deja cererea de sezon şi ne-am pregătit din timp, 
pentru orice eventualitate. 

De asemenea, Charlie a fost ocupat până peste cap 
cu pregătirile pentru diversele spectacole de travestiţi 
pentru petrecerile de Crăciun, iar acum e într-un bar 
de homosexuali din Hammersmith, potolind egourile 
zburlite ale celor de la Karmic Kitty. 

Din cât se pare, Kitty Princess Cherrie din gru- 
pul Queen KiKi and the Karmic Kitty Princesses 
(cunoscută și ca Nigel din Clapham) e convins că 
versiunea lui la 7 WiH Survive este net superioară celei 
a lui Kitty Princess Jancie şi vrea să le schimbe. 

Lui Kitty Princess Jancie (John din Leeds) nu-i 
prea convine aranjamentul ăsta de ultim moment, și 
nici nu vrea să presteze I Am Who I Am a lui Kitty 
Princess Cherrie, pentru că nu are costumul potrivit 
pentru piesa respectivă, și toată lumea știe că nu-i 
bine să te pui cu karma costumelor. 

Totul se complică și mai mult deoarece Queen 
KiKi (Lionel din Brighton) a pretins că, de vreme 
ce el e vedeta spectacolului, ar trebui să fie privilegiat 
şi a cerut o cabină separată în culisele mititele ale 
cârciumii din Hammersmith, plus băutură gratis de 


la bar. 

Iar dacă nu primește cabina personală și băutura 
gratis, durerea de cap i se va transforma în migrenă, 
posibil şi într-o tumoare pe creier, astfel că nu va 
putea să presteze. 

Ăsta-i domeniul lui Charlie, slavă Domnului. El 
aranjează spectacolele de travestiţi sau alte acţiuni de 
genul ăsta pentru companii, conferinţe și reuniuni 
private. 

Preferatele mele sunt din ce în ce mai popularele 
tabere de pregătire a recruţilor în stil japonez. Furni- 
zăm ţipători profesioniști. Oameni cu voci puternice 
care să-şi insulte directorii sau studenţi care să încu- 
rajeze obţinerea unei performanţe mai bune — vă dați 
seama, să fii plătit ca să ţipi la oameni? S-ar putea 
să-mi ofer şi eu serviciile data viitoare... 

Dar să revenim la subiect. Vedeți, pentru că e Cră- 
ciunul, lucrurile sunt prea liniștite, astfel că am foarte 
mult timp să meditez. 

Vai, sună iar telefonul. Mă reped să răspund, s-ar 
putea să fie Jonathan şi... 

— Domnişoară Mayford, pur şi simplu nu e potri- 
vită, bubuie doamna Granville-Seymour de la celă- 
lalt capăt al firului. 

O altă excepţie de la liniștea obișnuită este sarcina, 
sau ar trebui să spun onoarea, de a avea grijă de Maxi- 
million d’Or, un motan persan cu extremitățile roșii, 
aparţinându-i doamnei Hermione Granville-Seymour 
din Kensington Place. 

— Dar... 4 

Credeam că totul'era aranjat, nu izbutesc să spun. 

Doamna Granville-Seymour şi însoţitoarea ei se 
duc cu avionul la Aspen, sau ceva în genul ăsta, pen- 
tru întâlnirea anuală de Anul Nou cu colegele de 
şcoală, iar agenţia la care apelează de obicei n-a reuşit 
s-o mulţumească. 

Asta ar putea fi intrarea noastră în lumea anima- 
lelor de companie ale oamenilor bogaţi! N-o să vă 
vină să credeți cât de mare e cererea de îngrijitoare 
de animăluţe, sau strângători de răbăţei, sau plim- 
bători de câini în sacrosanctele saloane ale bogaţilor 
din cartierul Royal Borough of Kensington and 
Chelsea. Iar dacă reuşim s-o satisfacem pe proprietara 
dragului de Maxie, doamna Granville-Seymour le va 
spune despre noi prietenilor ei bogaţi, care se vor gândi 
şi ei să apeleze la Slujbe Speciale pentru îngrijirea ani- 
măluţelor lor. 

— Pur și simplu nu am un sentiment bun în ceea 
ce-o privește. Nu cred că e total dedicată dragului de 
Mazie, tună iarăși doamna G-S. 

Sunt mai mult decât contrariată de povestea asta, 
pentru că am ales niște oameni excelenți, cu experienţă 
cu pisicile, din care doamna Granville-Seymour și-a 
putut alege îngrijitorul perfect pentru dragul de Maxie. 

Fiecare candidat a trebuit să petreacă o dimineaţă 
sau o după-amiază încercând să-l cunoască pe dragul 
de Maxie și să înveţe care îi sunt nevoile (să-i vor- 
bească, să se joace cu el, să se uite la televizor cu el, 
să asculte muzică cu el — şi lista poate continua). 

Din nefericire, am crezut că doamna G-S s-a decis 
asupra lui Claire, o foarte drăguță studentă la medi- 
cină care are nevoie de niște bani în plus de sărbă- 
tori, iar doamna G-S plătește foarte, foarte bine. Din 
nefericire, pentru că, din cât se pare, Claire vrea ca 
logodnicul ei să-şi petreacă Anul Nou acasă la doam- 
na G-S, cu ea și cu dragul de Maxie (adică, ce fată 
neobrăzată, să vrea să intre în noul an având drept 
companie mai mult decât o pisică), iar doamna G-S 
nu vrea un străin în casa ei, care să se apuce de, mă 
rog, de ce-o fi crezând ea că se va apuca logodnicul 
lui Claire, student şi el la Medicină. Să se joace de-a 

doctorul, poate? Ah, n-am vrut să mă gândesc la 
doctori.. 

Şi da Claire a asigurat-o în repetate rânduri că 
e pregătită să-şi continue misiunea fără logodnicul 
ei, doamna G-S nu mai are încredere în ea că-l va ţine 
la distanţă. 

Şi așa, în ajunul Crăciunului, doamna G-S a hotă- 
rât să se răzgândească, ceea ce își poate permite, bine- 
înţeles, deoarece clientul are întotdeauna dreptate. 

— Dragul de Maxie nu s-a atașat de nici unul din- 
tre ceilalți candidaţi, şi nu mai e timp, domnişoară 
Mayford. 

— Sunt perfect conștientă de asta, doamnă Gran- 
ville-Seymour, zău că sunt, o potolesc eu, ascunzân- 
du-mi complet nemulțumirea în timp ce-mi store 
creierul să găsesc altă soluţie. 

Dar i-am trimis deja toţi oamenii mei cei mai buni. 
Doamna G-S pleacă pe 30 decembrie, ceea ce înseam- 
nă că am şase zile să fac rost de un înlocuitor, exclu- 
zând ziua de mâine, când e Crăciunul, şi excluzându-le 
şi pe următoarele trei, pentru că e a doua zi de Cră- 
ciun și apoi weekend. 

Ceca ce înseamnă, efectiv, că am la dispoziţie doar 
după-amiaza asta şi ziua de luni ca să găsesc pe cineva 
în loc. 

— Lăsaţi-mă să mă uit în dosarele noastre, să dau 
câteva telefoane și apoi vă sun, îi spun, simțind cum 
se apropie dezastrul. 

— Personal sunt de părere că ar fi mai potrivit 
cineva cu un nivel a educaţiei mult mai înalt, bubuie 
doamna G-S, şi mă întreb De ce? Că doar a purta 
de grijă unei pisici nu-i chiar operaţie pe creier, nu? 

Of, n-am vrut să mă gândesc la operaţii pe cre- 
ier, pentru că asta, inevitabil, îmi aminteşte iar de 
doctori... 

— Dragul de Maxie e foarte inteligent, continuă 
doamna G-S. Are nevoie de conversaţie inteligentă. 

Dar Maxie nu vorbește engleza. Ce ridicol! Oare 
femeia asta nu-i cam ţicnită să sugereze că numai o 
persoană licenţiată ar fi capabilă să-l îngrijească pe 
Maxie? 

— Mă gândeam, în general, la cineva cu studii supe- 
rioare, adaugă imediat doamna G-S. Preferabil cu o 
licență în literatură. Sau într-o limbă străină. 

Mä dau bătută! Serios, în acest punct al conver- 
sației flutur în minte steagul alb al înfrângerii. 

— Am să văd ce pot face, îi spun, gândindu-mă 
că nu există nici cea mai mică șansă să pot rezolva 
problema asta. 

Ceea ce ar fi tragic, pentru că ar păta reputaţia 
noastră nepătată. Vedeţi, când Charlie şi cu mine am 
renunțat la slujbele noastre acum doi ani şi am înfiin- 
tat Slujbe Speciale, am adoptat deviza firmei: să găsim 
exact slujbele potrivite pentru oamenii potriviți. Sau 
oamenii potriviţi pentru cele mai neobișnuite slujbe. 
Garanţia noastră: plasare reușită pentru toţi. 

Nu cred că am respins vreodată pe cineva până 
acum... cu excepţia companiei care căuta determi- 
natori ai sexului puilor de găină, pentru că era pur 
şi simplu mult prea oribil de conceput așa ceva. Și 
imoral. 

Motivul pentru care am refuzat: ca să aibă profi- 
turi mari, respectiva companie voia să hrănească și să 
crească doar femele. De aceea era nevoie să se deter- 
mine sexul puilor de îndată ce ieșeau din ouă. 

Puii trebuiau așezați pe o bandă transportoare, 
iar determinatorii de sex, de o parte și de alta, tre- 
buiau să îi caute de testicule mititele. Soarta mascu- 
lilor era să fie aruncaţi în butoaie împreună cu sute 
de alți masculi. Rezultatul: puii fie erau striviți de 

greutatea fraţilor lor, fie erau lăsaţi pur și simplu să 
moară sau erau lichidaţi în mod oribil. 

Bleah! Vreau să spun, e cât se poate de inuman. 

Oricum, nici măcar nu părea să fie legal, aşa că 
m-am plâns la Societatea Regală pentru Prevenirea 
Cruzimii asupra Animalelor. Și i-am scris şi-o scri- 
soare dură Ministrului Agriculturii. 

Dar de când am început afacerea, doar eu și Char- 
lie, am avut parte de multe succese. Atât de multe, 
încât acum avem registrele pline de oameni la care 
putem apela pentru diferite slujbe speciale, şi avem 
şi trei angajaţi ca să facem faţă volumului de muncă. 
Cel puţin de obicei avem trei angajați, dar, după cum 
spuneam, lucrurile sunt neobişnuit de liniştite din 
cauza sărbătorilor. 

Azi suntem doar eu, Charlie (când va fi pus în 
sfârșit lucrurile la punct cu Kitty Princesses) și Colin, 
care se ocupă de administrativ şi de telefoane. 

Se pare că trebuie să găsesc singură un îngrijitor 
pentru Maxie... 

Îmi pun capul pe masă în speranţa vreunei brume 
de inspiraţie, când aud ciocănituri la ușa biroului. 

— Am o puştoaică sexoasă eşuată în birou, îmi 
spune Colin indiferent. 

Dată fiind natura specială a agenţiei noastre, nu 
sunt tocmai surprinsă. Totuşi, mă întreb dacă nu cum- 
va Colin a clacat, în cele din urmă. 

— Zice că vrea altă treabă cu mai puţine responsa- 
bilități şi fără sex. « 

Indiferenţa lui Colin nu e intenţionată. El spune 
că-i o reflectare a personalităţii lui indiferente, motiv 
pentru care a şi tot fost dat afară de peste tot până să 
se angajeze la noi. 

Bietul Colin. Suferă mult din cauza lipsei de încre- 
dere în sine. Vreau să spun, e foarte interesant când 

ajungi să-l cunoşti. Și se pricepe de minune să aleagă 
omul potrivit pentru slujba potrivită. 

Uneori însă, doar din cauza tonului indiferent și 
a hainelor bej, Colin tinde să se piardă în decor. Toţi 
avem tendinţa să uităm că-i acolo. Mă simt vinovată 
pentru asta, fiindcă nu vreau să-l supăr cumva. 

În foarte puţine ocazii, ca să-şi compenseze lipsa 
de intonaţie (și să ne șocheze un pic), își presară fra- 
zele cu termeni de neignorat. 

— Zice că s-a săturat de scene porno și de excitat 
atâtea pensiuri. 

Pentru că „scene porno“ și „penisuri“ sunt cuvinte 
ce nu pot fi în nici un caz ignorate, nu ? Ăsta e un stri- 
găt evident după ajutor. 

— Intră şi ia loc, Colin, zic eu, fiindcă nu-i vina 
lui că e atât de retras şi trebuie să spună lucruri ciu- 
date pentru ca oamenii să-l audă cu adevărat. 

Dacă aş avea patruzeci și șase de ani și aș locui 
cu o mamă bătrână, surdă şi pretențioasă, aș fi şi eu 
retrasă și deprimată din când în când. 

— Vrei nişte cafea ? întreb, pentru că nu vreau să 
creadă că am de gând să-i acord doar cinci minute 
şi-apoi să-l dau afară fără să mă sinchisesc. Spune-mi 
despre ce e vorba, îi spun cu cel mai bun ton al meu 
de sunt-aici-pentru-tine. 

— Nu-i un strigăt de ajutor, îmi zice Colin impa- 
sibil. Nu mai fac altă depresie până luna viitoare. 
Chiar am o puştoaică sexoasă eșuată în birou. E o 
erectoare. N-am mai auzit până acum de erectori, dar 
ea zice că treaba ei este, știi, să încingă actorii înainte 
de filmarea unei scene porno. 

„Doamne, de ce eu ? De ce azi?“ mă gândesc, între- 
bându-mă în același timp dacă tipei îi plac pisicile. 

— E licenţiată în franceză și germană, dacă asta 
ajută la ceva, adaugă Colin. 

O oră mai târziu, după ce-o trimit pe Grace (care 
pare simpatică şi normală) în vizită la dragul de Maxie 
şi doamna G-S, mă felicit în gând pentru o asemenea 
sclipire de geniu! 

Tot ce trebuie să facă Grace este să o încânte pe 
doamna G-S, să facă mare caz de Maxie şi să nu men- 
ţioneze implicarea ei în industria porno, şi totul va 
fi bine. 

Bineînţeles, decizia finală o vom putea lua doar 
după ce ne sosesc referințele despre Grace, dar sunt 
convinsă c-o să fie bine. Am o presimţire... 

Curios, dar deja simt lipsa unei probleme ca aceea 
a doamnei Granville-Seymour, pe care să trebuiască 
s-o rezolv, pentru că acum e din nou linişte, aşa cum 
a fost toată săptămâna. 

Așadar, bineînţeles, asta înseamnă că am o gră- 
madă de timp (a) să-mi fie dor de Jonathan, (b) să 
visez cu ochii deschişi la Dr. Love, fiindcă nu mă pot 
opri din visat cu ochii deschişi, acum, că am descope- 
rit cum se face — e un coșmar şi-aș vrea să înceteze ~ 
şi (c) să mă obsedeze gândul că doctorul Florei şi 
Dr. Love al meu sunt unul şi același. 

Bine măcar că mama nu şi-a mai găsit nici un 
motiv de panică săptămâna asta. Sau așa credeam 
până acum două minute, când a sunat telefonul, şi 
era mama. i 

Se pare că tema crizei de azi este hoția. 

— Serios, ce se-alege de starea națiunii când poliția 
nu mai e interesată de spargerile de case? sunt pri- 
mele ei cuvinte. 

De fapt, mă bucur că o aud, pentru că tocmai a între- 
rupt o reverie destul de enervantă în care Dr. Love 

mă salvează de la o moarte sigură. Da, știu, un clișeu. 
Dar se pare că nu le pot evita. 

Îmaginaţi-vă asta: merg de-a lungul canalului, în 
Camden. Un hoţ din soiul loveşte-și-nhaţă tocmai 
mi-a smuls poșeta, iar în încăierare (reverie sau nu, 
n-am de gând să las un hoț să scape), reușesc să-l 
pocnesc în locul dureros și să-mi recuperez geanta. 

Din nefericire, smucitura din momentul în care 
hoţul dă drumul genţii mă proiectează în spate, în 
canal, iar în cădere mă lovesc la cap şi-mi pierd 
cunoştinţa. 

Dr. Love, care din întâmplare tocmai trecea pe 
acolo, a văzut totul (și e acum îndrăgostit de mine, 
pentru că sunt o fată așa forțoasă și dârză, și frumoasă 
pe deasupra), sare și mă salvează eroic din apele 
întunecate. 

Tocmai mi-a dat sărutul dătător de viaţă. 

Deschid ochii și privirile ni se întâlnesc. 

„Dulce mister al vieţii, te-am găsit în sfârșit“, 
cântă din nou în fundal (trebuie neapărat să găsesc 
altă coloană sonoră). 

Sunt udă şi murdară, dar așa, într-un fel de răvă- 
şeală fermecătoare. lar când sunt transportată la spital 
Ca să se verifice dacă n-am contractat niscaiva microbi 
de canal, Dr. Love mă ţine de mână în ambulanță. 

Sunt ţinută sub supraveghere peste noapte, iar Dr. 
Love trece să mă vadă între două contractii ale doam- 
nei Woodbridge. 

Între noi se înfiripă o dragoste eternă, iar a doua 
zi, când sunt externată, Dr. Love mă aşteaptă cu 
maşina, cu un buchet imens de flori şi-o sticlă mare 
de șampanie... 

Și în vreme ce mașina ne poartă, în apusul soa- 
relui, spre un trai fericit până la adânci bătrâneți (pentru 

că reveriile mele tind mai degrabă spre romantic decât 
spre erotic, ceea ce e cam jenant), mama zice: 

— Bunica Elsie o să fie devastată dacă află. Ce facem? 

— Poftim, mamă ? Mai spune o dată. Ce s-a întâm- 
plat, mai exact? Vrei să spui că v-a fost spartă casa? 
Ai sunat la poliție? 

— Nu, nu. Casa e în regulă. N-ai auzit nici un 
cuvânt din tot ce-am spus? 

— Scuze — n-am auzit bine, era ceva pe fir, mint 
eu. (Serios, trebuie să mă opresc din visat atâta.) 

— Spuneam că a dispărut Gertrude. A fost furată 
din grădina din față, iar pe polițiști nu-i interesează. 

Gertrude e un alt pitic de grădină din colecția 
bunicii Elsie. 

— Mamă, sunt sigură că vor să fie de ajutor, dar 
ştii, au resurse limitate şi așa mai departe. 

— Dar bunica Elsie o are pe Gertrude de zece ani. 
E o problemă serioasă. 

— Păi, din punct de vedere sentimental... 

Vreau să spun că unul care fură un pitic de grădină 
nu-i nici pe departe la fel de important ca, de exem- 
plu, un hoț care intră în casă şi fură toate cadourile 
micuțţilor Jimmy şi Suzie de sub bradul de Crăciun, 
nu-i așa? 

— Practic e o antichitate, se plânge mama, pregă- 
tindu-se de-o panică zdravănă. Ce facem ? întreabă 
ea din nou, dar ceea ce vrea să spună este, de fapt, 
ce-am să fac eu? 

— În regulă, calmea.... 

— Bunica o să fie distrusă. Distrusă. Bunicul Smith 
i-a cumpărat-o când àu aniversat cincizeci de ani de 
căsnicie. 

— E în regulă, îi spun. Amintește-mi doar cum arată. 

— Nu fi toantă, dragă, e bunica ta — ai văzut-o 
toată viaţa ta de mai multe ori pe săptămână. 

— Mă refeream la Gertrude, mamă. 

E abia unsprezece şi-un sfert şi deja simt că se-apro- 
pie o durere de cap. Mama îmi împrospătează memo- 
ria cu privire la Gertrude, detaliu cu detaliu, o 
adevărată tortură, şi mă întreb cum de știe atâtea 
amănunte despre un pitic de grădină. Dar măcar în 
felul ăsta am ceva de făcut tot restul zilei, pe care îmi 
plănuiesc s-o petrec căutând pitici de grădină pe 
internet. 

Din păcate, pe la unsprezece şi jumătate deja am 
găsit o clonă a lui Gertrude, cu tot cu undiță și fustă 
roşie, am plătit-o şi-am comandat livrarea ei prin 
curier rapid. 

Iar după ce-o sun pe mama să-i dau vestea bună, 
și după ce-mi aminteşte că trebuie să fiu la ea la șapte 
fix pentru că mă așteaptă amândouă să luăm împre- 
ună un taxi ca să mergem la petrecere (fiindcă ele nu 
se descurcă în taxi fără mine), nu mai am nimic de 
făcut. 

Aşa că, bineînţeles, începe iar să mă obsedeze petre- 
cerea de diseară şi alunec în altă reverie legată de doc- 
torul Florei... 

Sunt îmbrăcată cu rochia neagră, mulată, provo- 
catoare. Machiajul, ca de obicei în visele mele, e impe- 
cabil. Picioarele mele mici, elegante sunt încălțate cu 
cei mai sexy pantofi pe care i-aţi văzut vreodată. Părul 
mi se leagănă ca un clopoțel în jurul feţei. 

Întru în salonul lui tanti Pat, fără să ştiu că inima 
mea e pe cale să fie ruptă-n două. 

Flora și Ned sunt cu spatele la mine, dar ceva la 
Ned mi-e foarte familiar. 

— Rosie, strigă Flora când mă vede. Vino să ţi-l 
prezint pe Ned, logodnicul meu. 

Logodnic? S-au mișcat repede. Iar când el se în- 
toarce, stomacul mi se strânge, inima-mi bubuie și 
mă cuprinde brusc o transpiraţie nervoasă. Până şi 

vârfurile degetelor sunt cuprinse de o transpiraţie 
nervoasă. 

E doctorul meu misterios. 

„Dulce mister al vieţii, te-am găsit în sfârșit“, crește 
enervant sonorul în fundal, iarăşi, ca să se întrerupă 
apoi cu un scrâşnet ascuţit când îmi dau seama că, 
dacă i-aș spune Florei că doctorul ei e una și aceeaşi 
persoană cu misteriosul meu doctor, i-aş distruge 
viaţa, în timp ce eu m-aș alege cu o altă dilemă insu- 
portabilă. 

Dr. Ned m-a sărutat pătimaș în vreme ce era 
logodit cu Flora. Să-i spun şi ei sau să tac? O va înșela, 
sau seara de vineri a fost doar o greșeală regretabilă? 

— Încetează cu obsesiile, îmi spune Charlie, băgân- 
du-și capul pe ușa biroului. 

— Cine, eu? întreb, înroșindu-mă de jenă. Ce fac 
Prinţesele Kitty ? îl întreb, încercând să abat subtil 
atenţia de la persoana mea obsedată și îmbujorată. 

— Karmice, din nou, bine că s-a rezolvat dracului. 
Tocmai a sosit asta pentru tine, zice el, intrând în 
birou şi punându-mi pe masă o cutie. Și sunt foarte 
invidios, fiindcă-i clar un cadou de Crăciun, iar mie 
nu mi-a trimis nimeni unul. 

— Nu te ambala, îi spun, ambalându-mă eu însămi 
în timp ce tai banda adezivă cu foarfeca, pentru că 
adresa de ramburs de pe pachet este a magazinului 
Selfridges de pe Oxford Street. 

Probabil că e ceva pentru Slujbe Speciale, în semn 
de mulţumire de la ui client recunoscător. lar când 
izbutesc în sfârşit să deschid cutia, rămân mută. 

E o pereche de pantofi. Nişte pantofi drăguţi, 
negri, cu tocuri mici și subţiri. 

Pe biletul dinăuntru scrie: „Pantofi de pisicuță 
pentru pisicuţa mea specială, cu drag, Jonathan XXX“. 

E limpede că i-a comandat înainte să ne despăr- 
ţim, pentru că data comenzii e de joia trecută. 

Izbucnesc în lacrimi. Joia trecută, viaţa mea era 
aşa de ordonată şi de clară, iar acum sufăr de transfer 
de atracţie sexuală şi visez la doctori infideli și 
nesuferiți. 

— Hei, vino-ncoa » scumpete, spune Charlie, luân- 
du-mă în brațe. Șșşt, gata. Îmi pune în mână o batistă. 

— Scuze, mă smiorcăi eu. E-o prostie, dar nu mă 
aşteptam să primesc nimic de la el după ce ne-am 
despărțit. 

— Ştiu. E ca şi cum ai primi un cadou de la cineva 
după ce acel cineva a murit cu câteva zile înainte. 
Sinistru. 

N-aş formula-o chiar așa drastic... 

— Iar dacă privim partea bună a lucrurilor, cel 
puţin te-ai ales cu o pereche de pantofi trăsnet drept 
cadou de despărţire. Charlie scoate unul din cutie. 
Dar trebuie să vezi dacă-i poţi schimba. Nu-s mări- 
mea potrivită. 

Bineînţeles, sunt cu două numere mai mici. 


8 
Fantoma fostului iubit 


Confesiunea lui Rosie: 

Limba este cel mai puternic mușchi al corpului uman. 
Am mari bănuieli că verișoara Elaine petrece zilnic ore 
întregi exersându-si-l, pentru că în cazul ei limba este o 
armă mortală... 


Când mama, bunica Elsie și cu mine ajungem la 
tanti Pat, petrecerea e în toi, fiindcă, bineînțeles, am 
întârziat. 

Am întârziat pentru că ~ în afară de faptul că 
taxiul meu a sosit abia după o jumătate de oră — 
atunci când am ajuns la mama ca să le iau pe ea şi pe 
bunica Elsie, încărcată cu daruri de Crăciun și cu o 
geantă de schimburi pentru noapte (fiindcă-i regulă 
bătută în cuie aceea că Toate Persoanele Necăsătorite 
Trebuie să Petreacă Crăciunul Acasă la Părinţii Lor), 
în loc să fie pregătită să iasă imediat din casă, mama 
curăța legume cât să hrănească tot cartierul. 

Iată ce s-a întâmplat. 

— Aşa e tradiţia, dragă, îmi spune ea, adăugând 
al milionulea cartof într-o cratiţă cu apă şi ştergân- 
du-şi mâinile de şorțul pe care şi-l pusese ca să-și pro- 
tejeze rochia cea nouă. Nu mai durează decât cinci 
minute. 

— Dar ne aşteaptă taxiul. 

Pe bune, chiar sunt singura din familia asta care 
crede că punctualitatea e importantă? Am sunat-o 
când am plecat, ca să mă asigur că ea și bunica Elsie 
sunt gata. Gata, însemnând cu mâna pe clanţa uşii. 
Bunica Elsie, bineînţeles, nu se zărește... 

— Sunt sigură că mai poate aştepta câteva minute, 
spune mama scoțând senină o pungă de morcovi din 
frigider și începând să curețe unul. 

— Dar... 

— De altfel, putem chema oricând alt taxi. 

— Nu, în ajunul Crăciunului nu putem, pentru 
că... toată populaţia Londrei se duce să petreacă și 
toți cheamă taxiuri. Și fiindcă ştiam asta, am avut grijă 
să comand taxiul dinainte. Nu spun nimic din toate 
astea, pentru că mama își scoate asul din mânecă. 

— Dar întotdeauna pregătesc masa de Crăciun 
încă din ajun, spune ea, începând să se panicheze. Știi 
doar că întotdeauna mi-a plăcut să petrec Crăciunul 
cu familia mea, fără să fiu nevoită să mă zbat prea 
mult în bucătărie. Lui taică-tu i-a plăcut întotdeauna 
curcanul meu cu umplutura specială... ah, n-o să mai 
fie la fel fără el... spune ea cu o voce plângăcioasă, 
din ce în ce mai stinsă. 

— OK, oftez. 

Ştiu că ar trebui să încerc să fiu mai răbdătoare cu 
ea. E abia al doilea Crăciun al nostru fără el, la urma 
urmei. „Sunt o insulă de liniște și pace“, îmi spun. 

— Acuma, dac-ai putea să-mi măsori jumătate de 
litru de lapte, ne-apucăm și de crema caramel. 

Strâng din dinți. 

— OK. Dar o să mă duc mai întâi să-l implor pe 
taximetrist să aştepte, bine? 

Când spun „să-l implor pe taximetrist să aştepte“, 
înseamnă și „să-l șperțuiesc“, date fiind legile ofertei 
scăzute (zice el) și ale cererii mari (ştiu eu câte alte 

curse pierde el ?). Dar după ce-i promit o sumă ame- 
ţitoare, acceptă să aștepte zece minute. 

Iar când mă întorc în bucătărie, mama a terminat 
cu morcovii și e cu mâna în curcan. 

— Mamă... Mă opresc, căci simt că-mi răcesc gura 
de pomană. 

— Nu durează mai mult de câteva minute, dragă, 
spune ea din nou, ca şi cum a ţine un taxi în așteptare 
ca să umpli curcanul e ceva ce lumea face în fiecare 
zi. Întotdeauna iese mai gustos când curcanul are timp 
să absoarbă aroma de la umplutură. 

Îmi dau ochii peste cap, dar nimic n-o abate pe mai- 
că-mea de la misiunea ei. 

— Ia un lichior, dragă. Bunica Elsie vine în bucă- 
tărie plutind pe-un nor de parfum Youth Dew. O să 
te liniștească. 

Pe cuvânt, mă dau bătută. Zău! 

„Linişte şi pace“, mă autosugestionez iarăși. 

— Mersi, buni. Înșfac lichiorul şi-l dau pe gât. 
Ce-ai zice să-mi mai dai unul? spun întinzând paha- 
rul. Poate-ar trebui să bea și mama un pahar. 

— Alf m-a scos azi la o cină cu curcan, îmi spune 
bunica, turnându-mi în pahar din sticla pe care-o 
mânuieşte cu dibăcie. Cred că vrea să mă îndulcească, 
îmi face ea cu ochiul, ştii, pentru favoruri sexuale și 
de-astea. 

Asta chiar aveam nevoie s-o știu. 

— Mamă, pufneşte mama în timp ce șoferul claxo- 
nează nerăbdător. Zăų așa. 

— Mamă, trebuie 'să plecăm, spun eu, golind al 
doilea pahar. 

Curcanul e acum umplut și în siguranță. 

— Voia să vină şi el la petrecere diseară, adaugă 
bunica Elsie. Alf, adică. Dar m-am gândit că-i cam 
mult. Ne-am întâlnit deja de trei ori săptămâna asta 

şi vreau să-l ţin pe jar. Şi ştii vorba aia veche, „Ţine-l 
flămând ca să poftească mai mult“, chicotește ea. 

„Deci aici am greşit cu Jonathan“, mă gândesc cu 
amărăciune. „De bună seamă că n-am fost îndeajuns 
de zgârcită“. 

— Ș-apoi, adaugă bunica, nu se ştie niciodată, aş 
putea primi o ofertă mai bună la petrecere. 

„Mă întreb uneori cum am ajuns eu să fiu atât de 
normală“, mă gândesc, ignorând-o nevrând să reflec- 
tez la ofertele ei mai bune. 

Claxonul taxiului mă îmboldește să acţionez. 

— Aşa-i, zâmbesc voioasă și preiau iniţiativa. Aco- 
păr curcanul cu folie de aluminiu și-i dau brânci în 
frigider. Îi iau şi morcovii mamei, acopăr cratița şi-o 
bag şi pe ea în frigider. Toată lumea, paltoanele-n 
spinare. 

— Cred c-ar trebui să dau o fugă la toaletă înainte 
de a pleca. Bunica Elsie se şi îndreaptă spre scări. Nu 
vreau să m-apuce pe drum. 

— Dar nu poți aştepta? Tanti Pat... are şase băi, 
termin de spus către ceafa ei. Vorbesc degeaba. 

— Zău, taximetriştii de azi n-au maniere, pufnește 
mama, ştergându-şi mâinile şi scoțându-și șorţul. Ei, 
poate foarte bine să aștepte până îmi împrospătez 
machiajul. 

— Mamă, arăţi foarte bine. Taximetristul claxo- 
nează din nou. De fapt, superb, adaug, pentru că așa 
ŞI €. 

Noua ei rochie gri-deschis îi scoate în evidenţă 
verdele ochilor. În plus, e din mătase și pare scumpă. 
Dar înainte să mă dezmeticesc, claxonul ţipă iar. 

— Durează doar un minut, dragă. 

Mama o urmează pe bunica Elsie pe scări. 

les afară și mă ploconesc în faţa taximetristului, 
de-a dreptul furios acum, promițându-i și mai mulți 
bani. 

Trebuia să-mi închipui că va fi o seară din alea... 

Şi astfel, pentru că am întârziat atât de mult, când 
ajungem la petrecere, nu apuc să asimilez primul șoc 
neplăcut al serii fără ca toţi invitaţii să fie de faţă. 

Tocmai ne-a primit în antreu și ne-a luat paltoa- 
nele unul din mica armată de personal angajată de tanti 
Pat pentru seara asta. 

— Bună seara, Rosemary, Sandra, Elsie, e urarea 
seacă, dezaprobatoare pe care ne-o face tanti Pat când 
ne întâmpină în uşa salonului. Mă bucur că v-aţi hotă- 
rât să veniți, zice ea, făcând-o să sune mai degrabă 
ca o acuzaţie. 

Pat e cât se poate de iritată că tata s-a însurat cu 
maică-mea, care provine din Bethnal Green, o zonă 
a Londrei pe care tanti Pat o consideră îngrozitor de 
trivială şi depravată. 

— Vai, scuze... noi... a trebuit să... se zăpăceşte 
maică-mea, pentru că în fața condescendenţei lui Pat 
devine întotdeauna agitată și confuză. 

Mă enervează că Pat simte nevoia s-o pună în situa- 
ţii stânjenitoare. Şi pe tata îl agasa chestia asta. 

— Bună, tanti Patsy, spun eu cu voioşie prefăcută, 
intenţionat neadresându-i apelativul „mătușă Patri- 
cia“, pe care ştim cu toții că-l preferă. Și eu mă bucur 
mult să te văd. 

— Elsie, ce rochie interesantă, adaugă Pat, cobo- 
rându-și din înălțimi'nasul către bunica Elsie, pen- 
tru că şi bunica Elsie e tot din Bethnal Green. 

— Am ales-o special, spune bunica, chicotind. Așa, 
sărbători fericite, Patsy ~ mersi de invitație. Acum 
mă duc să mă amestec un pic prin mulțime și să cer- 
cetez haleala strașnică. 

Bunica cea Imperturbabilă, în ţinuta ei care nu 
poate trece neobservată, în dungi roșii, verzi și negre, 
străbate încăperea îndreptându-se spre bufet. 

— Sandra, ai o coafură nouă? o întreabă Pat pe 
maică-mea. Adu-mi aminte să-ţi dau numărul de tele- 
fon al stilistului meu personal ~ Roman face adevă- 
rate minuni cu părul rebel. 

— Ce face viitoarea mămică? intervin eu, pentru 
că nu-mi place felul arogant în care Pat tratează oame- 
nii, făcând insultele să sune ca o laudă falsă, şi vreau 
s-o buimăcesc un pic. 

„Vreun indiciu în legătură cu identitatea tatălui ?“ 
nu întreb, pentru că vreau să fie linişte și pace, dar 
sunt grozav de tentată. Știu că-i odios din partea mea, 
și n-am absolut nimic împotriva mamelor nemăritate. 
Serios. Cred că asta ţine de opţiunea personală. 

Dar până acum Pat a avut O Opinie în legătură 
cu bebeluşii apăruţi în afara sfintei căsătorii. Una 
nefavorabilă. Şi nici nu se temea s-o susţină sus și tare 
în faţa oricui ar fi ascultat-o. 

— Draga de Elaine, spune Pat, schimbându-și cu 
180 de grade vechea politică. E o fată aşa curajoasă, 
să-și asume asta de una singură. Am spus întotdeauna 
că prea mulți aleg avortul pentru că nu sunt dispuşi 
să-şi asume responsabilitățile. Dar Elaine a mea le 
înfruntă singură. 

Mă îndoiesc că Elaine o să fie singură, fără prieteni 
şi-o să trăiască în mizerie, încercând cu disperare să 
O scoată la capăt. 

— Sandra, Rosie, cât mă bucur să vă văd pe amân- 
două. Tanti Lizzy, mama Florei şi a lui Philip, sal- 
vează situaţia. Sandra, ce rochie frumoasă! Ei, sunt 
convinsă că gazda noastră are o mulțime de treburi, 
spune ea, aruncându-i lui tanti Pat un zâmbet fals 

în timp ce o ia pe mama de braţ şi o conduce în salo- 
nul ticsit de lume. Haide să bei ceva. 

Sângele albastru al lui Pat fierbe de ciudă şi pentru 
că unchiul Gregory, celălalt frate al tatei, s-a căsă- 
torit cu tanti Lizzy, adică mult deasupra condiţiei lui. 
Tatăl mătușii Lizzy a fost Lord al Regatului. Asta 
înseamnă că tanti Lizzy, care are şi ea un nas foarte 
aristocratic, dar unul foarte drăguţ, e deasupra mătușii 
Patricia în ordinea i importanţei sociale. 

Ăsta e un lucru care ne încântă pe toţi nespus, 
pentru că, atunci când tanti Pat devine de nesuportat 
(ceea ce se întâmplă frecvent), tanti Lizzy o pune la 
punct. 

— Elaine tocmai se pregătește să-și țină speech-ul 
de Crăciun, şi-ar fi fost păcat să-l ratezi, îmi spune 
Pat, şi mă întreb de ce simte Elaine nevoia să ţină un 
speech. 

Nu-mi place deloc chestia asta. Dar în loc să-i răs- 
pund la provocare, mă fac că nu observ înţepăturile 
fine. 

— Grozav, spun eu veselă. 

— Ia-o înainte, zâmbeşte Pat răutăcios. Sunt sigură 
că ştii pe toată lumea de aici. 

Păşesc în salonul zgomotos și scrutez încăperea 
în căutarea prietenilor mei, pentru că, după ziua pe 
care am avut-o, cu motanul bogat şi pantofii primiți 
cadou, am nevoie să revin la realitate. Nu mi-e greu 
să-i reperez, datorită părului roz al lui Jess. 

Iar când Carmen îmi face cu mâna din celălalt 
capăt al salonului şi încep să îmi fac drum prin sume- 
denia de oameni, îmi dau seama că am uitat complet 
de misteriosul Ned al Florei. Și-atunci cineva mă bate 
pe umăr. 

Sunt așa bucuroasă că m-am îmbrăcat cu rochiţa 
neagră „trage-mi-o“, plus pantofii cu tocuri cui, 

incomozi, tot din gama „trage-mi-o“. Mă bucur și 
că mi-am dat toată silinţa cu machiajul și coafura. 

Mă bucur, pentru că-i întotdeauna un plan bun 
să arăţi cât mai bine când ajungi faţă-n faţă cu un fost 
iubit infidel, nu credeți? 

— Bună, Rosie, îmi spune la ureche bărbatul înalt 
şi frumos, şi-aș vrea să fi avut în mână o băutură tare, 
pentru că mi-ar prinde bine un pahar. Sau poate mai 
multe... 

E Harry Winterton. 

Ciudat, tocmai mă gândeam la el deunăzi... 

Gândul la băuturi tari îmi aminteşte inevitabil de 
ultima dată când l-am văzut pe Harry, pentru că asta 
s-a întâmplat sus, în dormitorul maică-mii. 

Harry, cel cu Elaine şi sexul oral. 

— Doamne, ce bine-mi pare că te văd. Arăți superb 
ca-ntotdeauna, îmi spune el, dezvelindu-și dinții stră- 
lucitor de albi într-un zâmbet de puști obraznic. Dacă 
nu chiar mai superb. 

La fel şi el. Ultimii șapte ani au fost foarte bine- 
voitori cu el, iar acum, la douăzeci și opt de ani, e la 
fel de fermecător și blond ca-ntotdeauna, cu aceeași 
privire de puşti obraznic, ca-ntotdeauna. De fapt, 
părul îi e mai blond. 

— Tu arăţi mai blond ca niciodată, nu e cea mai 
prietenoasă replică din lume, dar e exact ce-mi iese 
pe gură. Grozave nuanţe. Costisitoare nuanţe. 

— Păi, mi le-am făcut special pentru că știam că o 
să te întâlnesc în seara asta, flirtează el cu mine, igno- 
rându-mi sarcasmul. A meritat, ce crezi? 

— Ah, mi-am făcut un principiu din a nu mă încrede 
niciodată într-un bărbat care se ocupă mai mult de 
părul lui decât o fac eu cu-al meu. Deci, zadarnic 
ca-ntotdeauna. 

Ce naiba caută aici? 

Imediat ce-mi răsare în creier întrebarea, ştiu și răs- 
punsul. L-a invitat Elaine, bineînţeles. Deși, rămâne 
un mister de ce... Ar putea fi Harry misteriosul tată ? 

— La fel de neîndurătoare ca-ntotdeauna? 

Vorbele lui sunt blânde, rugătoare, de băieţel dră- 
gălaș, şi un moment, doar un moment, îmi amintesc 
de vremurile bune, iar pulsul mi se-ntețeşte. 

Și-atunci le văd pe Carmen şi Jess croindu-şi drum 
prin mulţime ca să mă salveze. Frumos din partea lor, 
dar nu-i nevoie, pentru că omul ăsta mi-a frânt inima 
la douăzeci și unu de ani și nu mai are nici o șansă 
s-o facă din nou. Și sigur ar face-o din nou. 

La universitate era cunoscut ca Harry Frânge-Inimi. 
De aceeaşi vârstă cu mine, dar cu mulţi ani în plus 
în ale sofisticăriei şi vrăjelii, n-am avut nici o şansă 
când a pus ochii pe mine și m-a ademenit în patul lui. 
Trebuia să-mi dau seama că băieții răi și mişto ca Harry 
nu se mulțumesc niciodată cu iubite nu-chiar-superbe 
ca mine. Se mulțumesc cu oameni ca Elaine. 

Mă pot salva singură. 

— E o imagine cam dură ca să mi-o pot scoate din 
minte. Ştii, tu, pe pat, cu pantalonii jos și cu scu... 

— Îmi pare rău, mă întrerupe el, ridicând o mână. 
Iar drăgălășenie de băiețel. N-am vrut nici o clipă să 
te răn... 

— L-ai tras-o? 

Vai. De obicei nu sunt atât de crudă. Pe de altă 
parte, nici să mă aflu în situaţia de-a sporovăi cu 
Harry nu-i un lucu obișnuit. De fapt, n-am mai 
vorbit cu el din noaptea aceea fatidică. 

N-am întrebat-o niciodată pe Flaine dacă s-a și 
culcat cu el, fiindcă m-ar fi minţit oricum şi mi-ar fi 
zis că da, doar ca să înfigă cuțitul mai adânc în rană. 

— N-a fost așa... 

E pe cale să-mi spună că n-a fost decât o joacă 
dusă prea departe, şi că de fapt eu eram cea de care-i 
păsa cu-adevărat, dar nu-i dau şansa. 

— Harry, ce faci tu aici, totuşi? 

— Draga mea, Rosie, ce bine-mi pare că te văd, 
chițăte Elaine. Și apoi: Vai, sper că nu-ţi trezește prea 
multe amintiri urâte, ştii, să-l revezi pe Harry după 
atâta vreme. 

— Practic, am uitat, mint eu, dar faţa mi-e roșie. 

— Doar că sarcina asta m-a făcut să vreau să împac 
pe toată lumea, chițăie ea. Iar când m-am ciocnit de 
Harry la Fortnum & Mason's, mi s-a părut că-i mâna 
destinului. 

„A veninului, mai degrabă“, mă gândesc eu când 
Elaine zâmbeşte veninos. Și mă întreb, așa cum fac 
de ani de zile, de ce se străduieşte atâta să mă urască 
și să mă discrediteze. De fapt, nu numai pe mine, 
pentru că la fel se poartă și cu Flora și Philip. Trebuie 
să fie tare obositor. 

— Și când m-a invitat la petrecerea de Crăciun, 
n-am putut rezista tentaţiei de-a te revedea, flirtează 
Harry iarăși cu mine, ceea ce provoacă o cută între 
sprâncenele lui Elaine. Ne-am despărţit sub un nor 
așa de negru, nu mi-am iertat niciodată faptul că... 

— Ei, dar totul a trecut acum, nu ? spune Elaine 
veselă, punându-i o mână pe braţ. 

În momentul ăsta, aproape că k -aş pupa pe Harry 
pentru că flirtează cu mine și nu cu Elaine. Aproape. 

— Uite, ai aici numărul meu de telefon, spune 
Harry, căutându-se în buzunarul hainei şi dându-mi 
o carte de vizită. (Ceea ce, în împrejurările date, e o 
dovadă de aroganță din partea lui.) Dacă vreodată 
ai chef să ieşim la un pahar sau la cină... 

— Ah, dar nu ţi-am spus? se bagă repede Elaine. 
Proasta de mine, probabil am uitat, dar Rosie e practic 
logodită, nu-i așa, dragă? Elaine afișează zâmbetul 

ei de pisicuță satisfăcută. Apropo, unde-i adorabilul 
tău bărbat? 

— A, lucrurile începeau să fie mult prea serioase, 
îi spun eu, plină de nonşalanţă, fiindcă bănuiesc că 
principalul scop al acestei confruntări e să mă pună 
într-o situaţie stânjenitoare în fața familiei, a prie- 
tenilor mei şi a lui Jonathan. M-am hotărât s-o las un 
pic mai moale. Ştii, luăm o pauză, şi-o să mai văd 
după Anul Nou. 

— Dar păreaţi aşa de fericiţi împreună. Elaine e 
în impas. Vreau să spun, e un om atât de drăguţ. 

— Păi, dacă eşti interesată, ţi-l pasez bucuroasă. 
Anunţă-mă dacă vrei să-ţi dau numărul lui de telefon. 

Nu, n-am de gând să i-l dau, dar merită încercarea 
doar ca să-i văd mutra. „Ia de-aici, Elaine“, mă gândesc. 

— Eu, unul, mă bucur, spune Harry, iar Elaine 
se încruntă şi mai tare. 

— Nu te bucura prea tare, îl avertizez eu. Asta 
nu înseamnă că sunt câtuși de puţin interesată s-o 
luăm de la capăt de unde-am rămas. 

— Nu, cu siguranţă nu-i, începe Carmen, ajunsă 
în sfârșit împreună cu Jess în misiunea lor de salvare. 

— Cavaleria salvatoare. Harry îşi înclină capul. 
Bună, doamnelor. Ce mai faceţi? 

— Fain, a-ntâia, îi răspunde nepăsătoare Carmen. 
Și nu te obosi cu vrăjeala, suntem imune. 

— Da, îmi amintesc acest aspect al personalității 
tale, zice Harry. Tot fără bărbat, Carmen ? 

— Ah, nu ţi-a spus Rosie? Dulceaţa din glasul lui 
Carmen e înșelătoare. Ne-am hotărât să ne desco- 
torosim de bărbaţii noştri şi să formăm un triunghi 
amoros lesbian, adaugă ea. 

— Nu, chiţăie Elaine, apoi râde cu râsul ei de 
clopoțel. Hai că eşti nostimă. 

— Crezi că glumesc? Haideţi, surori întru Safo, 
spune Carmen, petrecându-și braţele în jurul meu şi-al 

lui Jess. Voi doi, distraţi-vă, zice ea, făcându-le din ochi 
lui Harry și Elaine. Ah, uitasem. Aţi făcut-o deja. 

— Obrăznicătură, îi spun, înecându-mă de râs. 

— Îhî, dar a meritat să le văd mutrele. 

— Eşti bine? mă întreabă Jess. Ce mizerabil, mize- 
rabil din partea ei să-ţi facă asta. 

— Nu l-am observat până acum câteva minute, 
spune Carmen. 

— Mă simt bine, pe cuvânt, spun eu, cu toate că 
încă-mi mai tremură un pic stomacul. A fost doar 
un mic şoc, să-l văd după atâţia ani. 

lar când ajungem în colț, unde Philip e adâncit 
în conversaţie cu Flora şi cu un bărbat înalt, frumos, 
stomacul începe să-mi tremure mai tare. Cel puțin, îmi 
închipui că-i frumos, pentru că nu-i văd decât ceafa. 

— Uite-o, strigă Flora. Îngrozitoare chestie, adaugă 
ea încet, doar pentru mine. Mă întreb uneori cum 
se poate să fim rude cu Elaine. Oricum, bine că ești 
aici. Dragule, îi atinge braţul doctorului ei înalt și bru- 
net. Aș vrea să-ți prezint pe cineva. 

Îmi ţin respiraţia când se întoarce cu faţa. 

— Tu trebuie să fii Rosie, spune el cu o voce tună- 
toare, mijindu-șşi ochii. Flora mi-a povestit totul despre 
tine. Mă bucur mult să te cunosc. 

Nici o sprânceană ridicată sarcastic. Pfiu. 

Iar când își îndreaptă privirea adoratoare spre 
Flora, uitându-se la ea ca şi când ar fi realmente sin- 

ra femeie de pe fața pământului, nu mă pot abţine. 
i imaginez brusc „Dulce mister al vieţii, te-am găsit 
în sfârşit“ cântând în fundal. 


— Chiar îmi place Ned, spun eu două ore mai 
târziu, când Jess, Carmen, Philip şi cu mine îl urmă- 
rim cum îi farmecă pe tanti Lizzy şi unchiul Gregory. 

E perfect pentru Flora. De fapt, e ca o versiune mas- 
culină a ei. Cred că de data asta chiar a nimerit bine. 

— E perfect pentru ea, perfect, spune Jess zâm- 
bind. Mai ales felul în care o priveşte. Se vede clar 
că o iubește, adaugă ea ușor nostalgică. 

Aster n-a putut veni pentru că Asteroid Attack 
a fost, se pare, solicitată în ultimul moment pentru 
o petrecere rave privată în Chemsford. Jess a fost tare 
dezamăgită, pentru că n-o să-l mai vadă pe Aster 
până în ajunul Anului Nou. El se duce de Crăciun 
la părinţii lui, apoi într-un scurt, însă neașteptat, sejur 
la Amsterdam cu prietenii. Dar fără Jess. 

Personal, vreau să-i rup picioarele pentru că o lasă 
cu buza umflată, dar e primul angajament plătit al 
trupei, aşa că vreau să-l şi încurajez activ. În plus, 
dac-aş fi bogată, l-aș mitui să rămână în Amsterdam 
şi departe de Jess pentru totdeauna. 

— Da, spun eu, uitându-mă cum mâna lui Ned 
nu e niciodată prea departe de braţul Florei. Pare că 
nu se poate abţine să n-o atingă. Partea cea mai tare 
a fost când Elaine a încercat să-l momească să facă 
turul casei, iar el a insistat să vină şi Flora. Ai văzut 
ce faţă a făcut? 

Într-adevăr, a fost cât se poate de amuzant. Elaine 
chiar încerca să-l vrăjească, dar s-ar părea că Ned e 
imun. Nu prea are noroc la bărbați în seara asta; 
Harry a plecat la puţin timp după scurta noastră între- 
vedere, amintindu-mi să nu uit să-l sun. Elaine n-a 
fost încântată când i-am răspuns avansurilor, zicân- 
du-i că e foarte posibil s-o fac. Nu că am de gând 
să-l sun, am destulă minte, dar a meritat să-i văd pri- 
virea lui Elaine. 

— Prevăd clopote de nuntă în viitorul nu prea 
îndepărtat, spune Carmen cu un pic de amărăciune. 
Ceea ce e grozav pentru ei, adaugă ea, străduindu-se 
să pară veselă, dar nu pentru toată lumea. 


12.0 


A 


Își face prea multe griji în legătură cu peștii tropi- 
cali și dorinţa de stabilitate a lui Paul. 

— Ce poate fi mai stabil decât traiul împreună? 
ne întreabă Carmen retoric. Ce vrea să spună, că vrea 
mai mult angajament? Nu-i nimeni mai angajat ca 
mine. Dumnezeule, doar îi cresc peștii, nu? 

Paul n-a putut ajunge la petrecere pentru că a avut 
o altă şedinţă foto urgentă. Da, în ajunul Crăciunului. 
Se pare că amicul lui fotograf e tot bolnav, nu s-a putut 
duce la o petrecere fiţoasă de directori şi l-a rugat 
pe Paul să meargă în locul lui. 

Carmen spune că-i vorba de o grămadă de bani, 
dar nu-i foarte încântată că trebuie să-și petreacă 
ajunul Crăciunului fără iubit. 

Eu, una, sunt destul de supărată că n-am deloc iubit. 

— O să se rezolve totul de la sine, ai să vezi, îi 
spune Philip. $i apoi: Ei, eu trebuie să plec, să mă 
pregătesc de slujba de la miezul nopţii. Nu mă aştept 
să vină multă lume, dar, trebuie să trăieşti cu speranţa. 
Presupun că voi trei nu vreţi să veniţi, să fiți congre- 
gaţia mea? 

— Sună grozav, îi spun eu, pentru că așa și e. Un 
pic de pace, linişte și colinde de Crăciun ar fi foarte 
bine-venite după săptămâna pe care-am avut-o. Dar 
nu pot. Trebuie să le duc pe mama și pe bunica acasă. 
Mai ales pe bunica, adaug, pentru că bunica s-a înfrup- 
tat pe cinste din mâncarea mătușii Pat şi din punciul 
fierbinte, iar acum se cam împleticește. 

Dacă mai stăm mult, va pune stăpânire pe pianul 
mătușii Pat și ne va desfăta pe toţi cu nişte cântece 
de music-hall de altădată. E o pianistă destul de bună, 
şi cântă şi din gură și cu mult entuziasm, dar cântecele 
ei sunt cam deocheate. 

— Contează pe mine, spune Carmen, ceea ce e o 
surpriză, pentru că nu-i genul de persoană bisericoasă. 

Asta-i probabil cel mai prost Crăciun al meu de până 
acum, și cred că mi-ar prinde bine puţină hrană 
spirituală. 

— Vin și eu, îi spune Flora, iar Philip radiază. 

— Chiar? 

— Hai, duceţi-vă, le spun eu posacă. Abandonaţi 
corabia pe cale să se scufunde. 

— Biata de tine, mă îmbrățișează Carmen. Ţi-a 
mers ca naiba în ultima vreme. Iar apoi: Haideţi să 
facem ceva deosebit de Anul Nou. Doar noi, gaşca — 
vreau să-l petrec numai cu oamenii cu-adevărat dragi 
mie. Și cu Charlie, dacă n-are vreun angajament. Și 
tu, Philip — n-ai de mers la slujbă, nu? 

— Ăă, nu. Ar fi minunat, spune el. 

— Mi-ar plăcea tare mult, spune Jess, iar Philip îi 
zâmbeşte încântat. Dar iubiții sunt incluși, nu? 

Înainte să apuce Carmen să spună ceva scârbos 
despre Aster, și înainte ca Jess să-i vadă zâmbetul lui 
Philip pălind, tanti Pat cere să se facă liniște pentru 
urarea de Crăciun a lui Elaine. Credeam c-au uitat, 
dar se pare că trebuie să fim torturați. 

— Dragii mei prieteni și familie, spune Elaine senină, 
în vreme ce capul blond îi strălucește ca un halou în 
lumina becurilor. Vă mulțumesc pentru că aţi venit 
să petreceţi această seară cu noi, pentru a sărbători 
naşterea Domnului și, desigur, vestea mea specială. 

— Doamne, vorbeşte de parc-ar fi Madona, fir-ar 
a dracului, îmi șoptește Carmen la ureche. 

Sper că n-o să duzeze mult. 

— N-am de gând 'să ţin un speech lung, zice ea. 

Slavă Domnului. 

— Voiam doar să vă urez tuturor un Crăciun 
foarte fericit. 

Gata? Nu-mi vine să cred că tanti Pat a făcut atâta 
tam-tam cu speech-ul lui Elaine şi asta-i tot. 

— Crăciunul e vremea bucuriei, şi a nașterii, şi a 
recunoștinţei, dar ar trebui să îndreptăm un gând și 
spre cei mai puţin norocoși decât noi... 

— Păzea, Phil, spune Carmen în şoaptă. Cred că 
umblă să-ți ia slujba. 

— Spre cei flămânzi, bolnavi şi singuri, zice mai 
departe Elaine. Eu știu cum e să fii singur, continuă 
ea, aproape tragic. Și mai voiam doar să adaug, pentru 
verișoara mea Rosie, al cărei iubit a părăsit-o în mod 
tragic chiar înainte de sărbători, că viaţa merge mai 
departe, și sunt sigură că ea îşi va găsi pacea lăuntrică 
dacă-și pune credinţa în Dumnezeu. 

— Futu-i mama mă-sil, spune Carmen în şoaptă 
în timp ce toate privirile se aţintesc asupra mea. Scuze, 
Phil — dar cred că am s-o omor pe vară-ta. 

„Nu şi dacă pun eu prima mâna pe ea“, mă gân- 
desc eu când îi văd faţa mamei. N-am apucat încă să-i 
spun despre Jonathan. 

— Mulţumesc, Elaine, spun, ridicându-mă la înălți- 
mea situaţiei în timp ce-mi ridic și paharul de punci — 
am băut o grămadă din punciul ăsta foarte alcoolizat 
şi mă simt destul de curajoasă, dar și îngrozitor de 
enervată —, e foarte drăguţ din partea ta să-ţi faci griji 
pentru mine. Aşa că vă rog pe toţi să ridicaţi paharele 
şi să-i dorim lui Elaine pace, fericire și o reconciliere 
cu tatăl copilului ei — oricine-o fi el. 

Se lasă brusc o tăcere stânjenitoare, în timp ce toți 
absorb cuvintele la care toți se gândiseră, dar nu îndrăz- 
niseră să le rostească. 

— Prieteni, sparge Ned tăcerea. Eu, cel puţin, vă 
simt ca pe niște prieteni după primirea călduroasă pe 
care mi-aţi făcut-o cu toții astă-seară, aşa că sper să 
nu mă consideraţi prea încrezut dacă vă rog să-mi 
împărtășiți bucuria. Flora tocmai m-a făcut cel mai 
fericit om din lume, acceptând să se mărite cu mine. 

E ajunul Anului Nou. 

Am o sticlă de șampanie, ciocolată belgiană de lux, 
caviar de lux, căpşuni și o selecție de cărți scrise de 
nişte autori minunaţi precum J.K. Rowling și Stephen 
King. 

Mai am şi o selecţie de filme complet nepreten- 
țioase, precum Mica sirenă şi Regele leu, în întregime 
la dispoziția mea prin simpla atingere a telecomenzi. 

Am și o întâlnire, dar, trebuie spus, nu-i chiar întâl- 
nirea la care speram... 

În locul dragilor mei prieteni, care chefuiesc cu 
toţii undeva prin Trafalgar Square, îl am drept com- 
panie pe Maximillion d'Or, iubitul, adoratul, premia- 
tul motan persan cu extremităţile roșii. 

Îi ofer o mostră de cultură mai degrabă populară 
decât clasică, drept cadou de Anul Nou, dar ceva îmi 
spune că n-o să mă pârască doamnei G-S. 

Ex-erectoarea Grace are un guturai foarte uşor 
Şi, cu toate că se simţea destul de bine încât să facă faţă 
sarcinii extrem de nesolicitante de a-i purta de grijă 
dragului de Maxie, pe doamna Granville-Seymour 
n-a lăsat-o inima să-i riște sănătatea. Deşi nu știam 
că pisicile se pot molipsi de guturai de la oameni... 

Iau o înghiţitură prelungă din al treilea pahar de 
șampanie excelentă. Și, pilită cum sunt, când Big Ben 
mai are două minute până să bată miezul nopții, îmi 
vine o Idee Genială. Dragul de Jonathan. Mi-e așa 
dor de el. Pariez că și lui de mine... Pariez că-i prea 
stânjenit ca să mă sune și că se simte şi el singur și 
trist... 

Mă întind după telefon şi formez numărul lui Jona- 
than. Și închid în momentul în care intră pe căsuţa 
vocală. 

E clar că nu-i acasă, stând și cugetând la relația 
noastră eșuată. A ieșit probabil cu altă femeie, una 
trăsnet şi cu picioare mici. 

— La mulți ani, Rosie, îmi urez tristă, uitându-mă 
la mulțimea forfotitoare de oameni din Trafalgar 
Square, care râd și se bucură și se sărută când Big Ben 
bate miezul nopții. 

Marie deschide un ochi, apoi se prăbușește iar în 
somn. 

Eticheta de pe sticla de şampanie mă avertizează 
să nu manevrez utilaje grele sau să conduc vehicule 
cât timp sunt sub influenţa alcoolului, ceea ce e o 
rușine, pentru că tocmai stăteam și mă gândeam că aș 
putea să-i ferchezuiesc tufele doamnei Granville-Sey- 
mour cu una din drujbele alea suedeze, conducându-i 
în acelaşi timp BMW-ul. 

Of, asta e. 

Atunci, o să mai beau un păbărel... 


9 
Dezastrul de Ziua Îndrăgostiţilor 


Confesiunea lui Rosie: 

Există dovezi medicale că o viață sexuală bună îi ajută pe 
vârstnici să-și menţină sănătatea. Ea diminuează stresul, 
sporește stima de sine și-i face să se simtă mai tineri. 
Nu-i de mirare că bunica Elsie are o viaţă sexuală mai bună 
decât mine... 


— Cred că-i cea mai jalnică listă cu hotărâri pentru 
Anul Nou, îmi spune Carmen șase săptămâni mai 
târziu, în după-amiaza zilei de Sfântul Valentin, în 
timp ce ne sorbim cafelele în camera din spate a maga- 
zinului ei de haine vintage de pe Pembridge Road. 

I-o smulg din mână, pentru că eu cred că-i destul 


de bună. 


1. Cură vară în-toati-casa. Făcut 
2. ă ă y 
Fame: Făcut. 
3. Să-mă-ală 3 
serile-de-vinert. Făcut 
4. Să in : 
Făcut 


5. S-o-aduc pe mama petiniade-phirtire: Făcut. 
Mă rog, aproape.. 


6, Să-l-amening-pe istalatoreă- hear în jad centi 
penteu-eârpăceale-făeută în-bate-șieurgerea 

astfel rezultată în-plafonul bucătăriei, Făcut. 


Deşi n-am primit încă nici un răspuns de la el... 


Nu-i spun lui Carmen despre a şaptea chestiune, 
pe care intenționat n-am notat-o pe listă. Să nu mai 
visez la Dr. Love nu-i ceva despre care-aș vrea să ştie 
ea. Nu vreau să ştie nimeni asta, pentru că-i al dra- 
cului de jalnic, și după aproape două luni ar fi trebuit 
să-mi treacă pasiunea asta atât de copilărească. 

Ultimul vis, azi-dimineaţă, a fost cu ciocolată, tran- 
dafiri roşii şi cine romantice. Și pitici de grădină 
aranjaţi în formă de inimă. Vă întreb, ce fel de vis e 
ăsta? Nu era sex deloc în el. În plus, la muzica din 
fundal mai trebuie lucrat... 

— Păi, a fost ideea ta. 

Încep să-mi doresc să nu-mi fi bătut capul cu lista. 
De fapt, eu nu mi-am bătut capul nici măcar cu întreg 
noul an, dar Carmen zice că trebuie să am țeluri. E 
frumos din partea ei că-și face griji pentru mine, dar 
n-ar trebui. Mă simt cât se poate de fericită așa cum sunt. 

— Da, dar eu nu mă gândeam la a-l lua tare pe 
instalator... 

— Şi dacă tot e să am o listă, poate la fel de bine 
să fie o listă de țeluri realizabile. Sau, de fapt, unele 
pe care le-am atins deja. 

— Da, dar toată ideea, toată ideea mea, e că trebuie 
să ieşi din casă şi să te distrezi, să cunoşti oameni. 
Bărbaţi, mai precis. 

— Instalatorii sunt în general bărbaţi, subliniez 
eu. Deşi Greta, de la Unul pe Faţă, Unul pe Dos, e 
instalatoare şi cu siguranţă nu-i bărbat. Mă gândesc 
să-i cer sfatul în legătură cu problema mea cu insta- 
latorul. De asemenea, o mulţime de bărbaţi călăresc, 
spun eu. 

Ceea ce nu-i spun este că grupul cu care călăresc 
eu de obicei e format exclusiv din femei. Trebuie să 

recunosc însă că-mi plac trapurile pe care le fac de 
două ori pe săptămână la antrenamente. În curând 
vom fi pregătite să ieşim la trap prin Hyde Park. 

Elaine mi-a plătit, ca dar de Crăciun, un curs de 
zece lecţii de echitație. De fapt, n-a plătit nimic. Îmi 
amintesc că au fost un cadou pe care l-a primit de 
ziua ei anul trecut, în noiembrie, pentru că eram pre- 
zentă la petrecere și stăteam chiar lângă ea când a 
deschis plicul. 

Deși a fost un cadou scump (trei sute patruzeci 
de lire, am verificat), bănuiesc că a făcut-o ca să sufăr 
și mai mult după Candy, poneiul pierdut, iar dacă 
aş fi paranoică, ceea ce nu e cazul, aș putea-o chiar 
lua ca pe o ameninţare voalată. Aceea că amintin- 
du-mi de Candy trebuia să-mi amintesc și ce mi-a 
spus în ziua respectivă. Că nimeni nu mă poate iubi 
pe mine mai mult decât pe ea. 

Dar ar fi prea de tot. Şi jalnic. 

Pe de altă parte, s-ar putea să nu fi luat ea orele 
de echitație pentru că e gravidă. Mă agit prea tare, 
uneori... 

Oricare ar fi fost motivul, s-a întors împotriva ei, 
pentru că mă distrez de minune în fiecare marți și 
joi cu fetele și cu o iapă blândă pe nume Tansy. Mă 
gândesc serios să continui lecțiile după terminarea 
cursului. 

Ştiţi, în ultimele săptămâni am început să mă obiş- 
nuiesc cu viața fără bărbați, şi mi-e un pic rușine să 
recunosc că, în loc să fiu dărâmată după dezastrul 
cu Jonathan (care n-a dat nici cel mai mic semn), mă 
simt destul de ușurată. 

E așa o ușurare să pot fi eu însămi fără să trebu- 
iască să mă port frumos de dragul cuiva. Și nu mă 
simt singură, nu prea, căci cine s-ar simţi singur cu 
atâtea lucruri de făcut ? De fapt, sunt atât de ocupată 

zilele astea, încât n-am timp pentru un bărbat — unde 
să-i mai fac loc în programul meu? 

În fiecare sâmbătă dimineaţa îmi beau cafeaua cu 
Carmen și Jess. După-amiaza recuperez la capitolul 
shopping şi curăţenie. Seara iau masa cu prietenii mei. 
E o nouă tradiţie pe care au început-o Flora şi Ned — 
ne-au invitat pe toţi la cină acasă la Ned (Flora s-a 
mutat la el imediat după Crăciun), și ne-am simţit 
atât de bine, încât a devenit Lucrul Musai de Făcut 
Sâmbăta. 

Duminica iau prânzul cu mama și bunica, iar du- 
pă-amiaza o petrec doar cu mama, pentru că bunica 
dispare la o întâlnire, apoi îmi petrec seara cu treburi 
administrative și, eventual, mă uit la un film. 

Lunea mă duc a cursul de gătit. E jalnic, nu-i așa, 
ca o femeie de douăzeci și opt de ani să nu ştie să 
gătească ? În plus, vreau să le întorc invitaţia și să-mi 
surprind în curând toţi prietenii gătindu-le o masă 
la mine acasă. Săptămâna viitoare facem sos pentru 
spaghete. După ce ajungem la spuma de ciocolată, 
vreau să exersez puţin înainte de a-i invita, pentru 
că e bine să faci o probă, două ca să-ţi iasă bine, nu? 

Marţea, după ce iau ceaiul la mama mă duc la echi- 
tație, după care sunt prea obosită ca să mai fac altceva 
decât un duș și să vegetez în faţa televizorului. 

Miercurea iau lecţii de franceză. La început m-am 
temut un pic că o să apară și Jonathan, dar apoi mi-am 
spus că-i problema lui. Adică, de ce mi-aş întrerupe 
eu lecţiile de franceză doar pentru că el mi-a dat papu- 
cii? Dacă am de gând să fiu bilingvă și să întârzii 
astfel instalarea demenţei, trebuie să dau dovadă de 
perseverenţă. El a avut măcar bunul-simţ să nu dea. 
Pe-acolo, vreau să zic. 


129 


Joia se repetă activităţile de marţi, cu excepţia fap- 
tului că după echitație mă duc la cârciumă şi beau 
câteva pahare cu noile mele tovarășe de călărie. 

Vinerea e seara de Unul pe Faţă, Unul pe Dos cu 
Jess şi noile mele colege de tricotat. 

Aşadar, mitul potrivit căruia toate femeile singure 
au nevoie de un bărbat ca să se simtă împlinite este, 
după părerea mea, exact asta. Un mit absolut tâm- 
pit. Bineînțeles, îmi lipsește sexul... dar de aceea divi- 
nitatea, în înţelepciunea Ei, a inventat vibratoarele. 
Mhmm. Destul despre asta. 

— Și asta — chestia asta cu tricotatul. Zău, Rosie, 
parcă ai fi bunica. Trebuie să trăieşti. 

De fapt, viaţa bunică-mii e destul de interesantă 
în momentul de faţă: un triunghi amoros, pitici de 
grădină şi cowboy. Dar până şi gândul la asta e atât 
de obositor şi-mi dă dureri de cap, încât nu-i spun 
nimic lui Carmen. 

— Nu-ţi place puloverul meu? o întreb în schimb, 
întruchiparea inocenţei. Uită-te la puloverul ăsta și 
spune-mi că tricotatul e plictisitor. 

Port puloverul tricotat de Jess. Ne-a făcut tutu- 
ror câte unul pentru Crăciun, și trebuie să spun că-s 
absolut fabuloase. În nici un caz plictisitoare sau 
bă beşti. Cine-ar fi bănuit că Jess e aşa de talentată? 

Al meu e din angora, de un roşu sângeriu, cu 
mâneci trei-sferturi, semimulat și scurt până sub bust. 
Arată foarte franțuzesc, adică exact cum intenţionase 
Jess, pentru că ea spune că arăt ca o franțuzoaică. 
Fo arte Audrey Tautou în filmul Amélie. De fapt, îmi 
place ideea de a adopta un look à Ja Amélie. Îmi place 
şi i deea de a adopta felul lui Amelie de a vedea viaţa. 

Vedeți, eu chiar cred că drumul către fericire în- 
seamnă să le fac viaţa mai bună celor din jurul meu, 

exact ca Amélie. Ăsta e secretul fericirii mele, pe lângă 
agenda foarte încărcată. 

Puloverul lui Carmen e un superb model mar- 
morat, cu guler rulat, în nuanţe de turcoaz, albastru 
și verde, și e foarte sexy, într-un fel medieval, mulat 
pe curbele ei apetisante. Jess ne-a surprins persona- 
lităţile în puloverele astea. E incredibil. 

Eu n-am îndemânarea lui Jess, dar e distractiv să 
stai la taclale la Unul pe Faţă, Unul pe Dos, cu o cafea 
în față şi cu Pearl Jam cântând în fundal. Kitty, fon- 
datoarea grupului, e moartă după Pearl Jam. 

— Bineînţeles că-mi plac puloverele. Doar că nu 
pricep ce-o fi aşa fascinant în a-ţi petrece serile de 
vineri bârfind între andrele și cafele, în loc să mai ieși 
și tu și, cel mai important, să ţi-o tragi. 

— Nu-i deloc așa, spun eu, deși, sinceră să fiu, mi-e 
dor să fac sex cu un bărbat adevărat, în locul vibra- 
torului. E foarte trendy. Ceea ce m-a mirat şi pe mine 
la început. Sunt numai femei tinere și foarte moderne. 
A luat naștere după modelul unui grup de tricotat 
înfiinţat de o feministă din Manhattan, îi spun eu, 
pentru că până şi pe Carmen ar trebui s-o încânte 
așa ceva. Toate vorbim despre sex. 

Mă rog, celelalte vorbesc despre sex. 

— Jar tu, pentru că n-ai parte, trăieşti din expe- 
riențele altora. Carmen clatină din cap. Trebuie să 
fi trecut şapte săptămâni de când n-ai mai făcut-o. 
Nu-i tocmai sănătos. 

— Deci, ce ţi-a luat Paul de Ziua Îndrăgostiţilor? 
întreb eu, schimbând rapid discuţia de la viaţa mea 
fără sex. 

— Nu schimba subiectul. 

— Am primit o felicitare. 

Anonimă. În secret, am fost tulburată și surprinsă 
să primesc orice felicitare, în general. Cam jalnic din 

partea mea, dar am fost foarte fericită când plicul roşu 
a alunecat prin fanta poştală pe duşumeaua holului. 
Bănuiesc că-i de la Harry, ceea ce nu contează, dar 
nu vreau să-i povestesc despre asta lui Carmen. 

— E un început bun, spune Carmen aprobatoare. 
Apoi: Paul mi-a oferit trandafiri roşii, bomboane de 
ciocolată şi-o întâlnire cu un avocat. 

— O! Îmm, întâlnirea cu avocatul e un cadou... 
unic. 

— Vrea să ne facem amândoi testamentul. Zice 
c-aşa-i normal, având în vedere că ne apropiem de 
bătrâneţe, adaugă Carmen, uitându-se la acvariul cu 
peşti din colț. 

Paul, care e minunat și perfect pentru Carmen, 
vrea mai multă stabilitate. Ceea ce-și doreşte de fapt, 
pe lângă mai puţine farfurii sparte, e mai puţin sex 
în locuri ciudate. Chestia cu sexul în locuri neobiş- 
nuite e una dintre hotărârile luate de Carmen de Anul 
Nou ~ o încercare de a rămâne tânăr, neîncătușat și 
spontan. Dar lui Paul, după cât se pare, îi place con- 
fortul, acum că se hodorogeşte. 

Trebuie să recunosc, sunt de partea lui în privinţa 
asta. Ideea lui Carmen de a face sex în locuri neobiş- 
nuite poate uneori, ei bine, să cam inhibe. Cu mini- 
vacanța nu s-a rezolvat încă, din cauză că Paul muncește 
atât de mult şi economiseşte bani pentru planul lor 
de pensii. Ca o alternativă de compromis, Carmen 
plănuieşte să-l ducă diseară pe scara de incendiu a 
hotelului fitos. À 

— Dar măcar e o idee mai bună decât peştii tropi- 
cali. Carmen scutură din cap. A fost foarte dezamăgit 
de pești. 

Trebuie spus că experimentul cu peştii n-a ieșit 
perea bine, fiindcă unul dintre ei, pe care îl botezaserăm 

Răutate, manifesta tendinţe canibalice şi i-a mâncat 
pe toţi ceilalți. 

Îmi arunc privirea spre acvariul din colț. Carmen 
l-a mutat din magazin pentru că, zicea ea, Răutate 
îi deochea clienţii. Cred că are dreptate... e un peşte 
cu o uitătură demonică... 

— Ei, orice dar primit de Ziua Îndrăgostiţilor e fru- 
mos, îi spun eu, pentru că așa e. 

— Ştiu, ştiu, spune ea, clătinând din cap, apoi râde. 
Dumnezeule, încep să vorbesc ca Jess. 

— Oricum, care-i marele mister ? o întreb repede, 
pentru că, dacă vorbește despre Jess, inevitabil se va 
lua de Aster. Avem timp suficient pentru asta diseară. 
De ce, în afară de plăcerea companiei mele, de vreme 
ce ne-am văzut deja la cafea dimineaţă, era aşa impor- 
tant să las imediat totul baltă și să vin în fuga mare 
la magazinul tău nemaipomenit? 

— Am primit marfă, îmi spune ea, cotrobăind prin 
rastelul de haine. Asta a ţipat la mine „Rosie“, și cred 
că ar trebui s-o porţi diseară. 

E o rochie din catifea și mătase de culoarea vinului 
roșu. N-arată prea... actuală, arată foarte Amélie ... 

— Dar mi-am ales deja ţinuta, zic eu fermă. Dar 
mă înmoi. 

În seara asta e logodna Florei cu Ned. O să fie o 
petrecere superelegantă, cu aproape trei sute de oa- 
meni. Întenţionam să mă îmbrac cu rochia cuminţică 
de catifea neagră, fiindcă nu vreau să atrag mai mult 
decât e necesar atenţia bărbaților. 

— Încearc-o doar. Pentru mine, insistă Carmen. 

Aşa că-i fac pe plac, pentru că-mi face asta mereu, 
iar eu nu cumpăr nici una dintre rochiţele sexy, fiindcă 
pur şi simplu nu-s de mine. 

— Dum-ne-zeule, spun eu, când ies din cabina de 
probă și mă uit în oglindă. 

Decolteul în en coeur îmi accentuează despicătura 
dintre sâni, vizibilă de obicei doar atât cât trebuie, 
efect la care contribuie și materialul, care se mulează 
pe corp. Rochia e croită atât de ingenios, încât îmi 
face talia mai subţire şi șoldurile mai rotunde şi mai 
feminine, în timp ce jupa de mătase face vălurele în 
jurul genunchilor. Mă acoperă complet și totuși, în 
același timp, mă descoperă total. 

Ador rochia asta. Nu m-am simţit în viața mea așa 
de sexy, ca o sirenă. Și tocmai de aceea n-am s-o iau. 

— Trebuie să-ţi iei rochia asta, îmi ordonă Carmen. 

— Mă gândesc că nu... 

— E o rochiță foarte periculoasă. 

— Nu te gândi. Ridică o mână, amintindu-mi în 
mod straniu de felul în care Dr. Love a ridicat o mână 
şi mi-a spus să nu mă gândesc, acum două luni. 

Ce rău poate face? E o simplă rochiţă. 

Zâmbesc reflexiei lui Carmen în oglindă. 

La dracu”. O iau. Pot să arăt sexy doar pentru mine. 

Peştele mă privește lung și mă cutremur... 


Buna mea dispoziţie durează până ajung acasă şi 
intru în bucătărie. Baia, care e exact deasupra, a sufe- 
rit o renovare completă în urmă cu șase luni, pentru 
că instalaţia era veche și avea nevoie disperată de așa 
ceva. 

Îmi place noua mea baie. E placată în întregime 
cu faianţă sidefie, cu accesoriile de un verde pal, care 
te liniștesc. Ceea ce nu-mi place însă e că dugul s-a stri- 
cat și curge, iar Brian Hirston și Fiii, instalatorii mei, 
nu-mi răspund la telefoane. 

Acum câteva zile am vorbit cu avocatul meu, iar 
eL le-a trimis o scrisoare dură, chiar foarte dură. Din 
păcate, scurgerea se agravează, iar podeaua bucătăriei 
e plină de apă. 

O strâng cu prosoape de bucătărie, înjurând în 
barbă meseriași și treaba lor de mântuială. Suma pe 
care le-am plătit-o lui Brian Horston și Fiii e de ajuns 
ca să-și ţină cel puţin un nepot la colegiu, și tot ce 
au de făcut e să ofere un serviciu decent. 

Ignor telefonul care începe să sune, fiindcă-i pro- 
babil mama, cu altă poveste cu bunica și pitici de 
grădină, şi oricum o să aflu diseară totul. În plus, încă 
mai am de strâns apă. Iar când îmi verific mesajele, 
după zece minute, sunt și mai supărată. E un mesaj 
de la Harry. 

— Salut, Rosie. 

Vocea lui dulce îmi alunecă pe piele ca mătasea 
şi fără să vreau mă trece un fior. „E din cauza lipsei 
de sex, mă gândesc“, iar asta mă enervează. 

Harry m-a sunat de câteva ori de la Crăciun în- 
coace, dar nu le-am spus nici lui Carmen, nici lui Jess. 
N-am spus nimănui. 

— Am sunat să văd cum eşti, face o pauză, îmbră- 
cată. Îmi imaginez ceva negru, şi micuţ, şi mătăsos, şi 
că-mi plimb mâna pe corpul tău, adaugă el, și mă-nfior 
mai tare. Oricum, voiam doar să văd dacă ești liberă 
să cinăm împreună mâine-seară, spune el, schimbând 
complet tonul de la sexy la amuzat. 

Cred că-și închipuie că toată abureala asta cald-rece 
e sexy Și tentantă. 

Nu-mi pot imagina de ce se obosește, pentru că 
mereu sunt răutăcioasă cu el, dar, chiar dacă nu mă 
interesează absolut deloc să mă întâlnesc cu el - mă 
rog, poate doar foarte puţin —, e foarte bine şi recon- 
fortant să ai pe cineva cu care să fii răutăcios. Nu pot 
fi însă răutăcioasă cu un mesaj vocal. 

Teoria bunicii Elsie despre cum să-i ţii flămânzi 
ca să poftească mai mult pare să funcționeze cu Harry. 
Nu că aş vrea să-i întreţin pofta, bineînţeles, dar în 


135 


ciuda faptului că-i tot spun „Nu, lasă-mă în pace şi 
nu mă mai suna niciodată“, el continuă să insiste. 

Gândul la bunica Elsie mă face să oftez. 

Alţi opt pitici de grădină au dispărut de la Crăciun 
încoace. Şi cu toate că poliţia e agitată și ia problema 
în serios, teoria actuală este că au fost fie (a) răpiți 
de vreun rezident din Hampstead înfumurat şi urâtor 
de gnomi, fie (b) răpiți de francezi. 

Nu glumesc. 

Prima teorie — aceea că i-a răpit un vecin fiţos — este 
o imitație. S-a mai întâmplat. În Brattleby, Lincoln- 
shire, niște locuitori din jumătatea selectă a satului 
s-au trezit într-o dimineaţă că grădinile le fuseseră 
invadate de paisprezece gnomi, ca un fel de răzbunare 
pentru condescendenţa lor față de piticii de grădină, 
sau cel puţin aşa bănuiesc localnicii. Cazul e încă 
deschis. 

A doua teorie — că au fost răpiți de francezi — nu-i 
nici ea o glumă. Frontul de Eliberare a Piticilor de 
Grădină își ia misiunea destul de în serios în Franţa. 
Scopul lor: să scape de ridicol gnomii reinstalându-i 
în mediul lor natural. 

Se pare că astfel de pitici se ivesc peste tot prin 
păduricile franceze, iar odată, șaptezeci şi patru de 
gnomi au apărut într-o dimineaţă aliniaţi în faţa cate- 
daalei din Saint-Die. Imaginaţi-vă cum e să te repezi 
până la biserică pentru o spovedanie scurtă și să dai 
peste o asemenea priveliște. 

Toată povestea asta e cât se poate de supărătoare, 
mai ales că trebuie să-i tot comand și să-i înlocuiesc 
înainte ca bunica Elsie să-și dea seama, dar azi mis- 
te rul s-a lămurit, când m-a sunat mama, la șase dimi- 
neaţa. lată ce s-a întâmplat. 

— Dragă, trebuie să-i spui bunicii că face cea mai 
m are greșeală din viaţa ei, începe maică-mea, iar eu 

mă întreb de ce nu doarme la şase dimineaţa, ca oame- 
nii normali. 

— Ce s-a-ntâmplat ? mormăi eu, pentru că nu m-am 
trezit încă de tot. 

— Rosie, vreau să vii încoace imediat și să-i spui 
că se pripeşte. Nu poate să se lase dusă de fanteziile 
romantice ale lui Sid. 

Habar n-aveam că bunica se întâlnește cu un Sid. 
Credeam că încă se vede cu un Alf. Așa că, bineîn- 
țeles, sunt foarte derutată. Mai ales că doar ce-am 
văzut-o pe bunica j joi, când am trecut pe-acolo după 
lecţia de echitație, și n-a pomenit nimic despre planuri 
de nuntă. 

— Mamă, ia-o mai încet şi povesteşte-mi de la 
început, bine? îi spun căscând și frecându-mă la ochi 
cu dosul mâinii libere. 

— Din cauza piticilor de grădină se petrece toată 
harababura asta, se văicărește ea. N-ar fi trebuit să 
ne agităm să-i înlocuim. Trebuia să-i lăsăm în plata 
Domnului. 

Nu „noi“ i-am înlocuit, ci eu. Dar înainte să pot 
spune ceva, mama se panichează din nou. 

— După tot ce-am făcut pentru ea de când a murit 
bunicul! Am luat-o la mine, i-am oferit un acoperiș 
deasupra capului, i-am pus mâncare pe masă, și-acum. 
mă răsplăteşte cu — cu nepăsare măritându-se cu Sid 
și mutându-se. 

— O, Doamne. Bunica Elsie s-a măritat și s-a mutat? 
Când s-a întâmplat asta? 

— Nu, nu încă. Dar dacă-și închipuie că mă duc 
la ceremonie, ar fi bine să-și ia gândul. 

Ce ciudat, şi totuși minunat, să întâlnească din nou 
iubirea la vârsta ei. Dar, dacă mă gândesc bine, actriţa 
Carol Channing s-a recăsătorit la optzeci şi doi de 
ani, ceea ce a fost un șoc, pentru că toată lumea o 
credea moartă. 


137 


Iubitul din copilărie cu care s-a măritat o crezuse 
și el moartă, așa că trebuie să fi avut o surpriză când, 
într-o zi, a răspuns la telefon şi la capătul celălalt al 
firului era Carol, mai ales că nu se văzuseră din 
liceu... 

— Trebuie să vii încoace şi să faci ceva. Tonul ridi- 
cat al mamei ameninţă să-mi spargă timpanele, așa 
că ţin receptorul cât mai departe de ureche. Nu putem 
îngădui una ca asta. 

— Mamă, încerc s-o conving. Bunica e destul de 
bătrână ca să decidă singură, nu crezi? (Deşi mă 
întreb uneori dacă nu cumva bunica își trăiește a doua 
copilărie.) Şi cel puţin nu se însoară cu ea pentru bani, 
că n-are prea mulți. 

— Dar. Dar o să rămân complet singură. 

Iar asta, prieteni, e de fapt adevărata problemă. 

Capul începe să-mi zvâcnească îndată ce-mi dau 
seama că asta, bineînţeles, o va face pe mama să-mi 
ţină o nouă predică pe marginea lui De Ce Ar Trebui 
Să Mă Mut Acasă. 

Mama s-a comportat destul de bine de la Crăciun 
încoace. După ce am ajutat-o cu banii şi am adus-o 
pe linia de plutire, și am angajat câţiva oameni de la 
Slujbe Speciale să-i facă o curăţenie rapidă în casă, 
și am avut o discuţie serioasă cu ea despre faptul că 
abia a trecut de cincizeci de ani şi trebuie să iasă şi 
să se mişte mai mult, mi-a urmat sfatul și s-a înscris 
în Women's Înstitute, ca să iasă și să se miște mai 
mult. Credeam că-i e:cu adevărat mai bine. 

— Te rog să vii acum, spune ea, izbucnind în lacrimi. 


Când ajung la mama, puţin după ora şapte dimi- 
neaţa, văd imediat ce-a vrut să spună cu piticii de 
grădină. 

Sunt toţi, inclusiv cei vechi, care fuseseră furaţi, 
aranjați sub forma unei inimi uriașe pe peluza din 
faţă. 

În mijlocul uriașei inimi de pitici e o altă inimă 
uriașă, căptușită cu mătase, decorată cu cuvintele 
„Scumpa mea Elsie, vrei să te măriţi cu mine? Al tău 
pentru totdeauna, Sid XXX“. 

Ce romantic! 

— Cine-i Sid? o întreb pe bunica Elsie treizeci de 
secunde mai târziu, când îmi deschide ușa. 

— Salut, străino, mă întâmpină ea, îmbrăcată cu 
o cămașă în pătrăţele roșii și albe, blugi, cizme de 
cowboy, iar pe cap are o pălărie Stetson de cowboy. 
Noul meu gigolo. Credeam că ţi-o fi spus Sandra. 
Interesante haine pentru o persoană de optzeci și șase 
de ani cu părul bleu. 

Bleu, s-ar părea, e noul roz. 

Apoi, înainte să apuc s-o întreb despre tânărul ei 
iubit sau despre noua ei imagine, schimbă cu dibăcie 
subiectul. 

— Mi se pare mie sau am două Gertrude, doi 
Munchkin şi două Gladys? mă întreabă bunica, cerce- 
tând cu o expresie foarte satisfăcută inima piticească. 

— Poate au făcut copii? spun eu, fără să menţio- 
nez faptul că, dacă se uită foarte bine, o să descopere 
şi doi Puck, doi Fred, două Delilah, doi Frodo și două 
Anne. Deşi am crezut mereu că Anne e un nume 
neobişnuit pentru un gnom... 

— Nu începe, spune ea. E destul de rău că mai- 
că-ta o ia razna ca să mai pui și tu gaz pe foc. 

Vorbeşte femeia cu iubitul tinerel şi părul bleu. 

O urmez în bucătărie, iar ea pune ceainicul pe foc. 

— Unde-i mama? întreb eu, pentru că-i cea mai 
simplă şi mai puţin nerușinată întrebare pe care-aș 

putea-o pune când mă năpădește o hoardă de între- 
bări despre pistolăriţe bătrâne și ibovnici tineri. 

— S-a dus să se întindă un pic, să se mai calmeze, 
clatină bunica din capul bleu purtător de Stetson. 

„Eu am nevoie să mă întind ca să mă calmez“, mă 
gândesc. 

— Sincer, cred că-i e din ce în ce mai rău, nu mai 
bine. Nu s-a mai simţit bine de când s-a dus bietul 
taică-tu, nu-i așa? 

— Nu, spun eu, brusc vinovată. Ar fi trebuit să 
mă pricep mai bine să observ semnele. 

— Şi nu te mai învinovăţi acuma, îmi spune bunica. 
Te cunosc, Rosie. Tu eşti fată bună, dar crezi că tre- 
buie să ne porţi de grijă tuturor. Mă ocup eu de-acum. 
Maică-ta are nevoie doar să iasă, să se mişte mai mult, 
dar am s-o rezolv eu. 

Vorbeşte femeia care se crede reîncarnarea pisto- 
lăriţei Annie Oakley? 

— Adică, nici măcar nu i-am spus încă „da“ lui 
Sid, și ea deja a luat-o razna. Doar pentru că Sid vrea 
să mergem în Las Vegas și să ne cunune John Wayne. 
Nu adevăratul John Wayne, bineînţeles, că ăla-i mort. 

— Ei, mă bucur că am lămurit asta, spun eu, un 
pic sarcastică. Deci, să ne întoarcem la Sid. 

— S-a îndrăgostit de mine de mult, de când m-am 
înscris la cercul de dansuri country în grup, înainte 
de Crăciun, îmi spune | bunica. Doar că n-a avut curaj 
să mă invite să ieşim împreună. Mai ales că Alf i-o 
luase înainte. 4, 

— Se vede treaba că a reușit să-şi depășească teme- 
rile dacă acum te cere de nevastă. 

— Eu am fost aia care l-a făcut să-și depăşească 
temerile, chicoteşte bunica. L-am întrebat dacă nu 
i-ar plăcea o ceapă murată la petrecerea cu brânză și 
vin de luna trecută, spune ea, rânjind. Și-apoi l-am 


140 


întrebat dacă nu i-aș plăcea și eu, pe lângă ceapa murată. 
Dar nu mă mărit cu el. Îmi place să fiu independentă. 
Mă întreb dacă ar trebui să-i spun că Sid e un 
cleptoman cu o fixaţie pe gnomi. 
— Şi nici nu-s sigură în legătură cu un bărbat 
care-mi fură piticii de grădină, adaugă ea, făcându-mi 
din ochi. 


„Știu ce simte apropo de chestia cu independența“, 
mă gândesc mai târziu, la petrecerea de logodnă. Mă 
bucur atât de mult că am decis să renunţ la bărbaţi 
pentru totdeauna, pentru că bărbaţii n-aduc decât 
necazuri. Necazul lui Jess, de exemplu... 

— Sunt puţin îngrijorată din cauza lui Aster, mi 
se destăinuie la masă Jess, care s-a tuns scurt și s-a 
oxigenat, pentru că Aster preferă blondele. 

Și eu sunt puţin îngrijorată din cauza lui Aster, 
fiindcă pe lângă toate celelalte lipsuri de care dă 
dovadă, n-a stat mai deloc cu Jess de când au sosit, 
iar acum face conversaţie cu o frumoasă blondă oxi- 
genată, la masa cu băuturi. Dar nu-i spun nimic din 
toate astea lui Jess. 

— În ce sens? o întreb eu, atentă să-mi păstrez 
tonul neutru. 

— Ah, nimic, nimic. Probabil sunt eu cam proastă, 
spune ea, zâmbindu-mi trist. Cam proastă și exage- 
rată, atâta tot. 

— Dar te-ar putea ajuta, îmm, să-ți descarci sufle- 
tul, îi spun eu. Ştii vorba aia bătrâncască — o pro- 
blemă împărtăşită e pe jumătate rezolvată. 

— Ei, n-aş numi-o chiar problemă. Nu problemă. 
Mai degrabă o... o preocupare. 

E pentru prima oară când zice ceva de rău despre 
Aster, așa că trebuie să am grijă ce-i spun. 

— Draga mea, Jess, îi spun eu, punându-mi mâna 
pe braţul ei. E perfect normal, și nicidecum o prostie, 
să te preocupe unele lucruri în legătură cu o relaţie. 
Uită-te la mine și Jonathan — mi-am exprimat întot- 
deauna preocupările apropo de relaţia mea cu el, şi 
nu m-ai crezut proastă, nu? 

— Nu, sigur că nu. OK. OK, spune ea, apoi trage 
aer în piept și închide ochii. Crezi că Aster e un dobi- 
toc arogant care se foloseşte fără scrupule de mine 
doar pentru bani? nu-i tocmai cum mă aşteptam să-şi 
formuleze fraza, şi mă întreb dacă i-o fi zis Carmen 
ceva. 

— Păi... 

Ce naiba să spun? Dacă spun nu, n-ar fi corect, 
pentru că eu cred că într-adevăr Aster umblă doar 
după banii ei. Dar dacă spun da, aș putea provoca o 
fisură în prietenia noastră. 

— Mă gândesc uneori că nu-l interesează decât banii 
mei, spune Jess, iar cuvintele se rostogolesc grăbite. 
De pildă, costumul pe care-l poartă acum. Costă o 
mie de lire. L-am cumpărat azi, pentru că celălalt 
costum pe care i l-am luat nu era tocmai potrivit pen- 
tru o petrecere de logodnă așa selectă, și el a zis că 
nu vrea să mă facă de râs în faţa prietenilor mei. 

— Păi... 

Şi încerc disperată să fiu ca Amélie, măcar un 
pic... 

— Şi ori de câte ori ieșim în oraș, trebuie să împru- 
mute bani de la mine ça să-şi plătească partea lui, dar 
nu mi-i dă niciodată înapoi. În plus, cu mine trăiește 
gratis, eu plătesc toată mâncarea și absolut tot, iar 
uneori mă tem că de fapt persoana mea nu-l intere- 
sează deloc. Şi tot ce mi-a luat de Ziua Îndrăgostiţilor 
a fost un baton Snickers, fiindcă, zicea, ce poţi lua 
pentru o fată care dispune de un fond tutelar, care 

are adică bani să-și cumpere orice pofteşte, aşa că 
nişte daruri scumpe de Ziua Îndrăgostiţilor ar fi o 
risipă — mai ales dacă se întâmplă să fii un muzician 
lefrer. 

— Eu cred, rostesc rar, pentru că bâjbâi după 
cuvinte. Ce-ar spune Amâlie? Eu cred că e bine să 
ajuţi pe cineva la nevoie, dar e bine şi să... să-l încu- 
rajezi să trăiască pe propriile-i picioare... 

Dar înainte să mai găsesc niște cuvinte potrivite, 
Jess se pornește din nou: 

— Și nici nu mai facem sex. Și cred că nu i-a plăcut 
deloc puloverul pe care i l-am făcut pentru Crăciun, 
fiindcă l-am găsit vârât sub pat, făcut ghemotoc. 

Nu cred că am auzit-o vreodată pe Jess legând 
atâtea fraze fără să se repete, cum face de obicei, şi 
vreau să-l fac și eu pe Aster ghemotoc și să-l azvârl 
la gunoi. 

— Ca să vezi, îmi spune ea, zâmbind cu toată gura. 
Ai avut dreptate. Chiar mă simt mult mai bine acum. 
Mult mai bine. 

— Da? 

— Și o să mă mai gândesc la asta. Philip, strigă ea 
peste masă, vrei să dansezi? 

— Aș fi încântat, fată dragă, îi zâmbeşte el cu gura 
până la urechi, ridicându-se în picioare. Superbă tun- 
soare. Grozavă culoare. 

Charlie și ultimul lui gagiu sunt un alt exemplu 
de cât de bine e să fii independent. 

— Eram convins că o să sune până acum, se fră- 
mântă Charlie, strecurându-se pe locul liber de lângă 
mine. 

— Charlie, l-ai cunoscut abia aseară, spun cu, 
exasperată. 

Mi-e foarte drag Charlie. Şi sunt foarte încântată 
că în sfârșit a întâlnit pe cineva despre care simte că 

merită mai mult decât câteva întâlniri, dar de când 
a venit la petrecerea lui Ned și-a Florei n-a făcut alt- 
ceva decât să se gândească la Lewis. 

— Poate că nu m-am arătat destul de interesat, se 
frământă Charlie în continuare. Poate ar fi trebuit, 
ştii, să-l sun — e Ziua Îndrăgostiţilor, la urma urmei. 
Crezi că ar trebui să-l sun? 

— Păi, nu cred că vrei să pari prea nerăbdător, 
spun eu precaută. 

Pentru că nu vreau să-i tai elanul lui Charlie. Dar 
după un an de indiferență totală, situaţia asta de totul- 
sau-nimic mă cam îngrijorează. Parcă e un alcoolic 
care bea prima înghiţitură de gin tonic după un an 
de zile, iar acum se-aruncă din nou cu capul înainte, 
nesăbuit. 

— Mă duc să văd dacă n-am vreun mesaj, îmi spune 
Charlie. Vin într-o secundă. 

Pe când Charlie se îndreaptă spre holul hotelului, 
mă gândesc cu teamă că o să se ardă din nou... 

— Paul trece sigur printr-o criză a vârstei de mij- 
loc. Și m-a lăsat baltă, anunţă Carmen instalându-se 
în scaunul gol al lui Charlie. A refuzat să facă sex cu 
mine pe scara de incendiu. Zicea că-i prea obosit. 

— Carmen, îi spun eu calmă, imitând-o pe Amé- 
lie. Paul te iubeşte. Până și un creier de amibă își poate 
da seama. 

— Serios? Se uită la mine. Doar că... 

— Da? 

— Cred că are o ayentură. 

— Când ar mai găsi timp și pentru o aventură? 

Sunt din nou complet exasperată. O iubesc pe 
Carmen, zău că da, dar pare să nu priceapă defel că, 
dacă ea e unul dintre acei oameni cărora le sunt sufi- 
ciente patru ore de somn pe noapte, restul rasei umane 
are nevoie de mai multe. 

— Păi, pentru că nu mai e așa interesat de sex cum 
era odată, ca să-ţi dau numai un exemplu. 

— Muncește paisprezece ore pe zi ca să aibă o 
afacere de succes şi să adune bani pentru bătrâneţe, 
îi spun eu. Între muncă și timpul pe care-l petrece 
cu tine, făcând sex de cinci ori pe săptămână cu tine, 
când, mai exact, apucă să se furişeze la întâlniri secrete 
cu altă femeie ? De fapt, să faci sex de cinci ori pe 
săptămână trebuie să fie epuizant. Ai muri dacă ai 
lăsa-o mai moale un pic? 

— Da, dar e un fapt medical stabilit că bărbaţii 
ar trebui să facă sex de cel puţin douăzeci și una de 
ori pe lună. E bine pentru evitarea cancerului de 
prostată. 

Chiar? Doamne, e uimitor. 

— Carmen. Nu. Are. O aventură, îi spun cu hotă- 
râre şi-mi arunc privirea spre Paul, care cască. 

Arată epuizat. 

— Ştii ce? Ai dreptate, spune Carmen, zâmbind 
cu subînțeles în timp ce-și răsuceşte o șuviţă de păr. 
Ştiu exact ce trebuie să fac. Mersi, Rosie, ești o prie- 
tenă de nădejde. 

— Ce-am spus? 

— Prima parte a planului începe acum. Carmen 
se strecoară înapoi pe scaunul ei, lângă Paul. Paul, 
iubitule, spune ea, luându- i paharul de brandy. Bău- 
tura asta o să-ți omoare neuronii şi-o să-ți distrugă 
ficatul — trebuie să ai mai multă grijă de tine. Uite, 
bea mai bine apa asta. 

Dumnezeule, e nebună. 


Jumătate de oră mai târziu, încă mă bucur de inde- 
pendenţa mea. Şi sunt şi epuizată. 

Petrecerea asta are loc doar pentru ca Ned și Flora 
să-şi sărbătorească iminenta nuntă împreună cu, oh, 

trei sute dintre rudele și prietenii lor apropiaţi, și e 
obositor să fii tot timpul seducătoare, amuzantă şi să 
bagi în seamă pe toată lumea. În plus, deloc surprin- 
zător, mă dor îngrozitor picioarele. 

Dar mama pare în regulă. Tanti Lizzy, să-i dea 
Dumnezeu sănătate, se preocupă îndeaproape de soarta 
ei. Il-a spus mamei mai devreme că „Tinerii trebuie 
să se distreze între ei“, scăpându-mă astfel de obli- 
gaţia de a sta cu mama toată seara. 

Bunica, o apariţie într-o rochie lungă, cu pătrăţele 
albe şi albastre, coborâtă parcă direct dintr-un wes- 
tern, şi care n-are nevoie de nici o scuză ca să petreacă 
de minune, se amestecă în mulțime și sporovăiește 
cu oricine e dispus să-i răspundă. 

Imaginaţi-vă cât de şocată am fost să descopăr că 
printre prietenii apropiaţi ai lui Ned se numără și 
Jonathan. Sau mai degrabă, noua iubită a lui Jona- 
than e prietenă cu Ned. E asistentă la Spitalul St. Mary 
și l-a invitat pe Jonathan în calitate de partener al ei. 

Descopăr acest fapt surprinzător când mă duc să 
caut o Cola dietetică, pentru că mi-e cald și mi-e sete 
şi am nevoie de o doză de cafeină. 

— Rosie, spune Jonathan înroşindu-se, când el şi 
noua lui iubită se opresc în faţa mea. Ce surpriză! 
Arăţi minunat, mai spune el, și mă întreb de ce pare 
așa surprins că arăt minunat. 

Ar trebui să jelesc, să-mi pun cenușă în cap? Îi 
mulțumesc în gând lyi Carmen pentru că m-a forţat 
să îmbrac rochia asta: De fapt, Jonathan arată minu- 
nat. Și nu mă pot stăpâni. Gâtlejul mi se îngustează 
şi, aproape că-mi dau lacrimile când îmi amintesc de 
toate momentele bune pe care le-am trăit împreună. 

— Ăă, ea e Samantha, îmi spune el, și fac eforturi 
să-i zâmbesc blondei înalte și elegante. 

Nu pot să nu mă uit pe furiș la picioarele ei. Înguste, 
MICI, graţioase... 

— Bună, spune ea drăguţ, întinzând mâna. Mă 
bucur să te cunosc. 

— Bună. Încerc şi eu să fiu drăguță. Minunaţi, îmm, 
pantofi, adaug. 

— Ăă, Samantha e o colegă a lui, ăă, Ned. Jona- 
than are amabilitatea de-a se arăta jenat. E asistentă 
la Spitalul St. Mary. Nu mi-am dat seama că Flora 
ta e cea cu care se logodește Ned. Eu niciodată, ştii, 
niciodată n-aş fi... 

— Ce mică-i lumea, hahahaha, spun eu, uluită şi 
foarte dezamăgită că m-a uitat atât de repede şi-şi 
vede mai departe de viaţă. 

Și cu toate că am crezut că şi eu l-am uitat definitiv 
şi că-mi văd mai departe de viaţa mea, mă doare să 
constat că sunt atât de ușor de uitat. 

— Ei, mi-a făcut plăcere să te văd, bolborosesc eu, 
pentru că trebuie să plec de aici imediat. Trebuie 
s-o-ntind. Trebuie să, ştii... încă o dată, mi-a făcut 
plăcere să te văd, spun grăbită și mă îndrept spre masa 
cu băuturi în căutarea unui gin tonic mare. 

Imaginaţi-vă groaza mea când o zăresc pe Elaine 
la masa cu băuturi. Cu Harry. N-a menţionat că o să 
fie aici când mi-a lăsat mesajul ăla sexy mai devreme. 
Șobolanul trădător. 

Însărcinată în douăzeci de săptămâni, Flaine n-a avut 
nici măcar bunul-simţ să se umfle și să ia exagerat 
în greutate. În schimb, arată ca Madona aureolată, 
într-o rochie lungă, albă, curgătoare care-i eviden- 
țiază delicat umflătura mititică. 

Și cu toate că nu-l vreau pe Harry ca partener, și 
nu mi-aş dori să mai fac vreodată ceva cu el, nici dacă 
ar fi ultimul om de pe pământ, sunt mai mult decât 

enervată că încearcă să mă curteze în același timp în 
care e limpede că se întâlnește cu vară-mea. 

„Da, e un lucru foarte bun că nu mă interesează 
bărbaţii“, mă gândesc în timp ce schimb direcția și 
mă îndrept spre holul hotelului. Pur și simplu nu pot 
face faţă vreuneia dintre răutăule lui Elaine sau 
flirtului făţarnic al lui Harry, pentru că, după întâl- 
nirea cu Jonathan, s-ar putea să mă înmoi și să cedez. 

Poate ceva de băut din barul hotelului, în liniște 
şi pace, o să mă ajute să uit de cuplurile şi fantomele 
foştilor iubiţi, căci în momentul ăsta mă întreb cum 
de nu și-a făcut apariţia şi Ivan. 

— Un gin tonic dublu, îi spun barmanului, apoi 
mă răzgândesc. De fapt, mai bine triplu, mă răzgân- 
desc eu, cocoţându-mă pe unul dintre scaunele de bar. 
Picioarele mi se simt instantaneu mai bine. 

— Una din zilele acelea? întreabă el, zâmbind. 

— Se poate spune și așa. 

„Hmmm“, mă gândesc când iau o înghiţitură lungă 
de băutură și ginul îmi loveşte imediat sistemul nervos. 

Linişte și pace, în sfârșit. 

— Ştii, să bei de unul singur e primul pas pe dru- 
mul alunecos şi întunecat spre ruină, îmi spune la 
ureche o voce seducătoare de bariton. Cred cu con- 
vingere că ai nevoie să fii salvată de la asta. Te superi 
dacă stau cu tine? 

Și când mă întorc să-l văd pe posesorul seducă- 
toarei voci baritonale, „Dulce mister al vieţii, în sfâr- 
şit te-am găsit“, începe să cânte, destul de inexplicabil, 
în capul meu. F 

Iar Dr. Love ridică înspre mine o sprânceană 
sarcastică. 


10 
0 seară magică... 


Confesiunea lui Rosie: 

Femeile clipesc aproape de două ori mai mult decât 
bărbaţii... 

Mentionez asta pentru că eu clipesc ca o dementă, pentru 
că Nu-mi. Pot. Crede. Ochilor.., 


„Dintre toate barurile din Londra, trebuia să intre 
în ăsta“, mă gândesc oarecum isteric în timp ce între- 
gul corp îmi intră imediat în alertă. 

Şi, ca să înrăutăţească și mai mult situaţia, pe lângă 
coloana sonoră, „Dulce mister al vieţii, în sfârșit te-am 
găsit“ care-mi cântă în cap, acum „prind“ și Casablanca. 

„Cântă, Dr. Love“, mă gândesc. 

— Tu eşti, spun eu ca o tâmpită, nesemănând nici 
pe departe cu Ingrid Bergman, fiindcă, bineînţeles, 

nu-mi vine în minte nimic nostim sau inteligent de spus. 

Nu-mi vine în minte absolut nimic, pentru că 
iureşul adrenalinei mi-a neghiobit creierul, şi mi-am 
pierdut puterea de a vorbi coerent. 

— Da, cred că putem spune cu certitudine că sunt, 
într-adevăr, eu, spune Dr. Love, zâmbind cu zâm- 
betul lui fermecător în vreme ce se bate pe piept. Apoi 
se uită iar la mine, hipnotizându-mă cu ochii lui căprui 
şi gura încrețită în zâmbet. Din nou. Luke Benton, 
îmi spune el, întinzând mâna. 

— Poftim ? 

— N-am avut încă ocazia să ne prezentăm, nu? 
Şi întotdeauna am grijă să aflu numele femeilor pe 
care le... Face o pauză, și mi se usucă gura așteptând 
să spună „sărut“. Salvez, încheie el, şi-mi simt inima 
în gât. 

— Rosie Mayford, scârțâi eu, roşind. 

N-om fi avut noi timp să facem schimb de nume, 
dar știu că pentru schimbat salivă am avut, oho. Pare 
destul de supranatural să-i strâng, mâna, dată fiind tulbu- 
rătoarea noastră, chiar dacă scurtă întru câtva, poveste. 
Luke Benton. „Luke Benton“, mă gândesc, savurân- 
du-i numele. 

— Mă bucur să te văd din nou, Rosie, spune el, ţinân- 
du-mi mâna într-a lui. Neaşteptat, dar minunat. De ce-ţi 
torturezi iar picioarele cu pantofii ăștia strâmți ? 

— Asemenea. Îmm, pentru că se potrivesc cu 
rochia? 

E adevărat. Încă o dată, am sacrificat confortul 
în numele pantofilor „trage-mi-o“, dar tocurile cui 
se potrivesc așa de bine cu rochia. Doamne, dar mâi- 
nile lui sunt atât de calde și puternice, iar el arată chiar 
mai bine, cu mult mai bine, în viaţa reală decât în 
visele mele. Uitasem cât de convingător, de sexy, de 
periculos... 

Cu părere de rău, îi dau drumul mâinii, pentru 
că i-am ţinut-o mai mult decât ar fi trebuit, și pro- 
babil mă crede idioată. 

— Deci, cum merge treaba cu medicina? (Doam- 
ne, îmi vine să-mi trag șuturi pentru prostiile care-mi 
ies pe gură. Ce-ar spuhe Ingrid într-o situaţie ca asta?) 
Ce mai face, îmm, doamna Woodbridge? întreb eu, 
scormonindu-mi mintea după ceva inteligent. Doam- 
ne, de ce nu pot fi inteligentă? 

— Mama și băieţelul de patru kilograme și jumă- 
tate fac foarte bine, deși, până când s-a hotărât bebelușul 

Woodbridge să-și facă apariţia, biata doamnă Wood- 
bridge a trecut de la a-l face pe domnul Woodbridge 
în toate felurile posibile la o mulţime de alte cuvinte 
pe care nu le auzisem în viaţa mea. Şi jurând că era 
prima și ultima oară când se supune unei asemenea 
torturi. 

— Au! Patru kilograme și jumătate ? Cred că-i sufi- 
cient ca să te ţină departe de sex pentru tot restul 
vieţii. Oh, nu mă refeream la tine, mă bâlbâi eu. 
Voiam să spun... 

O, Doamne, nu voiam să pomenesc de sex. De 
ce a trebuit să aduc vorba despre sex ? Pentru că, bine- 
înţeles, singurul lucru la care mă pot gândi acum e 
cum m-am sărutat cu Dr. Love, vreau să zic Dr. Luke, 
în Piccadilly Circus. 'Tăcere apăsătoare din partea mea, 
amuzament sardonic din partea lui și, în disperare 
de cauză, mai iau o duşcă de gin tonic și studiez barul. 
Are un finisaj minunat... 

— Da, păi, e surprinzător cum se şterge amintirea 
suferinței. Marele meu respect pentru femei şi pentru 
capacitatea lor de a îndura a crescut nemăsurat de 
când am intrat în domeniu, îmi spune el, şi răsuflu 
ușurată că gafa mea cu sexul a trecut. Cu atât mai 
mult cu cât majoritatea revin la o viaţă sexuală com- 
plet normală, după aceea. Ceea ce e un noroc pentru 
rasa umană, spune el. Și pentru bărbaţi, desigur. 

— Păi, da, bolborosesc eu, pentru că mai am puţin 
și explodez — cred că tipul flirtează cu mine. Mai cu 
seamă că bărbaţii trebuie să facă sex de douăzeci şi 
una de ori pe lună ca să evite cancerul de prostată — 
adică, e dovedit medical, nu? 

Of. Lua-m-ar. Dracu’. Ce îmi iese din gură? Din- 
tr-un moment în altul o să iau foc. Sau o să mor de 
rușine. 

— Şi sunt sigur că bărbaţii de pretutindeni se bucură 
de asta, rânjeşte el la mine. Deci, care e legătura ta 
cu fericitul cuplu? întreabă el, salvându-mă din nou. 

— Sunt verişoara Florei. Înhaţ ușurată noul subiect 
de conversaţie. Dar tu? 

— Eu lucrez cu Ned. 

— Bineînţeles, ar fi trebuit să bănuiesc, bolboro- 
sesc eu, iar. Trebuie să încerc să nu mă bâlbâi. Vreau 
să zic, el e ginecolog, tu ești ginecolog, e cât se poate 
de înţeles ca tu să, ştii, să-l știi... 

— Da, e ciudat de mică lumea moșirii copiilor, 
spune el, în timp ce eu mă gândesc ce mică-i lumea 
petrecerilor și cât de fericită sunt că este aşa de mică, 
pentru că altminteri nu l-aș fi revăzut. 

— Doamne, e-un lucru bun că lumea e mică, altfel 
nu ne-am fi ciocnit iarăși unul de altul, adaugă el. 

Cred că e medium. Și mai cred că sigur flirtează 
cu mine! Doamne, ce mă fac? 

— Îmm, nu vrei să bei ceva? încerc eu să fiu co- 
chetă, dar sunt sigură că rânjesc ca o proastă. Iar când 
rânjeşte şi el la mine, mă întreb dacă am ruj pe dinți. 
Sau mâncare între ei. 

Ce naiba fac ? De ce ar vrea să bea ceva cu mine? 

— Päi, nu... 

— Bineînţeles că nu vrei, hahaha. Dau repede 
înapoi ca să-i arăt că nu flirtez deloc cu el. Scuze... 
bineînţeles că trebuie să te întorci la, îmm, masa ta. 

Doctorii mişto și.periculoşi ca Luke n-au pro- 
bleme să-și găsească partenere pentru genul ăsta de 
petreceri. Drace, nu le vine greu să-și găsească o par- 
teneră pentru nici un fel de ocazie. Și cu toate că ştiu 
că azi arăt cât se poate de bine, mă loveşte brusc amin- 
tirea frumoasei blonde de la strângerea de fonduri 
de Crăciun, și încrederea mi se prăbușește. 

— Voiam să spun nimic alcoolic, dar o Cola ar fi 
bună, pentru că sunt de gardă, spune el. Și, oricum, 
nu cred că o să mi se simtă lipsa la masă. E la fel ca 
toate celelalte mese. Nu-ţi scrie niciodată, nu te sună 
niciodată... Ridică o sprânceană sarcastică, iar eu nu 
mai pot de râs. 

— Iar faci chestia aia, spun eu, vrăjită. 

— Scuzele mele. Își îmblânzește sprânceana. Mi-e 
teamă că are propria ei viață. Așaaa... Dacă ești sigură 
că iubitul se poate lipsi de tine câteva minute, mi-ar 
plăcea să beau Cola aia. Mă... bucur că v-aţi împă- 
cat, adaugă el. 

Iar eu sunt confuză, pentru că sunt complet vrăjită. 

— La care iubit te referi? îl întreb eu. 

— Am de ales? 

— Din doi, în seara asta, spun eu. 

— Doamne, glumești. 

— Aș vrea eu. Mă stresează niște foşti. Amândoi 
se cunosc cu Flora și Ned. În momentul ăsta, nu m-ar 
surprinde dacă Jack Cooper, pe care l-am pupat în 
dosul magaziei de biciclete în clasa a zecea, să se dove- 
dească a fi o rudă îndepărtată a lui Ned. 

— Norocosul de Jack, spune Luke, iar obrajii mi 
se încing. 

De fapt, toţi atomii din corpul meu aproape că 
dau în clocot. Nu trebuia să pomenesc nici de pupat, 
pentru că, bineînţeles, acum ochii îmi sunt atrași de 
gura lui Luke şi vreau să-l sărut din nou. 

— Tipul ăla ... Jonathan? Cel de la Crăciun. L-am 
văzut la toaletă mai devreme şi am presupus că ești 
aici cu el... 

— A. Jonathan. Nu, nu mai e iubitul meu, îi spun 
eu repede. Ne-am despărţit a doua zi după... „ce m-am 
aruncat din senin la tine în plin Piccadilly Circus“, 

sunt cât pe ce să spun, dar n-o fac. Strângerea de 
fonduri. 

— O, Doamne, îmi pare rău, spune el. Dar nu arată 
deloc ca și când i-ar părea rău. 

— Nu-ţi face probleme, spun eu. Ei, a fost un mic 
șoc, la început... 

— Pentru că a avut nerușinarea să-și facă apariţia 
la petrecerea verișoarei tale, sfârșește el fraza în locul 
meu. Foarte nepoliticos din partea lui. Dar, poate, 
şi un mod de a-ţi aminti ce pierzi și de a-ţi insufla 
astfel o dorinţă arzătoare de a fi din nou cu el, spune 
el, şi mă întreb dacă nu cumva sondează terenul ca 
să afle dacă aș vrea să mă împac cu Jonathan. Doar 
dacă, bineînţeles, nu e vreo cunoştinţă îndepărtată a 
lui Ned. 

— Într-un fel. N-a vrut. Să-și facă apariţia așa, 
vreau să spun. Noua lui iubită l-a adus. Probabil o 
cunoști, e colegă cu Ned — Samantha. 

— O, Doamne. Da, o ştiu — drăguță femeie. Exce- 
lentă moașă. Probabil că nu vrei să ştii asta. Scuze 
că am adus vorba. 

— Ei, n-a fost tocmai partea cea mai remarcabilă 
a serii să mă ciocnesc de el. 

— Dar e pentru mine să mă ciocnesc de tine iarăși, 
îmi spune el, iar expresia din ochii lui mă face să tremur. 

Şi în ciuda faptului că am jurat să renunţ la băr- 
baţi, mă gândesc că Luke, cu toate că-mi va frânge 
probabil inima, ar putea fi excepţia care să mă facă 
să-mi încalc regula. « 

— Comentariile ieftine nu sunt admise, doctore, 
spun eu, dar nu vorbesc serios, fiindcă în secret sunt 
încântată, dar și îngrozită la gândul că nici el nu vor- 
beşte serios. 

— Fără intenţie, spune el, apoi adaugă: Vorbesc 
serios. 

Oh, inimă, linişteşte-te! Se impune o schimbare 
de subiect. Lucrurile se mișcă prea repede. 

— Deci, povesteşte-mi despre masa ta, spun eu, 
încercând (a) să destind atmosfera, pentru că recu- 
nosc, sunt o lașă, și (b) să mă lămuresc doar dacă are 
o parteneră, sau o iubită, sau o soţie, ceea ce ar fi o 
tragedie, de care n-a pomenit. De fapt, el știe mult 
mai multe despre mine decât ştiu eu despre el. 

Așa că sunt un pic dezamăgită când Charlie vine 
grăbit spre bar cu celularul în mână, înainte ca Luke 
să apuce să-mi răspundă. 

— Dragă, a sunat. El a sunat. Și câte griji mi-am 
făcut. Charlie, agitat nevoie mare, mă înșfacă şi mă 
pupă pe gură, apoi îmi șterpelește paharul şi dă peste 
cap dintr-o înghiţitură restul de gin tonic. 

— Charlie... 

— Mi-a lăsat un mesaj lung, minunat — deja îi e 
dor de mine și vrea să ştie dacă ne putem întâlni mâi- 
ne-seară. Ce crezi? E prea curând să-l sun înapoi? 
Par o pradă prea uşoară dacă spun da pentru mâi- 
ne-seară? 

Deşi sunt încântată să văd că Charlie şi-a revenit 
sentimental vorbind suficient încât să încerce cu dege- 
tul marea întâlnirilor și să riște să se aleagă din nou 
cu inima zdrobită, sunt puţin supărată, pentru că toc- 
mai sunt pe cale să mă arunc eu însămi cu capul 
înainte și să risc. 

„Ce prietenă groaznică sunt“, mă gândesc, înăbu- 
şindu-mi frustrarea. Trebuie să-mi amintesc de con- 
vingerea mea de mai devreme, că trebuie să-ţi ajuţi 
prietenii ca să fii fericit. 

— Păi, pe de o parte... încep eu. 

— Ehei, bu-nă, spune Charlie observându-l pe Luke. 

Cunosc tonul ăsta. E tonul lui de frate mai mare, 
de eşti-oare-destul-de-bun-pentru-Rosie-a-noastră. 
Are şi niște nuanţe de „Doamne, ce bărbat mişto ești“. 

— Charlie Blake, zice el, întinzând mâna. Unul 
dintre cei mai dragi prieteni ai încântătoarei Rosie, 
precum şi coproprietar la Slujbe Speciale. Iar tu eşti ? 
În afară de domnul Absolut Superb, bineînţeles, 
adaugă Charlie. Nu că aș fi interesat; am deja domnul 
meu Absolut Superb. Sau aproape, în orice caz. 

— Nu e domnul Absolut Superb, mă ia gura pe 
dinainte. E Dr. Absolut Superb, vreau să zic, Dr. Luke 
Benton, mă corectez eu, încercând să repar gafa. 

— E o încântare să te cunosc, spune Luke, ridicân- 
du-și sprânceana în timp ce-mi aruncă o privire scurtă. 

Tremur toată când citesc în ochii lui „mai târziu“. 

— Ah, mi-au plăcut întotdeauna bărbaţii în halat 
alb şi cu stetoscopul la gât, rânjeşte Charlie. Intere- 
sant că eşti doctor, pentru că Rosie a noastră a avut 
o mică obsesie cu... 

— Mersi, Charlie, sar eu înainte ca Charlie să dea 
cu bâta-n baltă. Scuze, Luke, va trebui să-l ierți pe 
prietenul meu, care-i de obicei calm şi cumpătat — 
tocmai a luat o doză mare de gin tonic amoros după 
o lungă perioadă de stat pe uscat. 

— Se pare că nu sunt singurul, spune Charlie, şi-i 
arunc o privire cruntă. 

— Să revenim la întrebarea ta, îi spun eu. Eu zic 
așa: categoric, fără jocuri. Dar tot categoric, fără 
grabă — l-ai cunoscut abia aseară, spun eu cu înţelep- 
ciune. Ah, cum ar mai trebui să-mi ascult și eu sfatul, 
căci după cum mă simt acum, aș putea face ceva foarte 
pripit cu Luke. Dacă vagi să ieşi cu Lewis mâine-seară, 
adaug eu sfătoasă, atunci de ce să inventezi nu ştiu 
ce scuză? De ce să joci jocuri? Fii sincer și drept. 

— E de-ajuns să mă gândesc la el ca să mi se îndrepte 
foarte tare, rânjește Charlie diabolic, apoi, către 
Luke: Scuze, doctore, e probabil mai mult decât voiai 
să știi despre o persoană complet necunoscută. 

— Nici o grijă, îi spune Luke, rânjind și el. 

Și tocmai când mă relaxez, atât cât mă pot relaxa 
cu toată fierbințeala și frustrarea sexuală prin care 
trec, că Luke îl acceptă pe Charlie, pentru că nu poţi 
şti niciodată cum poate reacționa un bărbat hetero- 
sexual vizavi de prietenul tău homo, el îmi sporeşte 
și mai mult anxietatea. 

— Ştiu ce vrei să zici cu îndreptatul, spune Luke, 
iar eu roșesc până-n vârful degetelor. 

Trebuie să-mi impun să nu mă mai uit în jos ca să 
verific cât de „drept“ ar putea să fie. Și atunci, în stilul 
lui extrem de fermecător, când conversaţia se încinge 
mai tare, mă aţâţă „schimbând complet subiectul“. 

— Deci, cu ce vă ocupați voi de fapt? ne chestio- 
nează el pe amândoi, și mă întreb dacă o face dinadins 
ca să ne pună pe jar. Căci funcţionează de minune. 

— Slujbe Speciale, îi spune Charlie. De exemplu, 
dacă ai nevoie de o fostă vedetă porno care să aibă grijă 
de pisoiașul tău bogat, sau de un spectacol cu traves- 
tiţi, sau de un vopsitor de poduri, noi îţi facem rost. 

— Două ginuri tonice mari, îi spun eu barmanului, 
pentru că am nevoie de alcool ca să-mi scadă tensiu- 
nea sexuală. Și o Cola pentru sprânceana sarcastică. 

— Scuze, spune el. 

— Mie mi se pare fermecătoare, spune Charlie serios. 

— Mulţumesc. Dar Slujbe Speciale. Sună fascinant. 
Unde v-aţi întâlnit voi doi? Cum v-a venit așa o idee 
originală? întreabă Luke, părând sincer interesat şi 
impresionat. 

Ceea ce e o schimbare, pentru că toţi iubiții mei 
anteriori credeau că-i o idee complet nebunească şi 
refuzau s-o ia în serios. Nu că Luke ar fi, sau o să 
fie vreodată, iubitul meu, bineînţeles. 

— În barul ligii studenţilor, la colegiu, ia Charlie 
cuvântul, simultan cu o înghiţitură de gin tonic. Ne-a 

legat dragostea comună pentru Donny Osmond, 
Simon le Bon și spectacolele cu travestiți. Dragoste 
la prima vedere. Deşi una ca de la soră la soră, con- 
tinuă Charlie. 

— Bineînţeles, spune Luke, foarte serios. După 
Donny şi Simon nu m-am omorât niciodată, dar 
m-am îndrăgostit nebunește de spectacolele travesti 
după ce i-am văzut pentru prima oară pe Roxanne 
şi Rockettes. 

— O, ăsta da grup talentat. Charlie e impresionat. 

— Nu-i aşa? clatină Luke din cap. Spune-mi, le-ai 
văzut vreodată pe Sisters Wedge cu Its Raining Men? 

Sunt destul de impresionată şi eu. Nu orice bărbat 
hetero se simte în largul lui vorbind despre travestiti, 
și mă întreb dacă e ceva ce nu ne spune. Nu poate fi 
homosexual. Dacă am interpretat greşit tot flirtul lui, 
şi sărutul lui, și-am înţeles fix pe dos, va trebui să mă 
sinucid ca să scap de ruşine. 

— E ceva ce nu ne spui ? întreabă Charlie. Ai cumva 
o înclinaţie secretă pe care vrei s-o mărturisești ? 

— Nu, deloc, râde Luke. 

— Asta-i o crimă pentru comunitatea gay, îi spune 
Charlie serios. Și apoi: Dar nu și pentru Rosie, și-i 
arunc o privire ucigătoare. 

— Sper, spune Luke, zâmbindu-mi, iar apoi face 
chestia aia a lui. Exact când genunchii încep să mi 
se înmoaie, schimbă total subiectul. Unul dintre inter- 
nii mei și partenerul lui au decis să-și jure credinţă 
pe viaţă, și s-au gândit că, dacă perechile hetero pot 
să aibă petreceri de logodnă şi nunţi, atunci pot şi 
ei. Așa am făcut cunoştinţă cu adunările de travestiți. 
Ceea ce ne aduce înapoi la tine și la Rosie, și la cum 
v-aţi cunoscut, îi reamintește Luke lui Charlie, și mă 
conving că interesul lui este autentic. 

Doar dacă nu cumva încearcă să evite întrebările 
personale... 

— Eram în ultimul an la Comunicare Media, deja 
începusem să sondez lumea travestiţilor. Ştii, voiam 
să fac ceva mai captivant cu viaţa mea decât să lucrez 
pentru un trust uriaș și impersonal, şi în seara aia am 
pus la cale un spectacol cu o trupă de travestiţi nou 
apărută și foarte promițătoare. 

— Eu eram coordonatorul de evenimente, spun eu. 

— Rosie, fata noastră de nădejde, era studentă la 
Economie. Avea nevoie de un imbold, spune Charlie. 

— Ba nu, îi spun eu. E un pic nedrept. Știu să-mi 
asum un risc atunci când împrejurările o cer. 

Luke îmi aruncă o privire intensă, şi mă întreb 
dacă ar trebui să risc cu el. 

— Şi așa v-aţi decis s-o faceţi pe bune? zice el, iar 
eu mă întreb dacă se referă la mine și la ideea de a-mi 
încerca norocul cu el în viaţa reală, nu doar în reve- 
riile mele. 

— Nu de la început — n-aveam bani, îi spune Charlie. 
În plus, Rosie s-a gândit c-ar trebui să fim raţionali și 
să ne luăm niște slujbe adecvate pentru o vreme. Eu, 
într-un mare trust de PR, se cutremură Charlie. Nu 
mi-a plăcut deloc. Iar Rosie a lucrat la Resurse Umane 
pentru o companie la fel de impersonală. 

— Nici mie nu mi-a plăcut deloc, spun eu, și nu 
mint. 

— Mai ales de imbecilul ăla de șef al tău, spune 
Charlie. 

— Sunt convinsă şi azi că misiunea lui în viaţă era 
să-mi facă mie viaţa cât mai insuportabilă cu putinţă. 
Ciudat pentru un director de Resurse Umane, nu i-a 
plăcut ideea ca femeile să-și poată depăși condiţia în 
viață. N-a spus-o niciodată explicit, dar nici nu era 
nevoie. 

— Metoda lui supremă de-a o tortura pe Rosie, îi 
spune Charlie lui Luke, era să-i ceară să întocmească 
rapoarte absolut inutile pentru care Rosie trebuia să 
piardă o grămadă de timp. 

— Da, și picătura care-a umplut paharul a fost 
când a insistat să cercetez și să fac un raport despre 
ce mănâncă angajaţii companiei și despre cum le 
afecta asta performanţele. Credea că angajaţii noştri 
trebuie să fie instruiți și supravegheați să respecte 
cerinţele de consum alimentar impuse de firmă. 

— Ceea ce, bineînțeles, n-ar funcționa niciodată, 
spune Luke. Pentru că nu-i poţi dicta omului ce să 
mănânce, iar conducerea ar respinge ideea, oricum. 

— Dacă ar fi ajuns măcar până la conducere, inter- 
vin eu. Ceea ce nu s-a întâmplat, pentru că, după cum 
spuneam, era doar un exerciţiu de pierdere de vreme. 

— Ceea ce a făcut-o pe Rosie să renunţe la slujbă, 
iar eu am urmat-o, spune Charlie. Ne-a fost totuși 
de ajutor faptul că Rosie a căpătat niște bănișori de 
la bunicul ei, iar eu am făcut vreo două comisioane 
mortale. Charlie îi face cu ochiul lui Luke. După cum 
spuneam, lui Rosie a noastră îi plac lucrurile sigure. 

— Hei, nu strică să fii raţional. De cele mai multe 
ori, spun eu, înfierbântându-mă iar când citesc pe faţa 
lui întrebarea aia, dacă-mi-aș-încerca-norocul-cu-el. 
Mă întorc la studiatul tejghelei de mahon. 

— Şi aşa, s-a născut Slujbe Speciale, spune Char- 
lie. Și faima noastră se răspândește ca focul prin sub- 
urbiile Londrei. Sincer, sunt şocat că n-ai auzit de 
noi — furnizăm personal de curăţenie de primă mână 
spitalelor bune din orașul ăsta. 

— Dar numai în vestul Londrei, îl întrerup eu. 

— Nu te pricepi la PR, oftează Charlie și clatină 
din cap. De câte ori ţi-am spus despre cosmetizarea 
imaginii ? 

— Dar de unde v-a venit ideea slujbelor speciale ? 
întreabă Luke. Am avut și eu câteva slujbe de vacanţă 
şi cu jumătate de normă ca să mai acopăr din cos- 
turile facultăţii, spune el, ceea ce e o surpriză, având 
în vedere faptul că familia lui își poate permite 
servitoare. 

— Dar familia ta are servitoare, mă ia gura pe 
dinainte. 

— Devine din ce în ce mai interesant, soarbe Char- 
lie cu nesaţ informaţia. Absolut superb, salvează vieţi, 
bogat. Carmen o să te placă la nebunie. 

— Charlie, îl avertizez eu. 

— Cine e Carmen? întreabă Luke. 

— Nu contează, spun eu. Las-o pe Carmen. Ne 
fascinează motivul pentru care ai muncit ca să te între- 
ţii în facultate. Pe mine, cel puţin. 

— Nimic fascinant. Maică-mea credea că trebuie 
să câştig prin muncă o parte din sumele uriașe pe care 
le investea în educaţia mea, explică Luke. Dar cel mai 
neobişnuit lucru pe care l-am făcut vreodată a fost 
să așez marfa pe rafturi la supermarketul local. Am 
avut slujbe foarte plictisitoare. Deși, într-o vară am 
lucrat la un grajd, unde treaba mea era în principal 
să car cu lopata bălegar de cal. 

„De asta e așa de drăguţ, de priceput și deloc 
snob“, mă gândesc eu. „Doamne, e adorabil.“ 

— Nu-i rău, nu-i rău, spune Charlie. Dar n-o 
întreci pe Rosie, cu slujbele ciudate pe care le-a avut 
în facultate. Fa a fost inspiraţia noastră — a identificat 
o nișă pe piață. 

— Fără să am nici o vină, am șters praful de pe 
dinozaurii de la Muzeul de Istorie Naturală şi am 
mirosit subsuori pentru niște studii de eficienţă a deo- 
dorantelor. 

— Chiar fac oamenii așa ceva? 

— Întreabă unul care aduce pe lume copii ? zic eu. 

— Oamenii fac o grămadă de lucruri neobișnuite, 
adaugă Charlie. Tocmai asta-i ideea. Inclusiv perioada 
în care ne-am ocupat amândoi de linia de consiliere 
a companiei de hrană pentru bebeluşi. 

— Toți părinţii ăia nedormiţi, nevrotici care au 
nevoie de o voce prietenoasă, liniştitoare la orele târ- 
zii din noapte, îi spun eu lui Luke. Ideea mi-a venit 
brusc, într-o noapte de nesomn. Cine ştia că există 
slujbe atât de neobișnuite? Și cum aflau oamenii 
despre ele? 

— Păi, voi unde-aţi aflat de ele? Trebuie să recu- 
nosc, mirositul subsuorilor e o chestie unică. 

— În cazul meu, a fost de obicei norocul — vedeam 
un anunţ în băcănia din cartier sau un prieten îmi 
pasa informaţia. Şi-atunci ne-am gândit, ce-ar fi să 
lansăm o agenţie care să includă toate slujbele astea 
neobişnuite ? Cu experienţa lui Charlie în PR şi eve- 
nimente cu travestiţi, şi cu a mea în plasarea oame- 
nilor în slujbele potrivite, plus licenţa în afaceri, ar 
fi fost soluţia perfectă. Mă opresc când îmi dau seama 
că m-a luat valul. Nu-i nimic rău în a-ţi plăcea pro- 
pria slujbă, nu? 

— Deloc. E bine să-ţi placă ceva cu care-ţi ocupi 
o bună parte din viaţa de zi cu zi. 

— Spune-mi, zice Charlie. E ceva la care m-am 
mai gândit şi înainte. Nu te scârbeşte de sex să te uiţi 
la vagine toată ziua? 


— Charlie. ` 

Pe bune, chiar trăieşte numai ca să mă pună pe 
mine în situații jenante ? Înainte să-i răspundă Luke, 
ne salvează celularul lui Charlie. 

— Vai de mine, spune Charlie după ce verifică 
identitatea apelantului. E el. E Lewis. Ce să-i spun? 


Ah, nu contează, mă gândesc eu la ceva, spune el. Ne 

vedem mai târziu. Și apoi, îndepărtându-se: Scum- 
pete, tocmai mă pregăteam să te sun. 

— Îmi place tipul. Luke strânge din ochi. 

— Da, am grijă să-mi fac rost numai de prieteni 
agreabili. 

— Asta-i bine. Dar eu? Eu sunt agreabil? 

— Nu m-am hotărât încă dacă ești agreabil sau 
internabil, râd evitându-i întrebarea, pentru că îl plac 
prea mult. 

— Și, doar ca să se ştie: întâmplător, nu, îmi spune 
Luke. 

— Poftim? 

— Nu mă plictisesc. Să mă uit la vagine. 

— Mă bucur că mi-ai împărtășit chestia asta. 

Nu mă pot decide dacă să râd sau să roşesc, așa 
că râd ca să nu se vadă că roșesc. 

— Mă bucur că drumurile ni s-au încrucișat din 
nou. 

— Da. Ai mai spus. 

— Şi mă întrebam... ezită. 

Aoleu. O să mă invite să ieşim în oraș. 

— Da? 

Sunt convinsă că o să-mi ceară măcar numărul de 
telefon. 

Şi atunci îmi face iar figura. Mă tachinează, creşte 
tensiunea (de parcă aș avea nevoie de mai multă ten- 
siune în momentul ăsta) și schimbă vitezele. 

— Care e părerea ta despre căsătorie? 

Ei bine, la asta nu mă aşteptam. Vrea să-mi cunoască 
intenţiile ? Sau tocmai mi se pregăteşte discursul cu 
hai-să-ne-distrăm-fără-obligaţii, pentru că-mi sună 
cunoscut. 

— Îmm.... încep eu, dar înainte să mă gândesc la 
ce anume o să scot pe gură, Charlie se întoarce grăbit 


la bar. 

— Știu că o să sune răsuflat și stupid, deși nu vreau 
să sune așa, dar ştiţi chestia aia cu „E vreun doctor 
pe-aici ?“ Ei bine, au nevoie de un doctor în sala de bal. 

— Ce s-a întâmplat? întreabă Luke îngrijorat, în- 
dreptându-se cu pași mari spre ieşire, și noi după el. 

— Verişoara lui Rosie, Elaine, spune Charlie. Crede 
că intră în travaliu prematur. 

— O, Doamne. (Nu mi-o fi Elaine cine ştie ce 
dragă, dar nu i-aş dori niciodată vreun rău.) E însăr- 
cinată abia în douăzeci de săptămâni. 

— Mă duc să-mi iau geanta de la recepţie, spune 
Luke. Să cheme careva ambulanţa. 


Pi 


11 
Planuri perfecte 


Confesiunea lui Rosie: 

Se pare că în fiecare an aproximativ o sută de oameni 
mor sufocați cu pixuri. Cum reușesc? 

Mentionez asta pentru că e destul de deprimant să mă 
gândesc că am mai multe șanse să-mi dau duhul în urma 
întrebuinţării greșite a unui pix decât să fac sex cu cineva... 


— Eu mă duc înapoi la masa noastră și aștept acolo, 
îmi spune Charlie când ajungem în sala de bal. Nu 
rezist la sânge şi cheaguri, se cutremură el demonstra- 
tiv, şi mă cutremur la rându-mi, pentru că nici eu nu-s 
mai brează, dar sper să nu fie totuși o situaţie cu sânge 
şi cheaguri. Biata Elaine! 

— Bun plan, spun eu. Nu cred că au nevoie de 
niște gură-cască în plus care să consume tot aerul. 
Vin să te anunţ imediat ce am vești. Veşti bune, să 
sperăm... 

Când mă apropii, o văd pe Elaine întinsă pe covo- 
rul plușat din faţa sălii, cu o jachetă pusă sub cap. 

Arată foarte mică și foarte vulnerabilă. Este ea 
mică, oricum, dar acum pare și mai mititică decât în 
realitate. 

Oamenii — din fericire, toţi trei sute — au rămas 
liniștiți pe scaunele lor, iar murmurul vocilor scăzute, 
îngrijorate înseamnă că ştiu cu toţii ce se întâmplă. 

Lângă Elaine se află, îngrijorați, tanti Pat și unchiul 
Bill, precum și Harry, și nu pot să nu mă întreb dacă 

el e tatăl copilului. Deşi Elaine e în continuare foarte 
secretoasă în privința asta. Sper din tot sufletul că nu-i 
el, pentru că orice copil merită un tată fidel şi care 
să nu încerce s-o agaţe pe verișoara mamei propriului 
copil, nu? 

Sunt acolo și Ned, în calitatea lui de doctor, şi 
Flora, care e o stâncă de calm și stabilitate. 

Și bine măcar că mai e pe-aici un ginecolog. Gine- 
cologul meu, Luke. Slavă Domnului că-i aici, ca să-l 
poată înlocui pe bietul Ned. 

— Totul va fi bine, îi spune Ned lui Elaine. Ambu- 
lanţa ajunge aici într-un minut și foarte curând o să 
fii în siguranţă la spital. 

— Vai, mulţumesc, Ned, o aud pe Elaine spunân- 
du-i cu vocea stinsă. Ce bine că ai fost pe-aproape. 
Flora, ce norocoasă eşti că te măriți cu un doctor. 

— Eşti pe cele mai bune mâini, îi spune Flora. Prin- 
cipalul e să nu te panichezi, pentru binele copilului. 

— Sper să nu te superi că-ţi răpesc mirele, spune 
Elaine în timp ce Ned îi palpează stomacul prin 
rochia subțire. Dar pe Ned îl cunosc. Mă simt mai 
bine când sunt în grija cuiva pe care-l cunosc și în 
care am încredere. Mai ales într-un spital alb, imper- 
sonal. Urăsc spitalele... spune ea cu glas tot mai stins. 

Dar e absolut normal, nu? Vreau să spun, dacă 
eu aş avea nevoie de asistenţă medicală imediată, aș 
prefera s-o primesc de la cineva cunoscut, cineva care 
e cu adevărat preocupat de sănătatea mea. 

— Nici o problemă o linişteşte Flora. Responsa- 
bilitatea lui Ned sunt înainte de orice pacienţii lui. 

— Cum se simte? întreabă Luke când ajunge și 
îngenunchează lângă Elaine, cu trusa medicală în mână. 

O, dar e atât de temperat, de calm, de stăpânit... 

— Puțin îngrijorată, puţin speriată, dar arată bine, 
spune Ned jovial. Și apoi: Mersi pentru ajutor, 

prietene, dar Elaine a avut un şoc și vrea să mă ocup 
eu de ca. 

— Înţeleg perfect, spune Luke, oferindu-i lui 
Elaine un zâmbet mortal, dar liniștitor. E în regulă, 
Elaine. Mă numesc Luke Benton, și eu sunt obstre- 
tician. Ned și cu mine lucrăm împreună, dar dacă te 
simţi mai confortabil să se ocupe Ned de tot, foarte 
bine. 

— Nu pot să-ţi spun cât de recunoscătoare sunt, 
spune Elaine, cu feţişoara ei de fetiță apăsată de griji, 
uitându-se la Luke, iar eu îmi trag în gând șuturi pen- 
tru că am fost așa o scorpie cu ea în trecut. 

Mă simt groaznic pentru toate lucrurile rele pe 
care le-am spus vreodată despre ea. 

Nu că n-ar fi meritat-o uneori, dar faptul că ar 
putea pierde copilul e înspăimântător. 

— Nu simt nici o contracție, îi spune Ned lui 
Luke, păstrându-și tonul vesel în timp ce strânge ste- 
toscopul și-i desface bandajul tensiometrului de pe 
braţ. Presiunea sanguină și temperatura sunt perfect 
normale. 

— Probabil e doar un caz foarte grav de indigestie. 
(Biata Elaine e de toată mila.) Şi ameţeala parcă a mai 
trecut un pic. 

— Şi toată veselia petrecerii, îi spune Luke, zâm- 
bind cu zâmbetul lui fermecător. 

— Suferă de arsuri teribile la stomac, spune tanti 
Pat. Şi de greţuri matinale. 

— Semne bune, amândouă, spune Luke. Dar asta 
nu înseamnă că nu trebuie să ne facem griji. Sunt sigur 
că nu-i nimic, totuşi nu strică să ne asigurăm făcând 
o excursie la spital. 

— Mulţumesc, Luke, îi spune Elaine, punându-și 
mâna pe braţul lui și strângându-l. (O, dar Luke chiar 
e un erou!) Și ţie, Ned. Nu-ţi voi uita niciodată 

amabilitatea. Mă simt atât de prost că v-am stricat 
petrecerea, Flora. Ai să mă ierţi vreodată? 

— Nu te mai gândi la asta, spune Flora voioasă. 
Ai doar grijă să te simţi mai bine, fată dragă. 

Şi atunci soseşte ambulanţa cu o targă, iar para- 
medicii, împreună cu Ned și Luke, o ajută pe Elaine 
să se urce pe ea. 

— Bun, să-i dăm drumul, spune Ned vesel. 

— Vai, nu te pot lua de la propria ta petrecere, 
declară dramatic Elaine. Cred că Luke se poate des- 
curca și singur, adaugă ea cu un zâmbet cuceritor. 

Și în momentul ăsta chiar sunt convinsă că sarcina 
a înmuiat-o. Foarte drăguţ din partea ei că, într-un 
moment ca ăsta, se poate gândi la alţii! 

— Da, Ned, trebuie să rămâi, spune şi Luke. Ştiu 
că Elaine ţi-e rudă — sau îţi va fi în curând, dar nu-i 
nevoie s-o ştergem amândoi cu ambulanţa. Partene- 
rul tău merge ? o întreabă pe Elaine. Tatăl copilului? 

— Ah, Harry nu e tatăl. Vocea lui Elaine e plină 
de patos. Harry e doar un — un vechi prieten, care 
mă sprijină la nevoie, spune ea, şi ochii i se umplu 
de lacrimi. Tatăl copilului nici nu vrea să știe. Când 
i-am dat vestea, ne-a părăsit pe amândoi. 

Doamne, ştiu că nu m-am avut bine cu ea în tre- 
cut şi știu că n-are de ce să-și facă griji pentru bani 
şi altele asemenea, dar trebuie să fie o perspectivă 
înfricoşătoare ~ să trebuiască să porți sarcina singură. 
Să te descurci singură cu un copil... 

— Îmi pare rău, îi spune Luke, cu (ră lui frumoasă 
exprimând compasiune, dar și profesionalism. 

— Să nu-ţi faci nici o grijă, dragă, îi spune tanti 
Pat. Vine și mami cu tine, iar tati ne poate urma cu 
mașina. 

— Vrei să vin și eu? întreb. 

Simt că sunt datoare să ajut cumva. 

— Eşti aşa o scumpete, îmi spune Elaine cu glasul 
ei de fetiţă, ștergându-și o lacrimă. Dar cel mai bun 
lucru pe care-l poţi face pentru mine e să rămâi aici 
şi să te distrezi. Harry o să aibă grijă de tine, adaugă 
ca cu un zâmbet. De mine o să se îngrijească Luke. 

Foarte frumos din partea ei! Să-mi dorească binele 
în momente dificile pentru ea. Faza cu Harry și grija 
lui pentru mine a fost cam nelalocul ei, totuși, dar 
numai la asta nu-i stă ei mintea acum. Se pare că sar- 
cina o schimbă, într-adevăr. 

Iar când pleacă, încerc să stabilesc un contact vizual 
cu Luke. 

— Vai, mi-e cam rău, spune Elaine, ceea ce înseam- 
nă că ochii lui Luke sunt aţintiţi asupra ei. 

Eu nici măcar nu mai apar pe radarul lui. Ceea 
ce e exact cum trebuie să fie, îmi spun eu. Totala lui 
concentrare asupra pacientului e atât de dedicată și 
de profesională. 

Dar, şi știu că-i un pic egoist din partea mea, în 
lumina tuturor celor întâmplate, speram să mai schimb 
măcar o vorbă cu Luke. Sau mai multe... 

Nu mă pot abţine. Alunec imediat în visare... 

Imaginaţi-vă asta: sunt însărcinată, abandonată, 
singură. 

Mergând de-a lungul ecluzei Camden, un hoţ toc- 
mai mi-a înșfăcat geanta, care conţine numai carduri 
de credit goale şi nu-i va fi de nici un folos. Dar pen- 
tru că nu vreau să fac rău copilului îl las s-o ia, numai 
că, din nefericire, se instalează șocul și odată cu el 
travaliul, iar eu cad la pământ, în durerile facerii. 

Dr. Love, care tocmai se întâmplă să treacă pe 
acolo, a văzut totul (evident, mă urmărea cu privirea 
pentru că sarcina mi-a adus o înflorire delicată, fra- 
gilă, dar încă nu ştie că partenerul meu m-a părăsit 
și-și dă cu pumnii în cap că nu m-a descoperit cu 

nouă luni mai devreme) şi aleargă să mă salveze, cu 
trusa medicală în mână. 

În timp ce-mi ia tensiunea (extrem de ridicată, din 
cauză că inima-mi bate nebunește după episodul cu 
hoţul și pentru că Dr. Luke e al naibii de atrăgător), 
mă privește drept în ochi. 

„ Dulce mister al vieţii, în sfârșit te-am găsit“, cântă 
din nou în fundal. 

Iar în timp ce sunt transportată la spital, Dr. Love 
mă ţine de mână în ambulanţă. Îi spun povestea mea 
tristă, iar el e impresionat de tăria mea de caracter, 
de hotărârea mea de a-i oferi copilului meu o viaţă 
cât mai normală cu putinţă. 

Dr. Love — pardon, Dr. Luke — și cu mine ne 
îndrăgostim unul de altul între contracţii. 

La externare, Dr. Luke mă așteaptă cu mașina, cu 
un buchet imens de flori, o sticlă mare de șampanie 
şi-un scăunel pentru copil... 

Iar în vreme ce maşina ne poartă, în apusul soa- 
relui, spre un trai fericit până la adânci bătrâneţi, 
Harry spune: 

— O adevărată dramă, ce mai. Ce-ar fi să ne stre- 
curăm de-aici într-un bar liniștit și plăcut, să bem un 
pahar? Sau să luăm o sticlă de ceva sexy care să alu- 
nece pe gât? Am putea... să vedem cum evoluează 
lucrurile apoi. 

Era o porcărie de vis, oricum. 

— O, dar ce rafina ești. 

— Mulţumesc, radiază el, luând-o drept un com- 
pliment. 

— Nu pot să cred că ai atâta tupeu, spun cu, urmă- 
rind cu privirea ceafa lui Luke, care se îndepărtează. 

Cum poate fi Harry atât de insensibil, având în 
vedere situaţia neplăcută a lui Elaine? 

— Nu poţi acuza omul că încearcă. Fricoşii n-au 
succes la femei frumoase, spune el diplomat. Nu crezi 
că e timpul să lăsăm trecutul în trecut? 

Mă uit la faţa lui frumoasă, e așa de atrăgător și 
trist. Și doar pentru o clipă, sunt tentată să fac ceva 
nesăbuit. 

— Au trecut şapte ani, Rosie, și tot ce-ţi cere o 
a doua șansă. 

E foarte ispititor. Şi drăguţ, și scump. Și e Ziua 
Îndrăgostiţilor... poate că ar trebui să-i accept oferta, 
să-l iau cu mine acasă, să fac sex sălbatic cu el şi-apoi 
să-i dau fără milă papucii. 

Dar, şi asta-i o problemă a mea personală, n-am 
fost niciodată de acord cu sexul de dragul sexului. 
Am încercat. De două ori. Și m-a lăsat rece. Ştiu că-i 
o prostie în zilele astea și la vârsta mea, dar am nevoie 
să simt că investesc într-o relaţie cu un tip, să am măcar 
încredere în el, înainte de a sări în pat cu respectivul. 
În Harry n-am încredere câtuși de puţin. 

Iar după ziua pe care-am avut-o, cu piticii de gră- 
dină și cu șansa ratată de a fi cu un alt bărbat ispititor, 
isteț și adorabil, și cu plecarea îngrijorătoare a lui 
Elaine de la petrecere, nu mă simt în cea mai bună 
formă. 

— Harry, sunt sigură că eşti sincer până la ultimul 
cuvinţel, spun eu, gândindu-mă că probabil nu-i deloc 
așa. 

Și, în plus, nu cred că o să scap vreodată de ima- 
ginea cu el și Elaine la a douăzeci şi una aniversare 
a mea. Dar nu, mersi. 

— Doar un pahar, spune el insistent. Haide — ştii 
că vrei, spune el, arătându-și dinţii într-un zâmbet 
fermecător. 

Serios, de când nu înseamnă poate? 

— E totul în regulă, Rosie? 

E Jonathan. Nu pot face un pas azi fără să mă 
ciocnesc de foști iubiţi frumoși. 

— Da, totu-i în regulă. 

De ce nu pot să mă lase amândoi în pace? 

— Voiam doar să mă asigur că ești bine. Trebuie 
să te fi speriat zdravăn, adaugă, şi tare-aş vrea să nu 
fiu aici, făcând conversaţie politicoasă cu el! 

— Harry, el e Jonathan. Sunt prea exasperată ca 
să-mi mai bat capul. Aveţi multe în comun. Pe mine, 
adaug, peste umăr, părăsind scena. 

Iese la rampă unchiul Bill, iar vocea îi bubuie în 
microfon. 

— Totul este sub control, spune el adunării. Fiica 
mea, Elaine, nu prea e în apele ei, și pentru că e însărci- 
nată, ne-am gândit că-i mai bine să i se facă un control 
la spital. Dar ştiu că n-ar fi vrut să vă strice distracţia, 
şi m-aș bucura să vă simțiți cu toţii bine în continuare. 
Vă rog să ridicaţi paharele în cinstea viitorilor miri. 

Mai bine m-aș duce să văd ce face mama. 


O jumătate de oră mai târziu, când eu și tanti Lizzy 
le instalăm pe mama și pe bunica în limuzina pe care 
tanti Lizzy a insistat să o cheme pentru ele, sunt încă 
îngrijorată de starea lui Elaine. Nu sunt singura, pen- 
tru că mama, ca de obicei, se îngrijorează cât pentru 
întreaga Londră. 

— Ai să suni? îmi cere mama. Ai să vorbeşti la 
spital să te anunţe de cum apar veşti? 

— Da, mamă. « 

— Elaine n-a fost niciodată una dintre rudele mele 
preferate, după cum ştii, dar o familie trebuie să fie 
unită în momentele grele, proclamă ea dramatic. 

— Ştiu, mamă, spun din nou. 

— Și ai să suni și când ajungi acasă? Doar ca să 
ştiu că ești în siguranţă? 

— Dă-i pace fetei, Sandra, îi spune bunica. Poate 
are noroc și găseşte un vlăjgan cu care să se ducă acasă, 
adaugă bunica, ceea ce nu-i de nici un ajutor. 

— Mamă, Rosie nu-i ca... 

— Sexul e bun pentru suflet. Și pentru nervii zdrun- 
cinaţi, chicotește bunica în timp ce închid portiera. 
Ar trebui să încerci şi tu cândva. De fapt, eu s-ar putea 
să-l sun pe Sid când ajungem acasă. Sau poate pe 
Alf — nu mă pot hotărî. 

Mama n-ar trebui să-şi facă griji în legătură cu 
norocul meu. Are suficiente motive de îngrijorare din 
cauza bunicii Elsie. Şi a lui Elaine, bineînţeles... 

Mă întorc la masă, fără prea mare chef de veselie. 
Cum ne putem distra, știind că biata Elaine e în spi- 
tal? Dar, de dragul lui Ned și al Florei, Elaine n-a vrut 
ca petrecerea să se spargă, așa că se cuvine să încercăm 
măcar să-i îndeplinim dorinţa, nu? 

— Se simte bine? mă întreabă Jess neliniștită când 
mă așez pe scaun. 

Așa că repet succesiunea evenimentelor, dar omit 
partea cu Luke și cu mine în bar. 

— Oh, e îngrozitor, îngrozitor, spune Jess, punân- 
du-și mâna la gură. 

— E bine, serios, spun eu. Cel puţin, doctorul cre- 
dea că-i doar o indigestie. Şi Elaine crede că-i indiges- 
tie, așa că-i un semn bun, nu? încerc eu să fiu optimistă. 

— Singurul lucru îngrozitor aici, cred eu, este 
dorinţa ciudată a lui Elaine de a fi tot timpul în cen- 
trul atenţiei, spune Carmen, cu o voce dură şi lipsită 
de compasiune, care ne reduce brusc la tăcere. Sper 
să mă înșel, dar dacă-i adevărat ce cred eu, s-ar putea 
s-o omor pentru că-i face asta Florei. 

Nu. Sigur, nici măcar Elaine n-ar face una ca asta. 
O fi fost ea o pacoste în trecut, dar cu siguranţă nu 
şi-ar propune să strice deliberat petrecerea, nu? 

— Nu crezi că o iei un pic prea personal? o în- 
treabă Paul. 

— Nu. Carmen îi aruncă o privire ucigătoare. 
Apoi face o schimbare de o sută optzeci de grade, 
zâmbind şi devenind fermecătoare. Tu n-o cunoşti 
așa de bine, iubitule. 

— Dar poate e adevărat, spune Jess. Şi dacă a pier- 
dut copilul, iar noi n-o credem, am fi fără inimă. Fără 
inimă. 

— Îmm, ştiu că Elaine a făcut niște lucruri oribile 
în trecut, spun eu, dar nici măcar ea n-ar face ceva 
atât de perfid şi... 

— Voi două sunteţi așa drăguţe uneori, mă îngri- 
joraţi, ne spune Carmen. Aster ar trebui să te ducă 
într-o minivacanţă, adaugă ea către Jess, și ştiu că dis- 
cuţia asta nu-i tocmai despre Elaine. 

— Dar are dreptate, remarcă Philip. În momentul 
ăsta, ar trebui să o considerăm pe Elaine nevinovată. 
Dumnezeu însuși i-ar acorda prezumția de nevino- 
văţie. Deşi aș vedea-o în stare să... Nu, scuzaţi-mă. 
Uitaţi ce-am spus. 

— Şi tu eşti prea drăguţ uneori, îi spune Carmen, 
bătându-l pe mână. Dar presupun că face parte din 
meserie. Phil, dacă te-ai putea duce într-o miniva- 
canţă frumoasă, liniștită, ce loc ai alege? 

— Nu crezi că te grăbeşti să tragi o concluzie exa- 
gerată ? întreabă Paul, căruia apropoul cu minivacanța 
îi scapă total. Pentru că ai tendinţa de a reacţiona exa- 
gerat înainte de a cunoaște toate faptele. E clar că-i 
place să trăiască periculos. 

— Tu n-o cunoşti pe Elaine, îi spune Carmen cu 
o sclipire periculoasă în ochi. Dar, dragă, cum poți 
judeca pe cineva după o conversaţie de trei secunde? 
întreabă ea. Ai cunoscut-o abia în seara asta, în vreme 
ce noi, arată ea înspre cei de la masă, o știm de ani 
de zile, şi nu-i prima oară când strică cheful altora. 

— Da, dar ce s-a întâmplat ? întreabă Charlie nerăb- 
dător. A trebuit să amân un telefon foarte important 
pentru asta. 

— Păi, să vedem, spune Carmen. Nu că aș crede 
Că verişoara voastră este o vacă mincinoasă şi intri- 
gantă care nu suportă să nu fie în centrul atenţiei 
tuturor, spune ea. Care găsește o metodă să devină 
personajul principal atunci când nu e. Dar întâm- 
plarea face ca, în momentul în care în încăpere s-a 
lăsat tăcerea pentru că Ned se pregătea să-și ţină 
speech-ul despre cât de adorabilă și minunată e Flora, 
şi cât de norocos e el că a acceptat să-i fie soţie, au 
început contracţiile lui Elaine. Ceea ce a provocat 
panică, şi slavă Domnului că Ned n-a trebuit să se 
ducă la spital cu ea, lucru pe care l-a vrut probabil 
Elaine, dar nu i-a ieşit, încheie ea cu o înfloritură 
retorică. 

— Trebuie să recunoşti că sună destul de necon- 
vingător, îi spun lui Carmen. Și eu cred că ia lucrurile 
un pic prea personal. 

— Chiar dacă-i adevărat — și nu spun că este —, 
n-a funcţionat, intervine Charlie. Mulțumită absolut 
superbului doctor prieten al lui Rosie, mirele e aici, 
distrându-se cu viitoarea lui mireasă. 

Aş fi vrut ca Charlie să nu aducă vorba despre Luke. 

— Care superb prieten doctor? vine imediat replica 
deloc surprinzătoare a lui Carmen. 

— Cred că ești cam dură cu ea, începe Jess, apoi 
se oprește când își dă seama despre ce vorbim. E ace- 
laşi dinainte? Cel cu care te-ai pupat de Crăciun? 

— Superbul doctor nu e prietenul meu. Evit să dau 
un răspuns direct. Nu prea pot să-i mint, așa că voi 
da în schimb impresia, alegându-mi cu grijă cuvintele. 
Mă bucur totuși că s-a dus el. Ar fi fost o petrecere 
nasoală fără mire, adaug eu, încercând să schimb 
subiectul. 


175 


— Vă înţelegeaţi de minune pentru doi oameni 
care abia s-au cunoscut. Charlie îmi calcă în picioare 
tentativa. Trebuia să fii acolo, adaugă el către Car- 
men, care urăște să-i scape ceva. Superb, fascinant, 
bogat — și total absorbit de Rosie a noastră. Să fiu 
al dracului, aproape că m-am aprins de la fierbinţeala 
şi privirile încinse care zburau prin bar. 

— Pasiunea lui Charlie pentru gin tonic loveşte 
din nou, le spun prietenilor mei. A fost o simplă spo- 
rovăială, atâta tot. Nu-l voi mai vedea probabil nici- 
odată — ceea ce e bine, adaug, apoi schimb iarăși 
subiectul. Deci, ce se întâmplă cu minunatul Lewis? 
îl întreb pe Charlie, care mușcă imediat momeala și 
se lansează într-o relatare cuvânt cu cuvânt a con- 
versaţiei lor. 

— Cunosc un doctor drăguţ, mi se confesează Jess 
în timp ce Charlie descrie ochii lui Lewis. Cel puțin, 
mami îl cunoaşte. Pune mâna în foc pentru el şi zice 
că-i mare păcat că un tânăr ca el nu are o prietenă 
drăguță. Cred că ar fi perfect pentru tine. Perfect. 

Grozav. E tot ce-mi trebuie ca să-mi complic viaţa. 
Dar e frumos din partea ei că s-a gândit. 

— Mersi... dar nu cred... 

De fapt, cred că mă împac foarte bine cu viaţa mea 
organizată, fără bărbaţi. Mai puţin cu lipsa sexului... 

— Şi îi plac picioarele — e specializat în picioare. 
Așa că, pe scara plusurilor, n-ar trebui să mai fii 
niciodată jenată de măsura ta la pantofi. 

— Păi... De ce s- gândit Jess la mine, la doctori 
şi la picioare, toate laolaltă? 

— Mami crede că-i un înger — n-ar lăsa pe nimeni 
altcineva să se apropie de bătăturile ei. 

— Uau, frate, că dramatic a fost, nu? Aster s-a hotă- 
rât în sfârşit să ne onoreze, pe noi şi pe Jess, cu pre- 
zenţa lui. Cre c-o să scriu un cântec despre vară-ta. 

Ce zici ? Dă-te mai încolo, popo, îi spune el lui Philip, 
care îi face pe plac, deşi cam fără tragere de inimă. 
Aster se așază pe scaunul de lângă Jess și-și pune 
brațele în jurul ei. 

— Cred că-i minunat, spune ea, privindu-l lung în 
ochi. Cel puţin a distras-o de la doctorul de picioare. 

— Îhî. O să-l intitulez Only Wimmin Bleed. Bun 
titlu? 

— De fapt, bătrâne, spune Philip, destul de rece, 
cred că ai să descoperi că l-a folosit deja cineva îna- 
intea ta. 


O oră mai târziu, de îndată ce se cade, după ce 
am petrecut suficient timp făcându-mi rondul cuve- 
nit şi prefăcându-mă fericită şi nepreocupată de nimic, 
după ce i-am evitat cu imparțialitate și succes pe 
Jonathan și Harry și am evitat să mă oblig la o întâl- 
nire cu doctorul de picioare, evadez. 

Mă dor picioarele de la pantofii strâmţi. 

Mă doare capul de la toate evenimentele de azi. 

Mă doare inima, un pic numai, dar asta-i doar 
fiindcă e Ziua Îndrăgostiţilor şi toţi ceilalți par foarte 
bine cuplaţi. 

Cu excepţia bietei Elaine... 

Vreau să mă duc acasă, să sun la spital, să mă îmbrac 
în trening, să mă uit la programele de noapte de la 
TV și să mănânc mâncare simplă și ușoară. 

Iar în timp ce aştept în faţa hotelului să oprească 
următorul taxi negru, îmi scot pantofii și mă simt 
dintr-odată mai bine. 

Mă simt dintr-odată şi mai bine câteva secunde mai 
târziu. Mult mai bine, dar în acelaşi timp speriată de 
moarte, când din taxiul care opreşte coboară Luke 
Benton. 

12 
Un măr pe zi... 


Confesiunea lui Rosie: 
..tine doctorul departe. Sau cel puţin așa se spune. 
S-ar putea să fiu nevoită să renunt definitiv la mere... 


— E bine, sănătoasă, a fost doar o alarmă falsă, 
sunt primele lui cuvinte, și mă simt imediat vinovată 
că pentru o clipă am uitat de Elaine. 

— Îmm, asta-i o veste bună. 

— Să nu-mi spui că pleci deja ? adaugă el, iar ini- 
ma-mi sare în gât. 

Răvăşit şi sexy, arată aproape dezamăgit, și vreau 
să netezesc cutele de oboseală de pe faţa lui. De fapt, 
vreau mai mult decât să le netezesc, vreau să le sărut. 
Vreau să-i sărut gura. Mai mult decât gura. Pericu- 
loase gânduri... 

— Păi, mă gândeam să mă culc devreme, știi, să 
recuperez ceva, îmm, somn, spun cu glas din ce în 
ce mai scăzut, şi-mi doresc să nu mă fi gândit la pat. 
Pentru că gândul la pat mă face să mă gândesc la Luke 
în patul meu. Și cred că și pe Luke îl face să se gân- 
dească la patul meu, judecând după felul foarte suges- 
tiv în care i s-au ridicat sprâncenele sarcastice. 

— Ştii, după, îmm, ziua plină pe care am avut-o... 
și lucrurile se mai domolesc aici. 

Încerc să salvez situaţia. Vican de fapt să-i spun 
cât de bucuroasă sunt să-l văd, cât de recunoscătoare 

îi sunt că s-a ocupat de Elaine şi cât de tare m-am 
răzgândit în legătură cu plecarea acum, că el s-a 
întors. 

— Ah, încă o zi din alea? întreabă și face un pas 
spre mine şi abia mai pot respira, fiindcă-mi vine să-l 
mănânc. Îmi doresc cu disperare să aflu totul. 

Iar eu îmi doresc cu şi mai mare disperare să-l 
sărut. 

— Păi, îmm, mă dor picioarele, şi oriunde mă-ntore 
dau peste foşti iubiţi și probleme cu piticii de gră- 
dină şi mi-e foame — nu c-aş fi o bucătăreasă gro- 
zavă, sunt o bucătăreasă groaznică în ciuda tuturor 
eforturilor mele, dar mă descurc să pun niște fasole 
pe pâine prăjită, şi am poftă de fasole pe pâine prăjită. 
În plus, trebuie să văd ce-i cu scurgerea din baie, spun 
eu, dorindu-mi să fi avut un text pregătit. Şi o limbă 
neîmpleticită. 

— E tragic, spune el, clătinând din cap. 

— Nu pentru stomacul meu, nu. E totuși pentru 
tavanul bucătăriei, mă mai bâlbâi eu niţel, în timp ce 
el se mai apropie cu un pas. 

— M-ai avut cu piticii de grădină, spune el încet, 
şi mă cutremur. (Nu l-am avut deloc, dar îl vreau. Sunt 
sigură că mi se citeşte pe față.) Ştii, reparatul ţevilor 
şi moşitul copiilor sunt foarte asemănătoare. Mă 
pricep destul de bine să mânuiesc o cheie şi un sifon 
de scurgere. 

O, dar pariez că se pricepe la toate. Cu degetele 
astea adorabile, subţiri... 

— Deci, îmm, Elaine chiar e bine? chiţăi eu pros- 
teşte în timp ce el se apropie şi mai mult. 

Da, sunt o laşă că schimb subiectul, pentru că, deși 
vreau să știu la ce altceva mai e priceput, lucrurile 
se mişcă prea repede, și nu pot gândi limpede. 

— Absolut. Alarmă total falsă. Acum se odihnește 
liniștită, spune el, apoi zâmbeşte un pic trist, ceea 
ce-mi zgândăre nervii deja zgândăriți. Cu, toate că 
mătușa ta pare să fie foarte... devotată. Pleoapele i 
se încreţesc într-un zâmbet. A trebuit s-o, îmm, con- 
ving să-şi lase fiica în pace noaptea asta. 

— E un mod foarte diplomatic de-a o spune. Mă 
uit în sus la el, pentru că stă drept în faţa mea. 

Ne cufundăm în tăcere, şi nu-mi vine în minte 
nimic de spus, pentru că nu mă pot gândi decât la 
ultima dată când am stat împreună lângă un taxi în 
așteptare. 

— Așadar, iată-ne din nou aici, spune Luke încet. 

— Da. Te-ai întors. 

— Păi, mă gândeam să prind sfârșitul zaiafetului. 
Ori asta, ori să fi rămas la spital. Dar acolo n-au deo- 
camdată nevoie de mine. Mă gândeam doar, fiindcă 
e Ziua Îndrăgostiţilor... 

— Da? 

— Că aş putea măcar să am parte de... 

Cuvântul „sex“ îmi răsare brusc în minte. 

— Mâncare. N-aveam nici un chef să mă întorc 
într-o casă goală și să iau de unul singur o cină gătită 
la microunde. 

Interesantă informaţie. 

— Dacă vrei desert, ai noroc. Bufetul s-a închis, 
dar cred că mai este prăjitură cu brânză. 

Vreau să-l iau acasă şi să-l hrănesc. Vreau să-l iau 
acasă şi să fac mai mylt decât să-l hrănesc... 

— Spune-mi ceva. 

— Ce? Îmi ţin răsuflarea. 

— De ce porți pantofi prea mici? 

— De-aia. (Doamne. N-are rost să mint.) Pentru 
că am picioare uriaşe. Şi late. Îmi găsesc greu pantofi 
potriviți. 

— Nu mi se par uriașe, spune el, uitându-se în jos 
la picioarele mele, apoi din nou în ochii mei. 

— Spune-le asta băşicilor mele. 

Gâfâi, nu mă pot stăpâni. 

— Cred că bășicile tale au nevoie de îngrijire 
medicală. 

— Da? 

Imagini instantanee cu Luke sugându-mi degetele 
de la picioare îmi apar în minte. Nu că aș fi genul cu 
picioare sensibile. Ba, de fapt, sunt. Am picioare 
foarte gâdilicioase. Picioare simţitoare... 

— Da. Cred că le trebuie... 

— Ce? 

Ce le trebuie? „Spune odată“, vreau să ţip, dar 
n-o fac, pentru că ţipatul necesită energie suplimen- 
tară, iar eu abia mai mișc. 

— Mâncare, spune el, ajuns acum atât de aproape 
de mine, încât toate celulele corpului îmi sunt în stare 
de alertă maximă. Tot corpul se simte mai bine când 
ești sătul. Fapt dovedit medical. 

— Chiar? întreb eu, hipnotizată. 

— Nu, am scornit-o acum pentru că mă gândeam 
că am putea să mergem să mâncăm ceva. Fasole pe 
pâine prăjită, adaugă el, iar eu râd, dar e un râs nervos. 

Sunt nerăbdătoare, încordată şi incredibil de con- 
ştientă de el. Conştientă de lucrurile pe care le spu- 
nem şi nu le spunem. 

— N-am toată noaptea la dispoziţie, spune taxime- 
tristul, scoțând capul pe geam. Hotărâţi-vă, bine? 

Iar Luke e acum atât de aproape, că-i pot simţi căl- 
dura trupului, şi vreau să-l ating. 

— E o cafenea grozavă în Victoria Station. Au 
costiţă, ouă, fasole pe pâine prăjită... Am putea merge 
acolo întâi şi... Îi piere glasul. 

Şi atunci îmi dau seama de ceva. E la fel de emo- 
ţionat ca și mine. Cel puţin aşa cred. Gândul ăsta mă 
întărește enorm. 

O, Doamne. 

N-ar trebui să fac asta. Ar trebui să fug, țipând, 
în refugiul căsuţei mele plăcute, sigure, organizate. 
La viaţa mea plăcută, sigură, organizată. 

Dar în mod ciudat, abia cunoscându-l, am încre- 
dere în el. 

— Sau am putea merge la mine, spun eu. 

Şi nu-mi vine să cred că tocmai am spus asta. Oare 
ce crede ? Probabil se gândeşte că tocmai l-am invitat 
să-şi facă mendrele cu mine. Și ar avea dreptate. 

Îmm, fac o pâine prăjită cu fasole excelentă, îi 
spun eu, străduindu-mă să nu-mi tremure vocea și 
eşuând lamentabil. 

— Sună... delicios, spune el, coborând glasul şi 
făcând o pauză, ca pentru a cere permisiunea. La 
desert ce e? 

Îmi apropii faţa de-a lui. 

— Urcă şi el în taxi, sau nu ? întreabă taximetristul, 
dar abia îl aud. 

— Fi... 

— Da, spun. 

Şi-atunci mă sărută. 


„Dragostea-i un lucru minunat“, le cânt a doua 
zi plăcuțelor de faianţă din baie, în timp ce frec 
printre ele cu o pgriuță de dinți veche. Apoi mă 
hlizesc ca o nebună când îmi văd faţa în oglindă. 

Obrajii îmi sunt îmbujoraţi, ochii sclipitori, iar 
părul strălucitor și plin de volum. Trebuie să fie ade- 
vărat ce se spune despre femeile îndrăgostite, că au 
acea strălucire, pentru că eu am căpătat precis o 
strălucire. 

Sunt îndrăgostită, sunt îndrăgostită. De un Băr- 
bat Minunat. 

Dumnezeule. Acum sunt ca Mitzi Gaynor în fil- 
mul South Pacific. Cât de siropoasă pot fi? 

Și mai mult, se pare... dulceagă precum Kansasul 
în aprilie, vreau să alerg în sus și-n Jos pe scări, vreau 
să mă învârt în cercuri, vreau să strig în gura mare 
despre Seara mea Vrăjită de pe Colinele Înalte până 
la Narcisele Aurii... da, știu că par răsuflată și banală, 
dar nu-mi pot scoate din cap toate melodiile astea 
vechi și romantice. Bunică-mea e de vină, pentru că 
m-a convins să mă uit la toate muzicalurile astea cu 
ea. Avea dreptate cu sexul, totuși... 

Pulverizez mai mult spray de curăţat între plă- 
cuţe și încerc să mă concentrez. Baia mea e de fapt 
imaculată, dar a trecut o săptămână de când am făcut 
asta ultima oară, așa că nu strică s-o fac din nou, iar 
în plus... nu pot sta locului. 

Nu după noaptea trecută. 

Noaptea trecută... 

De dimineaţă, până acum (a) am aspirat covoarele 
deja impecabile, (b) am şters de praf suprafeţele pe 
care nu era nici o urmă de praf, (c) am spălat podeaua 
imaculată din bucătărie și (d) am rememorat de un 
catralion de ori noaptea trecută. 

Noaptea trecută... 

Doamne, roșesc numai gândindu-mă la lucrurile 
pe care le-am făcut. 

Oh, dar Luke a fost atât de adorabil, şi sexy, și 
vulnerabil, şi tandru, și pasional şi... toate alea. 

Şi când m-am trezit dimineață, iar el plecase, am 
tras imediat concluzia că a fost doar pentru o noapte. 
Vreau să spun, nu mi-a făcut nici un fel de promi- 
siuni, dar când m-am trezit singură în pat m-am 
gândit că poate a regretat. 

Sau că poate l-am dezamăgit eu. 

Nu că aş fi lipsită de experienţă la capitolul sex, 
dar pariez că genul de femei care îl atrag de obicei 
sunt mult mai inventive. Doamne, ar fi trebuit să 
împrumut cartea aia despre sex de care tot vorbea Jess. 

Dar apoi am găsit biletul lui. L-am citit de un 
milion de ori deja, dar nu mă pot opri să nu-l citesc 
iar și iar. Da, sunt jalnică. Iată ce scrie: 


Bebelusul Jackson a hotărât că patru dimineața 
e o oră foarte potrivită ca să vină pe lume. 


Probabil că dormeam foarte adânc de nu i-am auzit 
pagerul. Pe de altă parte, am şi avut o noapte foarte 
încinsă, așa că n-am dormit deloc până pe la 2 a.m. 
Mi se înfierbântă faţa numai când mă gândesc. 


O tragedie, pentru că îmi făcusem planuri pentru 
micul dejun în pat (deşi grătarul tău s-ar putea 
să fie prea sofisticat pentru abilitățile mele în ale 
prăjitului pâinii). 


Vai, dar comentariul ăsta despre prăjitorul de pâine 
mă face să zâmbesc. Își amintește de conversaţia 
noastră din decembrie. Orice detaliu neînsemnat, 
exact ca mine! 


Ca să revin la subiect, pentru că mă îndepărtez — 
m-am simţit bine azi-noapte. Şi nu, nu mă refer 
doar la ce crezi tu, deși a fost minunat. 

Îmi doresc foart mult să te revăd, dar viaţa mea 
e cam complicată. Ar fi trebuit să stăm de vorbă 
astă-noapte. 

Tu decizi. Dar sper să accepți. 


Luke 
PS. Sunt liber diseară. 

Vrea să ne revedem! Diseară! 

Așa că, bineînţeles, mă duc. Știu că îmi place să 
mă ţin de programul meu zilnic și că trebuie să mă 
ocup de facturi și de treburile administrative, dar 
nu-mi pasă. De fapt, am vrut să-l sun de îndată ce 
am găsit biletul, la șase dimineaţa, dar n-am făcut-o, 
gândindu-mă că îl moșea încă pe bebelușul Jackson. 

Trebuie să recunosc că sunt un pic îngrijorată în 
legătură cu viaţa lui complicată... 

Mă întreb cât timp ar trebui să mai las să treacă 
până să-l sun. E abia unsprezece dimineaţa. S-o fi năs- 
cut oare bebelușul Jackson? Aș părea prea nerăb- 
dătoare, prea nesăţioasă dacă l-aş suna acum? 

Oare ce-o fi vrut să spună cu faptul că viaţa lui 
e complicată? 

Dumnezeule. Am fost așa ticăloasă ieri cu bietul 
Charlie, cu obsesiile lui legate de Lewis, iar acum mă 
comport exact ca el. 

Ştiu, Carmen are o strategie. Sau avea, pe vremuri, 
înainte să-l cunoască pe Paul. Se pare că trebuie să 
aștepți vreo două, trei zile înainte să-ţi suni iubitul, 
oricât de mare ar fi tentaţia. De fapt, dacă mă gândesc 
bine, seamănă cu sfatul bunicii apropo de ţinutul 
pe jar. 

Și apoi îmi amintesc de sfatul pe care i l-am dat 
eu lui Charlie — să nu joace jocuri. Categoric, nu 
vreau s-o apuc pe panta alunecoasă a certurilor și 
minciunilor. 

Ridic receptorul şi mă opresc, punându-l la loc 
în furcă. O să mai aştept un pic... 

Complicaţii. Ce-o fi însemnând asta? O fi vorba 
de munca lui ? Probabil că are un program încărcat, 
fără ore fixe, şi sunt sigură că am citit undeva că doc- 
torii sunt pe primele locuri în clasamentul ratei 

divorţurilor. Poate e divorțat? Sau poate suferă de 
vreo boală foarte gravă? Sau... 

Ştiţi ce? Cred că mă frământ prea mult, uneori. 
Măcar o dată, n-am să-mi mai fac griji de-aiurea. De 
data asta am să gândesc pozitiv. Adică, ce complicații 
ar putea fi în viaţa lui și pe care să nu le putem depăşi 
împreună? 

Şi nu mă pot abţine. Alunec instantaneu în lumea 
visului. 

Apar eu, superbă și sfioasă (dar într-un fel sexy) 
într-o rochie lungă, albă, și Luke, înalt și la fel de sexy 
răvăşit, în costum. 

Nu, nu-mi imaginez nunta. Am sărit peste toată 
nunta și-acum am ajuns în luna de miere. În camera 
de hotel, mai exact. 

Pulsul îmi bubuie atât de tare în urechi, încât nu 
mai aud fondul muzical. 

Nemaiputând aştepta nici o clipă în plus, ne smul- 
gem unul altuia hainele de pe noi în secunda în care 
Luke mă trece pragul și închide ușa cu piciorul. 

Înainte să ajungem în pat, ne repezim nerăbdători 
unul la celălalt. Frustrat, pentru că degetele îi tremură 
așa de rău încât nu-mi poate descheia năstureii de 
perle de la spate, Luke își strecoară mâinile pe sub 
fusta mea şi-o ridică până la talie, și-apoi... Ah. 

Şi-apoi sună telefonul. 

„Vai, dacă e Luke?“ mă gândesc, respirând pro- 
fund ca să-mi domolesc bătăile inimii. Ridic recepto- 
rul cu degetele tremurând, tremurând din tot corpul. 

— Alo, spun, încercând să fiu sexy, dar în loc de 
asta vocea îmi sună ca un orăcăit bicisnic, 

— Te paşte cumva o răceală? Vorbești de parcă 
te-ar paşte o răceală, spune mama. Știam eu că-i ceva 
în neregulă de n-ai sunat. 

— Nu, nu, hahaha, spun eu, convinsă că mai- 
că-mea va fi în stare să spună ce mă pregăteam să fac 

doar după tonul vocii mele. Mă simt foarte bine, mamă. 
Mai bine ca niciodată. 

— Aha. Deci nu ești deloc bolnavă? 

„Doar o doză masivă de îndrăgostirită nebunească“, 
mă gândesc, dar nu-i spun. Nu pot să cred că am ratat 
aşa ceva toți anii ăştia. Nu trebuia decât să am încre- 
dere în mine, să-mi asum riscul și să mă arunc înainte 
cu ochii închiși. Dar atunci nu l-aș fi întâlnit pe Luke. 

Toate celelalte întâlniri au fost doar exerciţii pre- 
gătitoare pentru cea cu Luke, de aceea am bătut întot- 
deauna în retragere când lucrurile deveneau prea 
serioase. Dar nu-i spun mamei nimic din toate astea. 
Vreau s-o mai ţin doar pentru mine o vreme. Să fie 
Iubirea mea Secretă, doar până mă obișnuiesc cu ideea 
că Luke şi cu mine suntem împreună, și-apoi am s-o 
strig de pe Colinele Înalte... 

— Rosie? Eşti acolo? 

— Scuze, mamă, are ceva reţeaua, nu te-am auzit 
clar, mint eu. 

— Ah. Mă întrebam doar de ce nu m-ai sunat ca 
să ştiu că ai ajuns acasă cu bine, spune ea, pregătin- 
du-se de o panică. Mai ales că ai promis. Voiam să te 
sun mai devreme, dar ştii că nu-mi place să mă ames- 
tec în viaţa ta, nu vreau să crezi că-s una din mamele 
alea care nu se pot descurca singure... 

— Eram obosită, o întrerup eu. M-am culcat ime- 
diat ce-am ajuns acasă, îi spun, ceea ce, de fapt, e 
adevărat. 

Doar că nu m-am culcat singură. 

— Bunica Elsie se gândea că poate-ai avut parte 
de ceva acţiune, pufnește ea. Dar eu știu că nu ești 
genul de fată care agaţă bărbaţi la întâmplare doar 
pentru o noapte. 

— Aş. Nici vorbă, spun eu, pentru că-i adevărat. 

Pentru că mă întâlnesc cu el mai târziu, deci nu-i 
o relaţie de-o noapte. Nu-mi vine să cred că se întâm- 
plă asta. Mă întreb cu ce-ar trebui să mă îmbrac. Cu 
ceva sexy, dar lejer. Mă întreb unde o să luăm cina. Poate 
ar trebui să-l invit aici și să comand niște mâncare? 

Dar iar mă gândesc, dacă stăm în casă, dintr-una 
în alta, n-o să prea apucăm să stăm de vorbă. Și dacă 
e să avem o relaţie cum se cuvine, eu, cel puţin, ar 
trebui să ştiu mai multe despre el. Familie, hobby-uri, 
trecut. Care e filmul lui preferat... și complicațiile 
vieţii lui, oricare ar fi ele... 

— Mă gândeam că poate vrei să știi că Elaine se 
simte bine. Tocmai am sunat-o pe tanti Pat, zice că 
a avut o noapte liniștită — au adus-o acum acasă. 

— Ştiu, spun eu, simţindu-mă dintr-odată vino- 
vată, pentru că în fericirea mea am uitat complet de 
Elaine. 

Cum am putut fi atât de împietrită, de nesimţitoare ? 

— Aha. Să înţeleg că ai sunat-o deja? 

— Nu, spun eu, încrucişându-mi degetele. Îmm, 
am vorbit cu unul dintre doctori, îi spun, ceea ce e 
adevărat, la urma urmei. 

— Am promis că o să trecem pe-acolo, să-i facem 
o vizită. Ar trebui s-o vizităm, pentru că face parte 
din familie și trebuie să facem un efort. 

— Sigur spun eu, pentru că mama are dreptate. 

Știu că ar fi drăguţ din partea noastră să-i facem 
o vizită, iar în fericirea-mi, pot fi generoasă. 

— Așa, și m-am gândit că ar trebui să luăm ceva. 
Nişte flori, poate. Și niște bomboane de ciocolată — 
Godiva, că astea-s preferatele lui Elaine. 

Ce vrea să spună mama de fapt e că eu ar trebui 
să le procur. Deși rămâne un mister de unde, pentru 
că nu se găsesc bomboane Godiva la magazinul din 
colț. 

— Sigur. Am să văd ce pot face. Inutil să-i mai spun 
şi asta — am să iau ce găsesc. 

— Deci, ajungi aici într-o oră? Mă gândeam că 
ne-am putea întoarce acasă pe jos, ca să luăm împre- 
ună prânzul duminical. 

— Sigur, îi spun. 

O oră înseamnă cam în grabă, dar cel puţin o să-mi 
petrec timpul foarte plăcut şi așa mai trece și vremea 
până diseară. 

Doamne, abia aştept să-l văd. 

Cred că am să-l sun pe Luke după prânz. În felul 
ăsta, va fi avut timp să termine cu moșitul bebelușului 
Jackson... 


— Ce drăguţ din partea ta, chiar nu trebuia, se 
entuziasmează Elaine o oră şi jumătate mai târziu, 
când acceptă buchetul de narcise pe care i l-am cum- 
părat de la magazinul din colț. Sunt foarte frumoase, 
spune ea. Sunt sigură că le putem găsi un loc în bucă- 
tărie. După cum vezi, oamenii sunt foarte amabili. 
Arată cu mâna de jur împrejurul sufrageriei. E plină 
de flori scumpe. 

Narcisele au fost tot ce-am putut găsi, dar e aproa- 
pe primăvară, și narcisele sunt atât de vesele și fecunde, 
cu trompetele lor mari şi grase iţindu-se din centrul 
petalelor. 

— Mă fac să mă gândesc la primăvară și la renaş- 
tere, îi spun eu sincer, atât de fericită sunt, încât nici 
măcar insultele ei nu-mi pot străpunge înflăcărarea 
euforică. 

Dacă, într-adevăr, mă insultă. Mă gândesc că doar 
(a) mintea mea suspicioasă și (b) experienţele ante- 
rioare cu Elaine m-au făcut să devin cinică. În înflă- 
cărarea mea euforică actuală, trebuie să încerc să las 
în urmă ce-a fost. 

Elaine, palidă și elegantă, îmbrăcată în alb, stă întinsă 
în şezlong cu o cuvertură de mătase peste picioare. 
În ciuda indispoziţiei, părul şi machiajul îi sunt impe- 
cabile. Inclusiv gusturile. 

— Ah, mi-ai adus Dairy Box, ce atentă ești! îmi 
zâmbește ea afectat, punând bomboanele de la mine 
pe măsuţa de cafea, lângă numeroasele cutii de Godiva 
primite deja în dar. 

— Deci, te simţi mai bine? o întreb eu. Ne-ai cam 
speriat pe toţi ieri, adaug, pentru că în fericirea mea, 
iubesc toată planeta. 

— Doctorii au spus că totul va fi bine, spune ea, 
cam sfâșietor. Deși, pentru scurtă vreme, situaţia a 
fost foarte incertă. 

Îmm, Luke n-a spus așa ceva. El a spus că Elaine 
e bine, că a fost doar o alarmă falsă. Dar dacă ea vrea 
să joace rolul unei eroine dintr-o dramă victoriană, 
n-are decât, mă gândesc eu — în definitiv, să fii mamă 
singură e un lucru înspăimântător, așa că un pic de 
melodramă e de așteptat. 

— Şi, presupun că ţi-au spus s-o iei mai ușurel 
câteva zile, nu? mă străduiesc din răsputeri să fac 
conversaţie politicoasă. 

Şi cred că mă descurc destul de bine. Încă vreo 
douăzeci de minute și ar trebui să putem scăpa, să 
ne întoarcem la mama. De fapt, aş putea să mă strecor 
sus şi să-l sun pe Luke de pe celular. Am la mine 
numărul lui de telefon. Și scrisoarea. Mă gândesc că, 
dacă mai amân, ar putea crede că nu sunt interesată 
sau că joc jocuri. ` 

— I-au spus s-o lase mai moale mai multă vreme, 
spune tanti Pat. Nu se ştie niciodată ce poate merge 
rău cu o sarcină. Sandra, te rog să nu-ţi pui ceașca pe 
masa aceea — o să rămână urme. 

— Vai, scuze. Eu... se fâstâceşte mama. 

— Poţi, te rog, să aduci un suport de pahar, tanti 
Pat? întreb eu suav, pentru că, deși mă simt îndră- 
gostită de toată rasa umană, nu înseamnă că o las pe 
tanti Pat să scape așa ieftin, căci unde naiba ar trebui 
să-și pună mama ceașca? Și apoi: Spitalele de azi au 
cele mai noi echipamente electronice și cei mai buni 
doctori. 

Nici măcar tanti Pat nu-mi poate strica azi buna 
dispoziţie. 

— Aripa Lindo a spitalului St. Mary e foarte dră- 
guţă, spune Elaine. 

Exclus pentru Elaine să apeleze la serviciile medi- 
cale de stat. 

— Tot ce-i mai bun pentru fata noastră, adaugă 
tanti Pat, zâmbind binevoitoare. Și Luke e un bărbat 
așa adorabil, spune ea, iar inima începe să-mi ticăie. 

Și fără să vreau, mă luminez doar la auzul numelui 
lui. 

— Părea, îmm, foarte capabil, spun eu, ceea ce e 
cam necuviincios din partea mea, fiindcă mă gândesc 
mai mult la capacitatea lui în pat decât în salon. 

— Da. Un om tare, tare scump, spune Elaine, pri- 
vindu-mă cu atenţie. A avut grijă să vină dimineaţă 
să mă vadă înainte să plec. 

— Sunt convinsă. 

Cum să nu. Zâmbesc și mai tare, ascunzându-mi 
bine secretul. Apoi lumea se năruie în jurul meu, la 
următoarea frază a lui Elaine. 

— Și soţia lui e încântătoare, absolut încântătoare, 
spune ea. 

Soția? Soţia? Nunununununu! 

— Da, Elaine a lucrat cu ea la strângerea de fon- 
duri pentru cei fără adăpost, primăvara trecută, spune 
tanti Pat, şi stomacul mi se zgâlţâie violent, pentru 
că asta-i total neadevărat. 

Trebuie să fie o greșeală. Cu siguranţă vorbeşte 
despre un alt doctor. 

— Nu mi-am dat seama că Rowan Smythe-Law- 
rence e măritată cu el decât după ce a plecat, căci i-aș 
fi spus că o cunosc, spune Elaine, iar cuvintele ei îmi 
strivesc fericirea euforică. Am aflat de la asistente. 
Asistentele, bineînţeles, toate moarte după el, dar pe 
el nu-l interesează. Se pare că n-are ochi decât pentru 
Rowan. Păcat, mi-ar plăcea să-mi încerc și eu norocul 
cu el. Dar bineînţeles că n-aș trăda niciodată o altă 
femeie, furându-i soţul, adaugă Elaine, făcând-o pe 
Mironosița. 

Totul se prăbuşeşte. 

Rowan Smythe-Lawrence este sora Oribilului Șef. 
Îmi amintesc asta, pentru că Jonathan mi-a spus că 
sora lui Sidney a organizat fatala strângere de fonduri 
la care am fost Crăciunul trecut. 

Strângerea de fonduri la care l-am cunoscut pe 
Luke. Care stătea alături de o blondă frumoasă și 
elegantă. Vaideminevaideminevaidemine ! 

O soţie poate fi categoric considerată o com- 
plicaţie... 

— Un bărbat devastator de atrăgător totuşi, nu 
crezi, Rosie? 

— Ce? fac eu, abia auzind-o. A, nu-mi amintesc, 
mint, pentru că în ciuda faptului că podeaua se înde- 
părtează de lumea mea cu o viteză ameţitoare, vomi- 
tivă, nu pot lăsa pe nimeni să afle ce s-a întâmplat. 

— Da, e uluitoare, elegantă, bogată. Provine din- 
tr-o familie foarte bună. N-a putut veni ieri la petre- 
cerea lui Ned şi a Florei fiindcă e plecată la Haga, 
din cât se pare, să ţină o prezentare la Parlamentul 
European sau ceva de genul ăsta. 

Vai. Ladraculadraculadracu. Nu numai că am tră- 
dat, chiar și fără să ştiu, o altă femeie, dar pe deasupra 
mai e și-o sfântă. E prea oribil ca să fie adevărat. 

— Te simţi bine, Rosemary ? întreabă tanti Pat. 

— Da, arăţi cam verde, spune Elaine, ducându-se 
mai încolo. 

— Cred c-am luat microbul de stomac de la Elaine, 
orăcăi eu, ducându-mi o mână la gură. 

— Mi s-a părut mie că eşti cam moale dimineață, 
când te-am sunat, pufneşte mama. 

— Haide, haide. Tanti Pat mă îmbrânceşte practic 
de pe scaunul crem. Parcă-ţi vine să vomiţi. 

Şi când îmi dau seama în sfârșit că m-am culcat 
cu un bărbat însurat, că m-am îndrăgostit nebunește 
de un bărbat însurat și că m-am lăsat înșelată de un 
porc şi-un escroc şi-un mincinos de fante însurat, nu 
mă pot stăpâni. 

mi revărs greaţa peste tot covorul crem şi scump 
al mătușii Pat. 


15 
0 altă hotărâre de Anul Nou 


Confesiunea lui Rosie: 

Da, știu că nu e Anul Nou, astfel că hotărârea asta vine 
ori prea devreme, ori prea târziu, dar, vorba aia: nici un 
timp nu-i ca prezentul. 

Am să uit cu desăvârșire de Luke Benton și am să mă con- 
centrez doar să-mi ajut prietenii la nevoie. 


— Mă simt foarte bine, o mint pe mama miercuri 
dimineaţă, în timp ce mă chinui să mă pregătesc de 
mers la muncă. 

Da, sunt o lașă. 

Mă ascund de prieteni şi de toată lumea acasă la 
mama, de duminică încoace. Mama a deviat toate ape- 
lurile, le-a spus tuturor că am gripă, pentru că asta 
a decis ea că e în neregulă cu mine, a preluat toate mesa- 
jele de însănătoşire grabnică şi, în general, a încercat 
să mă îndoape cu supă de pui, dar e timpul să nu-mi 
mai plâng singură de milă şi să-mi revin, pentru că 
a-ţi plânge de milă e o pierdere inutilă de timp și de 
energie. ~ 

Dar duminică mi-a fost atât de rău, încât abia 
dacă-mi amintesc cum ne-a adus unchiul Bill cu mașina 
până la mama acasă şi cum mi-a făcut mama vânt în 
pat. Şi-n tot timpul ăsta eu ţinându-mă tare în dis- 
perarea mea, și neputând să plâng, pentru că mi-ar 
fa fost imposibil să-mi explic lacrimile. 

Mă doare capul, mă doare stomacul, mă doare 
inima, îmi simt membrele grele iar încheieturile mă 
dor şi ele, de parcă ar fi îmbătrânit cu treizeci de ani 
peste noapte. Până și pielea mi-e dureroasă la atin- 
gere. S-ar putea să nu-mi mai fie bine niciodată, dar 
nu pot să las dezastrul cu Luke să-mi distrugă viaţa. 

A fost doar o noapte, la urma urmei, îmi amin- 
tesc mie însămi, stârnindu-mi și mai tare durerea de 
cap când mă strâng de nas ca să-mi forţez lacrimile 
să se întoarcă în glandele lacrimale. Nu pot să plâng. 
Nici măcar o singură lacrimă, pentru că o lacrimă va 
aduce după ea o mulțime de alte lacrimi, și refuz să 
permit așa ceva. 

Mă voi simţi mai bine. Și dacă mă duc la serviciu, 
o să am mai puţin timp și mai puţini neuroni disponi- 
bili ca să mă gândesc la el. Asta-i tot ce-mi trebuie — 
să mă întorc la programul meu normal. Luke n-a 
făcut niciodată parte din programul meu normal, ceea 
ce e un lucru bun, care mai înseamnă și că n-o să-i 
duc dorul multă vreme, având în vedere că n-avem 
amintiri legate de serviciul meu... 

— Eu cred c-ar trebui să stai acasă toată săptă- 
mâna, se agită mama frângându-și mâinile, vrând de 
fapt să spună că ar trebui să mai stau acasă la ea câteva 
zile, ca să mă mai cocoloşească şi să-mi facă viaţa și 
mai grea. 

— Nu te frăsui atâta, Sandra, spune bunica Elsie, 
bătându-mă pe umăr. 

— Măcar până de ziua ta, adaugă mama. Ar fi minu- 
nat să fim împreună de ziua ta. 

Uitasem de iminenta mea aniversare a douăzeci 
şi nouă de ani, pe care-i împlinesc duminică. 

— Mie mi se pare că arată bine, spune bunica. Şi 
în plus, munca o să-i prindă bine — îi ţine mintea 
ocupată. 

Bunica Elsie poate fi foarte perspicace uneori. Cu 
toate că n-am pomenit un cuvânt despre dezastrul 
meu cu Luke, în mod curios, mă tot bate încurajator 
pe umăr. 

Nu pot să-mi împărtășesc secretul nici măcar cu 
minunaţii mei prieteni. Oricât de dragi mi-ar fi, sin- 
gura modalitate de a păstra un secret e să nu-l spui 
absolut nimănui. 

Charlie e un mare amator de bârfe. Pur şi simplu 
nu se poate abţine. E plin de cele mai bune intenții, dar 
mereu face ce face și scapă câte ceva pe gură, și înainte 
să te dezmeticeşti, a aflat și jumătate din populația 
Londrei. 

Jess, fată dragă, are o faţă foarte expresivă şi-i 
spune totul lui Aster. Şi, să recunoaştem, dacă Aster 
află, o să scrie probabil un cântec intitulat Inimă 
frântă sau Nu pot să nu-mi iubesc bărbatul, în care 
ar fi vorba despre o femeie înșelată de un iubit însu- 
rat, şi pe care mi l-ar dedica apoi mie, așa încât toată 
lumea să ştie despre cine-i vorba. 

Iar Carmen e foarte pornită împotriva bărbaților 
infideli — fără să vrea, nu și-ar putea ascunde senti- 
mentele sau părerile dure de faţă cu Rowan Smythe- 
Lawrence. Sau cu Luke. 

Vedeţi, în ciuda nenorocirii mele, m-am gândit cu 
mare grijă la asta. Oi fi eu zbârcită pe dinăuntru ca 
o prună uscată, dar nu suport gândul că i-aș putea 
provoca suferinţă lui Rowan Smythe-Lawrence. 

Trebuie să accept faptul că toţi prietenii mei, 
foarte probabil, ar putea-o întâlni. Trebuie să accept 
şi faptul că s-ar putea s-o întâlnesc eu însămi. 

E cât se poate de logic că, dacă Luke e unul dintre 
cei mai buni prieteni ai lui Ned, și a venit la petrecerea 
de logodnă, atunci sunt șanse foarte mari ca el și Rowan 
să fi fost invitaţi și la nuntă. Ceea ce înseamnă că nu 

pot să-i suflu un cuvinţel nici Florei, pentru că aş 
mâhni-o și i-aş umbri ziua nunţii. 

Cât despre faptul că va trebui să-l văd din nou 
pe Luke, problema asta am s-o înfrunt când va veni 
timpul... 

Dar mă simt mult mai puternică, pe cuvânt. După 
două zile de în care am fost cocoloşită peste măsură, 
am trecut de la durere, neîncredere și suferinţă atroce 
la mânie. La furie rece. Îndreptară împotriva lui Luke, 
dar mai ales a mea, pentru că am făcut ceva atât de 
stupid şi contrar firii mele. 

Nu se va mai întâmpla niciodată. 

— Aş putea să-l sun din nou pe Charlie și să-i spun 
că-ţi mai iei o zi liberă, dacă vrei, spune mama plină 
de speranţă. Sunt sigură că se descurcă. Arăţi tare 
slăbită. Nu arată slăbită, mamă? o întreabă pe bunica 
Elsie. 

— O gură de aer curat n-o s-o omoare, spune 
bunica. Ce zici de asta? mă întreabă ea cu blândeţe, 
arătându-mi o pălărie Stetson roșie, cu o pană mare, 
neagră înfiptă într-o parte. Alf crede că roșul mă 
reprezintă cu adevărat, pentru că-s sexy. Îmi face cu 
ochiul și-și aşază născoceala roșie peste părul bleu. 

— E superbă, zâmbesc eu, pentru că priveliştea e 
atât de caraghioasă. 

— E mai bine, îmi spune bunica, întorcându-mi 
zâmbetul. Să ai o zi bună la serviciu — nu-ți face griji 
pentru ce nu trebuie, adaugă ea îndreptându-se spre 
scări, cu pălăria roșie legănându-i-se în ritmul a ceea 
ce consideră ea că e stilul de mers al unui cowboy ade- 
vărat. Trebuie să mă pregătesc de dans cu Alf — dăm 
un spectacol săptămâna viitoare şi vreau să fiu perfectă. 

— Ce s-a întâmplat cu Sid? întreb eu. 

— Nu vreau să par prea disperată, strigă bunica 
în timp ce urcă scările. Încă nu m-am hotărât care 

din ei e cel mai potrivit. Sunt deschisă oricăror opți- 
uni, aşa că mă văd cu amândoi. 

Înțeleaptă femeie, bunică-mea. 

— Serios, bunică-ta vrea cu tot dinadinsul să se 
dea în spectacol, spune mama. Episodul ăla cu Sid 
i-a sucit minţile. Se crede o sirenă sexy. 

— Mersi pentru tot, mamă, îi spun eu, sărutând-o 
pe obraz. 

A fost grozavă, zău. Și cu toată cocoloşeala ei, a 
fost bine să fiu acasă cu ea câteva zile. 

— Măcar... măcar vino aici diseară ca să nu-mi fac 
griji că te-ntoarce boala, spune ea, dându-mi o căciulă 
de lână. Şi pune-ţi asta pe cap. Cea mai mare parte a 
temperaturii corpului se pierde prin cap, să știi. S-a 
dovedit medical. 

Faptele dovedite medical îmi amintesc inevitabil 
de Luke, aşa că iau căciula de lână galben cu oranj, pe 
care în mod normal n-aş purta-o nici moartă, și mi-o 
trag pe cap. Lipsa simțului estetic apropo de pălării și 
alte chestii de pus pe cap trebuie să fie ereditară. 

Dar în momentul ăsta nu-mi pasă. Arăt groaznic, 
oricum, iar căciula nu va face decât să distragă atenţia 
oamenilor de la faţa mea spălăcită și de la bascheţii 
vechi, negri și comozi. Îmi fac picioarele să arate ca 
niște bărci, dar bascheții buni nu-i mai puteam lua, 
fiindcă erau plini de vomă. Distruși. A trebuit să-i 
arunc... 

„Ce proastă am fost să-mi asum așa un risc“, mă 
gândesc pe drum, ridicându-mi gulerul jachetei matla- 
sate, bine căptușite, pentru că aerul rece de februarie 
îşi uneşte forțele cu îngheţul care mi-a luat în stăpâ- 
nire corpul. Jacheta mă împovărează cu zece kilo- 
grame și douăzeci de ani în plus, dar nu-mi pasă nici 
de asta, pentru că-i cea mai groasă haină pe care o 
am acasă la mama. Am nevoie să simt din nou căldură. 

„Ce idioată am fost, să fiu trasă pe sfoară de un 
manipulator rafinat, fermecător, mincinos, amăgitor. 
Am fost o pradă atât de ușoară. M-am aruncat practic 
singură în braţele lui. Cum trebuie să mai fi râs de 
ușurința cu care m-a adus în pat“, mă gândesc, în timp 
ce bag monede în aparatul de tichete. „Toată prefă- 
cătoria aceea de drăgălășenie și emoție. Ce farsă!“ 

Cât despre biletul lui afurisit, l-am rupt bucăţi și 
am tras apa după el în toaletă, unde-i este locul. Da, 
mi-am spălat mintea de bărbatul ăsta, vorba cânte- 
cului, și-mi vine în minte un alt cântec preferat al 
bunicii din musicalurile vechi... acela în care un băr- 
bat infidel, mincinos nu poate fi liber să se însoare 
cu iubita lui, pentru că nevasta nu vrea să-l lase. 

Serios, ce neobrăzare din partea lui Luke Benton. 
Vrea să mă revadă — Da, sigur! Are o viaţă compli- 
cată despre care vrea să vorbim. „Foarte bun text“, 
mă gândesc, încruntându-mă la bietul angajat nevi- 
novat de la metrou, în timp ce introduc biletul ca să 
trec de turnichet și mă îndrept spre ascensorul ticsit. 

Mă întreb, purtată de valul de oameni într-un 
vagon şi mai ticsit, cum mi-ar fi spus că-i însurat. 

„Soţia mea nu mă înţelege“ este, cred, textul pre- 
ferat. „Stăm împreună doar de dragul copiilor“ e, de 
asemenea, o scuză foarte la îndemână. 

Dumnezeule. Nu mi-a trecut prin cap până în mo- 
mentul ăsta că s-ar putea să aibă copii. 

Trenul se zgâlțâie, şi stomacul meu odată cu el, iar 
eu alunec în coşmar, pentru că episodul ăsta din viaţa 
mea m-a vindecat de vise. 

Închipuiţi-vă asta: Luke şi cu mine petrecem un 
ilicit weekend pasional la mine acasă. Ilicit pentru 
că nu s-a învrednicit încă să-mi spună despre certifi- 
catul de căsătorie şi despre progeniturile lui. Scuza 
pentru nevastă: trebuie să fie prezent la o conferință 

medicală la Geneva, în timp ce ea stă acasă să 
îngrijească trei copii blonzi. Blonzi, pentru că în 
coșmarul meu ei seamănă mai mult cu angelica lor 
mamă decât cu demonicul tată. 

Le-am dat fiecăruia și nume, și vârstă, fiindcă îmi 
sporește nenorocirea şi mânia dacă-i pot umaniza. 
Așadar, Holly, doi ani, Sam, patru ani, și Luke junior, 
şase ani. 

Golindu-i buzunarele costumelor ca să le ducă la 
curățătorie, pentru că e genul de femeie care se ocupă 
de detaliile astea, Rowan găsește un bilet de-al meu 
pentru Luke. 

În bilet scrie „Dragă Luke, sunt fierbinte și aştept 
cu nerăbdare weekendul nostru pasional. Nu uita să 
iei o cutie uriașă de prezervative“, sau ceva la fel de 
evident, și pentru că vreau să mă simt și mai rău decât 
mă simt deja, în bilet e trecută și adresa mea. 

Și exact după ce eu și Luke am făcut sex sălbatic 
pe covorul din sufragerie, sună cineva la ușă. Pun pe 
mine halatul de baie și deschid, gândindu-mă că a sosit 
mâncarea pe care o comandasem. 

Dar în loc de pizza pepperoni, din ușă Rowan și 
trei fețişoare dulci de îngeri mă privesc cu ochi dis- 
peraţi, acuzatori. 

De-acum înainte, jur, în timp ce urc scările metro- 
ului și ajung la Notting Hill Gate, că am să fiu o zonă 
de maximă siguranţă. 

Gata cu riscurile... gata cu inimile frânte. 


é 
4 


— Dragă, arăţi groaznic, spune Charlie în momen- 
tul în care dă cu ochii de mine când împing ușa de 
la intrare și intru în holul de primire de la Slujbe 
Speciale, ș și preţ de câteva secunde sunt mișcată de 

compasiunea lui, până când îmi dau seama că se referă 
la ținuta mea și nu la față. Ce Dumnezeu ai pus pe 

tine? E cumva vreo nouă tendinţă a modei de care 
n-am aflat eu? 

— Sper că nu mai ești contagioasă, spune destul 
de aspru Shirley, secretara noastră, ițindu-se de după 
monitor. 

— Mă bucur și eu să vă văd pe toți, spun sec. Ştiu 
că așa-i ea, dar mă doare un pic. 

— Abia am scăpat de o răceală și nu vreau să mă 
molipsesc de gripă. Ştii cât de greu mă refac după 
chestii din astea, adaugă ea. 

Shirley, care are patruzeci și nouă de ani, se chi- 
nuie cu bolile ei. Răcelile lui Shirley sunt întotdeauna 
mai rele decât ale tuturor celorlalţi. Toate problemele 
ei medicale sunt mai grave decât ale tuturor celorlalti, 
fiindcă, deși e o persoană remarcabil de organizată, 
Shirley poate fi uneori cam ipohondră. 

— Da... le-am trăit și noi pe toate odată cu tine, 
îi spune Gloria, recepţionista noastră. Ar trebui să 
mănânci cum trebuie și nu te-ai mai îmbolnăvi așa des. 

Asta e una dintre dramele care fac viaţa de birou 
atât de interesantă, îmi amintesc eu înainte să m-apuce 
gemutul. Shirley, care încearcă în permanenţă să slă- 
bească zece kilograme, a testat toate dietele cu putinţă, 
iar a mânca mai mult nu intră în planurile ei. 

— Doamne, are dreptate. N-am băgat de seamă 
cât de trasă la față ești din cauza căciulii năucitoare, 
spune Charlie. Bun truc, apropo, ca să distragi atenţia 
de la faţa suptă. 

— Nu trebuie decât să bage în ea câteva mese 
zdravene, atâta tot, spune iarăși, deloc surprinzător, 
Gloria, care crede cu toată convingerea în mâncatul 
zdravăn. 

Gloria are cel puţin șaizeci de ani, bănuim noi, 
bazându-ne pe faptul că are doi copii de peste patru- 
zeci, dar ea n-are de gând să ne destăinuie vârsta. Are 

cam un metru cincizeci și patruzeci şi cinci de kilo- 
grame şi ne uimeşte zilnic cu mesele ei zdravene. 

N-am văzut niciodată o persoană aşa mititică și 
care să mănânce atât de mult. Sau care să se păstreze 
atât de bine. Dacă n-aș fi știut nimic despre ea, i-aş 
fi dat cel mult cincizeci şi cinci de ani. 

— Trebuie să-ți fac cunoștință cu maică-mea, îi 
spun eu, pentru că şi mama face mâncare bună și 
multă. 

În plus, mă bucur să vorbesc despre lucruri pămân- 
teşti, în loc să fiu interogată despre ce-am făcut în 
timpul liber. Încă mă tem că o să-mi dau drumul la 
gură dacă mă stârneşte careva... 

— Fii pe pace, spune-i mamei tale că o să am grijă 
s-o ţii tot aşa, îmi spune ea înainte să ridice recep- 
torul. Bună dimineața, Slujbe Speciale, la telefon Glo- 
ria. Cu ce vă pot ajuta? turuie ea. 

— Eşti sigură c-ar trebui să fii aici ? Ne putem des- 
curca fără tine încă vreo două zile dacă ai nevoie, 
spune Charlie, cercetându-mă cu reală îngrijorare, 
iar eu sunt aproape distrusă. Nu arăţi deloc grozav. 

— Mersi pentru grijă, spun eu un pic răgușit. Dar 
mă simt foarte bine, pe cuvânt. 

— Nu, nu ne descurcăm fără ea, spune impasibil 
Colin, glasul raţiunii. Mă bucur că te-ai întors, apropo, 
adaugă el către mine, apoi din nou către Charlie: Nu 
și dacă vrei să rezolvăm cu Brutus al doamnei Hamil- 
con, cu probatorii de prezervative, cu mirositorul hale- 
nei la cățeluși și cu extrăgătorul de numere la bingo. 

— A, bun, spun eu, gândindu-mă la prezervative, 
ceea ce nu e bine pentru că-mi amintește de Luke. 
Îl îmbrâncesc hotărâtă afară din minte. Sunt gata de 
O provocare provocatoare — aduceţi-le încoace. Încep 
să-mi deschei nasturii de la jachetă. 

— La telefon e prietena ta Jess, îmi spune Gloria, 
şi mă îndrept spre biroul meu. Zice că-i urgent. 

— A, bun, spun din nou, dar nu-i bine. 

Nu pentru că n-aş vrea să vorbesc cu Jess, ci fiindcă 
mă tem că în prima noastră conversaţie post-Luke, 
o să mă scap şi-o să-i spun totul despre el. 

— Eu sunt, eu sunt, spune Jess după ce închid ușa 
biroului și ridic receptorul. Cum te simţi? Eşti mai 
bine? Ne-am făcut griji pentru tine. 

— Sunt bine, îi spun eu. A fost doar un început 
de gastroenterită. Nici un alt motiv pentru care n-am 
fost de găsit, hahaha, doar un vierme din ăia cu care 
te mai procopsești din când în când, bolborosesc eu, 
apoi mă opresc. Doamne, până şi vocea îmi sună 
vinovată. 

— Aşa mă gândeam ȘI eu, ciripeşte voioasă Jess, 
în felul ei caracteristic. Şi apoi mă lasă mută. În orice 
caz, important este că... important este că ţi-am ascul- 
tat sfatul și mi-am donat fondul tutelar în scopuri 
caritabile, așa încât să mă pot convinge dacă Aster 
mă iubeşte pe mine sau banii mei. Şi am nevoie de 
o slujbă ca să pot, ştii, să plătesc facturile, să mănânc 
şi aşa mai departe. Ai ceva care mi s-ar potrivi? 

— la-o mai încet un pic. (Simt deja că mă doare 
capul mai tare.) Mai spune-mi o dată. Ai renunţat 
la tot fondul? 

— Nu, nu-s aşa proastă, spune ea, și răsuflu uşu- 
rată. Apoi adaugă: Doar pentru jumătatea asta de an. 
O să primesc cealaltă jumătate la sfârșitul lui iunie, 
dar Aster nu știe. 

— Dar... „cum ai să supravieţuiești ?“ este între- 
barea care-mi vine imediat în minte, în timp ce încerc 
să-mi amintesc când i-am spus eu să renunţe la sume 
uriașe de bani şi să rămână săracă lipită, dar înainte 
s-o întreb, Jess se lansează în altă cuvântare. 

— Nu-ţi face griji. Mi-am plătit toate facturile 
curente, tot ce trebuia, și mi-am burdușit frigiderul 
şi congelatorul, și am păstrat trei sute de lire, să am 
până încep să câștig o leafă. 

Iar eu intru în panică. Vedeţi, Jess n-a avut nici- 
odată o slujbă adevărată. Când spun slujbă adevărată, 
mă gândesc la una plătită. Nu că ar fi leneșă, pentru 
că încă din colegiu și după ce și-a luat licenţa în artă 
a fost mereu extrem de ocupată. E înscrisă în per- 
manenţă la cursuri interesante, sau tricotează, sau 
participă voluntar la tot felul de acţiuni caritabile. Dar 
nu e propriu-zis calificată în nimic. 

— De ce nu vii aici, să vorbim despre ce-ai putea 
să faci, spun eu cu grijă. 

Ei bine, eu mi-am dorit provocări. 

— Excelent. Excelent. Sunt liberă acum. Ce-ai zice 
să vin acum? 

— Ce-ai zice să vii după-amiază, să apuc să mă uit 
peste ce avem și ţi s-ar potrivi? 

Nu vreau să-i domolesc entuziasmul, dar zău, 
treaba asta necesită un pic de gândire. Privind partea 
plină a paharului, totuși, s-ar putea ca asta să fie 
soluţia de a scăpa de Aster. 


— Îmi surâde ideea unei slujbe la supermarket, 
îmi spune Jess după prânz, ceea ce mă surprinde, 
pentru că n-o vedeam aranjând marfa pe rafturi sau 
casieră. 

— Ce zici de administrator la muzeu ? o întreb eu, 
pentru că m-am gândit că ar fi perfectă pentru ea. 
Slujba nu necesită experienţă și presupune îndosa- 
rierea unor hârtii şi făcutul ceaiului și cafelei, dar cel 
puţin ar admira zilnic niște picturi frumoase. 

— Nu. Nu. Jess îşi scutură ţepii oxigenaţi. Super- 
marketul e perfect. E în Portobello Road, ceea ce 

înseamnă că mă scuteşte de drumuri lungi și, de ase- 
menea, Că aș interacţiona cu oameni interesanți. 

— Am să stabilesc interviul, oftez eu. Şi apoi:l-ai 
spus lui Aster? 

— Am vrut să-l pun în fața faptului împlinit, spune 
Jess, cu o faţă schimonosită şi tristă. Crezi că o să 
reziste până la capăt, de dragul meu? 

— Cred... încep eu, neștiind ce cred. 

Ba da, ştiu. Cred că pe Aster o să-l sature până-n 
gât lipsa banilor. Cred că Aster o să-și ia tălpășiţa 
repejor când o să-și dea seama că asta înseamnă să-și 
ia adio de la haine de firmă și echipamente scumpe 
pentru trupa lui, dar nu vreau să o supăr pe Jess. 

— Ai dreptate, ai dreptate, mă întrerupe Jess. N-o 
să fie foarte încântat, nu-i aşa? Scutură din cap, iar 
eu încerc să fiu optimistă. 

— Oamenii ne surprind uneori, spun, bătând-o 
încurajator pe mână, și atunci îmi sună telefonul. 

— Rosie, eu sunt, spune Philip, luându-mă prin 
surprindere. Cum te simţi? 

— Mult mai bine, mulțumesc, Philip, spun eu, între- 
bându-mă de ce mă sună la serviciu. 

— Te întrebi probabil de ce te sun la serviciu. Ei 
bine, am ceva cam, îmm, delicat de discutat cu tine. 
Ai vreun pic de timp liber săptămâna asta? 

— Absolut. 

Mintea mi-o ia la goană. Despre ce lucru delicat 
ar putea Philip să vrea să discute cu mine? 

— Când ai avea chef ? întreb eu cu grijă, pentru 
că trebuie să fiu discretă având în vedere că (a) Jess 
ştie cu cine vorbesc și (b) Philip a spus că-i o situaţie 
delicată. 

— Salută-l pe Philip din partea mea, zice Jess. 

— Jess te salută, îi spun eu. 

— Oh. E acolo cu tine? Pare ușor panicat. De fapt, 
speram să vii tu la mine. Eu, îmm, nu vreau să fiu 

văzut la Slujbe Speciale, pentru că Charlie va pune 
întrebări și — cum îţi spuneam, e un lucru delicat. 

— Ce zici să ne vedem azi, mai târziu? 

Ziua de azi se anunţă destul de plină, dar mi-a 
stârnit curiozitatea. În plus, e bine să fiu ocupată. Să 
n-am timp să mă gândesc la nimic. Sau la nimeni. De 
asemenea, ajutându-i pe alții mai uit de necazurile 
mele. 

— Perfect. Vii la ceai după-amiază? Şi, Rosie... 
te rog să nu, ăă, afle... știi tu, nimeni. 

— Nici o grijă, îi spun eu uitându-mă la Jess. 

Iar când pun receptorul în furcă, telefonul începe 
să sune din nou. 

— Scuze, îi spun lui Jess. 

— Nici o problemă, spune ea, ridicându-se în pi- 
cioare. Eşti ocupată. Am plecat. Anunţă-mă doar când 
e interviul. Curând? 

— Trimit CV-ul tău prin fax în după-amiaza asta, 
spun eu. Și, Jess? Se opreşte la ușa biroului, cu faţa 
tristă şi palidă. Sună-mă dacă ai nevoie de mine. Ai 
grijă. 

— Mersi, ne vedem vineri seara la Unul pe Față, 
Unul pe Dos? 

— Absolut, dau cu din cap. 

Nu prea am chef de tricotat, dar măcar mai ies 
din casă și intru în vechea rutină, așa încât n-o să am 
timp să-mi rumeg gândurile. Ridic receptorul. 

— Ce se-ntâmplă ? Tocmai am sunat-o pe maică-ta 
şi mi-a spus că te-ai întors la muncă ? e modul lui Car- 
men de a mă saluta de îndată ce spun „alo“. Stai două 
zile ascunsă, apoi o ștergi la slujbă fără un cuvânt. 

— Mulţumesc, Carmen, mă simt mult mai bine, 
spun eu. 

— Păi, am fost îngrijorată. Credeam că ești c-un 
picior în groapă după cum se comporta maică-ta. 

— A fost doar un microb. Unul urât, virulent, spun 
eu, un pic amărâtă, gândindu-mă la Luke. 

— Nu-i genul tău să stai la maică-ta. A fost din cauza 
întâlnirii cu Jonathan de sâmbătă seară ? Mă gândeam 
că poate a răscolit niște amintiri triste, ţi-ai fi dat 
seama că încă-l mai iubești și suferi de inimă rea. 

Carmen e uneori cam prea isteață ca să nu fie inco- 
modă, dar slavă Domnului că nu știe despre Luke. 

— Nu, n-are nimic de-a face cu Jonathan, îi spun 
eu repede. Cu nici un bărbat, de fapt, hahaha, spun 
eu, săpându-mi groapa. Doar un microb, hahaha. 

— Bine, dacă eşti sigură, spune ea, nepărând sigură. 

— Absolut, îi spun eu veselă. Paul ce face? întreb, 
schimbând cu dibăcie subiectul înainte să mai poată 
săpa şi ea. 

— E întruchiparea vieţii casnice, spune ea sarcas- 
tică. S-a apucat serios de treburi gospodărești ca să 
mai scape de stres. Şi pentru că eu lucrez până mai 
târziu la magazin, nu-i drept să mă aștepte pe mine 
să fac nouăzeci la sută din curăţenie. 

— Ai prelungit programul magazinului? ? 

Carmen, trebuie spus, nu-i cea mai tare gospodină 
când vine vorba de treburile casei. Trebuie să aibă un 
motiv ascuns. Care-i motivul ascuns ? 

— Ah, necredincioaso. Mă jigneşti, spune, dar îmi 
dau seama din râsul ei că nu-i adevărat. Face parte 
din campania mea de a câștiga mai mulți bani și de 
a contribui mai mult la fondul de economii. Vezi — 
ţi-am urmat sfatul. Am început să fac compromisuri. 

Doamne, aş vrea să-mi amintesc toate sfaturile 
astea bune pe care le dau în stânga și-n dreapta. Și-ar 
trebui să-mi amintesc să le urmez şi eu! 

— A-ha... dacă nu-i poți înfrânge, fă-ţi-i aliaţi? 
spun eu. 

— Exact. 

— Bună şmecherie. Sunt impresionată. 

— Nu-i așa? râde ea. De fapt, el se ocupă de gătit 
duminică seara pentru că eu ţin magazinul deschis 
până la șapte. Vii, nu? Plănuim s-o transformăm într-o 
petrecere-surpriză pentru ziua ta, de-aia o facem 
duminică în loc de sâmbătă, dar, fiindcă știu că urăști 

surprizele, îți spun acum. Așa că ţine minte să pari 
şocată când intri pe ușă și răcnim cu toţii „Surpriză“. 

Nu menţionez faptul că am avut surprize cât 
pentru tot anul. 

Ah, ce n-aş da să am din nou unsprezece ani, când 
inimioara mi-era plină de Barbie, Micul Meu Ponei 
şi alți ponei, și n-aveau loc în ea bărbați mincinoși, 


infideli... 


-af 


14 
Ai grijă ce-ţi doreşti... 


Confesiunea lui Rosie: 
„„„Pentru că am dovada absolută că poate ieși cum nu 
te-aștepți. 


Când telefonul sună sâmbătă la șase dimineața, ştiu 
imediat că e maică-mea, pentru că nimeni altcineva 
nu mă sună la șase dimineaţa. Așa că sunt puțin sur- 
prinsă când îi aud vocea bunicii Elsie. 

— La mulți ani, Rosie. Mai bine-ai veni încoace 
și i-ai băga minţile în cap maică-tii, sunt primele ei 
cuvinte. E un cal în grădina din spate. 

— Îmm, ziua mea e abia mâine, bunico, îi răspund 
pe jumătate adormită. 

— Ştiu, dar m-am gândit că, dacă spun mai întâi 
la multi ani, o să mai atenueze șocul cu calul. Ala care-i 
în grădina din spate. 

Aşa că, bineînţeles, în loc să înfrunt metroul, iau 
un taxi până în Hampstead şi pe la şapte fără un sfert 
sunt în grădina din spate a mamei, cu mama, bunica 
Elsie şi Candy, iapa roaibă. 

Candy e perfectă. E superbă. 

Tânjesc cu tot sufletul după ea. 

Dar n-o pot păstra, pentru că nu mai am unspre- 
zece ani şi acum ştiu că (a) costă o avere să ţii un cal, 
cu grajd şi hrană, şi (b) n-am nici timpul, nici banii 

necesari ca să mă ocup cum se cuvine de ea. Și, soco- 
team eu, nici mama. 

— La mulți ani, draga mea, îmi spune mama, bătând 
încântată din palme. Surpriză! 

Poţi s-o mai spui o dată. 

— Da, da, dar nu poate rămâne aici, Sandra, spune 
bunica Elsie. Ce-a fost în capul tău? 

— Mamă, e tare drăguţ din partea ta, spun eu, 
buimăcită. 

— Plănutesc asta de săptămâni bune. 

— Şi apreciez sincer gândul, e superbă. Dar bunica 
are dreptate. Candy trebuie dusă înapoi. 

— Dar am aranjat totul, spune mama. Credeam 
că asta-i dorinţa ta cea mai mare, îmi spune ea, pregă- 
tindu-se de o panică. 

— Era... când aveam zece ani, sau unsprezece, îi 
spun eu cu blândețe. Are nevoie de un grajd, nu poate 
trăi în grădina din spate. 

Încerc să cumpănesc. Să recunoaştem: dacă veci- 
nii nu-s prea ahtiați după piticii bunicii din grădina 
din faţă, cu atât mai puţin vor aprecia un cal în gră- 
dina din spate, nu-i așa? Şi ar costa o avere să-i con- 
struim un grajd. 

— M-am ocupat eu de tot, pufnește mama și se 
îndreaptă spre ușile care dau în apartamentul de la 
demisol. 

Le deschide dintr-o mişcare, lăsând la vedere mica 
sufragerie. E acoperită cu paie. Mai e şi-un balot de 
fân, o ladă pentru mâncare şi-o covată pentru apă. 

— Mamă... Am rămas mută. 

— Dumnezeule mare, spune bunica, la fel de ulu- 
ică ca mine. Asta da surpriză. 

Poate să mai spună o dată. Sunt sigură că există 
reglementări legate de cine poate trăi într-o casă. Nu 
cred că sunt şi caii pe listă. 

— Eu, îmm, ştiu că ești tristă de când a murit tata, 
încep eu. Şi e de a Îmm, el a reprezentat o mare 
parte din viața ta.. 

Înainte să pot visera pentru a milioana oară, că 
ar trebui să aibă o discuție cu Dr. Morris despre dure- 
rea ei, mama sare. 

— Vrei să spui că o iau razna? mă întreabă și ea pen- 
tru a milioana oară, într-un crescendo amenințător, 
şi mă blestem în gând că nu tratez bine problema. 

— Nu, doar... 

— Pentru că nu-s nebună. Am toate doagele la 
locul lor. Își reia diatriba, bătându-se cu un deget în 
tâmplă. Nu-i absolut nimic în neregulă cu mine, am 
vrut doar să-ţi fac un cadou deosebit de ziua ta, și 
cum eu am spaţiul de la demisol, iar parcul Heath e 
așa de aproape şi bun pentru echitație, n-ar trebui 
să plăteşti ca să călărești calul altcuiva prin Hyde Park 
de două ori pe săptămână, pentru că ai putea să 
călărești în Heath, încheie ea bombastic. 

Ceea ce nu adaugă este că asta ar mai însemna să 
mă mut practic la ea ca să pot avea grijă de Candy, 
presupunând că ar fi OK să ţii un cal în demisolul 
casei, ceea ce, evident, nu este. 

— Şi credeam că în familia asta eu sunt cea impulsivă, 
care face totul de capul ei, spune bunica, clătinând din 
cap. Mă duc să pun ceainicul pe foc. O ceașcă bună 
de ceai ajută întotdeauna. Iar o picătură de coniac în 
el o să ne ajute pe toate să vedem lucrurile mai clar. 

— Îmi place foarte mult Candy. Dar mă îngrijo- 
rează foarte tare cât o să te coste, îi spun încet mamei 
după ce bunica a plecat. Şi dacă o păstrăm, o să fiu 
în continuare moartă de grija banilor pe care a trebuit 
să-i scoţi din buzunar pentru ea. N-o să pot dormi 
noaptea de grijă. Și te-aș ajuta cu tot ce-aș putea, dar 
mamă, asta ar însemna să-mi vând căsuţa mea dragă, 

pe care o iubesc mai mult decât îmi doresc un cal. Mi 
s-ar rupe inima dacă ar trebui s-o vând, adaug eu. 

Nu vreau să fiu odioasă cu ea, dar trebuie să înţe- 
leagă că nu-mi doresc să mă mut înapoi acasă. 

— Dar am vrut să-ţi dau ceva minunat, protes- 
tează mama, cu faţa descompusă. Am vrut doar să 
te fac fericită. Tu ești tot ce mi-a rămas pe lume, 
spune ea. 

O înconjur cu braţul şi-o conduc în bucătăria 
caldă, unde o împing ușurel pe un scaun. 

— Poftim. Bunica îi pune în faţă o ceașcă de coniac 
cu o picătură de ceai în el. Bea asta, scumpo. 

Preţ de câteva secunde ne bem cu toate coniacul 
infuzat cu ceai, în timp ce eu mă gândesc cum s-o 
fac să înţeleagă. 

— Ai dreptate, a fost o prostie ce-am făcut. Ce-a 
fost în capul meu ? spune mama deodată, izbucnind 
în lacrimi. Am vrut doar să, am vrut să... 

— Nu, nu-i o prostie, ai făcut un gest foarte fru- 
mos. Dar mamă, de unde ai avut bani s-o plătești? 

— Am făcut un împrumut și am girat cu casa, spune 
mama, ştergându-și ochii cu un șerveţel. 

— Nici să iej, nici să dai cu împrumut, spune bunica, 
ceea ce nu prea-i de ajutor. Asta-i mottoul meu în 
viaţă. 

— Uite ce-o să facem, spun eu, punând jos ceașca. 
Coniacul a ajutat, dar șapte dimineața nu-i o oră bună 
să te faci pulbere. Q,să aranjez s-o returnăm pe Candy 
vânzătorului. Va trebui probabil să acceptăm o sumă 
mai mică în schimb, dar e în regulă, pot să te ajut eu 
cu diferența. 

Făcând un calcul rapid, dacă renunţ la ședințele 
de echitație, aș putea acoperi ce mai rămâne din împru- 
mut. Ar trebui s-o pot scoate la capăt. 

— Vai, sunt așa o povară pentru tine acum, la 
bătrâneţe, spune mama destul de dramatic, așa că i-o 
tai scurt. 

— Şi-apoi, luni dimineaţă la prima oră, mergem 
la bancă şi discutăm cu ofiţerul de credit — să rezol- 
văm chestia asta. După aia, dacă vrei, până îți mai 
revii, aş putea să stau mai mult cu tine. Să vin acasă 
în weekenduri. Am putea să facem mai multe împre- 
ună. Să mai ieşim. Ce zici? 

— Ah, ar fi minunat, spune ea, și-i sticlesc ochii. 
Dar numai dacă vrei cu adevărat. Nu vreau să fiu una 
din mamele alea care nu-și lasă copiii să fie liberi. 

— Bineînţeles că vreau, îi spun. E mama mea, măcar 
atât pot face. (Poate aș reuși să-i trezesc interesul pen- 
tru nişte hobby-uri, s-o ajut să cunoască mai mulți 
oameni.) Şi poate am putea, știi, să-i facem o vizită 
doctorului Morris împreu... 

— Pentru ce, dragă? întreabă ea, zâmbindu-mi. 
Mă simt perfect. 

Bunica clatină din cap și mai soarbe un pic de coniac. 

Asta este. 

Astfel, după mai multe ore de haos total cu orga- 
nizarea grajdului temporar al lui Candy și a întoar- 
cerii ei la vechiul proprietar, care m-a enervat rău de 
tot — plus că a trebuit să accept o reducere conside- 
rabilă la suma restituită —, a fost o ușurare să mă 
întorc la căsuţa mea. 

Până când ajung acasă şi descopăr că poștașul mi-a 
lăsat un pachet. 

E de la Luke. 

Înăuntru sunt pantofii mei strâmți dăruiţi de Jona- 
than, cei pe care i-am uitat pe trotuar de Crăciun. Şi 
mai e şi-un bilet: 


Nu eram sigur dacă mai vrei să vezi pantofii ăștia, 
dar m-am gândit să las asta la latitudinea ta. 

Sperasem să-i livrez personal, dar nici pe mine nu 
eram sigur dacă mai vrei să mă vezi. 


Ai grijă, 
Luke 


Și am grijă. Cu foarte mare grijă arunc pantofii 
şi biletul la gunoi. După care, deloc grijulie, izbuc- 
nesc în lacrimi. 


„Una peste alta, a fost o săptămână memorabilă, 
dintr-un motiv sau altul. Una pe care am s-o dau la 
spate cu bucurie şi-am să merg mai departe“, mă gân- 
desc în timp ce stau la masă la Carmen și Paul, la cina 
de duminică seara în cinstea aniversării mele. 

— Sigur te simţi bine? mă întreabă Carmen pen- 
tru a enşpea oară. Ai ochii roșii. 

— O fi un efect întârziat al gripei, mint eu, fiindcă, 
după cum știm, adevărul e că am tras un plâns zdra- 
văn ieri. 

N-ar trebui să plâng niciodată, pentru că mereu 
mi se umflă ochii cât cepele. 

— E delicios. Schimb subiectul luând încă o îmbu- 
cătură din tonul la tavă pregătit de Paul. 

De fapt e groaznic, dar e mai bun decât aș fi eu 
în stare să gătesc, aşa că nu mă plâng, 

— Da, bravo, Paul, mi se alătură și Philip. Îmi mai 
dai un pic, dacă nu te superi? 

— Şi mie. 

Lewis, noul partener al lui Charlie, e adorabil. 
Adică, ar fi putut fi naşpa și gură-mare și agresiv, cum 
era Marea Iubire a lui Charlie, dar el s-a integrat per- 
fect în grupul nostru. Trebuie să fie dragoste la 

mijloc, dacă e dispus să îndure mai multă tortură cu 
ton la tavă. 

— Vă mulţumesc amândurora pentru minciună, 
râde Paul. Dar, vă rog, nu vă chinuiţi pentru mine, 
prieteni. E nasol rău, dar apreciez că v-aţi pus cu toții 
pe clefăit. 

— N-ai gustat mâncarea gătită de mine. Philip 
clatină din cap. Nici n-am cuvinte. 

— Vă veţi bucura să aflaţi că desertul şi brânze- 
turile le-am luat de la supermarket. 

Ce ușurare. 

— Îmm, şi mulțumesc pentru cartea despre cum 
să-ţi meșterești singur prin casă, le spun eu lui Car- 
men și lui Paul. O să-mi fie foarte utilă. Pentru atunci 
când o să chem instalatorul sau electricianul, nu adaug, 
fiindcă n-am de gând să învăţ să repar ţevi sau insta- 
laţii electrice — îmi cunosc limitele, dar măcar am să 
pot încerca să înțeleg despre ce vorbesc instalatorul 
sau electricianul, mulțumită glosarului de la sfârşitul 
cărții. 

— Așa m-am gândit și eu, spune Paul. Vezi, Car- 
men, ţi-am zis eu c-o să-i placă. 

— Da, îmi dau seama c-a fost o alegere mult mai 
bună decât acel frivol bon pentru un peeling chimic 
la care mă gândisem eu. Carmen ne umple paharele 
de vin. Haide, beţi. Suntem la o petrecere. 

— lar ăsta e superb, îi spun lui Jess, apăsând cu 
palma jerseul moale, de angora bleu pe care l-a făcut 
pentru sufletul meu. 

— E bleu-lila. M-am gândit c-o să se potrivească 
splendid cu ochii tăi și cu figura ta de franțuzoaică, 
îmi spune ea serioasă. E un cadou de aniversare și 
de mulţumire, în același timp. Îmi place foarte mult 
slujba de la supermarket. (Totuși, a lucrat acolo doar 
două zile.) Foarte mult, adaugă ea, un pic mâhnită. 

Lui Aster nu-i place deloc. A plecat valvârtej ieri 
după ce Jess i-a spus despre slujbă. Și despre lipsa fon- 
dului tutelar. Nu pentru totdeauna — el și Asteroid 
Attack au nişte angajamente în Sheffield, ca parte a 
turneului lor nordic. Nici unul dintre noi nu vrea s-o 
vadă pe Jess suferind, dar cu toții sperăm în secret 
că ăsta-i sfârșitul relaţiei cu el. 

— Pentru Rosie, şi la multe aniversări, spune 
Charlie, ridicând paharul de șampanie. 

E total îndrăgostit. Și total ușurat că Lewis s-a inte- 
grat atât de bine. 

— Pentru frumoasa sărbătorită. Lewis ridică şi el 
paharul și zâmbeşte dulce. Şi vă mulțumesc tuturor 
pentru că m-aţi făcut să mă simt atât de bine-venit. 

Flora şi Ned n-au putut veni, pentru că Ned tre- 
buia să fie prezent la o acţiune caritabilă. Fusese 
organizată cu mult timp înainte, așa că n-a putut da 
înapoi, dar i-am spus Florei că nu mă supăr absolut 
deloc dacă se duce cu el. Sinceră să fiu, sunt un pic 
uşurată, pentru că treaba cu Luke e încă proaspătă, 
şi dacă l-aș vedea pe cel mai bun prieten al lui m-ar 
putea da rău peste cap. Mai ales după ziua de ieri... 

— Mulţumesc, scumpule, îi spun lui Philip când 
deschid tichetul-cadou pe care mi l-a cumpărat. 

N-am să mă gândesc la cadoul de ieri. Am uitat 
deja... 

— Nu ştiu niciodată ce să cumpăr, așa că asta pare 
să fie cea mai sigură opţiune, spune el. În felul ăsta, 
poţi să-ţi iei ceva ce-ţi doreşti cu adevărat. 

Întotdeauna spune asta, pentru că întotdeauna îmi 
cumpără un tichet-cadou. Tuturor le cumpără. 

— Perfect, spun eu. Și apoi, doar pentru urechile 
lui: Cum a mers cu Grace? 

— E, ăă, foarte drăguță. Mersi că mi-ai prezen- 
tat-0. Cred că se descurcă foarte bine. 

Vedeți, Philip vrea să facă o impresie bună mai-ma- 
rilor bisericii. Are nevoie de o parteneră care să-l înso- 
ţească la un eveniment bisericesc foarte important și, 
neavând iubită, s-a hotărât să angajeze iubita perfectă. 
Ce idee genială! 

Grace, cu dorinţa ei de a presta o slujbă care să 
nu implice sex, era soluţia perfectă. Vreau să spun, 
filmele porno se socotesc la experienţa în actorie, nu? 
I-am spus despre asta lui Philip, dar nu l-a deranjat 
deloc, şi cum ar putea afla înaltele feţe bisericești, în 
afară de cazul în care cineva ar ţine neapărat să le 
spună? 

Ştiţi ceva? E perfect normal să-ţi angajezi parte- 
nerul perfect. Asta îmi amintește că mă voi duce la 
nunta Florei singură, ceea ce nu-mi prea surâde. Am 
unsprezece săptămâni să găsesc pe cineva — temporar, 
ca să nu apar ca o fată bătrână demnă de toată mila, 
şi da, ştiu că e o laşitate din partea mea, dar nu vreau 
să dau ochii cu Luke de una singură. 

Iar când prietenii îmi cântă „Mulţi ani trăiască“ 
şi suflu în lumânări, îmi pun o dorinţă. 

— Ai grijă ce-ţi dorești, mă avertizează Carmen, 
destul de sec. S-ar putea să ţi se îndeplinească. 

Nu-i spun că am bifat-o deja pe cea legată de 
Candy. Când sting și ultima lumânare aniversară, în 
timp ce prietenii mei aclamă și bat din palme, îmi 
doresc ca mama să se simtă mai bine, iar eu să mă 
reîntorc la viaţa mea plăcută şi organizată. Și apoi îmi 
trece altceva prin minte. 

— Jess, mai spune-mi despre doctorul de picioare. 

— Vai. Vai, te interesează ? Asta-i fantastic. Fan- 
tastic. Să vedem -— are un cabinet în Harley Street, 
şi le repară picioarele unor oameni faimoși sau bogați, 
şi are un apartament drăguţ în Grossvenor Square, 
îmi spune Jess. 

Iar eu am un sentiment neplăcut că sunt pe cale 
să fac o greșeală imensă. 

— Şi-atunci, ce nu-i în regulă cu el? 

Pentru că trebuie să fie ceva în neregulă cu el, nu-i 
aşa, de vreme ce are un CV atât de impresionant, dar 
n-are iubită? Sau poate că nu-i mișto. Dar ăia mişto 
sunt superficiali, după cum am descoperit eu, și 
oricum nu mă gândesc să-i port primul născut. Vreau 
doar pe cineva drăguţ și cumsecade pe care să-l pot 
invita la nunta Florei. 

— Nevasta l-a părăsit pentru altul, spune Jess, 
clătinând din cap. Pentru zidar, mai exact, ceea ce a 
cam fost o lovitură. 

Ah, sărmanul om, cu inima frântă... 

— Deci, să aranjez ceva? 

Dar mă gândesc la pericole. Nu vreau să se îndră- 
gostească de mine într-un moment de slăbiciune, iar 
apoi să fiu nevoită să-i frâng eu inima din nou, pentru 
că ar fi o mare cruzime din partea mea, nu? 

— Îmm, lasă-mă să mă mai gândesc puţin. 


15 
Masă pentru opt persoane 


Confesiunea lui Rosie: 

Stiati că de fapt substanțele împotriva ţânţarilor nu resping 
tântarii, ci ascund omul? 

Aș vrea să am un spray care să mă ascundă pentru tot- 
deauna de ochii sexului masculin, pentru că renunt la 
bărbați definitiv... 


Să spunem doar că a fost o greșeală... 

Da, în ignoranţa mea, am decis, cu numai trei săp- 
tămâni înainte de nunta Florei, să-i dau o șansă dom- 
nului Dr. Fetiş Picior. Evident, Fetiş Picior nu e 
numele lui real, de fapt îl cheamă Giles Lockwood, 
dar mi-l voi aminti mereu ca Dr. Fetiş Picior. Și părea 
cât se poate de fermecător (deși un pic copleșitor) 
la telefon. 

Iată ce s-a întâmplat... 


Sunt foarte fericită să iau ceaiul de după-amiază 
la Ritz. Sugestia lui. Și sunt total impresionată, pentru 
că la Ritz au o listă de așteptare de vreo şase săptămâni. 

E un restaurant șic. Asta înseamnă opulenţă, splen- 
doare, lux, cinci stele, mă-nţelegi. În caz că n-am fost 
suficient de clară, sunt peste măsură de încântată 
de idee, pentru că n-am mai servit niciodată ceaiul 


la Ritz. 

În timp ce chelnerul mă conduce la masă, admir 
măreţia salonului Palm Court şi sunt copleșită. E așa 
cum mi-am imaginat și mai mult decât atât, plus un 
candelabru uriaș și un harpist care cântă încetișor în 
fundal. 

De cum îl văd pe Giles Lockwood, sunt şi com- 
plet şocată. 

— Rosie, cât mă bucur să te întâlnesc în persoa- 
nă — ești frumoasă întocmai cum m-a asigurat Lady 
Etherington, spune el, ridicându-se și luându-mi mâna. 

Ce start promiţător! 

E înalt, blond și, chiar dacă nu-i tocmai frumos, 
arată bine. Iar eu mă gândesc că ăsta-i abia începutul... 

Şi chiar mă bucur că m-am dat peste cap să arăt 
bine. Port o rochițică neagră discretă (de fapt e marca 
Bill Blass, dar am luat-o second-hand de la magazinul 
lui Carmen) şi o pereche de pantofi cu tocuri înalte, 
sexy, dar eleganti. Și incomozi, desigur, pentru că 
ştim cu toţii despre problema mea în a-mi găsi niște 
pantofi sexy care să fie pe măsura tălpoaicelor mele. 

— Bună, zâmbesc eu și-i strâng mâna. Sunt... 
încântată şi eu să te cunosc, mai-mai să spun, dar n-o 
Fac, pentru că n-apuc. 

— Ce-aștepţi, omule ? zbiară deodată Giles la chel- 
ner. Hai, mișcă, mișcă. Ajut-o pe doamna să se aşeze. 

Și înainte să mă dezmeticesc din șocul provocat 
de ieşirea lui de Mr. Hyde, zâmbește vesel către mine 
Dr. Jekyll. 

— Cred că asta egre niște șampanie, nu? întreabă 
el jovial. Apoi, către chelner: Două pahare de şam- 
panie și meniu complet pentru două persoane. Și miş- 
că-te repede. Serios, îmi zâmbeşte el. Ce se-ntâmplă 
cu lumea asta? Nu se mai găsesc chelneri buni. Îţi 
spun, draga mea, vin aici de ani de zile, și standardele 
au scăzut. Ceea ce se reflectă în bacșișul pe care nu-l 

mai las în ultima vreme, adaugă el, uitându-se iarăși 
cu dispreţ la chelner. 

— Mulţumesc, îi spun bietului chelner când îi dau 
meniul meu, cu un zâmbet stânjenit. 

— Deci, Rosie, înțeleg că deţii și conduci o agenţie 
de angajări. E complet fascinant, vreau să-mi poves- 
teşti totul despre asta, absolut totul, îmi spune Giles. 
Cei de la Ritz ar trebui să apeleze la tine ca să-și facă 
rost de personal mai bun, ha, ha. 

— Păi... Înainte să mai pot scoate vreo vorbă, 
Giles începe din nou. 

— Sunt sigur că fermecătoarea fiică a dragei Lady 
Etherington ţi-a spus că, eu sunt cadru medical. Și 
probabil te întrebi de ce mă specializez în picioare. 

— Îmm... 

— Spune-mi, draga mea, pentru că n-am putut să 
nu remarc că porţi niște pantofi care-ţi sunt cam mici. 
De ce insistaţi voi, fetele, să purtaţi pantofi prea mici ? 

— Îmm... 

— Nu poţi să le faci una ca asta bietelor picioare. 
Draga mea Rosie, nu-ţi dai seama că te expui riscului 
de a face bătături și bășici? Iar bătăturile pot duce 
la ulceraţii urâte, să știi. 

— Eu... 

„„„n-am ştiut asta. 

— Şi ăsta-i doar începutul, îmi spune el serios când 
chelnerul ne aduce gustarea și şampania. Era și timpul, 
se răstește Dr. Fetiş Picior la bietul om. Îţi spun, per- 
sonalului de aici i-ar prinde bine o scuturătură zdra- 
vănă, clatină din cap dr. Fetiş Picior. 

— Totuşi, eu cred... 

„„„că a fost incredibil de rapid. Suntem aici abia 
de cinci minute. Dar n-am ocazia să spun nici asta, 
pentru că, bineînţeles, Dr. Fetiş Picior dă din gură 
ca o moară stricată. 

Nu cred că merge prea bine... 

— Da, a trebuit să-i operăm bătăturile, îmi spune 
el zece minute mai târziu, în timp ce eu îmi îndes în 
gură somon afumat. 

— Dar îţi dai seama cât de frecventă e infecția 
unghiilor de la picioare? Scârboasă treabă... toate 
unghiile alea galbene sau maronii. Un coșmar. N-ai 
crede, draga mea, se întâmplă până și la oameni titraţi 
şi faimoşi. Și n-ai crede câţi dintre ei nu-și fac o 
pedichiură săptămânală... 

Înşfac un sendviş cu cremă de brânză și arpagic, 
încercând să nu-l bag în seamă pe Dr. Fetiş Picior. 

— .„„fisuri ale călcâielor ... toate numai crăpături 
şi sângerări, pur și simplu n-ai crede în ce hal erau 
picioarele ei, tot trăncăne el. 

Îmi beau restul de șampanie. 

— Chelner! Chelner! Mai adu șampanie pentru 
doamna. 

Îmi umplu gura cu delicioasa prăjitură merengue 
cu lămâie și mă uit discret la ceas. 

Da, folosesc din nou vechiul truc. Dacă am grijă 
să-mi fie tot timpul gura plină, n-o să pot vorbi. Nu 
că Giles s-ar aştepta să vorbesc, pentru că, de când 
am venit, omului nu i-a tăcut gura deloc. 

— ...aoleo, ăsta a fost unul dintre cazurile cele mai 
urâte de unghie încarnată pe care l-am văzut vreodată... 

— Mulţumesc, îi zâmbesc rugător chelnerului când 
îmi aduce încă un pahar de șampanie. Am renunţat la 
mâncare, căci cine poate să mănânce cu toată vorbăria 
asta despre ciuperci și călcâie crăpate și sângerânde ? 

— Cu plăcere, doamnă, îmi răspunde el politicos, 
cu un zâmbet înţelegător. 

— Paharul meu de şampanie unde-i? întreabă 
Giles. Ceea ce e ciudat, pentru că abia a băut jumătate 
din primul. 

— Scuze, domnule... 

— Ce mai aștepți, omule? 

„Doamne, trebuie să plec de aici“, mă gândesc în 
timp ce-mi beau şampania. A fost o idee groaznică, 
ar fi trebuit să-mi dau seama de la început că-i o idee 
groaznică. 

Și atunci devine şi mai groaznică. 

Luke Benton e la o masă în capătul celălalt al încă- 
perii. Cu el sunt frumoasa blondă de la strângerea 
de fonduri de Crăciun și o femeie mai în vârstă, 
elegantă. 

— ...cel mai bun remediu pentru bursita... 

Trebuie să plec de aici. 

— „„atleţilor... 

Imediat, înainte să mă vadă. 

— ...oamenii nu-și taie unghiile cum trebuie... 

— Îmi pare rău, Giles, trebuie să plec, spun ridi- 
cându-mă brusc în picioare. Splendid să te cunosc, 
minunat ceai, mulțumesc tare mult, mă bâlbâi eu. 
Pentru că, bineînțeles, se pare că mă bâlbâi întot- 
deauna în prezenţa lui Luke Benton. 

Dintr-o clipă în alta va întoarce capul și mă va 
vedea. Și cu toate că n-am făcut nimic rău, pentru 
că n-am ştiut că e însurat când m-am culcat cu el, 
sunt copleșită de vinovăţie. Mi-e rău. E doar fiindcă 
nu mă așteptam să-l văd... 

— Dar abia ne-am întâlnit... 

— Tocmai mi-am amintit, îmm, de o întâlnire 
importantă, bolborosesc eu, sărind în picioare în timp 
ce caut o scuză. Cu... cu instalatorul meu. 

— Când te mai pot vedea? 

— La revedere. Mersi încă o dată. 

Picioarele îmi tremură așa de tare, încât simt nevoia 
să mă așez. 

— Doamnă, totul e în regulă? mă întreabă chel- 
nerul nostru când ajung la ușă. Vă pot fi de ajutor? 
Aveţi nevoie de un taxi? 

— Da, vă rog, îi spun ușurată şi-i dau o bancnotă 
de douăzeci de lire. 

— Nu-i nevoie. 

— Insist, îi spun eu recunoscătoare. 


„Flora este mireasa perfectă“, îmi spun când o văd 
coborând din mașină, ajutată de tatăl ei, în timp ce 
Carmen, Jess şi cu mine coborâm treptele bisericii 
ca s-o întâmpinăm. 

— Sigur arăt bine? se agită Flora, în timp ce Car- 
men își ridică discret fusta rochiei și scoate o sticluță 
plată de argint dintr-un fel de buzunar elastic pe care 
şi l-a prins în jurul unei coapse. 

— Eşti a dracului de mişto, îi spune Carmen Flo- 
rei. Scuze pentru limbaj, domnule Mayford, adaugă 
ea către unchiul Greg, care arată și el cam palid. Ia o 
duşcă din coniacul ăsta, Flora. O să te liniștească. Ce? 
face ea spre mine când ridic ironic din sprâncene. 

— Nu te-am văzut niciodată mai frumoasă, îi spun 
Florei, pentru că ăsta-i adevărul. Iar apoi lui Car- 
men: Strașnică idee. 

— L-am făcut special ca să pot aduce sticluţa fără 
să mă obosesc s-o car, ca să spun așa. Pentru urgenţe. 

— Pot să beau şi eu niște coniac pentru urgenţe? 
întreb, pentru că sunt şi eu un pachet de nervi. Dar 
nu din aceleaşi motive ca Flora. 

— Adorabilă, ești absolut adorabilă, oftează Jess, 
pe de-o parte încântată, pe de alta tristă, și știm că se 
gândeşte la propriile-i speranţe destrămate de-a se 
mărita. 

Câştigurile mult mai slabe ale lui Jess ca probatoare 
de prezervative (da, testare de prezervative, pentru 
că slujba de la supermarket n-a mers) n-au avut mare 
succes... 

Aster, se pare, s-a vindecat de Jess cu mult mai 
repede decât Jess de el. Știm asta pentru că și-a adus 
noua iubită, Maureen, la supermarketul unde lucra 
Jess, doar ca s-o oftice pe Jess. Ducă-se învârtindu-se, 
din partea mea. 

— Uite, să prinzi curaj. Carmen, după ce ia o înghi- 
țitură, îi dă sticluţa lui Jess. Apoi: Vreţi şi dumnea- 
voastră, domnule Mayford? 

— Spune-mi Greg, fată dragă, îi spune unchiul 
Greg, acceptând recunoscător sticluţa de la Jess. Și 
da, vreau. 

— Paul, te rog să nu mai faci poze cu mireasa, tatăl 
miresei și domnișoarele de onoare dând pe gât coniace, 
ordonă Carmen. Astea nu-s poze de pus în albumele 
de nuntă. 

— Vreau nişte instantanee rupte din realitate, pro- 
testează el, iar Carmen îl priveşte crunt. Uite, nu-mi 
spune cum să-mi fac treaba, iar eu n-o să-ţi spun cum 
s-o faci pe-a ta, spune el drăgăstos, dar scrâșnește din 
dinți. Eu cred că-i un moment duios, cu voi toţi adu- 
nându-vă curajul să mergeţi spre altar cu Flora. E 
dulce. 

De fapt, are dreptate aici. Nu-i ca și când am da 
fiecare câte-o sticlă pe gât. Paul o fotografiază pe Car- 
men încruntându-se la el și intră în pronaos. 

— Gândeşte-te la filmul pe care-l strici, dragule, 
îi spune Carmen sarcastic. Nu vrem să risipim bani, 
nu-i aşa? 

— Mă duc înăuntru să mă pregătesc pentru pozele 
importante, spune el. Apoi, Florei: Noroc, Flora. Eşti 

superbă. Ned e un bărbat foarte norocos, așa că n-ai 
de ce să fii stresată. 

Paul şi Carmen, presimt, pun de-o sesiune de spart 
farfurii mai târziu, şi mă întreb dacă ea îl întărâtă 
intenţionat. Vedeţi, Paul, în dorinţa lui de a avea o 
viaţă domestică mai așezată, a cerut-o pe Carmen de 
soţie. 

Ea a acceptat, dar vrea o logodnă lungă, până se 
hotărăște dacă să meargă până la capăt şi să facă nuntă. 
În sinea ei, cred că e încântată, dar îl ţine în așteptare 
cu fixarea datei. Nu știu de ce, pentru că-i nebună 
după el. 

— Spontaneitate, îmi spune ea, citindu-mi gândurile. 
Vreau înapoi un pic din vechea noastră spontaneitate. 

Sex în locuri ciudate și farfurii sparte. Mare ţi-e 
grădina, Doamne, presupun. 

— Bine, suntem gata cu toţii? întreabă unchiul 
Greg, N-ar trebui să-l facem pe bietul băiat să aștepte 
prea mult, Flora, îi cedează și lui nervii dacă mireasa 
nu apare. 

Cinci minute mai târziu, după ce am mai luat cu 
toţii vreo două înghiţituri de brandy ca să ne încălzim 
stomacele, i-am netezit rochia și voalul Florei și ne-am 
îndreptat buchetele noastre, alaiul foarte ușor cher- 
chelit al miresei se îndreaptă spre altar. 

Rochia Florei e din mătase ivorie, stropită cu perle 
micuţe. E croită pe corp şi-i scoate în evidenţă for- 
mele frumoase, de statuie. Nici un fel de zorzoane 
inutile; este întruchiparea eleganţei, a bunului-gust 
şi-a frumuseţii strălucitoare. 

Când orga bubuie, iar toţi ochii se aţintesc asupra 
noastră, și ea merge la altar la braţul unchiului Greg, 
iar eu, Jess şi Carmen o urmăm, îi mulțumesc lui Dum- 
nezeu că Flora e atât de mărinimoasă și nu ne-a obli- 
gat să purtăm niște rochii oribile, dezgustătoare, menite 

să ne facă să arătăm palide, ponosite, nesemnificative 
pe lângă ea. 

Nu ştiu de ce unele mirese simt nevoia să facă asta. 
Adică, ştiu că e ziua în care mireasa trebuie să fie per- 
sonajul principal şi că ea ar trebui să aibă rochia cea 
mai frumoasă și să arate cel mai bine, dar zău, o rochie 
dezgustătoare de domnişoară de onoare e unul dintre 
lucrurile cele mai nedrepte şi mai urâte pe care să-l 
vâri pe gât cuiva pe care-l numeşti prieten, nu-i aşa? 

În loc de așa ceva, noi purtăm nişte rochii ado- 
rabile, elegante, bleu-pal, care imită, dar fără s-o pună 
în umbră, rochia miresei. O culoare şi-un model care 
ne-au plăcut tuturor pentru că se potriveau atât cu 
părul, cât şi cu tenurile noastre. Jess, post-Aster, s-a 
vopsit blond-mieriu şi și-a făcut ţepi. 

Flora nu i-a cerut lui Elaine să-i fie domnişoară 
de onoare. I-a explicat că nu i se părea potrivit pentru 
o femeie gravidă în treizeci şi una de săptămâni s-o 
facă pe domnișoara de onoare şi că s-ar bucura să-i 
fie în schimb matroană de onoare. Dar Elaine a refu- 
zat din cauza cuvântului „matroană“, prea bătrânesc 
și de prost-gust după ea. 

Prin urmare, Elaine stă în primul şir de bănci în 
partea destinată invitaţilor miresei. E îmbrăcată tot 
într-o rochie de mătase ivorie, croită într-un stil mai 
elaborat, totuși foarte asemănătoare cu rochia Florei, 
iar când am dat cu ochii de ea mai devreme am fost 
tentată să spun ceva foarte grosolan, pentru că, bine- 
înțeles, s-o eclipsezi pe mireasă e un lucru atât de 
răutăcios! 

Dar n-am făcut-o, pentru că e ziua specială a Florei 
şi totul trebuie să decurgă cât mai lin cu putinţă. În 
plus, încerc să-i acord lui Elaine prezumția de nevi- 
novăție — că poate n-a intenţionat s-o pună în umbră 

pe Flora. Vreau să spun, Elaine nu poate să nu fie fru- 
moasă, nu? 

Stilul care-i dă Florei o frumuseţe elegantă și stră- 
lucitoare o face pe Elaine să arate ca o zeiță fecundă, 
glorioasă, care-ţi taie respirația. 

Elaine l-a invitat şi pe Harry, să-i fie partener la 
eveniment. Nu știu de ce s-a obosit, doar dacă nu 
cumva s-a îndrăgostit de el, dar mă bucur să spun 
că Harry nu înseamnă nimic pentru mine. 

De la logodna Florei şi-a lui Ned, m-a mai sunat 
de câteva ori, dar nu pot nici măcar să-mi adun ener- 
gia să mă mai înfurii pe el. E doar enervant, aşa că 
de obicei îi spun doar să dispară și închid telefonul. 

Jonathan, bineînţeles, stă în partea bisericii desti- 
nată invitaţilor mirelui, cu Samantha, moașa. Flora 
a întrebat dacă mă supăr dacă vine şi el, fiindcă îşi 
face griji pentru lucruri de genul ăsta, dar am spus 
că nu mă deranjează absolut deloc. La drept vorbind, 
nu-s prea încântată, dar e ziua ei specială. 

Nu m-am uitat după capul lui blond, pentru că 
mă străduiesc să evit total invitaţii mirelui. De alți 
invitaţi îmi fac griji. Doi invitaţi anume. 

Așa că, una peste alta, e destul de nasol să mă 
gândesc că în biserică se află probabil trei bărbaţi cu 
care m-am culcat. Trei bărbaţi pe care i-am cunoscut 
în sens biblic. 

Îmi înăbuș toate gândurile despre sex şi mă con- 
centrez din nou să-mi pun câte un picior în fața 
celuilalt, pentru că bineînţeles, pe lângă mai multele 
înghiţituri de coniac luate la bord, mai port și pantofi 
strâmţi. 

Zău că am încercat să-mi iau ceva care să fie ele- 
gant, sofisticat și confortabil. Dar, ca de obicei, n-am 
putut obține decât două din trei. Iar Florei îi plac pan- 
tofii ăștia, pentru că seamănă cu ai ei şi, cum a acordat 

atâta atenţie detaliilor (și a plătit pantofii), n-am vrut 
să-i spun că mă strâng. 

Dar tot chinul ăsta merită numai ca să-i văd faţa 
lui Ned când se întoarce şi-o vede pe Flora. E com- 
plet vrăjit, total îndrăgostit de ea, iar când Flora se 
întoarce să-mi dea buchetul, văd pe faţa ei acelaşi 
zâmbet. 

Pentru o clipă, doar pentru o clipă, sunt fascinată 
de legătura asta de dragoste totală dintre ei, și gâtlejul 
mi se strânge de emoție. „Emoţie în mișcare“, mă 
gândesc, mulțumindu-i în gând lui Iris Murdoch că 
a creat o atât de minunată și potrivită înlănţuire de 
cuvinte. 

— Iubiţi credincioşi, începe Philip, iar vocea îi 
reverberează în biserica minunată, puternic luminată. 
(Bineînţeles că Philip oficiază slujba. A părut cât se 
poate de nimerit să facă el onorurile.) Ne-am adunat 
astăzi aici, continuă el solemn, iar eu mă pierd în 
frumuseţea tihnită a cuvintelor familiare. 

Grace e şi ea aici, undeva între invitații din partea 
miresei. Cu toate că relaţia ei cu Philip a început ca 
una profesională, cred că s-a transformat într-una de 
dragoste. 

Desigur că n-a angajat-o prin Slujbe Speciale pen- 
tru nunta asta, așa că-i un semn bun. Sper să fie — 
ea și Philip par atât de potriviţi. Deşi o ex-erectoare 
și un preot sunt o combinaţie destul de ciudată... 

Apropo de însoțitori plătiţi, propriul meu înso- 
titor plătit, Clarke, îmi zâmbește încurajator când 
arunc o privire către el, mama și bunica. Doar n-aveam 
să-mi fac apariţia singură și să sufăr în tăcere sub toate 
privirile compătimitoare, săraca Rosie, nu ? Mai ales 
că foştii mei iubiţi sunt toţi prezenţi la eveniment. 

Clarke e adorabil. E un bărbat foarte drăguţ și 
atent. În plus, se poartă foarte frumos cu mama, care 

de la surpriza cu poneiul de ziua mea pare să se mai 
fi liniştit. Eu tot bănuiesc că suferă de depresie întâr- 
ziată sau ceva de genul ăsta, dar se simte mai bine 
de când am început să stau la ea în weekenduri și s-o 
mai scot din casă. Nu reușesc totuși s-o conving să 
meargă la un doctor, pentru că insistă că se simte 
perfect. 

Deși l-a întâlnit pe Clarke doar de două ori până 
acum, e încântată de el, ceea ce e bine, dar mă simt 
cam prost faţă de ea prezentându-i-l drept prietenul 
meu. Nu-i chiar o minciună — n-am spus că-i iubitul 
meu —, dar asta a dedus ea. Asta au dedus și toți ceilalți. 

Din fericire, cu toate că e înalt, brunet și frumos, 
nu-i genul meu. Prin urmare, nu-i nici un pericol să 
se întâmple ceva neprofesional între noi. 

În realitate, e avocat și studiază ca să intre în barou, 
dar are nevoie să-și suplimenteze câștigurile și lucrează 
seara ca însoțitor. Ceea ce e absolut admirabil şi în 
regulă, din punctul meu de vedere. 

Când Philip se opreşte ca să îngăduie oricui ar 
avea ceva împotrivă să vorbească acum sau să tacă 
pentru totdeauna, îmi ţin răsuflarea. Apoi respir din 
nou când Philip continuă. Și după ce Philip spune 
că pe aceia pe care Dumnezeu i-a unit, omul să nu-i 
despartă, şi după ce am intrat în micuța anticameră 
să fim martore la semnarea certificatului de căsătorie, 
ieşim afară, în lumina minunată a soarelui. 

Mi-am abătut inţenţionat gândurile de la Luke. 
Nu știu nici măcar dacă e aici, fiindcă n-am ştiut cum 
s-o întreb pe Flora fără să bată la ochi. 

De fapt, nu-mi pasă, zău că nu-mi pasă. 

În săptămânile de după nefasta noastră noapte de 
pasiune, am mers mai departe și mi l-am scos din minte 
şi din inimă. În principiu... dar cel puţin nu mai am 

vise sexy. Sau imagini sumbre de răzbunare și pedeapsă 
în care el e prăjit încet pe cărbuni încinși. 

Și atunci, evident, prima persoană de care mă cioc- 
nesc în faţa bisericii, unde Paul începe să aranjeze 
grupuri de oameni pentru pozele de album, e Luke. 

A apărut dintr-odată, drept în faţa mea, foarte 
frumos în costumul lui, ca de obicei. Și, tot ca de 
obicei, inima-mi bubuie în piept și toate organele-mi 
intră în alertă. 

Doamne, dar ce bine arată în ţinută formală. Părul 
tot ciufulit îi e, iar el e la fel de scump ca-ntotdeauna, 
și nu pot să nu-mi amintesc de ultima dată când l-am 
văzut. Era gol... 

— Rosie. 

Dă din cap, fără să zâmbească. Şi doar pentru o 
clipă, sunt tentată să ascult orice-ar avea de spus... 
dar numai pentru o clipă. 

— Ce-ţi mai face soţia, Luke? îl întreb eu rece, 
dar fixându-mi un zâmbet politicos pe figură, în așa 
fel încât să nu bănuiască nimeni că suntem altceva 
decât niște simple cunoștințe. 

— Îmi... pare rău că ai aflat așa despre asta, începe 
el, adâncindu-şi mâinile în buzunare. M-am tot între- 
bat dacă din cauza asta nu m-ai sunat, dar... 

— Nici un dar. Ridic o mână, zâmbetul îmi dispare. 

Dacă-mi spune că nevastă-sa — pe care am obser- 
vat-o stând de vorbă cu Elaine și care-i la fel de fru- 
moasă ca prima oară când am văzut-o la strângerea 
de fonduri de Crăciun și a doua oară, la Ritz — nu-l 
înțelege, am să urlu. 

— Există o foarte complicată, şi totuşi foarte sim- 
plă de fapt, explica... 

— Întotdeauna există. Îmi revin repede, coborând 
vocea de teama urechilor indiscrete. Și nu poate fi 
și-așa, și-așa. Ori e simplă, ori e complicată, dar până 

la urmă, ar fi trebuit să ai decența să-mi spui despre 
ea, ca să pot alege dacă accept sau nu s-o înșeli cu mine. 

Uau, cum i le mai spun! 

— Și, oricum, continui eu, a fost ceva fără însem- 
nătate. O aventură de-o noapte după o petrecere. Se 
mai întâmplă, ridic eu din umeri, ca și cum n-a însem- 
nat nimic pentru mine. Uită tot. Eu am uitat. 

O minciunică nevinovată în numele mândriei... 

De obicei, când ajung la o astfel de confruntare, 
ceea ce nu se întâmplă prea des în viața mea, parcă-mi 
înghit limba și uit ce vreau să spun. De data asta însă, 
sunt foarte mândră de mine că am fost așa clară şi 
fermă, şi nu m-am poticnit deloc. 

— Înţeleg Bine, bine, îmi spune Luke, cu ochii în 
pământ. Înţeleg, iartă-mă că te-am deranjat, n-o să 
se mai întâmple. Doar că n-am găsit nici o soluție să 
evit nunta fără să-l rănesc pe Ned... 

Şi când se întoarce să plece, Charlie alege exact 
momentul ăsta să se ivească pe neaşteptate. 

— Luke, ce naiba mai faci ? îi înșfacă Charlie mâna, 
scuturându-i-o zdravăn. Arăţi colosal ca-ntotdeauna, 
nu-i aşa, Rosie? spune el, nebăgând în seamă vor- 
bele noastre şoptite. Lewis, el e Luke Benton. Luke, 
el e Lewis. 

— Ah, da, am auzit totul despre tine, spune Luke. 
Mă bucur să te cunosc. 

— Luke a fost un înger la logodna Florei cu Ned, 
<iripește Charlie. E doctor, adaugă el când Carmen 
și Jess ajung lângă mine. 

— A-ha, misteribsul doctor care-a oblăduit-o pe 
Elaine, spune Carmen, aruncându-mi o privire şireată, 
piezișă. Eu sunt Carmen, îi spune ea, cercetându-l curi- 
oasă. Ce părere ai despre cafeaua de la McDonald's? 

Dumnezeule, simt că-mi iau foc obrajii. Carmen, 
care-l suspicioasă în legătură cu orice, știe, cumva, 
că îi ascund ceva. 

— Va trebui să scuzi întrebările idiosincrazice ale 
lui Carmen, îi spune Charlie. Obişnuieşte să fie suspi- 
cioasă şi excentrică uneori, dar o iubim pentru asta — 
vezi tu, Rosie a noastră are o înclinaţie pentru doctori 
frumoși şi pentru Piccadilly Circus, dar evident că 
nu erai tu ăla. Oh, ce tot bălmăjesc aici? râde el. Să 
spunem doar că trebuia să fii acolo — e o glumă pen- 
tru avizaţi, sfârșește Charlie, de nici un ajutor, iar fața 
îmi arde și mai tare. 

— Cafeaua de la McDonald's e, după părerea mea, 
absolut de neuitat, îi spune Luke lui Carmen, și mă 
întreb dacă n-ar trebui să-mi tai venele acum. O beau 
ori de câte ori am ocazia. De fapt, n-aş bea nimic alt- 
ceva, îi spune el, şi-mi dau seama că a vrăjit-o instan- 
taneu cu felul lui degajat de-a fi. 

— Cred că o să-mi placă de tine, îi spune ea pe șleau. 

Dar eu nu pot să nu mă întreb dacă el vrea să 
spună că eu sunt de neuitat. 

Şi nici nu sunt sigură că vreau să-mi vrăjească 
prietenii. 

— Tu ești doctorul care a salvat petrecerea de 
logodnă a Florei, îi spune Jess, ca de obicei cu câţiva 
paşi în urma conversaţiei, întinzându-i mâna. Eu sunt 
Jess. Vorbim cumva despre doctorul lui Rosie? Îi plac 
doctorii. Cu excepţia lui Fetiş Picior, adaugă Jess, şi 
mă întreb dacă nu există în curtea bisericii ăsteia vreun 
mormânt gol în care să mă îngrop imediat. 

— Dar totul s-a schimbat de când l-a cunoscut pe 
frumosul avocat. (Lewis, care-i o persoană extrem 
de sensibilă, îmi simte cumva stânjeneala, probabil 
pentru că faţa mea e mai roșie decât papionul lui, și 
intervine, strângându-mă încurajator de braţ.) Unde-i 
omul tău ? mă întreabă. 

— Are grijă de mama și bunica, spun eu. Mai bine 
mă duc să văd ce face frumosul meu iubit, hahaha. 
Sper ca tu şi soţia ta să vă distraţi de minune, adaug 

eu către Luke, uitându-mă pe furiș la Carmen când 
subliniez cuvântul „soţie“. 

Am să-i explic mai târziu cum devine treaba cu 
gafele ei. 


Lia dracu. Nu-mi vine să cred. La dracu”, la dracu”, 
de trei ori la dracu’. 

Încep să cred de-a binelea că cineva, undeva, are 
ceva cu mine. 

— Draga mea, îmi pare atât de rău, spune Flora 
peste umărul meu când rămân uitându-mă îngrozită 
la planul diabolic de așezare la mese. Ar fi trebuit să 
verific. 

— E în regulă, Flora, spun eu repede, fiindcă ea 
nu merită nici un fel de motive de anxietate de ultim 
moment. E doar pentru dineu. O să fie bine, mint 
eu şi închid o clipă ochii. 

— N-ar fi trebuit s-o las pe Elaine să aibă de-a 
face câtuși de puţin cu aranjamentele, dar a insistat 
atât de mult să ajute, iar mami era aşa de ocupată, şi 
eu am fost prinsă până peste cap la serviciu, spune 
ea, mai-mai să intre în panică, ceea ce nu-i stă deloc 
în fire minunatei și niciodată panicatei Flora. 

— Uite, bea asta, spun eu, înșfăcând un pahar de 
șampanie de pe tava unui chelner în trecere. Respiră 
adânc. Înşfac un pahar și pentru mine și-l beau din- 
tr-o înghiţitură. Asta e ziua ta, și n-ai să i-o strici 
pentru un flecuştepeum e planul de aşezare la mese, 
spun eu, mult mai calmă și mai liniştită decât mă simt 
în realitate. 

După întâlnirea cu Luke și agonia faptului că am 
niște prieteni minunati, dar penibili, și după stresul 
cu mama, asta-i tot ce-mi mai lipsea. 

E cu adevărat planul dracului de așezare la mese. 

Clarke şi cu mine stăm cu Elaine şi Harry, Jona- 
than și Samantha și, bineînțeles, Luke și Rowan. Dar 
măcar nu știe nimeni că m-am culcat cu Luke, ceea 
ce e o ușurare. Nu şi faptul că va trebui să sporovă- 
iesc cu nevastă-sa. 

— Eşti sigură, fată dragă ? Sunt sigură că putem face 
o schimbare pe ultima sută de metri dacă trebuie... 

— Ce faci? o întreb. Încetează. Hai, întoarce-te şi 
găseşte-ţi încântătorul mire. Îţi ordon să te distrezi. 

— Mulţumesc, spune ea și mă sărută pe obraz. 
Mulţumesc. 

— Huş de-aici, adaug eu, iar ea se duce spre masa 
de onoare, unde mireasa, mirele, cavalerul de onoare 
şi părinţii miresei se pregătesc să se aşeze. 

— Sper că stăm împreună, spune Carmen când 
vine cu Jess să verifice aranjamentele. 

— Voi două, da, spun eu. Staţi cu Paul, evident, 
şi cu Philip, Grace, Charlie și Lewis. Din păcate, eu 
nu-s așa norocoasă. Mai înșfac un pahar de șampanie. 

— Grace pare foarte drăguță, spune Jess, în mod 
clar pe altă lungime de undă. Ea și Philip sunt, ştii 
tu, un cuplu? 

— Nu sunt sigură, îi spun eu. 

— Pentru că merită să-și găsească o iubită drăguță, 
nu-i așa? 

— Absolut, spun cu, terminând şi al doilea pahar. 

În vreme ce bulele îmi pun sângele î în mișcare, 
decid că există o singură cale să ies cu bine din asta. 
De fiecare dată când cineva o să-mi spună ceva în 
timpul mesei, îmi voi umple gura cu orice mi-o pica 
la îndemână, evitând astfel să vorbesc. 

— "Tu-i mama mă-sii, izbucnește Carmen, furi- 
oasă foc. A făcut-o din nou. Dacă n-ar fi gravidă, aș 
pocni-o, jur c-aş pocni-o. 

A făcut Elaine asta dinadins? Eu chiar credeam 
că s-a potolit... 

— O, Doamne, o, nu, oftează Jess când se prinde, 
în sfârşit. Îmi pare rău. Dar măcar poţi să stai de vorbă 
cu Luke și Rowan. Par nişte oameni foarte drăguți. 

— Da, aşa-i, spune Carmen, scrutându-mă curi- 
oasă, iar eu roşesc. Rowan e grozavă — se pare că-i 
implicată într-o groază de evenimente caritabile. 
Strângeri de fonduri de Crăciun și alte alea. 

— Zău? întreb eu plină de nonşalanţă. 

Pentru că, după ce i-am lăsat cu Luke, mai devre- 
me, am observat că purtau cu toţii o conversaţie 
foarte plăcută și intimă cu el. Şi apoi le-a făcut cunoș- 
tinţă cu nevastă-sa. E al naibii de nedrept, nu? Sunt 
prietenii mei. Nu vreau să se bată pe burtă cu 
dușmanul. 

Nu că ei ar avea habar că Luke este dușmanul... 

— Da, îmi spune Carmen. De fapt, ea a organizat 
petrecerea la care ai fost de Crăciun. 

Și ştiu acum că şi Carmen ştie. Mereu a fost prea 
deşteaptă pentru binele ei. 

— Ei, ce coincidenţă, zic eu cu tupeu. Şi pentru 
că tot veni vorba de coincidenţe, am putea, te rog, să 
dăm uitării întâmplarea aia de la McDonald's-ul din 
Piccadilly Circus? Serios, a fost așa nepotrivit din 
partea ta să mă pui într-o asemenea situaţie delicată. 

— Scuză-mă că respir, spune Carmen, cercetân- 
du-mă bănuitoare. Se presupunea că-i o glumă doar 
pentru cei avizaţi. N-ar fi priceput-o, oricum. Te 
tachinam doar, ce naiba! 

— Ei bine, n-a fost amuzant, spun eu. 

— Dumnezeul& Carmen își duce o mână la 
gură. Cred că domniţa protestează prea mult. El era, 
nu-i aşa? 

— Cine ? întreabă Jess. 

— Trişorul, jegosul... 

— Nu. Eu am tras de el — îți aminteşti ce ţi-am 
spus? zic eu, revenind asupra. poveștii și întreru- 


236 


pându-i peroraţia înainte să-și intre în mână. Eu am 
fost instigatoarea. El a făcut chestia aia amabilă cu 
salvarea-mea-de-Oribilul-Șef. Apoi pe aia de după 
şocul-de-a-fi-fost-înşfăcat-și-sărutat-de-o-necunoscută. 
Și dacă spui sau faci ceva, nu mai vorbesc niciodată 
cu tine, îi spun eu, și vorbesc serios. Promite-mi. 

— Da, da, da, spune Carmen, rânjind aparent fără 
nici un motiv. Măcar ai gusturi bune. Și la drept vor- 
bind, tu n-ai ştiut că-i însurat. Și nici n-aţi făcut schimb 
de numere de telefon sau alte alea... 

— Pe cuvânt. 

— Bineînțeles. N-aș face nimic care să te facă să te 
simţi prost sau să strice nunta Florei, spune ea, şi mă 
simt imediat vinovată că n-am încredere în ea. (Bine- 
înţeles că n-ar face așa ceva.) De fapt, sunt impresio- 
nată că ai avut curajul. Cum a fost... aminteşte-mi? 

— Eu mă duc să-l caut pe Clarke, da? spun eu, 
hotărâtă să schimb subiectul. 

Mă simt îngrozitor. Ce-ar spune dacă ar ști că 
m-am culcat cu el? 

— Dar pe cine-ai sărutat? întreabă Jess, și ochii i 
se măresc. Doar nu pe Dr. Fetiş Picior? 

— Pe nimeni, spun eu voioasă. Pe nimeni. Şi nici 
nu m-a sărutat nimeni. N-are importanţă, zic și plec 
să-mi găsesc bărbatul de închiriat. 

N-ar trebui să-l numesc așa, nici măcar în gând, 
căci toată lumea crede că e noul meu super-iubit. 

Mă simt un pic vinovată că amăgesc pe toată lumea, 
dar ar fi şi mai penibil să recunosc că, în căutarea unui 
partener, m-am dus la o agenţie de însoțitori. Nu, 
n-am dat un anunţ, pentru că ar fi aflat Charlie, iar 
gura lui e câteodată mai mare ca Atlanticul. 

Clarke şi cu mine vom deveni pur şi simplu incom- 
patibili. În vreo două săptămâni, va dispărea din viaţa 
mea, iar ei îl vor uita. 

— Te ocupi probabil de tot felul de cazuri, îi spune 
Grace când mă apropii de ei. 

— Păi, seamănă cu munca lui Philip, le spune el 
amândurora. Philip le salvează sufletele nemuritoare, 
iar eu le salvez pielea muritoare. 

— Nu m-am gândit deloc la asta, îi spune Philip, 
în vreme ce Grace îi zâmbește și mai veselă lui Clarke. 

— Dragă, aici erai, spun eu voioasă când ajung lângă 
ei. Ne cheamă la masă. 

— O, bun, chicoteşte bunica Elsie. La Savoy se 
face o mâncare minunată — o să fie grozav. 

— Sper că eu stau cu tine, Rosie, spune mama, 
încruntându-se. Cu toţi oamenii ăștia străini în jur, 
vreau să stau cu cineva cunoscut. 

— Tu stai cu bunica la masa trei, îi spun eu, spe- 
rând să fie totul în regulă, pentru că nu știu pe nimeni 
dintre cei cu care va sta la masă. 

— Minunat, intervine imediat bunica Elsie, stră- 
lucitoare în rochia de poliester fucsia și cu pălăria asor- 
tată. O să ne simțim bine împreună, nu-i așa, scumpo? 
îi spune ea mamei. Doar tu și cu mine. 

— Doar cât luăm masa, îi spun eu. Imediat ce se 
termină, lumea o să se ridice și-o să se mişte de co- 
lo-colo, şi-atunci am să pot veni să stau cu tine, o 
consolez eu, pentru că e ziua Florei și nu vreau să 
i-o tulbure vreo panică de-a maică-mii. 

— Pariez că o să vă distraţi de minune, doamnă 
M, îi arată Clarke zâmbetul lui binevoitor. De fapt, 
o să vă conducem acolo înainte să mergem la locurile 
noastre, nu-i așa, Rosie? 

— Pentru Dumnezeu, mă trataţi cu toţii de parcă 
aş fi invalidă. Nu-i nimic în neregulă cu mine. Nu-s 
copil, să ştiţi, spune mama, indignată. 

Iar după ce le instalăm pe ele și ne îndreptăm spre 
masa noastră, mă simt precum Daniel intrând în groa- 
pa cu lei. 

16 
Verişoare la cuțite 


Confesiunea lui Rosie: 

Stiati că laptele din nucile de cocos tinere poate fi folosit 
ca înlocuitor pentru plasma sanguină? 

Mentionez asta pentru că mi-ar prinde bine să am la înde- 
mână câteva metaforice nuci de cocos tinere, în caz că 
verișoara Elaine mă înjunghie în spatele meu metaforic. 
Notă pentru mine: n-o să-mi mai angajez niciodată un par- 
tener. E prea riscant... 


— Tu trebuie să fii Clarke, ciripeşte Elaine cu 
vocea ei de fetiță, zâmbindu-i plină de sfială când 
sosim la masă. 

Nu-mi pot imagina de ce am crezut că sarcina a 
schimbat cu ceva răutatea lui Elaine. Fiindcă ştiu că 
ei trebuie să-i mulțumesc pentru planul ăsta diabolic 
de așezare la mese. 

— Am auzit atâtea despre tine de la tanti Sandra, 
nu-mi imaginez de ce Rosie te ascunde de noi, trăn- 
căneşte ea, şi n-am ce face. 

Sunt moartă de groază. 

În momentul ăsta, vai mie dacă Elaine ar des- 
coperi că eu şi Clarke avem un aranjament financiar, 
nicidecum unul romantic, şi m-ar da în vileag. 

— Eu sunt verișoara lui Rosie, Elaine. Așază-te 
aici, Clarke. Şi bate cu palma în scaunul de lângă ea. 

„Cel puţin, nu-i nici un pericol ca Elaine să mi-l 
fure pe Clarke“, mă gândesc eu, zâmbind cinică la 
tentativele ei de flirt. 

Masa e aranjată băiat/fată, băiat/fată, iar eu stau 
faţă în faţă cu Luke, la care încerc din răsputeri să 
nu mă uit, fiindcă am de gând să pretind că nu-i acolo, 
deşi prezenţa lui are un efect foarte neplăcut asupra 
respirației mele. 

De asemenea, trebuie să stau lângă Jonathan. Ceea 
ce e bine, pentru că Jonathan e cel mai mic dintre cele 
trei rele, în ce mă privește. 

— Rosie, tu stai lângă Jonathan, spune Elaine, men- 
ţinându-se în centrul atenţiei. Și apoi: Bineînțeles, 
Rosie cunoaşte practic pe toată lumea de aici, nu-i 
așa, dragă? adaugă ea, și ştiu că într-un fel sau altul 
o să mă pună într-o situaţie jenantă. 

— Cu excepţia mea, cred, zâmbeşte Rowan şi-mi 
întinde mâna peste masă. Sunt Rowan Smythe-Law- 
rence, adaugă ea prietenoasă, și-i strâng mâna. Am 
auzit lucruri minunate despre tine, îmi spune ea cu 
sinceritate, lăsându-mă perplexă. 

— Rosie Mayford, zâmbesc eu şovăitor, neîndrăz- 
nind să mă uit la Luke. Iar el este Clarke Bradley. 

Îi cercetez trăsăturile în căutarea unui semn pen- 
tru un ulterior motiv de căţea-ce-ești-te-ai-culcat-cu- 
soţul-meu, dar nu-l găsesc. 

— Salut la toată lumea, mă bucur să fiu azi în com- 
pania voastră, spune Clarke foarte drăguţ, iar restul 
mesenilor se prezintă pe rând. 

Harry mă priveşte cam acru de la locul lui, între 
Rowan şi Elaine, iar eu îi zâmbesc dulce, fericită că 
(a) am un însoțitog frumos şi (b) l-am ignorat, pe el 
şi telefoanele lui, de fiecare dată. 

— De fapt, e foarte amuzant, dar Harry şi Jona- 
than sunt amândoi foști iubiţi ai lui Rosie, le spune 
Elaine — care, așa cum ştim, nu poate să nu iasă la 
rampă — şi râde cu râsul ei cristalin. Dar totul e de 
domeniul trecutului acum, nu ? continuă ea, apoi se 

opreşte, ducându-și o mână la gât. O, Doamne, n-am 
vrut să te fac să te simţi prost în faţa noului tău prie- 
ten, Rosie. 

— Nu m-ai făcut, spun eu, zâmbind dulce, dar clo- 
cotesc de furie. 

Acum aș putea spune ceva foarte nasol, de pildă 
„Da, dar pe Harry l-am avut amândouă, nu-i așa, târfă 
ordinară, căci mi l-ai furat de ziua mea?“ Dar nu 
spun nimic. Înșfac în schimb o chiflă şi mușc din ea, 
îndesându-mi dumicaţii în gură. 

De ce Dumnezeu simte femeia asta nevoia să-și 
înjosească familia, e mai presus de înțelegerea mea. 
Ba, de fapt, înțeleg. Elaine, după cum știm cu toții, e 
o sucită scârboasă care are puţini prieteni pentru că 
toți află la un moment dat că e o sucită scârboasă și-o 
lasă baltă. Cum am putut să cred că s-a schimbat? 

Și mai cred că nu suportă faptul că eu am un cerc 
atât de larg de prieteni vechi şi noi care mă iubesc. 
Și nu suportă nici că eu, Flora și Philip ne înţelegem 
aşa de bine unul cu altul, dar nu şi cu ea, şi se simte 
lăsată pe dinafară. „Dar dacă ar fi atentă cu oamenii, 
i-ar fi mult mai bine“, mă gândesc eu, plângându-i de 
milă, fiindcă trebuie să fie tare însingurată, nu? Nu-mi 
e totuși foarte milă de ea, din cauza planului perfid 
de așezare la masă. 

— Pe mine şi pe Rosie nu ne preocupă trecutul 
celuilalt, adaugă Clarke loial. Spun asta la modul cel 
mai politicos, dă el din cap către Jonathan şi Harry. 
Dar sunt foarte norocos că sunteți foştii şi nu actualii, 
pentru că altfel n-aș fi fost aici cu ea. 

Ceea nu-i tocmai o minciună, ci o foarte restrânsă 
versiune a adevărului. 

Lăsând la o parte faptul că-l ignor total, sunt foarte 
conștientă de faptul că Luke trebuie să se gândească 
acum că m-am culcat cu toți bărbaţii de la masa asta. 
Nu că mi-ar păsa... 

— Foarte înțelept, îi spune Rowan. Și apoi: Rosie, 
înţeleg că administrezi un gen alternativ de agenţie 
de angajări în Notting Hill. 

Cum? 

— Da, spun eu, şi inima-mi bate cu viteză dublă 
în timp ce aştept îngrozită și urmarea. 

De unde ştie asta? De la Luke? Sigur nu merit 
încă o umilire publică? Dumnezeule, sper că nu i-a 
mărturisit totul. Nu că mi-ar plăcea ideea de-a o înșela, 
dar, Doamne, sper că nu i-a spus. 

— Ned și Flora mi-au povestit totul despre cum 
ai descoperit o nișă neexploatată pe piaţă. Şi Luke, 
fireşte, adaugă ea, aruncându-i un zâmbet cald, iar 
eu mă simt ca un gunoi. E foarte încurajator să vezi 
o femeie reușind în afaceri, spune ea, iar eu mă simt 
şi mai rău fiindcă mă laudă. 

— Păi, am un partener de afaceri, spun eu, încur- 
cată de atenţia ei. 

Oh, cum îmi doresc să fiu lăsată în pace, să mă mai 
îndop cu nişte pâine. Pe sub masă, îmi scot pantofii 
strâmţi, căci, dacă tot o să am parte de-o seară groaz- 
nică, măcar picioarele să mi se simtă confortabil. 

— Charlie, da. Încântător om. Am stat de vorbă 
cu el la biserică. Zice că tu eşti sufletul firmei. 

— Ei, n-aş zice.. „spun eu cu glas pierit. De ce se 
poartă așa frumos cu mine? 

— Întotdeauna m-am gândit că şi eu m-aș pricepe 
să le găsesc oamenilor slujbele potrivite, spune Elaine, 
mereu dornică să iasă în față. Sunt o persoană foarte 
empatică. 

— De fapt, Rosie are un mare talent în a plasa per- 
fect oamenii în slujbele potrivite, spune Jonathan, luân- 
du-mă prin surprindere, şi-mi zâmbește. Îmi amintesc 
de jonglerul ăla falit de la Covent Garden, îmi spune 
el mie, apoi celor de la masă, îi suflaseră sectorul nişte 

gimnaști înghiţitori de flăcări, iar Rosie a venit cu 
ideea perfectă ca el să se ocupe cu divertismentul la 
petrecerile pentru copii. Îi mergea fantastic ultima oară 
când am auzit... Nu i se mai aud ultimele cuvinte, 
Jonathan roșeşte, iar eu îmi amintesc foarte bine când 
am vorbit noi doi ultima dată despre jongler. Eram 
în pat. 

— Da, Charlie, asociatul meu, are o mulțime de 
cunoștințe în industria de divertisment, spun eu repede 
ca să-i acopăr stinghereala. 

Sunt cam derutată că Jonathan mă susține. Cu toate 
că, trebuie să recunosc, în ce privește munca mea, m-a 
sprijinit întotdeauna foarte mult. 

— Ştii, Clarke, îmi pari foarte cunoscut. Elaine 
schimbă subiectul, iar nervii mei intră imediat în alertă. 
Am sentimentul că ne-am mai întâlnit. 

Cristoase. Sper că nu. Mai rău de-atât nu-mi poate 
merge la nunta asta, nu? Îmi iau paharul de şampanie 
și-l dau pe gât. Ştiu că ar trebui să fie pentru toasturi, 
dar momentele disperate cer măsuri disperate. 

Iar când pun jos paharul gol, Luke mă privește, 
fără să zâmbească. Expresia lui e curios de tandră cu 
sprânceana ridicată sarcastic, ca şi cum m-ar întreba 
dacă mi-e bine, și mă uit în altă parte. Serviabil, chel- 
nerul îmi umple din nou paharul. 

— Nu cred. Cu siguranță aş fi ţinut minte o femeie 
aşa frumoasă, zâmbeşte Clarke galant, iar stomacul 
mi se strânge și mai tare de emoție. 

— Ştiu că suntem la o nuntă, deci la o petrecere, 
îmi spune Rowan, dar eu organizez o strângere de 
fonduri pentru sensibilizarea opiniei publice privind 
violența domestică, și mă întreb dacă n-ai fi intere- 
sată ? Caut femei de afaceri de succes care să parti- 
cipe la acțiunea asta, iar tu ai fi perfectă. Ce crezi? 

— Îmm, da, spun eu, înainte să pot rumega ce-a spus. 


243 


Îmm, da? Trebuie să-mi recapăt controlul asupra 
corzilor vocale, dar sunt ameţită de toate întorsăturile 
de situaţie. Nu că am de gând să-i accept oferta. Vreau 
să spun, e soţia lui Luke. 

— Grozav, se bucură ea şi-mi întinde o carte de 
vizită peste masă, iar eu mă minunez încă o dată de 
diferenţa dintre noi două. 

Bineînţeles că Luke s-ar însura cu una ca ea. Și fără 
să vreau, privirea îmi alunecă spre Luke. Cum a putut 
să înșele o persoană atât de drăguță? 

— Ai aici datele mele de contact. Te rog să mă 
suni, ca să putem discuta despre detalii. Și gata, nu 
mai vorbesc despre muncă, le spune ea zâmbind tutu- 
ror de la masă. 

Mă urăsc şi mai mult pentru că am înșelat-o. Deși 
n-am știut că o înșel. Iar în momentul ăsta îl urăsc şi 
mai mult pe Luke, fiindcă ea pare să fie foarte onestă. 

— Aș putea fi și eu de ajutor, se bagă Elaine, pen- 
tru că n-a fost în centrul atenţiei cel puţin treizeci 
de secunde și suferă probabil de sevraj. După cum 
ştiţi, eu însămi sunt foarte implicată în acțiuni cari- 
tabile, ne spune ea cu atâta altruism, încât mă lovește 
o dorinţă stranie să-i scriu Papei, să-l implor să facă 
o excepţie de la regula sanctificării persoanelor în 
viaţă şi s-o canonizeze imediat pe Elaine; chiar dacă 
nu-i catolică... Mai puţin în ultima vreme, din cauza 
stării mele delicate. Și, desigur, sunt rezultatul aban- 
donului domestic. Se bate ușor pe burtică. Pot să înţe- 
leg ce simt multe dintre aceste femei. 

În jurul mesei toţi dau din cap, pentru că e foarte 
convingătoare. Numai că eu știu acum că bunătatea 
ei e o fațadă, așa că pot să văd dincolo de așa-zisa since- 
ritate şi să aud toate minciunile. Şi în timp ce Elaine 
trăncăneşte în continuare, mă gândesc la altceva. 

— Totul e-n regulă? îmi spune Clarke la ureche. 

— Absolut, îi răspund și eu la ureche, şi zâmbim 
privindu-ne în ochi. Spune-mi că n-ai mai întâlnit-o 
pe Elaine până acum, șoptesc eu, ca şi cum i-aș șopti 
dulci nimicuri. Ar fi un dezastru, crede-mă, adaug, 
oferindu-i cel mai cochet zâmbet al meu. 

Vedeţi, la primul interviu pe care l-am avut cu 
Clarke în calitatea lui de posibil însoțitor al meu (ca 
să procedez meticulos și eficient), i-am pomenit de 
faptul că s-ar putea să apară o situaţie de confruntare 
cu foști și ne-am exersat oarecum strategia. El trebuie 
să mă trateze ca și când aș fi singura femeie de pe faţa 
pământului. 

„Strategie simplă, dar eficace“, mă gândesc văzând 
cu coada ochiului că Luke ne priveşte. 

— Sunt destul de sigur, spune el încet. Cred că ești 
în siguranță. Acum relaxează-te și lasă-mă pe mine să 
mă ocup de probleme. De-asta mă plătești, rânjește el. 

Şi așa, toată atenţia mea se îndreaptă asupra lui 
Clarke, iar a lui asupra mea. Şi tot timpul cât mă pre- 
fac că flirtez cu Clarke, sunt conştientă de privirile 
constante pe care mi le-aruncă Luke. Sunt la fel de 
conştientă și de privirile piezișe pe care mi le-aruncă 
Jonathan. Și de încruntăturile ocazionale ale lui Harry. 

Dumnezeule, încep să mă simt ca o desfrânată. 
Nu-mi pot imagina de ce mi se acordă atâta atenţie 
masculină nedorită. 

Și în vreme ce ascultăm şi aplaudăm discursurile, 
beau tot mai multă șampanie ca să-mi fac curaj. Și flir- 
tez și mai mult cu Clarke. 

Dar şi sentimentul meu de vinovăţie creşte, odată 
cu eforturile lui Rowan de a sta de vorbă cu mine din 
când în când, în restul timpului fiind monopolizată 
de Elaine. Sunt monosilabică până aproape de groso- 
lănie, deși nu vreau asta, dar cum pot să fiu prietenoasă 

cu ea? Ar fi atât de ipocrit. Doamne, ce fericită o să 
fiu când o să se termine totul... 

Minunatele feluri de mâncare pentru care tanti 
Lizzy şi unchiul Greg au plătit o groază de bani au 
gust de cenușă în gura mea. Vinul de cea mai bună 
calitate care le acompaniază nu-mi spune nimic, şi 
nu pot să nu-mi amintesc iar strângerea de fonduri 
de Crăciun. 

— Și, ce-ai mai făcut? mă întreabă Jonathan în 
vreme ce Samantha, Luke şi Rowan sunt adânciţi într-o 
conversaţie despre o nouă secţie de nou-născuţi, iar 
Elaine îl ignoră pe Harry și încearcă să mi-l sufle pe 
Clarke. Dacă ar ști adevărul... 

— Bine, foarte bine, dau eu din cap, gândindu-mă 
ce amabil e Jonathan. Și ce uşor era să fiu cu el. Dar 
tu? 

— Oh, bine. Ştii tu. Ocupat. 

— Sidney e tot aşa dificil? Nu mă pot abține, tre- 
buie să întreb. Ştii că Rowan e sora lui, nu? 

— Da - și a fost de mare ajutor în rezolvarea pro- 
blemei cu Sidney. A fost înlocuit. 

— Chiar? 

— Da, familia a decis că avea nevoie de o lungă 
vacanță la dezintoxicare după ce a fost amenințat că 
va fi în dat în judecată de directoarea unei firme cu 
care facem afaceri. Îmi pare tare rău că nu te-am sus- 
ţinut cât ar fi trebuit, spune el. Am fost cam prins 
în toată povestea asta. 

— E în regulă, $pun eu, bărându-l pe braţ. Și vor- 
besc serios. Deşi mesajului tău de despărţire i-ar fi 
prins bine niște îmbunătățiri. 

— Ştiu, spune el, uitându-se în jos către masă. Ce 
pot să spun ? Sunt bărbat. M-am gândit că ar fi mai 
puţin complicat să-ţi las un mesaj în căsuţa vocală. 
Mai uşor pentru amândoi. Nu mă pricep deloc la 

treburi de genul ăsta. Dar chiar am vrut să sun, adaugă 
Jonathan. Ştii, să văd cum te simţi. Dar nici tu nu m-ai 
sunat. 

— Deh, nu eram chiar în cel mai plăcut moment 
al vieţii. 

— Nu, bănuiesc că nu. Îmi pare rău. 

— Te iert, spun eu, cu toată sinceritatea. Doamne, 
hai să uităm de asta, vrei? Putem vorbi despre ceva 
vesel — suntem la o nuntă. Ce mai face mama ta? 

— Ah, Clarke, mi-am amintit unde ne-am cunos- 
cut, alege Elaine exact momentul ăsta ca să ţipe încân- 
tată. De fapt, nu ne-am cunoscut, dar tu erai la 
logodna Hamiltonilor luna trecută cu biata Mitzy 
Stanford, nu-i aşa? 

— Nu, îmi pare rău Elaine, trebuie să fie o gre- 
șea ... sare Clarke, dar înainte să apuce să mintă vite- 
jeşte ca să-mi salveze mândria, Elaine continuă. 

— Ce milă ne-a fost tuturor de Mitzy. A trebuit 
să-și angajeze un însoțitor ca să nu fie nevoită să vină 
singură. N-ar fi trebuit să ştim, dar soră-sa, Agnes, 
s-a certat cu ea înainte de petrecere și a avut grijă să 
spună la toată lumea. Elaine se prăbușește de râs. 

Mă fac mică de groază, în timp ce toţi cei de la 
masă, cu excepţia lui Elaine, evident, care nu-și poate 
stăpâni bucuria, amuţesc. 

Ştiam eu că n-ar fi trebuit să mă dau jos din pat 
azi-dimineaţă. Tot ce-aș avea nevoie acum ar fi ca ţevile 
proaspăt drese din baie să explodeze și tavanul proas- 
păt tencuit al bucătăriei să cadă pe mine. 

— Aoleu, ce nostim, intervine Clarke. Nu și pen- 
tru biata Mitzy, desigur — ce îngrozitor din partea 
soră-sii să-i facă un lucru atât de odios. Dar când mă 
gândesc — am probabil o sosie care bântuie prin Lon- 
dra — Dumnezeule! Dar ştii cum se spune, cu toţii 
avem un dublu, undeva în lume. 

— Și ştim cu toții că Rosie n-ar apela niciodată la 
un însoțitor plătit. Jonathan sare și el în apărarea mea. 
E o fată încântătoare, cohorte de bărbaţi stau la coadă 
pentru ea. 

Mă strânge de mână pe sub masă și-i sunt recu- 
noscătoare pentru fărâma de alinare. 

— De fapt, eu pot să înţeleg, de ce multe femei aleg 
să facă asta, spune Rowan. E greu, uneori, să găsim 
partenerii potriviți pentru toate evenimentele la care 
trebuie să participăm. Când se întâmplă să merg sin- 
gură la diverse recepții, şi s-a întâmplat de multe ori, 
aţi fi surprinşi de numărul de rechini care mă cred 
o pradă uşoară. 

„Vai, dacă ar şti cu ce se ocupă infidelul ei soț când 
e plecată“, mă gândesc eu. 

— Suntem în secolul XXI, în definitiv, spune soţul 
infidel, uitându-se spre mine, n-ar trebui să fie un lucru 
de condamnat. Aşa cum spune Rowan, uneori e o 
decizie deşteaptă. Aproape cum e să angajezi un body- 
guard. Sincer, îmi pare rău pentru biata Mitzy că are 
o soră așa groaznică. 

O, Doamne, şi ochii îi sunt atât de plini de înţele- 
gere. În momentul ăsta, știu că ştie... 

— A, păi, da, bineînţeles, o răsucește imediat Elaine. 
Tuturor ne-a părut rău pentru ea. Agnes e așa O scor- 
pie câteodată. Dar știți cum se spune — uneori trebuie 
să râzi, ca să nu plângi. Și, adaugă ea, bătându-l pe 
braţ pe Harry, eu şi Harry suntem doar buni prieteni. 
Şi eu sunt o femeie vulnerabilă care a simţit nevoia 
să aibă un partener la petrecerea asta, oftează ea. 

Şi înainte să mă pot minuna de tupeul și fățărnicia 
ei fără margini, bunica Elsie apare la masa noastră 
ca o furtună, tulburată și grăbită. 

— Rosie, scumpo, cred că ar fi mai bine s-o ducem 
pe maică-ta acasă, spune ea cu răsuflarea tăiată. Nu 
se simte bine. 

— Ce s-a întâmplat? 

Înainte să-mi iasă cuvintele din gură, sar în picioa- 
re. Desculță. 

— Cred că are, ştii tu, o criză, îmi spune bunica. 
E cu tanti Lizzy la toaletă. 

— Sărmana tanti Sandra nu și-a mai revenit după 
moartea unchiului John, anunţă Elaine la masă. Sun- 
tem toţi foarte îngrijoraţi pentru ea. Credem că ar 
trebui să consulte un psihiatru, de fapt, mami îi spune 
mereu că are nevoie de ajutor medical, minte ea. Dar 
e atât de încăpăţânată. 

— Doliul poate fi o problemă serioasă, spune Luke, 
ridicându-se în picioare. Vin și eu, aș putea fi de aju- 
tor, îmi spune el grav. 

— E în regulă. Scutur din cap. Mă descurc. 

Cel puţin așa cred. Și ultima persoană de la care 
am nevoie de ajutor e Luke. 

— Dar tu eşti ginecolog, nu psihiatru, se amestecă 
repede Elaine, îmbufnată că-și pierde din publicul 
fidel. Sunt sigură că o să se simtă perfect odată ajunsă 
acasă cu Rosie. 

— Insist, spune Luke. Depresia se poate manifesta 
deseori ca o boală fizică. Să mergem. 


— Sunt așa o povară pentru tine, spune mama som- 
noroasă când o bag în pat. Nu vreau să fiu. 

— Nu eşti câtuși de puţin, îi spun eu, aplecân- 
du-mă s-o sărut pe frunte. Acum ai să dormi bine, 
aşa cum a recomandat doctorul. Și nu-ţi face nici o 
grijă, adaug eu, îngrijorându-mă pentru ea. 

— Ce tânăr drăguţ, îmi spune ea, adormită de seda- 
tivul pe care i l-a dat Luke. 

„În multe privinţe este“, mă gândesc în timp ce 
sting lumina şi închid ușa dormitorului. Fără îndo- 
ială, cu mama a fost cumsecade. 

Mama începuse să plângă. De fapt, plângea în 
hohote şi nu se putea opri. Din cauza nunții și fiind- 
că-i vedea pe Flora și Ned împreună. I-a amintit de 
nunta ei cu tata. Și de faptul că tata nu mai e cu ea. 
Durerea a copleşit-o și zăgazurile s-au rupt. 

Luke a fost foarte calm și sigur pe el. A așezat-o 
într-un taxi și a insistat să vină acasă cu mama, bunica 
şi cu mine. A consultat-o, apoi i-a dat un sedativ ca 
să poată dormi. 

Clarke a fost băiat de treabă şi și-a jucat rolul de 
iubit devotat până la capăt, aş vrea să-l fi lăsat să vină 
cu noi, pentru că acum trebuie să vorbesc cu Luke 
şi mi-ar prinde bine un amortizor. 

Respir adânc și intru în bucătărie, unde bunica 
Elsie îl tratează cu infuzie de brandy cu ceai. 

— Aveţi grijă, le spun eu. Două înghițituri din 
chestia aia și-o să cădeți laţi. 

— Bun, spune Luke, bând cu spor. S-ar putea să-mi 
prindă bine după ziua pe care-am avut-o. 

— Încă una din zilele alea? mă ia gura pe dinainte, 
iar el mă privește ridicând o sprânceană sarcastică și 
mai ia o înghiţitură. 

— Nu ştiu cum sunteţi voi, tinereilor, dar eu sunt 
stoarsă, spune bunica destul de apăsat. Îmi duc conia- 
cul la culcare. Mă kucur că te-am cunoscut, Luke, 
spune ea. Ai fost fantastic cu Sandra. 

Iar eu intru în panică, pentru că nu vreau să plece 
şi să mă lase singură cu el. 

— Şi mie mi-a făcut plăcere să vă cunosc. 

Zâmbeşte cu zâmbetul lui minunat, fermecător, 
şi inima mi-o ia la goană. 

— 'Ți-am făcut și ție unul, scumpo. Dă-l peste cap 
şi-apoi poţi să faci la fel, îmi spune bunica, făcân- 
du-mi din ochi cu subînțeles și urnindu-se spre scări. 

Una care ştie să profite de orice ocazie — ştiu ce 
înseamnă clipitul din ochi al bunicii. Înseamnă „cul- 
că-te cu el“. Serios, femeia asta n-are pic de rușine! 

— Noapte bună, bunico. 

— Să nu faceţi nimic din ce n-aş face eu, adaugă, 
și mă încrunt la ea. 

— Vin şi eu în două minute, spun apăsat, apoi roșesc 
de asprimea tonului meu. 

Sună ca şi cum aș încerca să scap de Luke, și la 
urma urmei a făcut-o pentru mama, nu-i frumos din 
partea mea. Pe de altă parte, nu se întâmplă în fiecare 
sâmbătă noapte ca o fată să fie singură în bucătăria 
maică-sii cu însuratul ei amant de-o noapte, nu? Ce 
naiba o să-i spun? 

Dar înainte să spun vreun cuvânt, de-afară se-aude 
un claxon. 

— Ar trebui să te las în pace, spune Luke, termi- 
nându-și ceaiul și ridicându-se în picioare. E taxiul, 
mă duc și eu acasă. Își ia geanta. 

— OK, spun eu sec. Te conduc. 

Și când ajungem la ușă, se opreşte şi-mi dă o carte 
de vizită. 

— Stephen Miller e un bun prieten al meu. Am 
fost colegi la Medicină o vreme, spune el, iar eu sunt 
derutată, lucru deloc neobișnuit în ultima vreme. E 
un om a-ntâia. Mare psihiatru. Mama ta ar trebui să-l 
consulte. 

O fi Stephen Miller un mare psihiatru, dar are şi 
adresă scumpă, pe Harley Street. Ceea ce înseamnă 
facturi medicale scumpe, de Harley Street. 

— Mulţumesc, spun, concentrându-mă asupra cărții 
de vizită, fiindcă nu vreau să mă concentrez asupra 
lui Luke. 

— Primeşte și pacienţi cu asigurare medicală de 
stat, așa că nu-ţi face griji că o să fie prea, îmm, scump. 

Bunătatea lui îmi pune un nod în gât, și fac marea 
greşeală să-l privesc în ochi. Imensă greșeală, fiindcă 
ceea ce văd mă umple de dorinţa de-a mă arunca în 
braţele lui. Ceea ce e ridicol. 

— Rosie? spune el blând. 

— Da? 

— În legătură cu acea... noapte... 

— Nu, spun eu, ridicând o mână. (Pentru că nu 
vreau să mă gândesc la noaptea aia, pentru că, dacă mă 
gândesc la noaptea aia s-ar putea să fac ceva pripit. Să-l 
sărut, de pildă.) Mersi pentru tot, dar e mai bine să 
pleci, spun grăbită, făcând un pas înapoi. La revedere. 

— Bine, atunci. La revedere. 

Închid ușa înainte să-i treacă bine pragul. 


17 
Noi începuturi 


Confesiunea lui Rosie: 
Bine. Recunosc. Viața de unul singur poate fi cam pustie 
după o vreme. Dar numai un pic. Si numai uneori... 


— Domnișoară Mayford, pur și simplu nu e potri- 
vită, bubuie doamna Granville-Seymour de la celă- 
lalt capăt al firului. 

Mă cam supără treaba asta fiindcă, la fel ca și pen- 
tru Anul Nou, am făcut o selecţie de oameni irepro- 
şabili, care au experienţă cu pisicile, din care doamna 
G-S să poată alege companionul perfect pentru dra- 
gul de Maxie, pentru cele câteva zile în care ea şi com- 
panioana ei se duc la Paris. 

Pleacă luni. Asta înseamnă că am la dispoziţie zilele 
de azi, joi și vineri ca să fac o vrajă și să scot din joben 
un înlocuitor. 

— Care ar fi problema, mai exact? o întreb eu, 
ascunzându-mi complet mirarea în timp ce-mi store 
creierul să găsesc o alternativă. 

La urma urmei, datorită doamnei G-S avem o 
mulţime de cereri de îngrijitori-de-animăluţe-bogate. 

Dar Karen, o foarte drăguță studentă în ultimul an 
la literatură engleză, era deja gata să-și înceapă treaba. 

— Am spus cât se poate de clar că dragul de Maxie 
are nevoie de companie non-stop. Nu poate să-mi 
iasă ori de câte ori are ea chef şi să-l lase singur. O 


253 


să las provizii suficiente. Nu-i nevoie să tragă o fugă 
până la magazinul din colț ca să-și ia pliculeţe de ceai 
când eu am o cutie plină de ceai Earl Grey foarte bun. 
Şi lămâi în frigider, fireşte. 

— Fireşte, spun eu, fără să menţionez faptul că 
gustul de ulei de bergamote din Earl Grey e prea tare 
pentru papilele gustative ale unora dintre noi. 

Sincer, nu înțeleg de ce Maxie are nevoie de supra- 
veghere douăşpatru din douășpatru. E o pisică. Nu 
e de neconceput ca biata fată să trebuiască să iasă ca 
să-şi cumpere, nu ştiu, articole de lux cum ar fi laptele 
şi pâinea, nu? 

Doar n-o să se apuce Maxie să trântească în lipsa 
ei o petrecere secretă și să invite toate felinele din car- 
tier la un festin cu şoareci, nu? Doamne, abia acum 
înţeleg. Casa va fi plină de chiştoace de ţigări și cutii 
de bere goale lăsate de pisicile cheflii. Poliția va trebui 
să spargă petrecerea, pentru că muzica hip-hop o să 
se-audă prea tare... 

Dar doamna G-S plăteşte foarte bine. Dumne- 
zeule, e abia zece dimineaţa şi deja am o durere de 
cap cruntă. 

Nu sunt disponibili mulți oameni cu facultatea ter- 
minată, sau aproape terminată, cum e Karen, care să 
aibă grijă contra cost de-o pisică în luna iunie, iar 
Grace, cealaltă candidată perfectă, ex-erectoarea, e 
deja ocupată. De-a binelea. 

Se pare că ea și Clarke s-au simpatizat reciproc 
la nunta lui Ned cwFlora, luna trecută. N-au arătat-o 
la nuntă, pentru că ea era cu Philip, iar el cu mine, 
şi-ar fi fost urât din partea ei și neprofesional din 
partea lui Clarke, de vreme ce-l plătisem. 

S-a întâmplat la scurtă vreme după nuntă, când 
au dat nas în nas într-un supermarket din Islington, 
căci locuiau foarte aproape unul de altul. Şi, după 

spusele lui Grace, care mi-a povestit totul pentru că 
voia să se asigure că nu mă calcă pe bătătură, în timp 
ce au schimbat informaţii despre ofertele speciale, au 
făcut schimb și de numere de telefon. 

În orice caz, totul s-a întâmplat fulgerător — s-au 
hotărât să se căsătorească aproape imediat. Acum sunt 
în luna de miere în Brighton. De-aia nu poate Grace 
să stea cu dragul de Maxie. 

Philip mi-a spus să nu-mi bat capul să-i găsesc altă 
„iubită“ pentru petrecerea în aer liber pe care o dă 
în iulie la casa parohială, fiindcă nu vrea să le pară prea 
frivol apropiaților bisericii. Bietul Philip. Cred că i 
se-aprinseseră tare călcâiele după Grace. 

— Să mă uit prin dosarele mele și-apoi vă sun eu, 
îi spun doamnei G-S, văzându-mă deja petrecând 
cinci zile în vila ei. Dacă nu găsesc pe altcineva, cu 
mare bucurie o să vin chiar eu. 

Îmi zic să ţin minte să-mi iau cu mine pliculeţe 
de ceai. 

— Vă mulțumesc, domnişoară Mayford, spune 
doamna G-S, surprinzându-mă, pentru că de obicei 
e foarte prudentă cu laudele. Aţi făcut treabă excelentă 
cu el de Anul Nou. S-a atașat de dumneavoastră. 

N-apuc să pun bine în furcă telefonul, că sună din 
nou, iar când răspund, cineva bate la ușă, și sunt mai 
mult decât surprinsă când o necunoscută brunetă cu 
ochelari își bagă capul în birou. De fapt, îmi pare 
cunoscută... 

— Bună, bună, pot să intru? întreabă Jess, iar eu 
dau din cap, zâmbind, dar în sinea mea oftez, pentru 
că asta înseamnă probabil că fabrica de prezervative 
a dat-o afară. 

Nu ştiu ce altceva i-aș mai putea găsi care să-i con- 
vină. Serios, nu mai am nici o idee. Partea bună e că 
mai sunt doar trei săptămâni până când se reiau plăţile 

din depozitul ei bancar, așadar, numai trei săptămâni 
până când viaţa ei va putea reveni la normal. 

Și schimbarea de imagine mă pune pe gânduri, 
când o văd pe Jess defilând prin birou îmbrăcată în 
nişte pantaloni negri largi, casual, şi o cămașă neagră 
largă, casual. 

— Dr. Miller crede că ar fi o idee bună să-mi iau 
o slujbă, e primul comentariu al mamei. Cu jumătate 
de normă. Doar două, trei ore după-amiaza, mă gân- 
deam eu. În felul ăsta voi avea o grămadă de timp să 
mă pregătesc şi-așa mai departe. Undeva unde să se 
poată ajunge și pe jos, fiindcă știi cât de mult urăsc 
să merg cu metroul, și n-ar fi rentabil să iau taxiul până 
acolo şi înapoi în fiecare zi. 

— Bine... 

E grozav că face progrese. Luke a avut dreptate 
în legătură cu prietenul lui doctor. De o lună încoace, 
de când mama a început să-l vadă de două ori pe săp- 
tămână, starea ei s-a îmbunătăţit vizibil. Iar medica- 
mentul pe care i l-a prescris, și care nu dă dependență, 
a început să-şi facă efectul și-i este de mare ajutor. 

— Şi poate nu în fiecare după-amiază, își reia mama 
monologul. 

Înainte să-i pot spune că cerșetorii de slujbe nu 
pot face mofturi și că uneori trebuie să te adaptezi 
la condiţiile impuse de angajator, se porneşte din nou. 

— Trei sau patru după- amiezi ar fi bine. Dar nu 
vinerea, că m-am înscris într-un grup de sprijin al 
văduvilor şi trebuie să-mi aranjez părul înainte de-a 
mă duce. Dr. Miller zice că-i bine să-mi fac un pro- 
gram, aşa că pentru după-amiezile de vineri mi-am 
programat un spălat şi-un fohnat. 

— Bun, spun eu. Am reţinut. 

— Deci, ce-ai pentru mine? 

— O să verific şi te sun eu mai târziu, bine? 

— Păi, n-ar trebui să-mi aranjezi un interviu? 

— Dar încă n-am verificat ce avem disponibil, îi 
explic eu răbdătoare. 

— Nu, cu tine. Ar trebui să vin la un interviu cu 
tine, nu ? Să vin acum? 

Dar o cunosc, pentru ce Dumnezeu aș avea nevoie 
s-o intervievez? 

— Ce-ai zice să vii mâine-dimineaţă ? oftez eu, pen- 
tru că o să fie una din zilele alea. Presimt. 

— Sau mai bine mâine după-amiază? 

— În regulă. 

Și după ce închid telefonul, mă întorc spre Jess, 
care s-a instalat comod pe scaunul din faţa mea. 

— Jess. Mă bucur să te văd, spun eu voioasă. 

Ceea ce nu spun e „De ce nu eşti la serviciu?“ 

— Te întrebi probabil de ce sunt aici și nu la servi- 
ciu, spune ea, și zâmbetul îi piere. Am fost concediată. 
Nu-s bună de nimic. Nici măcar să testez prezervative. 
Sunt neangajabilă. Complet neangajabilă, adaugă ea, 
clătinând din capul devenit mai nou brunet. 

— Ţi-ai schimbat lookul, spun eu, încercând un 
ton optimist. 

— Mă străduiesc s-arăt gânditoare și inteligentă, 
îmi spune ea din spatele lentilelor fără dioptrii. Ce 
crezi? întreabă ea, ridicându-se în picioare și rotin- 
du-se cu 360 de grade, cu brațele întinse. 

— Păi... 

Arată cam ponosit, dar e așa serioasă, că nu mă lasă 
inima să-i spun. 

— E cam ponosit, dar m-am gândit c-ar fi o schim- 
bare drăguță. Ca să mă ia toată lumea în serios. 
Înţelegi? 

— Dar noi... „chiar te luăm în serios“, încep eu, 
dar nu mă lasă să termin. 

— Grace e foarte atrăgătoare, nu-i aşa ? mă deru- 
tează Jess schimbând subiectul. 

— Îmm, da, da, este. 

„Grace e brunetă și poartă ochelari“, mă gândesc 
eu, încercând să înţeleg modul de a gândi al lui Jess. 

— Nu i-am mai văzut nici pe ea, nici pe Philip de 
la nuntă. Probabil că au fost prea ocupați ca să vină 
la cinele noastre de sâmbătă seara. Pare să fie exact 
genul de femeie potrivită pentru Philip. O să fie o 
nevastă de preot grozavă. Jess se încruntă și se așază 
înapoi pe scaun. 

Şi-mi vine o Idee Grozavă. 

— l-a dat papucii lui Philip chiar după nuntă și 
s-a măritat cu Clarke. Ţi-l amintești pe Clarke? 

— Chiar? întreabă Jess, luminându-se. Şi apoi: 
Înseamnă că Philip e dărâmat, de-aia n-a mai venit 
la mesele de sâmbătă seara. 

Treaba devine fooarte interesantă. 

— De fapt, Philip nu-i supărat — a fost doar foarte 
ocupat, îi spun eu, imitând-o pe Amelie în încercarea 
mea de a-i ajuta pe Philip şi Jess. Iar el şi Grace erau, 
şi cred că încă mai sunt, doar buni prieteni. 

Ceea ce nu-i întru totul adevărat, dar uneori e 
bine să fii un pic judicios cu adevărul ~ nu-i nevoie 
să afle și Jess despre aranjamentul financiar. 

— Ah. Serios? 

— De fapt, cred că se simte singur, spun eu, mer- 
gând un pic mai departe cu planul meu, pentru că 
am avut dintotdeauna impresia că Philip are o slăbi- 
<iune pentru Jess. Ce păcat, clatin eu din cap. Cred 
c-ar fi fericit să-și găsească femeia potrivită și să se 
aşeze la casa lui. 

— Ce bine, spune Jess veselă. Şi apoi: Îi împletesc 
un pulover pentru ziua lui. Vii sâmbătă seară, nu? 


— Absolut. 

Categoric, nu pot rata seara de sâmbătă — pe de 
o parte pentru că e aniversarea lui Philip, iar pe de 
alta, pentru că, dacă Jess o să se dea la Philip, n-aș vrea 
să ratez chestia asta pentru nimic în lume. 

— Oricum, ce-ai pentru mine ? Doar pentru câteva 
săptămâni, îmi reamintește Jess. 

Oftez, şi Jess oftează cu mine. Dar la Slujbe Spe- 
ciale înfrângerea nu se acceptă. Şi-mi vine altă Idee 
Grozavă. 

— Ce-ai zice să ai grijă de-un motan? 

După ce Jess pleacă să-i cunoască pe dragul de 
Maxie și pe doamna G-S (care e încântată de ideea 
ca fiica lui Lady Etherington să-i ţină companie lui 
Maxie şi, în plus, e încântată şi de faptul că Jess are 
o licenţă în artă), și după ce mă felicit în sinea mea 
pentru triumful (a) de a fi scăpat de cinci zile de stat 
în compania exclusivă a lui Maxie și (b) de a fi aţâţat 
flacăra unei noi iubiri, rezolvând poate astfel pro- 
blema lui Philip din mai multe puncte de vedere, nu 
mă aştept la veștile lui Colins. 

— Au cinci minute ? mă întreabă cu tonul lui impa- 
sibil. Maică-mea s-a mutat într-un sanatoriu şi casa e 
pe numele ei. Trebuie vândută ca să plătim sanatoriul. 

— Bineînţeles, spun eu, fiindcă a trecut ceva vreme 
de la ultima lui depresie, iar acum pare deprimat. 

— Nu sunt deprimat, dacă la asta te gândești. Mai- 
că-mea chiar s-a mutat într-un sanatoriu, iar casa chiar 
trebuie vândută. De fapt, schimbul de contracte se 
face lunea viitoare. 

— Vai, îmi pare rău, Colin, îi spun cu toată since- 
ritatea. Ce cumplit! 

— E vina guvernului ăstuia afurisit, îmi spune el, 
dar nu spune și de ce. Îți spun doar pentru că am nevoie 
de niște zile libere, să-mi caut o cameră ca vai de lume 

prin vreo zonă groaznică, fiindcă asta-i tot ce-o să-mi 
pot permite. 

— Bineînţeles, Colin. a-ţi câte zile libere vrei, îi 
spun, ignorând telefonul care sună. Şi dacă te pot ajuta 
cu ceva, anunță-mă, îmi ofer eu sprijinul. 

— Nu mă supăr dacă mă ignori câteva minute și 
răspunzi la telefonul ăla, îmi spune Colin pe același 
ton placid. 

Aşa că răspund. 

— Rosie, eu sunt. (E Jonathan.) Ce mai faci? 

Ei bine, am rămas trăsnită. Dar sunt neașteptat 
de fericită să-i aud vocea. 

— Grozav, îi spun eu. Dar tu? 

— Oh, bine. Mama ta ce mai face? 

— Mult mai bine. Tot mai bine pe zi ce trece. 

Sunt cam perplexă totuși că m-a sunat să mă întrebe 
de mama. 

— Uite, adaugă el, fără nici un preambul. "i-am 
spus că nu sunt bun la chestii din astea, așa că ţi-o 
spun direct. Eu și Samantha ne-am despărţit. Când 
te-am văzut luna trecută, mi-am dat seama cât de mult 
îmi lipseşte compania ta și mi-ar plăcea să te scot la 
cină. Ce zici? Fără nici un fel de alte obligaţii. 

— Aiun dormitor liber, nu-i așa? se oprește Colin 
la uşa biroului meu. Ce-ai zice de-un chiriaş ? Te-ai 
oferit să mă ajuţi şi mă cam aflu la strâmtoare, spune 
el, şi abia dacă-l ascult. E greu să te concentrezi la 
două conversații în acelaşi timp. 

— Da, mi-ar plăcea, mă trezesc spunând, pentru 
că, ei bine, chiar mi-ar plăcea. Nici nu-mi amintesc 
de când nu m-a mai scos la cină un bărbat mişto. De 
fapt, ultima oară am fost tot cu Jonathan. 

— Grozav, îmi spune Colin. Îţi sunt recunoscător, 
Rosie. N-o să dureze mult. Sper. Când mă pot muta? 

— Grozav, îmi spune Jonathan. În ce seară eşti 
liberă? 

— Îmm, ce zici de duminică? 

— Nu era seara ta de treburi administrative? 

— Pot să fiu flexibilă. Vedeţi, asta sunt eu cea nouă. 
Pot să mă abat puţin de la program. 

— OK. Trec să te iau pe la șapte şi jumătate? 

— O să am nevoie de o cheie de rezervă, spune 
Colin. Vin pe la șase, dacă nu te superi. 

— Perfect, spun eu. 

— Ne vedem atunci, spune Jonathan și închide. 

Și atunci mă dezmeticesc. 

O, Doamne. Nu-mi vine să cred că tocmai am 
acceptat să se mute Colin la mine, deşi nu intențio- 
nam. Dar în buna dispoziţie care mă încearcă acum, 
îmi pot permite să-mi ajut colegii. 

Ziua de azi se dovedeşte până la urmă una destul 
de bună. 


Cel puţin până la șase și jumătate seara. 

Când ies din Paddington Station şi pătrund în 
forfota de pe Praed Street, întrebându-mă în ce parte 
a grupului de clădiri care alcătuiesc spitalul St. Mary 
o fi Aripa Lindo, îngrijorându-mă şi de faptul că 
găsirea Aripii Lindo ar putea însemna și să dau nas 
în nas cu Luke, sunt mai mult decât surprinsă să-i 
văd pe Charlie şi Lewis ieșind pe una din uși. 

— Hei, voi doi. Mă reped spre ei, cu buchetul de 
flori în mână. Slavă Domnului. Mă vedeam deja bân- 
tuind pe-aici o veșnicie. Aţi găsit-o? 

— A, Rosie, salut, spune Lewis, cu o figură încur- 
cată şi îngrozită. 

— Nu mă aşteptam să te văd aici, spune Charlie, 
la fel de încurcat și de îngrozit. 

— Bineînţeles că sunt aici, spun eu, fluturând buche- 
tul. Nu mi-o fi plăcând ea, dar e verişoara mea, și 
chiar dacă aș prefera să fiu la cursul de gătit, fiindcă 
diseară se face spumă de ciocolată, m-am gândit că 
ar trebui să-i fac o vizită de curtoazie... Mă opresc. 

Pentru că tocmai mi-am amintit ceva. Charlie nu 
era în birou când m-a sunat mama. A plecat devreme 
în după-amiaza asta, fiindcă, spunea el, trebuia să se 
ducă la Vauxhall să discute cu un artist travestit 
despre un angajament. 

Prin urmare, Charlie nu ştie că Elaine a intrat în 
travaliu de dimineaţă... 

— Elaine a născut cu trei săptămâni și jumătate 
mai devreme. Are o fetiță, două kilograme trei sute, 
s-a născut chiar înainte de prânz. Bebelușul şi mama 
se simt bine, ceea ce-i o ușurare, dar s-ar putea s-o 
mai ţină în spital o vreme. Dar, cum spuneam, se simt 
amândouă foarte bine, bolborosesc eu veselă. 

Încerc să nu mă mai gândesc. 

Vauxhall nu e în nici un caz aproape de Paddington. 

Aşadar, Charlie și Lewis trebuie să fi venit în vizită 
la altcineva, dar de ce să nu-mi fi spus Charlie? Sau 
poate că unul din ei e bolnav — alung repede gândul 
ăsta. 

— E minunat. Nu-i aşa că-i minunat, Lewis? 

— O, da. Copilașii — adorabile creaturi. 

— Îmm, totul e în regulă? întreb eu, nevrând să 
stârnesc vreo neplăcere. 

— Noi tocmai, #ahahaha, știi, vizitam o prietenă 
bolnavă, spune Charlie grăbit, zâmbind exagerat de 
wesel. Da, îmm, după ce m-am întors din Vauxhall, 
am primitun mesaj de la, ah, o mai ţii minte pe June, 
prietena noastră de la Calul și Penele ? Ei bine, ne-am 
gândit să trecem s-o salutăm, și iată-ne! spune el, iar 
zâmbetul îi dispare. 

Şi-mi dau seama că minte. Nu ştie deloc să mintă. 

— Nu ştii deloc să minți, îi spune Lewis, strân- 
gându-i braţul, apoi zâmbeşte. Și ăsta-i unul dintre 
motivele pentru care te iubesc, dar Rosie e o bună 
prietenă. 

— Dar am crezut că vrei ca nimeni să nu... începe 
Charlie, dar se întrerupe, din păcate, tocmai când cre- 
deam că sunt pe cale să aflu ce anume crede Charlie 
că nu vrea Lewis să știu. 

Pe de altă parte, ce nu știu nu mă poate răni, corect? 

Doamne, ce lașă sunt! Oricum, dacă n-o să-mi 
spună, o să mă roadă teama că-i vorba de ceva 
îngrozitor. 

— Îmm, orice-ar fi, dacă vreţi să-mi spuneti, bine. 
Dacă nu, o să-mi văd de treaba mea şi n-o să mai pome- 
nesc niciodată despre asta, spun eu, la fel de grăbită 
precum Charlie adineauri. 

Știu că mi se citește pe față o mare îngrijorare, pen- 
tru că exact asta și simt. 

— Rosie, uite, începe Lewis, apoi îmi zâmbeşte. 
Cred că n-ar strica să discutăm asta într-un loc mai 
intim, 

Mijlocul unei străzi aglomerate nu-i un loc bun 
ca să primeşti veşti rele, nu? Căci cred că ei au exact 
genul ăsta de veste. 

— Mai bine viziteaz-o pe Elaine întâi, îmi spune 
Charlie. Ce-ar fi să treci pe la mine după aia ? Gătesc 
super. Și putem vorbi atunci. 

— În regulă. Vai, sunt sigură că-i de rău. 

— Rosie — nu te mai încrunta — și nu te mai îngri- 
jora. Lewis mă strânge prietenos de braţ și, impulsiv, 
mă aplec spre el și-l sărut pe obraz. 

— Mulţumesc, zâmbește blând Lewis. 

— Ne vedem îndată, spun eu, sărutându-l şi pe 
Charlie pe obraz. 

— Cred că ai avut dreptate cu sexul plicticos, ne 
spune Carmen mie, Florei și lui Jess sâmbătă seara, 
adâncindu-se cu băgare de seamă într-un șezlong din 
curtea interioară a casei lui Ned și-a Florei. 

— N-am spus sex plicticos, spun eu. Mă refeream 
la confort — ca atunci când o faci în pat. Nu îmi pune 
cuvintele în gură. 

Deşi nu m-ar deranja câtuși de puţin nici un fel 
de sex, plicticos sau nu, fiindcă n-am mai avut parte 
de multă vreme. 

— Ce s-a întâmplat? o întreabă Flora. N-a fost 
minivacanţa aşa cum ţi-ai dorit-o? 

Paul, care se ocupă acum de cotletele de porc, s-a 
așezat și el, să spunem așa, cu destulă băgare de seamă, 
dacă mă gândesc bine. 

În încercarea de a fi mai excitant şi mai spontan, 
a conspirat cu asistenta lui Carmen ca s-o poată duce 
într-o excitant de spontană minivacanţă în Norfolk. 

De fapt, asta-i o altă reuşită de-a mea în stil Amé- 
lie. Paul şi cu mine am avut o mică discuţie despre 
lipsa de spontaneitate ş ȘI despre cât deî îngrijorat era 
că el n-are deloc, iar eu i-am sugerat o minivacan- 
ţă-surpriză. Dar nu trebuia să mai știe nimeni... 

Oricum, s-au întors abia în după-amiaza asta, așa 
că n-am apucat să vorbim. 

— Oh, a fost palpitant, nimic de spus. M-a scos 
la un picnic-surpriză la prânz — șampanie, delicatese 
mănunate şi-apoi se&în aer liber, ne spune Carmen, 
făcându-mă un pic invidioasă, pentru că sună foarte 
ro mantic. 

În plus, îmi lipsește sexul... 

— Sună foarte romantic, îi spun eu. Ce-i rău în asta? 

— Nimic — doar că, în culmea pasiunii, ne-am ros- 
to golit zdravăn în niște tufe de urzici. 

— Au, spune Flora şi izbucnește în hohote inter- 
minabile de râs. 

— Dum-ne-zeule, spun eu, și nu mă pot abţine — 
râd și eu, și râde şi Jess. 

— 'Trădătoarelor, ne spune Carmen, dar râde și ea. 

— Ce-i așa de amuzant? strigă Ned de lângă 
hamburgeri. 

— Da, nu trebuie să ţineţi numai pentru voi, ne 
spune Charlie. Urăsc să ratez o glumă bună. 

— Întrebaţi-l pe Paul despre picnic, le spune Flora, 
cu o licărire caldă în ochi când î îşi priveşte soţul de-o 
lună. Hmm, poate ar trebui să încerc şi eu, spune ea. 
Dar fără partea cu urzicile. 

— Preoţii au voie să facă sex în afara căsătoriei? 
întreabă Jess. Vai, Flora, n-am vrut să spun nimic cu 
asta. Absolut nimic. 

— Nici o grijă, fată dragă, râde Flora, apoi schim- 
bă subiectul, fiindcă se pricepe de minune să-i facă 
pe oameni să se simtă mai bine. Apropo, îmi place 
puloverul pe care l-ai făcut pentru Philip. E tocmai 
ce-i trebuie. 

— Mulţumesc, se luminează Jess, aruncând o 
privire spre Philip, care-i ajută pe bărbaţi cu grătarul. 

Puloverul lui e negru, cu guler alb, iar pe piept 
scrie „Dumnezeu e super“. Nu l-a mai dat jos de 
când a deschis pachetul ambalat ţipător, cu toate că, 
sincer vorbind, e cam cald pentru pulover. Mai ales 
că stă așa de aproape de grătar. 

E absolut minunat să-i văd împreună în seara asta. 
Sper doar ca Philip să se prindă de toate privirile de 
căprioară, și atingerile, și flirtul lui Jess, și s-o invite în 
oraș. Sunt amândoi niște oameni atât de afectuoși — 
ar fi perfecţi unul pentru celălalt. 

Gândul la oameni afectuoși îmi aduce aminte de 
Charlie şi Lewis, şi trebuie să-mi mușc buzele ca să 
nu râd. 

Mă gândesc la ziua de miercuri, când m-am grăbit 
să trag cele mai groaznice concluzii în legătură cu 
motivul pentru care veniseră la spital. E uşor, nu-i 
așa, să tragi cele mai groaznice concluzii ? Mai ales în 
vremurile astea. Cred, uneori, că-mi fac prea multe 
griji. Ah, ce idioată sunt! 

Nu trebuia să mă îngrijorez deloc... 

Se pare că Lewis are o aluniţă mare într-un loc, 
îmm, foarte intim. Sau cel puţin avea o aluniță mare 
într-un loc foarte intim. Înainte să se ducă la spital 
săptămâna trecută. Charlie, pentru că-i așa de afec- 
tuos (şi pentru că uneori e prăpăstios şi grijuliu ca 
o cloşcă), a jurat că aluniţa se mărea, iar Lewis, care 
avusese aluniţa cu pricina toată viaţa, a spus că nu 
se schimbase deloc, dar fiindcă îl iubeşte pe Charlie, 
şi fiindcă Charlie era extrem de agitat din cauza asta, 
Lewis a acceptat să-și extirpe respectiva aluniță. 

Rezultatul: o aluniță benignă, inofensivă într-un 
loc foarte intim. Ceea ce e cât se poate de jenant și 
e tocmai motivul pentru care Lewis n-a vrut să afle 
nimeni despre ea. 

Am jurat să păstrez secretul. 

Charlie mă surprinde privindu-l şi-mi zâmbeşte 
întrebător. Îi zâmbesc şi eu şi tuşesc ca să-mi ascund 
râsul. 

— Gata, spune Lewis, dându-ne mie şi lui Carmen 
farfurii cu mâncare, iar eu muşc urgent dintr-un cârnat. 

Dacă mă concentrez la mâncare, poate n-o să mă 
apuce o criză de râs... 

— Totul e în regulă, Rosie? mă întreabă Lewis. 
Nu-i prea mare cârnatul ? mă tachinează el. 

— Mmmm, mormăi eu, iar când Lewis îmi face 
din ochi, îmi îndes şi mai mult cârnat în gură. 

— Şi încă două, spune Philip, dându-i o farfurie 
Florei şi una lui Jess. Doamne, ce-mi place puloverul 
Zsta, Jess, îi spune el a milioana oară. 

— L-am făcut special pentru tine, îi spune şi ea a 
milioana oară în seara asta, bătând din gene. 

„Haide Jess,“ îi spun în gând. 

— Așadar, dragi prieteni, acum, că sunteţi cu toţii 
la curent cu cele mai mici detalii ale vieţii noastre 
sexuale, spune Paul ridicând paharul de Pimm’s și 
făcându-ne pe toţi să râdem, simt că eu trebuie să fiu 
cel care vă spune că minunata mea iubită, Carmen, 
a spus în sfârşit da. 

— Hei, amice, îmi strici prim-planul, obiectează 
Carmen, dar ne dăm seama că nu vorbeşte serios, 
pentru că râde şi ca. 

— După neînfricata mea luptă cu urzicile, simt că 
merit un moment de glorie mai memorabil, spune 
Paul. Deci, ridicaţi paharele și însemnaţi-vă în calen- 
dare ziua de azi într-o lună, la oficiul de stare civilă 
din Marylebone. 

— Felicitări lui Paul pentru că a convins-o în sfâr- 
şit pe Carmen, spune Charlie printre ovaţii, urări, 
felicitări și clinchet de pahare de Pimm's. Dar dragă, 
ce atâta grabă ? E ceva ce nu ne spuneţi ? e reacția ime- 
diată a lui Charlie după o privire fugară la abdome- 
nul ei. 

— Hei, nu-i da idei lui Paul, îi spune Carmen. Mă 
mărit cu el, nu semnez un contract de prăsire. 

— Mă grăbesc, pentru că vreau să-i pun verigheta 
pe deget până nu se răzgândeşte, i intervine Paul. Un 
eveniment la care sper că voi, dragii noștri prieteni, 
ne veţi fi alături, după care ne vom împărtăși dintr-un 
curry delicios la Tigrul Bengalez. 

Numai Carmen şi Paul ar face o rasoleală de nuntă 
urmată de un curry. 

— Ce-mi place, ce-mi place! spune Jess, bătând 
din palme. 

— E taman stilul vostru, îi spun lui Carmen. 

— Scuzaţi-mă, dar dacă-i vorba de împărtășit vești 
bune, bate Charlie cu furculita în pahar, Lewis și cu 
mine am vrea să vă invităm în viitorul foarte apropiat 
pe toţi la o cină delicioasă, ca să sărbătorim cumpă- 
rarea casei noastre. 

— Et tu, Charlie? își dă Carmen capul pe spate. 
În sfârșit, încă un suflet rătăcit intră în clubul chib- 
zuiţilor proprietari de case. 

— Păi, trebuia să se maturizeze mai devreme sau 
mai târziu, clatină din cap Lewis. Cât de curând o 
să fim un cuplu de moșnegi căsătoriţi și fără speranţă, 
spune el, dar ne dăm seama că nu vorbește serios, 
pentru că n-a arătat niciodată mai fericit. 

Se uită la mine și zâmbeşte şi mai tare, apoi îmi face 
iar din ochi. 

— Deci, dacă tot suntem la capitolul veşti bune, 
mai sunt doritori? întreabă Ned. Încă vreo nuntă, 
ceva, mutări împreună, poveşti cu urzici? 

— Eu nu, scutură Philip din cap. Eu nici măcar 
nu-mi pot face rost de-o parteneră pentru petrecerea 
de luna viitoare. 

— De mine ce zici? întreabă Jess. Pe mine nu m-ai 
întrebat, şi mi-ar plăcea să-ţi fiu parteneră. 

— Chiar? 

— Absolut. 

De fapt, cu toate cuplurile şi fericirea asta din jurul 
meu, mă simt cam în plus. Parcă aș fi copilița aia care-și 
turtește nasul de vitrina cofetăriei, dar n-are bani să 
intre. 

— Dar tu, Rosie? spune Charlie, înfierbântat bine 
de căldură şi de Pimm's. Vreun doctor nou la orizont 
în Piccadilly Circus, în ultima vreme? 

N-am să le pot scoate niciodată din cap povestea 
„asta. 

— Nu, nu se zăreşte nici un doctor, le spun. Dar 
mâine-seară iau cina cu Jonathan. 

18 
Ménage à trois 


Confesiunea lui Rosie: 

Ochiul unui strut este mai mare decât creierul lui. 
Mentionez acest fapt ciudat, dar interesant, pentru că mă 
suspectez serios de tendinte struțești. Mai ales când vine 
vorba să-mi vâr capul în nisip... 


Sunt în întârziere. Urăsc să fiu în așa mare întârziere, 
îmi spun în timp ce-mi îndes picioarele în singurii pan- 
tofi pe care i-am găsit și care să se potrivească la 
rochia roz-închis. Nu-s destul de largi, fireşte, și pre- 
simt încă o zi de tortură pentru picioarele mele. 

Nu mi-a sunat ceasul, tocmai azi. 

Sau, mai exact, nu l-am setat corect, aşa că, în loc 
să mă trezesc la opt şi jumătate și să am la dispoziţie 
o oră şi jumătate ca să mă pregătesc și să ies din casă, 
m-am trezit la nouă şi jumătate, fiindcă azi-noapte 
m-am culcat târziu. 

E zece şi trei minute, unde-i afurisitul de taxi ? De 
ce toate conspiră împotriva mea? Îmi înșfac geanta 
și cobor în viteză scările. 

— Ai să întârzii, mă anunţă Colin pe tonul lui impa- 
sibil, în timp ce mănâncă pâine prăjită și citește ziarele 
de duminică la masa mea din bucătărie. 

— Mersi de informaţie, îi spun sarcastică și formez 
numărul companiei de taximetre. Am comandat un 
taxi pentru ora zece fix, dar n-a apărut. 

Bine, nu eram gata la zece fix, dar nu asta-i ideea. 

— Dacă te-ai fi culcat mai devreme, nu te-ai mai 
fi grăbit acum, îmi spune Colin în timp ce bărbatul de 
la telefon mă asigură că taxiul meu e pe drum. Doamne, 
să stau cu Colin e aproape ca și cum aș sta cu maică-mea. 

— Nu că ar fi treaba mea, dar poate ar fi trebuit 
să rămâi la Jonathan azi-noapte, adaugă Colin fără 
nici un rost. 

Aș fi vrut să rămân la Jonathan azi-noapte, dar 
m-am gândit că o să-mi vină mai ușor să mă pregătesc 
acasă la mine. 

Am avut iarăși întâlnire cu Jonathan aseară. 

Da, încă o întâlnire cu Jonathan, pentru că suntem 
din nou împreună. În ultimele unsprezece săptămâni 
ne-am reluat vechea relaţie, minus partea cu Sidney, 
evident. 

Cred că perioada cât am fost despărțiți m-a ajutat 
să-mi dau seama cât de drag îmi este și cât de bine 
ne potrivim, fiindcă, orice s-ar zice, sunt mai îndră- 
gostită de el ca niciodată. 

— Sau să-l fi rugat pe Jonathan să rămână aici peste 
noapte, spune Colin, a cărui prezenţă este tocmai 
motivul pentru care nu-i cer lui Jonathan să rămână 
la mine peste noapte, şi respir adânc, ca să nu urlu. 

Puteţi să mă consideraţi de modă veche, dar dacă 
Jonathan ar rămâne aici atâta timp cât Colin e şi el 
în casă ar fi ca şi cum aș sta cu iubitul acasă la părinţii 
mei. Chiar dacă ar exista o cât de mică şansă să facem 
sex, ceea ce nu e cazul, fiindcă pereţii mei sunt prea 
subţiri. A 

— Ceva noroc cu vânătoarea de apartamente? 
întreb eu, un pic răutăcioasă. Nimic deosebit pe la 
rubricile de închirieri? 

Colin nu dă nici un semn că s-ar muta, pentru că 
nici unul dintre apartamentele pe care le-a văzut nu 
pare să fie destul de bun. 

— Nu sunt destul de bune, oftează Colin. Spu- 
ne-mi dacă te încurc, adaugă el, și mă simt vinovată. 
Ştiu că-i cam dificil, pentru că tu și Jonathan sunteţi 
împreună, dar eu nu-s un puritan. 

„Nu, eu sunt“, mă gândesc, când taxiul claxonează. 

În sfârșit. 

— Bineînţeles că nu mă încurci, mint eu, îndrep- 
tându-mă spre ușă. Ai să fii acasă mai târziu? 

— Da. 

Nu ştiu de ce am întrebat, pentru că el nu iese nică- 
ieri. E pasăre de casă, dar e foarte incomod, pentru 
că niciodată nu-i liniște şi pace. A, nu e zgomotos, 
doar că vorbeşte cu mine tot timpul. Chiar şi dacă 
ne uităm la un film, simte nevoia fie (a) să mi-l comen- 
teze pe parcurs, pentru că l-a mai văzut, fie (b) să-mi 
comenteze pe parcurs despre ceea ce crede el că se 
poate întâmpla, pentru că nu l-a mai văzut. 

Uneori, uneori, îmi doresc să am parte de o seară 
liniştită acasă, de una singură. Sau cu Jonathan, acasă 
la mine. 

„Slavă Domnului că nu trebuie să trec să le iau pe 
mama și pe bunica Elsie“, îmi spun când sar în taxi 
şi-i dau şoferului adresa bisericii. 

— Nu fi ridicolă, dragă, mi-a spus mama la telefon 
ieri, când am sunat să văd ce face. Sunt femeie matură, 
muncitoare, şi sunt perfect capabilă să mă descurc 
cu un taxi, mi-a spus. Subliniază partea cu „munci- 
toare“ de fiecare dată când vorbesc cu ea. 

De fapt, a fost mai degrabă o reuşită a mea. 

Sau mai exact a doamnei Granville-Seymour. 
Doamna G-S are o mătușă în vârstă care trăieşte în- 
tr-o vilă pe Hampstead Heath, și din întâmplare mi-a 
spus, când m-a sunat s-o ridice în slăvi pe Jess pentru 
cum s-a îngrijit de dragul de Maxie, că biata bătrână 
are probleme cu vederea, și n-ar fi frumos dacă aş 

putea găsi pe cineva care să stea cu ea două ore pe 
zi, câteva după-amiezi pe săptămână? 

Curios lucru, dacă Maxie are nevoie de o persoană 
licenţiată care să converseze cu el, pentru mătușa ei 
nu se pune problema. Așa că i-am propus-o pe mama. 
Iar mamei îi place la nebunie pentru că (a) e aproape 
de casă şi (b) are un ascultător fidel căruia să-i vorbească. 

De fapt, de când Colin s-a mutat la mine, mama 
s-a ataşat destul de mult de el. De multe ori sună ca 
să stea la o şuetă cu el, nu cu mine. 

În sfârşit. „Bine c-am ajuns dracului“, mă gân- 
desc în timp ce taximetristul trage pe dreapta în faţa 
bisericii. Am întârziat doar câteva minute. Sunt atât 
de agitată, că-i împing un teanc de bancnote şoferului, 
sar din taxi şi-o iau la goană pe treptele bisericii. 

Și pentru că sunt atât de stresată să nu întârzii, nu 
sunt foarte atentă în jur, astfel că, atunci când ajung 
la ușa bisericii și dau de Luke, care ajunge exact în 
acelaşi timp, am un şoc. 

Luke, pe care nu l-am mai văzut din noaptea nun- 
ţii lui Ned şi-a Florei, când practic i-am închis ușa îna- 
inte să iasă bine din casa mamei. 

„Doamne, arată superb“, e primul meu gând și 
brusc mi se face foarte cald. Dar suntem în august, 
e-n regulă dacă-i cald, mă descurc cu căldura. Vai, 
dar de ce trebuie să arate așa fantastic în haine festive? 

— Ah, tu eşti, e din nou primul lucru care-mi iese 
din gură. Ar trebui să-mi lipesc buzele una de alta 
şi să mă scutesc de penibil. 

— Da, spune el cu un zâmbet pierit, în timp ce 
sprânceana sarcastică îşi execută mișcarea. Cred că 
putem spune cu certitudine că sunt, într-adevăr, eu, 
adaugă el, şi inima îmi tresaltă la amintirea primelor 
două dăţi când ne-am întâlnit, când Luke era un risc 
necunoscut şi incitant, şi nu un soț mincinos și adulter. 

— Päi, spun eu şi amuţesc. Pentru că (a) nu pricep 
de ce ar veni el la botezul micuţei Becky şi (b) sunt 
recunoscătoare pentru felul în care a ajutat-o pe mama 
la nunta Florei şi-a lui Ned. 

— Arăţi superb ca-ntotdeauna, îmi spune el, și 
înainte să apuc (a) să mă înfior, pentru că vrăjitorul 
ăsta mincinos are încă puterea să-mi înmoaie genun- 
chii, sau (b) să mă înfurii, pentru că are tupeul să 
mi-o spună, face ce face de obicei şi schimbă subiec- 
tul. Cum se simte mama ta? întreabă el. 

— Mai bine, spun eu, toată un pachet de nervi, 
uitându-mă la pantofii mei strâmţi. E în biserică, sper. 
Îmm, dr. Miller e grozav bolborosesc. Cu adevărat 
grozav. Mulţumesc c-ai trimis-o pe mama la el. 

— Cu plăcere. Frumoși pantofi, spune el, strân- 
gând un pic din pleoape, iar eu aproape că uit să respir. 

— Mulţumesc. 

— Strâmţi ? întreabă el, schiţând un zâmbet. 

Şi sunt pe cale să-i spun că iarăși am căzut pradă 
pantofilor prea strâmți, pentru că balerinii ăştia roz 
sunt singurii pe care i-am găsit să se potrivească la 
rochia de in roz-pal, apoi îmi amintesc că nu suntem 
tocmai prieteni, așa că îmi ţin gura. 

— Cred c-ar fi mai bine să intrăm, spune el, și preţ 
de-o clipă sunt complet dezamăgită că nu vrea să mai 
piardă timp vorbind cu mine. Apoi îmi amintesc că 
suntem în întârziere. 

— Doamne, urăsc să întârzii, spun fără să mă 
gândesc. 

— Una din dimineţile acelea, nu? 

— Radioul cu alarmă. 

— A-ha. Acum înţeleg. Ce-ţi fac ţevile? întreabă 
el, punând mâna pe clanţa grea, de modă veche. 

$i, Doamne, nu mă pot stăpâni. Simpla menţio- 
nare a ţevilor mele mă duce cu gândul înapoi la 

noaptea aceea și, dacă așa ceva e cu putinţă, mă înfier- 
bânt şi mai tare. 

Înainte să deschidă ușa și înainte să pot spune ceva, 
ușa se deschide dinăuntru și Jonathan e în faţa mea. 

— Aici erai, chérie, spune el, aplecându-se să mă 
sărute pe obraz. Începusem să-mi fac griji. 

— Am avut probleme cu taxiul, spun eu, con- 
ştientă că Luke ne privește. 

— Ar fi trebuit să rămâi la mine azi-noapte, zâm- 
beşte Jonathan. Nu-i nimic, bine c-ai ajuns, adaugă 
el, privindu-mă de parcă soarele ar răsări din mine. 
Ceea ce e minunat, şi drăguţ, şi mă face să mă simt 
dorită. Arăţi minunat, îmi spune el. 

— Îmm, mulţumesc. 

Şi-atunci Jonathan îl observă pe Luke. 

— Luke, bună, zice el, întinzând mâna. Mă bucur 
să te revăd. Frumoasa ta soţie nu te însoțește azi? 

Din nou mi se aminteşte de ce Luke e un element 
periculos. Din nou, vechiul și familiarul sentiment 
de vinovăţie pentru a fi trădat-o pe Rowan mă umple 
de rușine. Din nou, mă simt groaznic pentru că n-am 
sunat-o în legătură cu strângerea de fonduri după 
nunta lu: Ned şi-a Florei. Pur și simplu n-am putut. 

— N-a putut veni, zice Luke. 

Ah. Vechea poveste. 

ÎL iau de braţ pe Jonathan și intrăm în biserică. 


— Cred că totul a mers destul de bine, având în 
vedere aranjamentele de ultim moment, nu-i așa? mă 
îratreabă Philip. 

Acum, că micuța Becky a fost binecuvântată cu 
apă sfințită în biserică, o binecuvântăm cu toţii în 
salonul lui tanti Pat şi-al unchiului Bill, cu bufetul 
savuros și vinurile lor fine. 

— Ai fost minunat. Îl bat pe Philip pe braţ. Abso- 
lut perfect. 

— Sunt încă un pic șocat că m-a rugat pe mine să 
fac onorurile, spune el, clătinând din cap. Nu m-am 
numărat niciodată printre preferaţii ei. 

— Nici eu. lau două pahare de Chardonnay de 
pe tava chelnerului și-i dau unul lui Philip. Dar azi 
a fost o zi plină de surprize. 

În afară de surpriza cu Luke. Mă ţin cât mai 
departe de el cu putinţă. Și cum Elaine pare să-l mono- 
polizeze, e destul de ușor. De fapt, Elaine pare să-l 
placă foarte mult... 

De când s-a născut Becky acum zece săptămâni, 
se pare că s-a mai înmuiat, de data asta pe bune. Poate 
din cauză că a născut-o pe Becky cu trei săptămâni 
şi jumătate înainte de termen, iar Becky a trebuit să 
rămână în secţia de nou-născuţi până când a mai luat 
în greutate. Dacă mă gândesc bine, Elaine s-a ciocnit 
probabil de Luke destul de des. 

— Eu, una, nu m-aș mira deloc dacă pe Elaine ar 
fi răpit-o extratereștrii şi ar fi supus-o unor expe- 
rimente de schimbare a personalităţii, spune Jess, și 
mă concentrez din nou la conversaţie. Gata cu Luke. 

— Interesantă teorie, spune Philip, clătinând din 
cap. 

— Ştii, exact la asta mă gândeam și eu. (Iau și ultima 
înghiţitură din primul pahar de Chardonnay. Primul 
dintre multele pe ziua de azi, presimt.) Asta ar explica 
scena emoţionantă din biserică, unde m-a rugat să 
fiu a doua nașă. 

Se pare că onoarea trebuia să-i revină prietenei 
sale Pookie, dar, din cauza unui accident neprevăzut 
în care au fost implicate o pereche de schiuri și o 
pojghiţă de gheaţă, n-a putut veni. Și nu prea puteam 

refuza, având în vedere felul neașteptat în care Elaine 
mi-a făcut propunerea, în fața întregii familii. 

— Nu te bucura prea tare, îmi spune Carmen fără 
menajamente când ni se alătură. Naşă vrea să însem- 
ne babysitter gratis. Iar faptul că Elaine ne-a invitat 
pe toţi la botez e foarte ciudat. 

— Păi mi-a trecut şi mie prin minte că s-ar putea 
să aibă de făcut vreun anunţ senzaţional care să ne 
umilească într-un fel sau altul pe mine, sau pe Philip, 
sau pe Flora în ochii celorlalți, dar asta ar însemna 
să fiu complet paranoică, spun și eu fără menajamente, 
iar Jonathan icnește și mai-mai să-și verse băutura. 

Pe de altă parte însă, mă întreb dacă asta-i din 
cauză că Elaine chiar pare să n-aibă nici un prieten. 

Prietenii mei au decis cu toţii să vină, în orice caz. 
Bănuiesc că ospitalitatea generoasă a lui tanti Pat și-a 
unchiului Bill are cumva de-a face cu prezenţa lor. 
După cum a spus-o pe șleau Carmen, după-amiezile 
de duminică tind să fie cam plictisitoare, așa că ar 
putea foarte bine să profite și ei de mâncarea și bău- 
tura delicioase. 

— Credeam că te înţelegi bine cu ea, spune 
Jonathan. 

— Glumești, nu-i așa ? intervine Carmen. Nu ţi-a 
povestit Rosie ce s-a-ntâmplat când a împlinit două- 
zeci şi unu de ani? 

— Oh, să nu dezgropăm trecutul. Mai beau un 
pic de Chardonnay. Cel puţin Harry nu-i aici astăzi, 
ceea ce e o ușurare.t, 

— E vorba de tipul de la nunta lui Ned și-a Florei, 
nu ? se încruntă Jonathan. 

— Fostul iubit al lui Rosie, îl lămureşte Carmen. 

— Partea asta o știam. 

— Rosie l-a prins cu Elaine, adaugă Carmen. Mai 
precis, într-un dormitor. 

— Nu. Jonathan se face palid. Asta-i... 

— E OK, dragule, s-a-ntâmplat cu ani în urmă. Îl 
strâng de mână. Îţi mulțumesc că te superi în numele 
meu, dar mi-a trecut. 

— Vară-ta e incredibilă, spune Charlie când ni se 
alătură împreună cu Lewis. Era să leșin când ne-a 
pupat pe mine și pe Lewis și ne-a urat toată fericirea 
din lume. 

Cred că Elaine trebuie să se simtă tare singură. 

— Despre ce vorbim? întreabă Flora, când sosește 
cu Ned. 

— Despre Elaine, că e incredibilă. 

— Ştiţi ce? Eu cred că se simte singură, ne spune 
Flora pe tonul ei de „asta-i realitatea“. Gândiţi-vă — 
astăzi, mai mult ca oricând, prietenii ei ar fi trebuit 
să-i fie alături. Mai ales Justin și Portia Landsdowne. 
Foarte urât din partea lor să nu-și facă apariţia când 
i-a rugat să-i fie nași fetiţei. 

Se pare că dragul de Justin și draga de Portia a 
trebuit să fie prezenţi la o petrecere extrem de plicti- 
coasă, dar foarte importantă, la Ambasada Franceză, 
așa că n-au putut nici ei să vină. 

— Apropo de extratereștri, îi spune, iarăși în afara 
subiectului, Jess lui Philip, ţi-am povestit vreodată 
despre experiența mea cu răpirea de către extrate- 
reștri, când eram în colegiu? 

— Nu, adevărat? Ochii lui Philip se măresc, 
amuzaţi. 

Petrecerea în aer liber de la parohie a fost un succes. 
Jess, ca să-și intre în rol, a început să meargă la toate 
predicile lui Philip, ca să se pregătească. Dar a conti- 
nuat și după petrecere. Îl ajută până și cu aranjamen- 
tele florale pentru biserică. Philip e condamnat, dar 
într-un sens foarte bun. 

— Vrei să auzi povestea? Adică, n-ar fi o blasfe- 
mie la adresa lui Dumnezeu, nu? se încruntă Jess. 

— Absolut deloc, fată dragă, îi zâmbeşte Philip. 
Haide, să găsim un loc unde să ne așezăm și poți 
să-mi povesteşti totul cu lux de amănunte. 

— Ştii, se poate totuși să fi fost din cauza ţigărilor 
ălora ciudate de ierburi pe care le fuma colega mea 
de cameră, spune Jess, în timp ce ies amândoi pe ușile 
salonului și se duc pe peluză. 

— Sunt perfecţi unul pentru celălalt, oftează Char- 
lie, şi odată cu el oftăm cu toţii, pentru că are drep- 
tate. În orice caz, dacă tot vorbim de perfecţiune, spune 
Charlie, noi am zugrăvit, am șlefuit, am reparat. Casa 
e perfectă. 

— Sau, mai exact, meseriașii au zugrăvit, au șlefuit 
şi au reparat, râde Lewis. 

— Şi acum suntem pregătiți pentru petrecere. Ce 
ziceţi de sâmbăta viitoare? 

— Ce petrecere? întreabă Elaine, apropiindu-se 
de noi împreună cu Luke și micuța Becky. 

— Petrecerea noastră de casă nouă. Cuvintele îi 
ies din gură lui Charlie înainte să poată inventa vreo 
scuză. Uneori, îmi doresc să fie un mai bun mincinos. 
Pentru că știu ce urmează. 

— Vai, ce frumos. Felicitări pentru casă, ciripeşte 
Elaine, entuziasmată. 

— Trebuie să vii, îi spune Charlie. Și tu, Luke. 
„Adu-ţi şi frumoasa nevastă cu tine. 

“a 

— Dragă, vino sus cu mine şi ajută-mă s-o liniştesc 
pe Becky, gângurește Elaine la mine, destul de sur- 
prinzător. Cred că a avut parte de suficientă agitaţie 
pentru o zi. E un pui aşa dulce, nu-i așa, Luke? 

— La fel de dulce ca mama ei, spune Luke, zâm- 
bind, şi inima-mi tresare. Știu că-i luat, şi ştiu că-l 

am din nou în viaţa mea pe dragul de Jonathan, dar 
nu mă pot abţine. 

— Haide, Rosie, spune Elaine. Ca nașă a ei, se cuvine 
s-o cunoşti un pic mai bine, adaugă ea, și n-am înco- 
tro, trebuie s-o urmez pe scări. 

— Îmm, cum doarme? întreb eu, fiindcă e una din 
întrebările pe care toată lumea le pune proaspetelor 
mămici, nu ? În plus, încerc din răsputeri să fiu ama- 
bilă. Te lasă să te odihnești destul, sper? Elaine, ca 
întotdeauna, arată impecabil. Şi-a recăpătat până şi 
silueta perfectă. 

— Păi, o am pe infirmiera Hodges care stă aici în 
permanentă, îmi spune Elaine, punând-o pe micuța 
Becky în pătuţ. 

— Trebuie să fie tare bine că te mai ajută şi ea. Da, 
într-adevăr, trebuie să fie de mare ajutor să ai non-stop 
la dispoziţie o bonă-doică. 

— Becky se trezeşte de multe ori, dar e normal 
la vârsta ei, pentru că îi place să fie hrănită câte puţin 
şi des, nu-i așa, mititico? spune ea. Şi suntem un bebe 
așa de agitat, nu-i așa ? Vocea îi e și mai copilărească 
decât de obicei. Apoi se întoarce la mine. Aș fi cu 
nervii la pământ dacă n-ar fi doamna Hodges — e o 
adevărată mană cerească. Are instrucțiuni stricte să mă 
trezească doar dacă e vreo problemă. Noi, proaspe- 
tele mame, trebuie să ne facem somnul de frumusețe. 

— Te prinde foarte bine, spun eu, pentru că așa 
e. Mă gândesc, iarăși, că maternitatea chiar a înmu- 
iat-o pe Elaine. 

— Sunt așa de fericită să vă văd pe tine şi pe Jona- 
than din nou împreună, schimbă ea subiectul, rămânând 
cu privirea pierdută la pătuţul lui Becky. Întotdeauna 
am fost de părere că el e perfect pentru tine. 

Da? N-a spus-o niciodată. 

— Ei, e prea devreme să... 

— Te adoră, mă întrerupe Elaine, şi-i cercetez 
expresia în căutarea unui motiv ascuns. Se vede clar 
din felul în care te privește. Îmi pot da seama de lucru- 
rile astea, pentru că sunt o persoană foarte empatică, 
ştii. Îşi î împreunează mâinile. Merită o a doua șansă. 
Ştiu că, dacă ai putea să-ţi deschizi inima în fata lui, 
aţi fi foarte fericiţi împreună. 

— Mulţumesc. Nu ştiam că e așa preocupată de 
fericirea mea. 

— Viaţa e prea scurtă, îmi spune ea. Trebuie să 
prinzi ocaziile și să profiţi la maximum de ele. 

Mă gândesc la Charlie şi Lewis, la Ned și Flora, 
şi la Philip şi Jess, și la Carmen și Paul. Se pare că ei 
şi-au prins ocaziile și au profitat la maximum de ele. 

— Ştii, noi n-am fost atât de apropiate în trecut 
pe cât am fi putut fi, nu-i aşa ? întreabă ea cu vocea-i 
de fetiță, cu ochii plini de-o stăruinţă înduioșătoare, 
înmuindu-mă și mai tare. 

— Nu, spun eu, clătinând din cap. 

— Şi asta mă întristează, Rosie, mă întristează, 
spune ea, clătinând din cap şi mai empatic. De când 
am născut, am avut timp să reevaluez ce e important 
pentru mine, adaugă ea, îndreptându-se spre fereas- 
cră. Fiindcă să dai naștere unui copil poate fi pericu- 
Los — ce spun eu, e aproape ca o experiență vecină cu 
moartea. Şi atunci, cu Becky născându-se așa de mică, 
cotul era pe muchie de cuțit... vai, nu ştiu ce-aș fi făcut 
dacă i se întâmpla ceva micuţei mele scumpe... spune 
ea cu glas pierit, ştergându-și o lacrimă. 

Becky era, ce-i drept, cam mică, dar n-am ştiut să 
Fi fost în vreun pericol. De fapt, e prima oară când aud 
aşa ceva, iar dacă ar fi fost vreo problemă, sunt sigură 
să tanti Pat n-ar fi întârziat să pună pe toată lumea în 
temă. Dar nu-i spun asta. În schimb, o las cu mărinimie 
-pe Elaine să-şi facă numărul melodramatic. 

— Trebuie să fi fost tare îngrijorată, îi spun. Pen- 
tru că, dacă Elaine poate veni cu ramura de măslin, 
ar trebui s-o accept. Dar acum arată minunat și sănă- 
toasă, nu? întreb eu veselă. 

— Da, nu-i așa ? Feișoara ei scumpă îmi amintește 
uneori de tatăl ei... spune Elaine cu glas sfârșit, 
uitându-se cu o privire tragică jos, în grădină. 

Îmi țin răsuflarea. Elaine nu ne-a spus niciodată 
cine e tatăl; mă întreb dacă noua Elaine, simțitoare 
şi prietenoasă, va dori să mi se confeseze. 

— Nici nu-ţi poţi imagina cât de greu e să fii sin- 
gură, cu un biet copilaș fără tată, spune Elaine dra- 
matic, apoi schimbă brusc registrul. Dar totul s-a 
schimbat de când Luke a intrat în viaţa noastră. 

Luke? 

— Îmm, pare foarte drăguţ, spun eu, nonșalantă 
cât încape. 

— Vai, Rosie. N-ar trebui să-ţi spun, n-ar trebui 
să spun nimănui, dar sunt atât de fericită, spune ea, 
făcând niște ochi mari și nevinovaţi și punându-și 
mâna la gură. Trebuie să spun cuiva, altfel o să explo- 
dez. Între noi s-a înfiripat o relaţie, de când am stat 
în maternitate. 

Pe. Dracu’. Să mă ia. Nu-mi vine să cred. Minci- 
nosul, trişorul, infidelul... 

— Dar e... e însurat. 

— Nu-i chiar așa. Ah, plesnesc, nu mai pot ţine 
în mine, izbucnește Elaine. Bineînţeles, nu poţi să 
spui nimănui. Cel puţin deocamdată. 

— Îmm, bineînţeles. 

Ce vrea să spună cu „nu-i chiar așa?“ 

— Vino, stai aici cu mine. Elaine se cocoaţă pe cana- 
peaua crem ultraîndesată și bate cu mâna în perna 
de lângă ea. 

Și în timp ce mă duc şi mă aşez, cu inima în gât, 
nu pot să nu mă minunez c-a ales o canapea crem 

pentru o cameră de bebeluș. Credeam că sugarii au 
tendinţa să vomite și alte alea... 

E ciudat, nu ? Verişoara mea, care până în momen- 
tul de față a fost Verișoara Scorpia Dracului, a suferit 
brusc o schimbare de caracter, vrea să-i fiu cea mai 
bună prietenă, insistă să-mi destăinuie ceva ce sunt 
sigură că nu vreau să știu, și singurul lucru la care 
mă pot gândi eu sunt canapelele crem. 

— E vorba de Luke și Rowan, spune ca. Divorţează. 

— Oh. Dacă mi-ar fi spus că o navă extraterestră 
a aterizat în faţa Casei Parlamentului și că prim-mi- 
nistrul împreună cu tot guvernul au fost înlocuiţi de 
un grup de Urgi de pe planeta Zoon, n-aș fi fost mai 
surprinsă. 

Luke şi Rowan divorțează ? Un strat rece de gheaţă 
îmi cuprinde inima şi mă întreb îngrijorată dacă asta 
are ceva de-a face cu faptul că m-am culcat cu el. 

— Ştiu. E incredibil, nu-i așa? râde Elaine. Știu 
că n-ar trebui să mă bucure, dar vezi tu, căsnicia lor 
nu mai e de ani de zile una adevărată. 

— Serios? 

— O, da. Luke mi-a povestit totul. Totul, spune 
ea, clătinând din cap. Sunt foarte buni prieteni, iar 
ea e o persoană minunată. Dar se pare că s-au căsă- 
torit imediat după ce Luke a terminat Medicina, pen- 
tru că așa li s-a părut normal familiilor lor. Erau 
logodiţi de la douăzeci şi unu de ani. 

— E cam devreme să te logodeşti la vârsta asta, spun 
eu absentă, gândindu-mă, gândindu-mă tot timpul, și 
toate rotițele din căpul meu ţăcăne şi zbârnâie. 

— Prea devreme ca să știi ce vrei, îmi spune Elaine. 
DDar nici unul din ei nu se vedea căsătorindu-se cu 
altcineva, erau prieteni dintotdeauna, şi s-au lăsat 
Cumva duşi de val. 

Mie, una, mi se pare un motiv bun să te căsă- 
tzorești. Vreau să zic, pasiunea nu durează o veșnicie. 

Noaptea mea de pasiune cu Luke îmi răsare ins- 
tantaneu în minte. Şi prietenia ce începea să se lege 
între noi la strângerea de fonduri de Crăciun, apoi 
în bar, la logodna Florei și-a lui Ned... 

— Pur şi simplu n-a existat nici un fel de pasiune 
între ei, îmi spune Elaine. Încă de la început. Sigur, 
nu mi-a spus Luke asta, dar îmi pot da seama din 
privirea lui, adaugă ea, și mă întreb cât din ceea ce-mi 
spune e doar invenţie. Pentru că, la drept vorbind, 
Elaine este bine-cunoscută pentru obiceiul ei de a da 
adevărului câte-o mână de ajutor. 

Dar poate că nu inventează. În biletul pe care mi 
l-a lăsat în dimineaţa aia Luke spunea că viaţa lui e 
complicată, și că trebuia să-mi explice ceva, şi... Of, 
la dracu”, nu știu ce să mai cred. 

Semnale de avertizare îmi sună în cap când încep 
să înțeleg totul. 

— Dar. Dar. Dar de ce-au rămas căsătoriţi atâta 
timp? Adică, de câți ani sunt împreună? scârțâi eu, 
încercând să-mi recapăt controlul asupra corzilor 
vocale. 

— Cinci. Dar vezi tu, le-a convenit aşa. Au fost 
amici atâta vreme, așa că, de ce să te complici dacă 
n-ai motive? Nici unul din ei nu întâlnise pe altci- 
neva... până acum. Elaine râde cu râsul ei cristalin, 
iar gheaţa care-mi înfășoară inima se întărește, fiindcă 
aproape pot să ghicesc ce urmează. 

Oh, de ce nu l-am lăsat să-mi explice atunci, în 
februarie? 

Dar, îmi zic eu, căsătorit sau nu, trebuia să-mi fi 
spus despre Rowan înainte să se bage în patul meu. 
Pe de altă parte, nici eu nu prea i-am dat șansa, că 
am sărit pe el din momentul în care am intrat pe 
ușă... 

— Şi-apoi, mai sunt și toate donațiile și acţiunile 
caritabile pe care le face familia ei. Sunt un grup foarte 

conservator, nu acceptă divorțurile, iar Luke şi Rowan 
au trebuit să se asigure că nu distrug agenda donațiilor 
planificate de familia ei pentru anul ăsta. Inclusiv o 
sumă zdravănă pentru cercetare neonatală. 

Ab, totul se leagă. 

— La timpul potrivit, eu și Luke ne vom putea 
declara dragostea în faţa lumii, încheie Elaine, pri- 
vindu-mă cu atenţie. 

— Bine. Sunt năucită, confuză. Nu pot gândi clar. 

Un singur gând, uriaș, imposibil de ratat, îmi lumi- 
nează ca un far în creierul înceţoșat. Unul care-mi 
spune că am făcut poate cea mai mare greșeală din 
viaţa mea nedându-i lui Luke șansa de a-mi explica 
lucrurile în februarie. 

— Dragă, eşti o prietenă atât de bună, îmi spune 
Elaine, luându-mi mâinile într-ale ei. Sper să poţi găsi 
în inimă puterea de-a te bucura pentru noi. 

— Bineînțeles, bineînțeles, spun eu, adunându-mă. 
Îmm, sunt vești absolut minunate, adaug. Iar tu și 
Luke puteţi sta liniștiți, nu voi sufla o vorbă, ăă, nimă- 
nui, mă bâlbâi eu, făcând-o pe vesela. 

— Ah, sunt așa de emoţionată, ciripește Elaine. 

lar când micuța Becky începe să plângă, sunt 
tentată să fac la fel, fără să înţeleg prea bine de ce. 


— Ai fost foarte tăcută în seara asta, spune Jona- 
than când oprește în faţa casei mele. 

— A, mă gândeam doar la, știi, la Elaine că a deve- 
nat mamă, la lucruridin astea, mint eu, pentru că nu 
prea-i pot spune adevărul, nu? Totul se potriveşte. 
Adică, dacă l-aș fi vrut cu adevărat pe Luke, l-aș fi 
ascultat, deşi îl credeam un ticălos trișor și mincinos. 
Ceea ce înseamnă că, în subconștient, îl respingeam. 

— Şi eu. De fapt, în ultimul timp m-am gândit 
mult la viitor. 

Colin trebuie să fie încă treaz. Toate luminile de 
jos sunt aprinse. Nu știu dacă sunt în stare să-l ascult 
în seara asta. 

— Şi eu, spun eu, gândindu-mă la viitorul lui Colin. 

— Rosie, începe Jonathan, apoi se oprește. 

— Ce? 

— Ştiu că nu e cel mai romantic decor din lume, 
şi că asta ar trebui să implice de obicei mâncăruri fine, 
și viori, şi inele scumpe. Și ştiu că am avut dificultățile 
noastre, dar cred că le-am depășit și am redevenit ca 
la început. Vrei... vrei să te măriţi cu mine? 

Sunt şocată. E ultimul lucru la care mă aşteptam, 
dar în vreme ce toate gândurile mi se învârt de-a valma 
în creier, devine cea mai logică, mai firească întrebare 
din lume. 

Ne cunoaștem atât de bine unul pe celălalt; sun- 
tem ca o pereche confortabilă de pantofi vechi. 

Tinem unul la altul și avem o mulţime de pasiuni 
comune. Franceza, de exemplu. 

Şi mă gândesc la Charlie şi Lewis, şi la cum a 
acceptat Lewis să-și extirpe aluniţa pentru că Char- 
lie era îngrijorat. A făcut un compromis. 

Mă gândesc la Flora și Ned, și la cât de fericiţi 
sunt ca proaspăt căsătoriţi. 

Mă gândesc la Carmen și Paul, şi la compromi- 
surile pe care le-au făcut atât pentru o viaţă liniștită, 
cât și pentru spontaneitate. 

Mă gândesc la Philip și Jess, şi la cât de potriviţi sunt. 

Şi-apoi mă gândesc la Elaine și Luke. 

— Nu trebuie să-mi răspunzi acum, adaugă Jona- 
than, cu o expresie drăgălașă pe faţă. Gândeşte-te cât 
vrei. 

— Da, Jonathan, îi spun. Mă mărit cu tine. 

19 
Cină pentru nouăsprezece pergoane 


Confesiunea lui Rosie: 
Se spune că prea mulți bucătari strică ciorba. 
Nu cred că am vocaţie pentru gătitul industrial... 


— Eşti sigură că n-ai nevoie de ajutor? mormăie 
retoric impasibilul Colin două săptămâni mai târziu, 
chinuindu-se să treacă de mine ca să dea drumul la 
apa fierbinte în chiuveta din bucătărie. 

— Mă descurc, mersi, mint eu senină. Du-te îna- 
poi şi distrează-te. 

— Lasă-mă măcar să strâng pe-aici, spune el igno- 
rându-mă şi începe să facă ordine în haosul total în 
care s-a transformat mica mea bucătărie, stându-mi, 
practic, în cale când încerc să învârt în altă cratiţă cu 
spaghete bolognese. 

Știu că încearcă doar să fie de ajutor, aşa că-mi 
miușc buza când trebuie să mă dau la o parte ca să mai 
adune nişte vase murdare şi să curețe peretele stropit 
de sos, 

Cu toate că sunt a,maniacă în ale curățeniei, pălesc 
îm comparaţie cu Colin, care e fanatic la capitolul ăsta. 
De când s-a mutat la mine „temporar“ în urmă cu, 
Vai, unsprezece săptămâni, am început să las vasele 
mespălate și să storc pasta de dinţi de la vârful tubului, 
cloar ca să-l fac să-și caute altă locuinţă. Mi-e drag, 
Clar sper să-şi găsească un loc altundeva cât mai curând. 

Mă scoate din minţi. Mai ales în seara asta, când am 
nevoie să mă concentrez la treaba pe care o am de 
făcut. 

— Putem face asta mai târziu, Colin, îi spun eu 
răbdătoare, pentru că, deşi vrea cu adevărat să mă 
ajute, mai mult mă împiedică. E un război al naibii 
de dur, şi trebuie să-mi plănuiesc atacul. 

— E totul în regulă aici? întreabă mama de la 
intrare. 

— Totul e sub control, mint eu din nou, fiindcă 
doar printr-o minune o să pot face nouăsprezece porții 
de paste fierbinţi şi nouăsprezece porții de sos fier- 
binte pentru paste fără să fac o depresie nervoasă. 

— Vai, Colin, doar nu speli toate vasele alea sin- 
gur? Mama se agită încolo şi-ncoace în bucătărie. 
Uite, eu le spăl și tu le ştergi. O să facem totul lună 
cât ai clipi. Vorbește femeia căreia termenul de zeiţă 
în ale gospodăriei nu i se prea potriveşte. 

Îmi mestec şi mai abitir sărmana-mi buză când 
abia mă mai pot mișca în spaţiul îngust. Ştiu că sunt 
bine intenţionaţi, dar, vorba Marlenei Dietrich, vreau 
doar să fiu singură. Dacă m-ar lăsa în pace, aş putea 
câștiga până la urmă lupta cu spaghetele. 

În seara asta trebuia să aibă loc triumful meu culi- 
nar. O cină intimă pentru cei mai apropiaţi şi mai 
dragi prieteni ai mei, în număr de nouă. O ocazie 
unică de a le răsplăti ospitalitatea tuturor și cinele pre- 
cedente pregătite de ei. 

În celelalte două ocazii când a fost rândul meu 
să-mi hrănesc prietenii sâmbătă seara, am avut grijă 
să comand (a) mâncare chinezească gata preparată și 
(b) mâncare indiană gata preparată, servindu-le astfel 
bunătăţi, fiindcă ştiau cu toții că nu mă pricep să 
gătesc şi-mi iertau şmecheria. 

Dar asta a fost înainte să termin cursul seral de gătit. 

Da, seara asta a fost planificată în cele mai mici 
detalii. O şansă pentru mine să-mi demonstrez cunoş- 
tinţele și îndemânarea proaspăt dobândite. Și totodată 
un fel de celebrare discretă a logodnei, pentru că eu 
și Jonathan am hotărât să facem o nuntă discretă. O 
plătim noi singuri, şi de ce să azvârlim atâţia bani pe 
un eveniment care ţine doar o zi, când ar trebui să 
investim în viitorul nostru? 

Oricum, am gătit de probă de mai multe ori, ca 
să fiu sigură că nu greşesc. Am calculat ingredientele, 
le-am gătit şi le-am împărţit în zece porţii. Primele 
două încercări au fost un dezastru, dar a treia oară 
am făcut o treabă destul de bună, iar rezultatele sunt 
acum îngheţate în porţii individuale în congelatorul 
meu. 

O, da, plănuisem și cum să aşez zece oameni în 
jurul unei mese, deschizând ușile despărțitoare care 
separă camera de zi de sufragerie şi prelungind inge- 
nios masa din sufragerie cu masa pliantă a lui Carmen, 
acoperite amândouă cu feţe de masă mari. Plănuisem 
până şi să împrumut patru scaune, vase și tacâmuri 
de la Jess sau Carmen. Rezolvasem totul la marele 
Fix și, în starea mea de euforie organizată, ar fi trebuit 
să ştiu că ceva o să iasă prost. 

A început ieri la prânz. 

Îmi luasem o pauză prelungită de prânz ca să pot 
Face o cercetare temeinică prin supermarket şi să cum- 
păr tot ce aveam neyoie pentru petrecere. Cu lista 
în mână, am purtat '© campanie de succes, cu toate 
ingredientele găbjite, aduse acasă şi puse deoparte, 
gata de următoarea etapă a asaltului. 

Aşa că, atunci când m-am întors la birou puţin 
după ora două şi am găsit-o acolo pe Elaine, care sosise 
Cu câteva minute mai devreme, am rămas mască. lată 

ce s-a întâmplat din momentul în care am deschis ușa 
de la intrare şi am intrat în holul principal... 


— Nu cred că mai întârzie mult, îi spune Shirley 
lui Elaine în timp ce strănută într-un Kleenex. 

— Uite, scumpo, ţi-am pregătit o ceașcă de ceai 
bun și-o felie din prăjitura mea de casă cu ciocolată. 
O să te țină ocupată până se întoarce Rosie. Îmi pare 
că trebuiești hrănită, spune Gloria, întinzându-i o 
ceaşcă și o farfurie lui Elaine. Apoi, către Shirley: Tu 
mănânci destule verdeţuri ? Dacă ai mânca mai multă 
vitamina C, n-ai mai răci așa des. 

— Nu, mulţumesc, ciripeşte Elaine, dându-se îna- 
poi îngrozită din faţa lui Shirley cea infestată de ger- 
meni și a prăjiturii infestate de calorii. Am să aştept 
în biroul ei, se poate? 

E prima oară când Elaine catadicsește să vină în 
vizită la Slujbe Speciale și, înainte să-mi pot reveni 
din șoc și surpriză, Colin mă pune fără să vrea într-O 
Situaţie. 

— Uite-o, articulează el monoton când mă vede. 
Ai luat tot ce-ţi trebuie pentru petrecerea de logodnă 
de mâine-seară? 

— Dragă, iată-te în sfârșit, se piţigăiază Elaine la 
mine. Eram în trecere spre noua casă a lui Luke. Îl 
ajut cu decoratul — știi cum sunt bărbaţii când e vorba 
de lucruri din astea, adaugă ea, râzând cu râsul ei de 
clopoțel. 

Luke și-a luat o casă? Presupun că-i normal ca 
Elaine să se asigure că-i place decorul. Doar o să fie 
şi casa ei, nu? 

Luke şi Rowan s-au despărțit oficial. Au făcut anun- 
țul la scurt timp după botez, ba chiar s-a pomenit 
despre asta și în ziare. Nu că ar avea ceva de-a face 
cu mine. Nu că m-ar interesa câtuși de puţin. 

— Aşa că m-am gândit, de ce să nu trec s-o salut 
pe Rosie? continuă Elaine. 

Asta face parte din caracterul ei proaspăt refor- 
mat. De când a venit la petrecerea de casă nouă a lui 
Charlie și Lewis împreună cu Luke, a început să mă 
sune ca să mă ţină la curent cu ce mai plănuiesc ei doi. 

— Îmm, grozav, spun eu cu un zâmbet luminos 
pe față, așteptând și vestea proastă. I-o fi scăpat? Și, 
ce face Becky? 

— Splendid. Doica Hodges a luat-o la o plimbare 
în parc. E foarte important pentru copilași. Apoi, 
când asimilează spusele Colin: O, daţi o petrecere 
de logodnă? Credeam că n-o să vă bateţi capul. Cre- 
deam că vreţi o nuntă discretă. 

— Nu e o petrecere de logodnă, accentuez eu, sim- 
tind cum mă apucă disperarea. Mulţumesc, Colin. O 
să fie doar câţiva prieteni și niște spaghete bolognese. 
Nimic elegant, doar, îmm, paste și vin de supermarket. 

— Vai, dar sună așa — așa de spontan. Şi distrac- 
tiv. Elaine vorbeşte cu atâta patos, că mă simt imediat 
vinovată că o exclud. 

— Păi, dacă n-ai altceva mai bun de făcut, ești mai 
mult decât bine-venită să ni te alături, spun eu cu prefă- 
cută însufleţire. M-am gândit că nu e genul tău, dar... 

— Dragă, noi nu suntem snobi, sare Elaine, şi mă 
fac mică la auzul cuvântului „noi“, fiindcă, bine- 
înţeles, ştiu că nu se referă la ea și la micuța Becky. 
Mie şi lui Luke ne-ar face plăcere să venim la mica 
ta petrecere cu spaghete. Deși nu știam că știi să 
găteşti, hahaha. 

— A luat lecţii, îi spune Shirley. Oh. Bine, sper 
să vă distraţi excelent cu toții, adaugă ea aspru, și mă 
simt ca ultimul om. 

— Presupun că tu te duci, nu? îl întreabă Gloria 
pe Colin. Adică, fiind chiriașul lui Rosie. Nu c-aș 

aștepta vreo invitaţie, adaugă Gloria cu un zâmbet 
uriaș pe faţă. Dar dacă e nevoie de ajutor la gătit, îmi 
ştii numărul de telefon — sună-mă. Am să fiu fericită 
să rămân în umbră și doar — să ajut. 

— Nu mi-am făcut nici un fel de planuri, îi răs- 
punde Colin monoton. Mă gândeam să-mi petrec 
seara verificând și ștergându-mi de praf colecția de 
trenulețe. 

La dracu”, la dracu”, la dracu”. 

N-am vrut să-l supăr pe Colin. Am presupus doar 
că n-ar vrea să fie cu noi. Pentru că, în celelalte două 
dăți când mi-au venit prietenii în vizită, Colin a 
dispărut sus, cu toate că i-am spus că e bine-venit să 
stea cu noi. Am presupus că mâine s-ar întâmpla la 
fel, așa că nu l-am mai întrebat. Cum am devenit 
dintr-odată cea mai lipsită de inimă persoană de pe 
faţa pământului ? Respir adânc. N-am altă soluție. 

— După cum am spus, e vorba doar de câţiva prie- 
teni şi-o masă neprotocolară cu spaghete, spun eu. 
Dar dacă vreţi să veniţi cu toții, o să fie grozav. Cu 
cât vom fi mai mulți, cu-atât va fi mai vesel, adaug, 
un pic de tot isterică. 

Cum naiba am să gătesc pentru cincisprezece 
oameni? Unde vor sta? 


Pot s-o fac. Mă pot descurca. Le-am sunat mai 
devreme pe Carmen și Jess. Îmi aduc masa pliantă a 
lui Jess și vase și tacâmuri în plus. Și scaune. 

Cristoase, o să fie toţi aici într-un minut, iar eu 
nici n-am fiert apa pentru paste! Mai bine să m-apuc 
de treabă. 

— Mă lași s-ajung la sertarul ăla, Rosie? întreabă 
Colin, taman când torn sosul pentru spaghete din 
patru cratiţe (dintre care două sunt noi, pentru că 
aveam nevoie de cratiţe în plus ca să gătesc mâncare 

în plus) în patru terine (dintre care două sunt noi, 
pentru că aveam nevoie de terine în plus în care să 
ţin mâncarea în plus), ca să-l păstrez fierbinte în cup- 
tor cât timp spăl cele patru cratiţe, fierb apă în ele 
şi-apoi fac pastele. 

Oftez, las jos polonicul și mă dau din calea lui 
Colin. 

— Rosie, Colin abia a curăţat bucătăria și tu ai 
murdărit-o iar, se enervează mama, iar eu îmi ţin res- 
piraţia și număr până la zece. Uite, spune ca, dându-mi 
o farfuriuță şi un șervet, și mă abțin din răsputeri să 
nu urlu de frustrare. Pune polonicul pe farfurie și mai 
curăţă aici o dată, uite ce frumos. 

Nici mama nu fusese iniţial pe lista invitaţilor din 
seara asta, dar totul s-a schimbat când a sunat dimi- 
neaţă ca să-l invite pe Colin să meargă cu ea la bingo. 
Au devenit foarte buni amici în ultima vreme. Colin, 
bineînţeles, i-a spus că dau o petrecere de logodnă. 

Ce altceva puteam să fac ca să menţin pacea mon- 
dială dacă nu s-o invit? Prin urmare, bineînțeles, a 
trebuit s-o invit şi pe bunica Elsie. Și pe Sid şi Alf, 
pentru că-i încă prinsă în triunghiul ei amoros şi nu 
voiam să fiu părtinitoare. 

— Totu! e sub control? întreabă Jonathan din ușă. 
Ne distrăm de minune aici. Nu vreau să te panichez 
că întârziem cu cina, dar lumea începe să sosească. 
Voiam numai să văd dacă ai nevoie de-o mână de 
ajutor, dar ştii cât de nepriceput sunt în bucătărie. 
Văd însă că sunteţi un echipaj complet aici — eu mă 
duc să aranjez băututile, spune el, zâmbindu-le vesel 
mamei şi lui Colin, fără să observe câtuși de puţin 
expresia disperată, înnebunită de pe faţa mea, și dis- 
pare înapoi în camera de zi. 

— Va trebui să pui sosul în terine şi în cuptor ca 
să ai destule cratiţe să fierbi pastele, îmi spune Colin 
cu înțelepciune, și-mi vine să-l zgâlțâi. 

— Nu mai ai un polonic? întreabă mama. Te ajut 
și eu. Vai, ai pus vasele la cald în cuptor? De ce nu 
mă lași pe mine... 

— Pot să ajut cu ceva? întreabă Luke vesel din ușă, 
şi mă panichez și mai rău. 

Aşadar, a venit. „Încă o pereche de mâini de 
ajutor“, mă gândesc eu isterică, amintindu-mi şi de 
ce sunt capabile mâinile astea. Și ce s-a întâmplat 
ultima oară când a venit... 

— Nu, nu, spun și eu veselă. Totul e bine, totul 
e în ordine, mă bucur să, îmm, te văd, hahaha. 

Luke, mereu un bun observator, după cum ştim, 
recunoaște expresia disperată, înnebunită de pe faţa 
mea și face ceva destul de neaşteptat şi bun. Ridică 
la mine sprânceana sarcastică şi-mi oferă un zâmbet 
blând și înțelegător. 

Și apoi mă salvează. 

— Avem mare nevoie de ajutor aici, îi spune ma- 
mei. Flora și Ned au sosit cu masa și avem nevoie 
de dumneavoastră să... o aşezaţi. 

— Ah, păi aţi deschis ușile dinspre curte ? Trebuie 
să ne extindem în curte dacă vrem să încăpem toți, 
spune mama, îndreptându-se spre ușă. Serios, Rosie, 
nu-ţi stă în fire să fii așa dezorganizată și să laşi lucru- 
rile până în ultimul minut. 

— Colin, mai avem nevoie de două scaune. Dacă 
ai vrea să aduci tu scaunul de la masa de toaletă din 
camera lui Rosie şi taburetul din baia mare, s-ar rezolva 
problema cu locurile. Rămân eu să mă ocup aici, 
încheie el, tocmai când Carmen apare în bucătărie 
și aude tot. 

Faţa îmi ia foc, fiindcă Luke n-ar fi putut avea 
informaţiile astea decât dacă ar fi fost în dormitorul 
şi în baia mea. Și a fost... 

— Da, am... observat scaunele adineauri, când am 
folosit baia mare, adaugă Luke când își dă seama ce-a 
spus. 

— Sigur, îi spune Colin fără să i se clintească un 
mușchi, în timp ce-și șterge mâinile cu şervetul de 
vase. Dar expresia lui e întotdeauna imobilă, așa că 
cine știe ce gândeşte? Dacă Rosie e sigură că nu mai 
are nevoie de mine în bucătărie? 

— Nu, nu, mă descurc. Îmm, mulțumesc, Colin. 
Carmen, scârțâi eu. Ce mă bucur să te văd, adaug 
un pic disperată, ceea ce sună total nebunesc, pen- 
tru că am văzut-o mai devreme, când a trecut să lase 
niște tacâmuri și vase. 

— Voiam să te întreb dacă ai nevoie de ajutor, îmi 
spune ea, uitându-se când la mine, când la Luke cu 
o licărire curioasă în ochi. Dar văd că tu și Luke aveți 
totul sub control. Își răsuceşte o şuviţă din părul ei 
roşcat — semn rău, înseamnă că se gândeşte, pune 
lucrurile cap la cap şi se prinde. 

Carmen se uită la mine cu o expresie care spune 
că n-a crezut nici un cuvânt din scuza lui Luke și în 
care citesc „Las” că spui tu totul acuși“. Îmi zâmbeşte 
zeflemitor şi ne lasă într-o tăcere apăsătoare. 

— Aşa — tu termini de transferat sosul, îmi spune 
Luke, pus pe treabă. Îmi dai fiecare cratiţă când ter- 
mini, eu le spăl şi pun apă pentru paste. Ce zici? 

— Mulţumesc, îi spun eu rușinată, concentrân- 
du-mă cu furie asupra,sosului. 

— Cu plăcere, îmi spune el blând. Și apoi: Scuze 
pentru chestia aia. Nu m-am gândit. Crezi că a înghi- 
ţit scuza? 

— Nu, îi spun, înfierbântându-mă tot mai tare. 
Dar am să mă străduiesc s-o conving; 

— Bine, bine. 

Următoarele câteva minute lucrăm cot la cot în- 
tr-o tăcere totală, eu întrebându-mă ameţită și confuză 
de ce mă ajută, și cum să-i explic situaţia lui Carmen. 

— Dragă, mă întrebam unde-ai fugit, îi spune lui 
Luke Elaine, o nălucă în mătase bleu-pal, intrând în 
bucătărie. Ah, ajuţi la gătit? Credeam c-ai luat lecţii, 
Rosie, spune ea râzând, reușind cumva să mă facă să 
par ineptă. Luke, tu ar trebui să fii musafir. Sunt 
sigură că Rosie se poate descurca. Ba, am să ajut şi 
eu, dacă vrei. 

— Ar fi grozav, dar nu vrem să-ţi distrugi rochia 
asta frumoasă cu sos de spaghete, îi spune Luke, iar 
Elaine face un pas înapoi, cu groaza întipărită pe faţă 
la gândul că s-ar putea întâmpla una ca asta. Ai fi în 
schimb un înger dacă ai vrea să le spui tuturor să se 
așeze la masă. Mâncarea e gata, îi zâmbeşte el afectuos. 

Și îmi amintesc că Luke și Elaine sunt împreună, 
la fel cum și eu și Jonathan suntem împreună. Ceea 
ce e bine. Grozav. 

— Foarte bine, ce-ai zice să servim de-aici? mă 
întreabă el în timp ce scurge pastele iar eu scot teri- 
nele cu sos din cuptor. Eu pun pastele, tu torni sosul 
deasupra și o fac şi pe ospătarul. Ce zici? 

— Grozav. De ce mă ajuţi? trântesc eu. 

— Păi, ştiu cât de înspăimântător e să găteşt pen- 
tru atâția oameni, am experienţă de pe vremea stu- 
denţiei, când stăteam în cameră cu un australian foarte 
sociabil care invita în fiecare sâmbătă seara vreo doi- 
sprezece colegi să mănânce paste. Şi la urma urmei, 
adaugă el încet, e logodna ta, iar până acum ţi-ai petre- 
cut-o spetindu-te toată ziua în bucătărie, presupun. 
În plus, continuă el, întinzându-mi două farfurii ca 
să torn sosul, îți sunt, îmm, dator. Îmi... pare rău pen- 
tru ce s-a întâmplat. Lipsa de comunicare. Eu n-ar 
fi trebuit să... Se oprește și respiră adânc. 

— Noi n-ar fi trebuit să. Consideră capitolul înche- 
iat. Încerc să par veselă și nepăsătoare, dar vocea-mi 
sună ca un chițăit de şoarece fugărit. 

— N-am vrut să spun chiar... Se opreşte, oftează 
şi se uită la mine. Apoi închide gura, când Jonathan 
intră grăbit în bucătărie. 

— Mai avem vin roşu ? întreabă Jonathan, și vraja 
s-a rupt. E mai bine așa, fiindcă nu sunt sigură că 
vreau să aud ce are Luke de spus. 

Spaghetele sunt un succes. Mă rog, nu-s perfecte, 
dar măcar sunt cu desăvârșire comestibile. Ca și spuma 
de ciocolată pe care am făcut-o dimineaţă şi-am pus-o 
cu linguriţa în nouăsprezece boluri mititele. 

Şi în timp ce prietenii și familia mea mănâncă, 
beau şi ridică paharele în cinstea bucătăresei și a feri- 
citului cuplu, eu sunt neașteptat de tristă din cauza 
ultimelor cuvinte ale lui Luke. 

Că regretă că s-a încurcat, chiar şi pentru scurt 
timp, cu mine. Că regretă că s-a culcat cu mine. 

Bineînţeles, și eu regret. Bineînţeles. 


— Dacă aș fi cu vreo treizeci de ani mai tânără, 
ți-aş da de furcă, chicoteşte bunica Elsie către Luke, 
bătând din gene și clămpănind din proteză. Sau te-aș 
invita să-mi vezi piticii de grădină. 

— De ce să lăsăm două decenii să stea între noi? 
o vrăjeşte Luke. Aș fugi în clipa asta cu dumnea- 
voastră, dar mă tem că Sid şi Alf mi-ar da de urmă 
şi mi-ar trage o bătaie soră cu moartea. 

Sid și Alf sunt (a) de optzeci și patru de ani, cel 
mult un metru şaptezeci, gras, şi (b) un gigolo de șap- 
tezeci și cinci de ani, cel mult un metru șaptezeci, 
costeliv. L-ar provoca probabil pe Luke la o partidă 
de remi şi i-ar lua toţi banii pentru bunica, dar fizic, 

nu-s în stare. Bine, nu în sensul ăla, evident. Îmi alung 
imediat toate gândurile despre viaţa sexuală a bunicii. 

— Ah, bine, nu poţi să condamni o fată că în- 
cearcă, își fâlfâie bunica genele de sub părul lila. 
Liliachiul, se pare, e noul bleu. Va trebui să mă mul- 
ţumesc cu triunghiul meu amoros. Bineînţeles, Rosie 
a noastră seamănă leit cu mine când eram de vârsta 
ei. Și nu e măritată. Încă, adaugă ea fără rost, şi pulsul 
mi se accelerează când se întoarce cu pași şovăitori 
în bucătărie, la Alf și Sid, care o iau îndată la dans. 

Încă nu poate să aleagă între ei, iar ei par să fie 
mulţumiţi s-o împartă. Dar cred că la vârsta ei poate 
foarte bine să facă ce-i place. 

Încerc să-mi alung gândurile. 

Luke şi cu mine suntem singuri în hol, și obrajii 
mi se încing când altă tăcere incomodă se instalează 
între noi. Spun altă tăcere incomodă pentru că de-a 
lungul ultimelor patru săptămâni trecute de la cina 
cu spaghete, se pare că n-am putut face nici o mișcare 
fără să dau peste Luke. 

De fiecare dată când mă duc la petrecerea de sâm- 
bătă seara sau când stau cu micuța Becky, apare și 
el. Cu Elaine, care a devenit abonată la cinele noas- 
tre de sâmbătă seara. Nu că m-ar deranja. 

De fapt, e o minciună, dar cred că e ca-n vorba 
aceea veche, despre iarba care pare mai verde la vecini. 

Din păcate, bunicii i-a căzut cu tronc Luke și 
crede că ar trebui să scap de Jonathan și să mă culc 
cu el. 

Luke se uită la mine cu o privire ciudată. 

— N-o băga în seamă pe bunică-mea, hahaha, bol- 
borosesc eu, blestemându-mă pentru că par o idioată. 
Are nişte idei ciudate, uneori, hahaha. Doamne, ar 
trebui să tac naibii din gură. 

— E adorabilă, îmi spune Luke, fără să zâmbească. 
E unică, întocmai ca nepoata, spune el, și inima îmi 
bate mai repede. Iar apoi, ca de obicei, schimbă subiec- 
tul. Cum merge cu planurile de nuntă? 

Întotdeauna mă întreabă despre planurile de nuntă 
când intervin tăcerile astea stânjenitoare. 

— Îmm, bine. Bine. 

Dar a vrut să spună că sunt unică în sensul bun 
sau în sensul rău? Înainte să mă pot gândi la asta, și 
nu că mi-ar păsa, pentru că ar însemna să-mi pară şi 
mai rău pentru ce s-a întâmplat între noi, Charlie și 
Lewis intră clătinându-se pe ușă. 

— Asta-i ultima cutie, spune Charlie, cărând împre- 
ună cu Lewis ceea ce cred că e monitorul calculato- 
rului lui Colin, jos pe scări, în apartamentul de la 
demisol. 

Da, eu am fost cea care a reușit să-l facă pe Colin 
să se mute în demisolul mamei — un alt moment Amé- 
lie. Mama, după petrecerea cu spaghete, a început să-l 
invite la prânzul de duminică, împreună cu Jonathan 
şi cu mine, pentru că nu voia să se simtă lăsat pe 
dinafară, iar când am văzut cât de bine se înţeleg, mi 
s-a părut o idee bună să le bag asta în cap. Mama 
crede că a fost ideea ei, dar nu mă deranjează că-și 
arogă meritul. 

— Slavă Domnului că s-a terminat cu lucrurile lui 
Colin. Sprânceana sarcastică a lui Luke își execută 
mişcarea, în timp ce el își dă părul de pe frunte. Cine-ar 
fi crezut că un om poate avea atâtea trenuleţe? 

Oh, aş vrea să nu facă asta. E prea... prea al naibii 
de sexy. 

Ştiţi ce sentimente îmi stârnește Luke în ţinută 
p rotocolară, dar la naiba, să-l văd într-o pereche de 
b lugi vechi și un tricou strâmt mă înnebunește. Nu 
că m-ar interesa, bineînţeles, fiindcă peste opt săp- 
tămâni mă mărit cu Jonathan. 

Aș vrea ca Jonathan să fi fost aici, nu în Manhattan, 
într-o călătorie de afaceri. E vorba doar de un transfer 
de dorinţă, atâta tot. 

— Am terminat, spune Colin cu vocea lui inex- 
presivă, când apare din demisol cu Charlie și Lewis. 
Mulţumesc tare mult pentru ajutor. 

— Nici o problemă, bătrâne. Charlie îl bate pe spate. 

— Cred că asta cere o gustare lichidă, spune Lewis, 
frecându-și mâinile. 

— Ce ziceți, flăcăi ? rânjeşte Charlie. Nu-l putem 
lăsa pe Colin la necaz, iar dacă o să locuiască aici, ar 
trebui să-l ajutăm măcar să se familiarizeze cu crâş- 
mele locale. 

— Eu sunt tare pe poziţie, dă Luke din cap. 

— Dragă, am mai avut discuția asta, îl tachinează 
Charlie, făcându-mi din ochi. Ştim că stai bine la 
capitolul ăsta. 

— Eu nu-s mare băutor, protestează Colin, deloc 
surprinzător, iar pe mine începe să mă doară capul. 

— Haide, Col, trăiește și tu un pic, îi spune Lewis. 

— Dar... 

— Nici un dar. Luke ridică mâna, și inima-mi 
bubuie în urechi, căci îmi amintesc când mi-a spus 
același lucru mie. Și m-a luat în braţe și-apoi am zbu- 
rat spre Piccadilly Circus. 

Trebuie neapărat să încetez cu asta. 

Vedeţi, în locul viselor în care Luke mă salvează 
şi evadăm în lumina apusului, sau al coșmarurilor cu 
prăjire și cărbuni încinși, am început acum să retrăiesc 
fiecare secundă pe care am petrecut-o cu el. Inclusiv 
sexul. Nu-i bine deloc, dar cred că-i doar un semn 
al emoţiilor dinainte de nuntă. 

După ce mă mărit cu Jonathan, el va fi singurul 
bărbat cu care o să mai fac sex. E-un gând cam înspăi- 
mântător, nu? 

— Cred că pot să mă descurc cu o halbă sau două, 
atunci, mormăie Colin. 

— Şi tu, Rosie? Luke e așa ispititor. Aşa ispititor ... 

Instantaneu, imaginaţia mea fecundă evocă o ima- 
gine a lui Luke în bluza lui albă de doctor, cu un 
stetoscop la gât, ceea ce e ciudat, pentru că nu l-am 
văzut niciodată în mediul lui profesional. În rest, e 
gol. O, Doamne. 

— 'Tentant, dar nu. Nu trebuie să mă înmoi. Am 
de făcut planuri de nuntă. 


— Luke e deja aici, îmi spune Elaine când deschide 
ușa casei ei din Hampstead. 

„Ah, grozav. Înc-o tăcere stânjenitoare şi-o fan- 
tezie erotică“, mă gândesc eu sarcastică. 

Elaine s-a mutat înapoi în casa ei, cu doica Hodges 
şi micuța Becky, la scurt timp după botez. A motivat 
că își vrea înapoi vechea viaţă, pentru că tanti Pat se 
agită prea mult, dar eu bănuiesc că s-a mutat pentru 
că îşi voia înapoi intimitatea, ca să poată face sex cu 
Luke. 

Trebuie să încetez. Nu trebuie să mă gândesc la 
cuvintele „sex“ și „Luke“ în același timp. 

— Ştii, îmi spune Elaine în șoaptă, luându-mă de 
brat, cred că-mi va pune întrebarea foarte curând. 
Vai, sunt așa fericită. Luke e perfect, nu crezi? 

— Îmm, păi... u 

— Bineînţeles, întreb pe cine nu trebuie, ciripește 
ea. Evident că nu pentru tine, pentru că tu eşti îndră- 
gostită de Jonathan. 

— Da. Dau din cap. Fiindcă aşa e. Îl iubesc pe 
Jonathan, cu care mă mărit peste două săptămâni, 
pentru că e confortabil ca o pereche de pantofi vechi. 

Cu răbdare şi perseverență, s-a mulat perfect pe picio- 
rul meu metaforic. 

Aşa că-i o ruşine, zău, că pantofii pe care mi i-a 
adus din călătoria în Manhattan sunt prea mici. Tot 
Jimmy Choo. De data asta, de culoarea fildeşului, ca 
să se potrivească la rochia de mireasă. Un gest extra- 
vagant pentru nunta noastră discretă, la preț redus, 
dar a vrut să am ceva deosebit, ceea ce e foarte drăguţ, 
nu-i aşa? 

Evident, asta a însemnat să comand alții pe mări- 
mea mea, de pe website, şi sper să ajungă înainte de 
ziua nunţii. 

— Nu cred că va mai dura mult până să vă urmăm 
și noi la altar. Desigur, trebuie să aşteptăm să se ter- 
mine cu divorţul lui. De fapt, Rowan a organizat 
strângerea de fonduri la care mergem diseară. E aşa 
civilizat să rămâi prieten cu persoana de care te des- 
parți, nu crezi? Bineînţeles, va trebui să pun capăt 
poveștii ăsteia după nuntă. Mă gândeam să facem 
nunta la anul, în toamnă. Mami va avea timp berechet 
să se ocupe de aranjamentele necesare. 

— Grozav, zâmbesc eu, dar îmi simt muşchii feţei 
încordaţi. 

— În orice caz, mama decide, îmi spune Flaine încet 
când intrăm în camera de zi. Uite cine-a venit, dragă, 
îi ciripeşte ea lui Luke. Viitoarea noastră mireasă. 

— Mă bucur să te văd, Rosie. 

— La fel, mint eu, fiindcă nu-i nici o bucurie să-l 
văd iar în ţinută protocolară. Deja m-am înfierbântat 
pe sub puloverul de angora roșu. Instantaneu, evoc 
o imagine a lui Luke îmbrăcat în smoching şi cu papion 
la gât. În rest, e gol... 

— Cum merg planurile de nuntă? 

— Vai, dragă, Jonathan a făcut lucrul cel mai roman- 
tic, ciripește iar Elaine. I-a cumpărat lui Rosie pantofi 

de nuntă Jimmy Choo. Nu-i așa că-i foarte frumos 
din partea lui? 

— Foarte, zâmbeşte Luke zeflemitor, deloc pe gus- 
tul meu. 

— Mă duc să-mi iau mantoul, spune Elaine, și 
plecăm. Becky ar trebui să doarmă dusă până la unspre- 
zece. Doica Hodges a hrănit-o acum vreo jumătate 
de oră, înainte să plece. 

— Îți vin ? mă întreabă Luke după ce Elaine pleacă 
să-şi caute mantoul. 

— Bineînţeles, mint eu. 

— Scuză-mă. A fost cam urât din partea mea, 
adaugă el, surprinzându-mă. Bine, atunci. Îţi doresc 
toată fericirea din lume. Rosie? 

— Da? Îmi ridic ochii spre el. Mă doare gâtul de 
lacrimile pe care le înăbuș. 

— Eu... Respiră adânc. Am vrut mereu să lămu- 
rim... 

Mă lasă nervii. „Pericol la orizont“, ţipă vocea aia 
din creier. 

— Gata, dragă? ciripeşte Elaine din ușă, stricând 
momentul, ceea ce e o ușurare. 

— Absolut. Noapte bună. 

Și pleacă. 


a 


20 
Viitoare mireasă 


Confesiunea lui Rosie: 

Am auzit undeva că femeile singure trăiesc mai mult decât 
cele măritate. .. 

Prin urmare, mi se pare cât se poate de normal ca o mi- 
reasă să aibă ezitări în ziua nunţii... nu-i așa? 


— Eşti sigură că asta vrei? mă întreabă bunica 
Elsie. 

E ciudat să mă întrebe așa ceva când mă îmbrac 
cu rochia de mireasă, în ziua nunţii mele, nu ? Bine- 
înţeles că n-am îndoieli. Sunt doar un pic derutată 
de ceva ce-am descoperit ieri... 

— Bineînţeles, îi spun eu, zâmbind radioasă, în timp 
ce-mi pun cerceii cu perle ai străbunicii Mayford. 

Ceva vechi... 

Cel puţin, cred că zâmbetul meu e radios. Nu-s 
decât emoţiile dinaintea nunţii. 

— De ce mă tot întrebi? 

— Jonathan e un tip drăguţ. Mă tem doar că nu-i 
destul de sexy pentru tine. 

— Bunico, el e perechea mea de pantofi comozi, 
vechi, purtaţi, îi spun eu, în timp ce-mi trag pe picior 
jartiera de dantelă. 

Ceva nou... 

Sunt derutată, înțelegeţi, şi încerc să mă gândesc 
bine. Ziua de ieri a adus o surpriză de proporţii. Am 

primit O factură de la terapeutul mamei, doctorul Miller. 
Era de mai multe sute de lire, iar când am sunat la 
cabinetul lui, secretara mi-a spus că da, suma era 
corectă. Dar când am rugat-o să verifice, a intervenit 
altă femeie care mi-a spus că s-a produs o greșeală 
imensă, explicându-i noii secretare că de asta se ocupă 
doctorul Benton, și mi-a cerut scuze pentru neplă- 
cerea pricinuită... 

Luke, se pare, plătește terapia mamei. 

— Da, dar pantofi vechi și comozi nu înseamnă 
pantofi vechi și plictisitor, adaugă bunica Elsie, ceea 
ce nu mă ajută deloc. Adică, pantofii mei sunt vechi, 
spune ea, uitându-se în jos la papucii ei verzi cu tocuri 
mici și funde galbene. 

Ai nevoie de ochelari de soare ca să te uiţi la ei, 
dar are dreptate ~ în nici un caz nu-s plictisitori. Of, 
sunt terminată, știu că ar trebui să fie cea mai fericită 
zi din viaţa mea, dar ştiţi ce stresant e? 

— Uite, Luke, ăla da, bărbat sexy, chicotește ea. 

— E iubitul lui Elaine, îi spun eu, exasperată. Sunt 
ca și logodiţi. 

— Dar nu-s logodiţi încă. Nu-i prea târziu să te 
răzgândeşti. E aceeași teorie pe care mi-o expune de 
când Luke a devenit lumina ochilor ei. 

Dar cât de amabil, și totuși ciudat, să plătească 
pentru tratamentul mamei. Va trebui să vorbesc cu 
el despre asta. Nu ştiu ce-am să-i spun, dar categoric 
tre buie să-i dau înapoi până la ultimul bănuţ... 

Ah, ce înseamnăgoate astea? 

— Sunt pe planeta asta de aproape optzeci și șapte 
de ani și ştiu ce înseamnă când un bărbat se uită la o 
fermeie într-un anume fel, spune bunica, dând din capul 
lilaa. Să spunem că nu se uită la Elaine în felul ăla. 

— Ce zici de-un pahar de lichior? schimb eu su- 
biectul, în timp ce-mi pun la gât perlele mamei. 

Ceva împrumutat... 

— Nici tu nu te uiţi la Jonathan în felul ăla, adaugă 
ea, iar eu încerc din nou. 

— Te rog, bunico, las-o-ncolo, insist eu. 

— Bine-atunci, dă ea din cap. Dar nu uita, când 
Philip spune partea aia, dacă este cineva care cunoaște 
un motiv pentru care tu şi Jonathan n-ar trebui să 
vă căsătoriţi, încă nu-i prea târziu să te răzgândeşti. 

— Bunico. Vocea îmi sună ca a unui șoarece gâtuit. 

— Nu mai scot un cuvânt despre asta. Mă duc să 
aduc lichiorul, da? 

— Cine are nevoie de lichior când avem șampanie ? 
își bagă Carmen capul pe ușa dormitorului. Ta daaa! 
Domnișoarele tale de onoare au sosit, anunţă ea tea- 
tral, intrând împreună cu Jess în cameră. Bine că nu 
ne-ai pus să ne îmbrăcăm cu niște urâţenii, spune ea, 
făcând o piruetă în rochia de culoarea șampaniei aleasă 
de ea și Jess. Doamne, arăţi extraordinar. Credeam 
că noi ar fi trebuit să te îmbrăcăm, dar uit uneori cât 
de practică și organizată eşti, mă dojenește ea, dar 
zâmbește. 

— Nuntă fericită. Jess flutură paharele de șampa- 
nie, care zăngăne periculos când le pune pe masa mea 
de toaletă. Vai, eşti splendidă, splendidă. Abia aştept 
să-mi vină și mie rândul. Îşi împreunează mâinile și 
mă face să zâmbesc, e așa molipsitoare. 

I-a pus întrebarea cea mare lui Philip. A fost 
uimit, dar a spus da. Păi, ar fi aşteptat Jess o veșnicie 
până se hotăra el să întrebe. Ba i-a cumpărat lui Philip 
şi-un inel. 

— Vă las, fetelor. Bunica se îndreaptă șovăitoare 
spre ușă, strălucind toată în poliester verde și galben 
aprins. Eu am s-o ţin pe mamă-ta ocupată, să-i dau 
de treabă ca să nu vină aici, îmi face ea din ochi. 

— Bun, ce-o fi o fi. Carmen tresare când dopul 
pocneşte și șampania se revarsă peste gâtul sticlei. Nu 
că aş vrea să ţin speech-uri sentimentale și siropoase, 
râde ea în timp ce umple paharele şi ne dă fiecăreia 
câte unul. Dar dă-mi voie să spun, ca una dintre cele 
mai vechi prietene ale tale, că sper să fii la fel de 
fericită cu Jonathan cum sunt eu cu Paul. 

Și în momentul acela, nodul din gât mi se mărește 
şi ochii mi se umplu de lacrimi de emoție. Îmi sunt 
tare dragi fetele astea. Oare fac ceea ce trebuie să fac? 

— Nu uita să spargi câteva farfurii, din când în 
când, ca să animi atmosfera, spune Carmen cu un 
rânjet obraznic, înveselindu-mă un pic. 

— Şi la fel de fericită cum voi fi eu cu Philip. Jess, 
din nou pe dinafară, își ciocnește paharul puţin cam 
prea tare de al meu și-l sparge. Vai, scuze, scuze, spune 
ea. N-am vrut să-l ciocnesc așa tare, uneori mă aprind 
cam mult. 

— Dă-l încoace. Carmen îmi ia repede paharul 
spart din mână. 

Apoi îmi înșfacă mâna și mi-o ţine departe de 
rochie, fiindcă pe-un deget mi-a apărut o pată mică 
de-un roșu aprins. Dacă aş fi superstițioasă, ceea ce 
nu e cazul, aș lua-o drept un semn rău. 

— Vai, îţi curge sânge, îţi curge sânge, se pani- 
chează Jess. 

— E în ordine, nu-i decât o tăietură mică, îi spune 
Carmen. Apoi, mie: Uite, ţine apăsată batista asta acolo. 
Presiunea va opri sângele imediat. Jess, du-te și mai 
adu niște pahare, și ni-i spune doamnei Mayford ce 
s-a întâmplat. O să sune la urgenţe dacă-i spui, glu- 
meşte ea, şi zâmbesc. 

— Dar cioburile... 

— Mă ocup eu de ele. Huş, o dă Carmen afară. 
De fapt, asta-i o întâmplare fericită, spune ea ime- 
diat ce Jess a ieșit din cameră. 

— Ce? Nervii mei sunt deja întinși la maximum. 
Crezi că e de rău augur, crezi că eu și Jonathan sun- 
tem condamnaţi? 

— Nu. Ridică o mână. Nu începe, asta ne-ar mai 
lipsi, să intri și tu în panică. Ține mâna aici, spune 
ea desfăcând un plasture și lipindu-mi-l pe deget. 
Voiam doar să te întreb dacă ești sigură de pasul ăsta. 

— Et tu, Carmen ? oftez eu. 

— N-am să mai aduc vorba niciodată despre asta. 
Dar vreau să mă asigur că te măriţi cu Jonathan din 
motivele corecte. Că nu ești doar prinsă de toată febra 
cuplărilor care a izbucnit printre noi în ultimele luni 
și crezi că se cade să faci la fel, în loc să vrei s-o faci. 
Că nu nutrești ceva mai mult decât atracţie fizică pentru 
un anume doctor misterios, unul sexy şi primejdios. 

Dumnezeule, e mult prea deşteaptă pentru mine, 
uneori. 

— Dumnezeule, a fost un discurs lung, Trag de timp. 

— Trebuia să mă descarc. De altfel, tu ştii că eu 
știu că e ceva ce nu-mi spui în legătură cu acel doctor 
băutor-de-cafea-de-la-McDonald's. Face o pauză. 
Apoi adaugă blând: Vorbeşte acum sau taci pentru 
totdeauna. 

Ultima ei replică, extrasă din slujba de cununie 
pe care o voi asculta peste o oră, mă lasă fără cuvinte. 

— Charlie și Lewis sunt jos. Jess apare brusc în 
cameră cu niște pahare de plastic. A, bunica ta mi-a 
dat astea, spune ea în timp ce eu și Carmen încă ne 
uitam una la alta. A, a venit și Luke. Vrea să schimbe 
o vorbă cu tine, adaugă Jess, și-acum ne-ntoarcem 
amândouă și ne uităm la ea. I-am spus s-aștepte să 
văd dacă eşti îmbrăcată. 

— Cioc, cioc, zice Luke din ușa dormitorului. 
Bunica ta a spus că pot urca. 

— Îmm, bună. Intră. Ce... ce surpriză, spun eu, 
fiindcă așa și e, fiindcă e ultima persoană pe care mă 
aştept s-o văd. 

Doamne, dar arată minunat. 

Când intră în dormitor, inima îmi bate mai repede 
ca de obicei și vreau să-i netezesc părul ciufulit. 

— Îmm, ştiu că e cam neobișnuit, dar aș putea să 
vorbesc între patru ochi cu viitoarea mireasă ? le zâm- 
beşte el lui Carmen și Jess. 

— Absolut. Carmen, imediat intrată în priză, îmi 
aruncă o privire plină de înţeles, doar că nu sunt sigură 
ce vrea să însemne. Vino, Jess. O împinge pe Jess afară 
din cameră. Aşteptăm jos. 

— Dar... începe Jess, dar nu mai apucă să spună 
nimic. 

Când Carmen închide ușa în urma lor, o altă tăcere 
stânjenitoare se instalează între noi. 

— N-am vrut să plec fără să-mi iau rămas-bun, 
îmi spune el într-un târziu, înfundându-și mâinile în 
buzunarele pantalonilor. 

Şi-abia atunci observ că e îmbrăcat în pantaloni 
de stradă, nu în ţinută formală, și mă întreb ce se 
întâmplă. 

— Tu nu... Mă opresc. Nu vii la nunta mea? 

— Îmi pare rău. Am simţit că trebuie să-mi iau 
la revedere personal. Având în vedere că ţi-ai dat oste- 
neala să mă inviţi la nuntă. 

— Pleci? Inima-mi sare în gât. Ceea ce e ridicol, 
pentru că mă mărit cu Jonathan în aproximativ cinci- 
zeci și cinci de minute. De ce mi-ar păsa dacă Luke 
o să fie prezent sau nu? 

— Da. A apărut o ocazie pe ultima sută de metri, 
și cum nu mă reține nimic aici, m-am gândit, de ce nu? 
Fac schimb cu un coleg american. Voi petrece urmă- 
toarele șase luni în New York. 

— Nu-i cam pe neașteptate ? mă panichez eu, ceea 
ce e ciudat, pentru că localizarea lui Luke pe planetă 
n-ar trebui să aibă un asemenea impact asupra mea. 
Dar New York. E așa departe... 

Voi fi doamna Jonathan Leicester, îmi reamintesc. 

— O decizie de ultim moment, spune el fără să 
zâmbească, uitându-se la mine în felul ăla al lui ado- 
rabil. Trebuia să plece un alt coleg, dar a fost nevoit 
să renunțe în ultima clipă. Aseară, de fapt. 

— Nu-i cam riscant? 

N-ar trebui să-mi pese dacă Luke vine la nunta 
mea sau pleacă din țară dintr-o clipă în alta, nu? 

— Uneori trebuie să-ți asumi nișe riscuri. Ştii, să 
iei o decizie bruscă în legătură cu ceva în viață. Și 
chiar dacă o faci o dată şi nu-ţi iese, asta n-ar trebui 
să te oprească să riști din nou... Se oprește și nu mai 
spune nimic. Nu mă mai ţine nimic aici, încheie el. 

— Dar Elaine? Doar divorţează de nevastă-sa 
pentru Elaine. O iubeşti pe Elaine, trântesc eu. Cre- 
deam că vă căsătoriţi. Ştii, după ce se termină divorțul 
tău, bolborosesc eu. Nu se poate să plece. 

— Nu sunt îndrăgostit de Elaine, îmi spune el 
descumpănit. Îmi pare rău dacă i-am dat, ei și tuturor 
celorlalți, se pare, o impresie greşită, dar nu am, și 
n-am avut niciodată, intenţia să mă căsătoresc cu ea. 
Credeam că suntem simpli prieteni. 

— Dar divorţezi pentru ea. De ce altceva ţi-ai dis- 
truge căsnicia ? Oh, ştiu că tu şi Rowan sunteți doar 
prieteni, şi despre actele caritabile ale familiei și toate 
celelalte, dar la ce bun să dai totul peste cap dacă nu... 
bolborosesc iarăși, apoi mă opresc, pentru că par idi- 
oată, şi vorbesc aiurea, iar divorțul lui Luke nu are 
absolut nimic de-a face cu mine. 

— Ah, înțeleg, Elaine ţi-a povestit asta. Înţeleg. Înţe- 
leg. N-am avut nici o șansă să-ţi explic ~ nu. Nu, e 

prea târziu, spune el și începe să se plimbe prin cameră. 
Da. Da, spune el, oprindu-se în faţa mea. 

— Ce e prea târziu? întreb eu, abia îndrăznind să 
respir, fiindcă nu sunt sigură că vreau să ştiu răspunsul. 

— Am întâlnit pe altcineva, îmi spune Luke, privin- 
du-mă în ochi. 

— Ce s-a întâmplat? întreb, tremurând toată. 

— Ea avea viaţa ei, iar eu am nimerit într-un mo- 
ment dificil și, ei bine, n-am vrut, înţelegi. Să zgâlțâi 
barca. 

— Deci ea nu ştia că o iubeşti? 

— N-am găsit niciodată momentul potrivit să i-o 
spun. Iar acum e mult prea târziu. Oricum, trebuie 
să plec... trebuie s-ajung la aeroportul Heathrow să 
prind cursa Virgin Atlantic. Am vrut doar să trec şi 
să-ţi urez toată fericirea din lume, spune el, stând în 
faţa mea. 

Și atunci, când se apleacă și mă sărută ușor pe 
frunte, îmi vine să-l iau în braţe, să-mi asum riscul 
de a presupune că eu sunt cea pe care o iubește, dar, 
bineînţeles, n-o fac. 

— Să fii fericită, Rosie, îmi spune el îndreptân- 
du-se spre ușă. lar când se oprește și se întoarce spre 
mine, îmi vine să mă arunc la picioarele lui și să-l im- 
plor să rămână. Şi, spune el, ridicând o sprânceană 
sarcastică, nu uita să mesteci bine. 

Când închide uşa în urma lui, îmi dau seama că 
n.u voi mai vedea niciodată sprânceana aceea sarcastică. 

„Și mireasa e cam tristă“, mă gândesc eu și încep 
să râd isteric...  ® 


— Ei? mă întreabă Carmen treizeci de secunde 
mai târziu, când ea, Jess, Charlie și Lewis năvălesc 
pe uşa dormitorului. 

— A venit să-şi ia rămas-bun, spun eu, și mă gân- 
desc, și mă gândesc, plimbându-mă încolo şi-ncoace 

prin cameră. Isteria a fost înlocuită de o spaimă abso- 
lută. Şi de confuzie. Şi de sentimentul puternic că sunt 
pe cale să fac ceva ce nu mi-am imaginat că pot face. 

Și brusc îmi amintesc o poveste pe care am citit-o 
în ziare despre Shrek, faimosul berbec din Noua Zee- 
landă. Se pare că Shrek se temea să fie tuns. În fiecare 
an, la vremea tunsului, se ascundea într-o grotă. Cu 
fiecare an, lâna lui netunsă creştea tot mai lungă și mai 
grea, până când, după șase ani de zile, nu mai vedeai 
berbecul din cauza lânii. 

Și mă întreb dacă nu cumva n-am fost în stare să 
văd pădurea din cauza copacilor... Mă întreb dacă 
n-am pierdut-o din vedere pe adevărata Rosie din 
cauză că trebuia să fiu organizată, în siguranţă, de 
nădejde... 

— Da, dragă, dar pentru asta există telefonul, 
spune Charlie răbdător, cocoţându-se în patul meu. 
Trebuie să fi fost mult, mult mai mult decât un simplu 
rămas-bun, dacă a venit să ţi-o spună personal. Că 
doar nu ne face vizite la domiciliu tuturor, nu? 

— Doar nu sunteți prieteni așa apropiaţi, nu ? în- 
treabă Lewis, cocoţându-se şi el pe pat. Deși, felul 
în care voi doi vă uitaţi uneori unul la altul ne exaspe- 
rează pe toţi. Ai putea să pui privirile alea într-o sticlă 
şi să le vinzi ca antidot pentru impotență. 

— Eu cred c-a fost foarte cavaleresc din partea lui, 
spune Jess, ţinându-și poalele rochiei ca să se aşeze 
şi ea pe patul meu, lângă Charlie și Lewis. Şi apoi: 
Apropo, ştiu că nu sunt cea mai ageră persoană, dar 
nici măcar mie nu mi-a scăpat tensiunea sexuală, îmi 
spune Jess. 

Iar eu nu pot să gândesc limpede. Cum aș putea 
să-l las pe Jonathan cu buza umflată în biserică, bazân- 
du-mă doar pe rodul imaginaţiei mele? Așa ceva nu 
se întâmplă în viaţa reală, nu? 

Lâna de treizeci de kilograme a lui Shrek mă apasă 
greu pe conștiință, și mă simt bătrână, și grea, ca și 
când aș încerca să alerg pe sub apă. 

— Dragă, își bagă mama capul pe ușă. Pornim spre 
biserică. Aș putea să vorbesc cu tine între patru ochi 
înainte de-a pleca? 

— Îmm, da. Îmi pun pe faţă un zâmbet fericit şi 
mă îndrept spre palier, închizând ușa camerei în care 
rămân prietenii mei năuciți. 

Aici, în faţa mea, se află unul dintre cele importante 
motive pentru care trebuie să duc până la capăt ce-am 
început. Mama ar fi distrusă dacă i-aș face una ca asta. 
La naiba, abia începe să-și revină după moartea tatei 
şi să-şi continue viaţa. Asta ar putea-o arunca înapoi 
în spirala depresiei şi-a tratamentului. 

Tratamentul pe care l-a plătit Luke. Îmi amintesc 
dintr-odată, pentru că în vâltoarea tuturor celor întâm- 
plate, uitasem. Un alt punct de adăugat la marea 
dilemă... 

— Rosie, spune ea, luându-mi mâinile într-ale ei, 
şi lacrimile mi se înțepenesc în gât. Eşti aşa frumoasă. 
Tata ar fi aşa mândru de tine azi, dacă ar fi aici. Fetiţa 
noastră a crescut mare şi se pregătește să se mărite. 

— Ştiu, îi spun eu, zâmbind stins. 

— Tu ești o fată bună, spune ea, strângându-mi 
mâinile. Dar vreau să mă asigur că asta e ceea ce-ţi 
doreşti. Că Jonathan este exact persoana cu care vrei 
să-ţi petreci restul vieţii. Căsătoria e un pas uriaș, şi 
dacă simţi că nu-i pexfect — ei, atunci, nimeni nu i-ar 
lua-o în nume de rău dacă te-ai răzgândi. 

— Oh. 

Sunt atât de uimită, încât nu pot face altceva decât 
să stau cu gura deschisă, ca un pește fără aer. 

— Mașina a sosit, anunţă Colin din capătul scă- 
rilor. Ar fi bine să mergem. 

— Vin, Colin. Ne vedem în biserică, Rosie, îmi 
spune ea, apoi mă sărută pe obraz. Orice-ai face, să 
fii fericită, draga mea. Apoi coboară scările. 

Ce naiba fac? 

— Uite ce-i, poţi să nu ne mai ţii pe jar și să ne spui 
ce s-a întâmplat cu Luke? ies grăbite cuvintele din 
gura lui Carmen imediat ce mă întorc în dormitor. 
Pentru că n-am de gând să înghit o poveste cusută 
cu aţă albă despre nu știu ce rămas-bun, fiindcă-i lim- 
pede pentru oricine care se uită la el că-i îndrăgostit 
de tine rău de tot. 

Prietenii mei dau cu toții din cap. 

— Dar de ce n-aţi spus nimic? 

— Am spus, dragă, zice Charlie. 

— Te tot întrebăm dacă eşti sigură în legătură cu 
Jonathan, sare şi Lewis. 

— Fiindcă nu puteam să ne amestecăm prea mult, 
fiindcă dacă ne înșelam, ti-ar fi venit greu să mai ai 
încredere în noi, şi-a trebuit să te lăsăm să-ţi dai seama 
singură, intervine Jess, foarte pe fază de data asta. Exact 
aşa cum m-aţi lăsat și voi pe mine să-mi dau seama 
că Aster nu era pentru mine, iar Philip a fost în tot 
timpul ăsta sub nasul meu. 

— Eu știu că Domnișoara Secretoasă ne ascunde 
mult mai multe. Vorbeşte, îmi ordonă Carmen. 

Şi vorbesc. 

Şi pe măsură ce o fac, mă simt precum Shrek, prins 
în sfârșit și tuns în direct, la National New Zeeland 
TV. Puțin câte puţin, cu foarfeci buni și cu băgare de 
seamă, frizerii l-au scăpat de povara purtată ani de zile. 

Încep cu sărutul din Piccadilly Circus şi mă simt 
mai uşoară. 

Le povestesc despre noaptea noastră de pasiune, 
și despre cum am aflat că Luke era însurat, și mă simt 
ŞI mai uşoară. 

Le povestesc despre confidenele lui Elaine la botez. 

Parcurg din nou tot drumul, fiecare moment pe 
care l-am petrecut cu el şi la sfârșit, când le poves- 
tesc ce mi-a spus Luke acum câteva minute, şi că toc- 
mai am descoperit că el îi plătea tratamentul mamei, 
se uită toţi la mine tăcuţi, cu ochii mari. 

— Eşti plină de surprize. Deloc surprinzător, Car- 
men își recapătă prima glasul. Bănuiam eu ceva, dar 
nu pot să cred că nu ne-ai spus nimic atâta vreme — 
câte luni? 

— Da, dar credea că s-a culcat cu un bărbat însu- 
rat, accentuează Jess. 

— Păi, asta a şi făcut, adaugă Charlie, rânjind. Chiar 
dacă n-a ştiut că e însurat. A fost cam urât din partea 
lui Luke, totuşi. Ar fi trebuit să-ți spună înainte să 
sară în pat cu tine. 

— Nu prea i-am dat șansa, spun eu, roșind. 

— Da, da, dar ce mai facem noi aici? spune Car- 
men. E clar. S-a îndrăgostit de tine, i-a cerut lui Rowan 
divorțul, apoi tu te-ai dus și te-ai logodit cu Jona- 
than. Nu-mi vine să cred c-ai luat de bune toate comen- 
tariile lui Elaine. Doar ştii cât îi place să înflorească 
adevărul. 

— Ştiu. 

— Deci, ce-ai de gând să faci? Pentru că, scum- 
pete, vorbim aici despre viitorul tău, mă îmboldește 
Charlie. 

— Uneori trebuie să te încrezi în cineva, chiar dacă 
asta poate însemna şitdureri de inimă, adaugă Lewis. 
Și momente stânjenitoare cu aluniţe. 

În momentul ăla, când toată viaţa îmi trece pe dina- 
inttea ochilor, când toate gândurile î îmi vuiesc în cre- 
ier, totul se condensează într-un singur lucru. 

Ştiu exact ce-am să fac. 

Am să risc totul. 


314 


— Vreau să merg la aeroportul Heathrow și să-l 
găsesc pe Luke. Indiferent dacă aveţi sau nu dreptate. 
Indiferent dacă spune da sau spune nu şi-o să mă fac 
de tot râsul. 

— Da. Carmen ridică un pumn triumfător spre 
tavan. Charlie, tu şi Lewis aflaţi ce linii aeriene au zbo- 
ruri spre New York azi, în două sau trei ore. 

— Zboară cu Virgin Atlantic, spun eu. 

— Păi, vezi — e un semn clar că vrea să te duci după 
el, îmi spune Jess. 

— Eu încerc să văd dacă-i pot prinde pe Flora și 
Ned la celularul Florei înainte să plece la biserică, spune 
Carmen. Ned are o furgonetă în care am încăpea toţi. 
Pentru că mergem toţi cu tine. 

— Dar ce fac cu Jonathan? Na, am spus-o. Mai 
am încă un strat de lână care trebuie tunsă... 

— ÎI sun pe Philip şi-i spun ce se întâmplă, spune 
Jess. O să-l pună el la curent pe Jonathan. E cumse- 
cade, așa de cumsecade şi minunat, şi se pricepe la 
lucruri din astea. 

— Apreciez oferta, îi spun eu, cu inima grea pen- 
tru ce sunt pe cale să fac, dar trebuie s-o fac. Dar trebuie 
să mă duc la biserică şi să-i spun eu însămi. Dacă am 
de gând să-i distrug viaţa şi să-i frâng inima, merită 
s-o audă chiar din gura mea. 

Şi în timp ce încerc să prind curaj pentru ce ur- 
mează să fac, mă întind după pantofii strâmţi Jimmy 
Choo pe care mi i-a cumpărat Jonathan pentru nuntă. 

Merit să sufăr. 


21 
Plecarea unui avion cu reacție 


Confesiunea lui Rosie: 

Stiati că inima umană pompează cu o presiune suficientă 
ca să împroaște sângele la nouă metri? 

Mentionez acest fapt interesant, deși cam crud, pentru 
că sângele meu pompează cel puțin dublu, din cauza anti- 
cipării nervoase a ceea ce sunt pe cale să fac... 


Douăzeci de minute mai târziu, când limuzina închi- 
riată pentru nuntă opreşte în fața bisericii, iar noi 
ieşim de-a valma în aerul rece de noiembrie, îmi vine 
să vomit. 

— Să fiu a dracului, uite ce față ai, spune Carmen, 
ridicându-și fusta și scoțând sticluţa de coniac din 
șmecheria elastică prinsă de coapsă. Am adus asta cu 
mine pentru cazuri de urgență. Cred că putem afirma 
fără nici un dubiu că avem o astfel de situaţie. Bea 
nişte coniac. 

Iau cu mâinile tremurânde sticluța și sorb o înghi- 
ţiură zdravănă din spirtul tare, care-mi ajunge vâjâ- 
ind în stomac. 

— Nu-ţi face griji/mu-ţi face griji, îmi spune Jess. 
Valurile vieţii pot fi și mai rele. 

Cum aud de valuri, cum mă apucă răul de mare, 
așa că mai iau o înghiţitură de coniac înainte de a i-l 
pasa lui Charlie. 

Ned, Flora și Paul așteaptă în faţa bisericii, fiindcă 
i-a sunat Carmen și i-a pus la curent. 

Paul, care joacă azi şi rolul de fotograf, nu face 
de astă dată nici un fel de instantanee duioase cu nun- 
taşii dând pe gât coniace, pentru că nu prea e un mo- 
ment Kodak, nu? 

— Fată dragă, frumos tărăboi, îmi spune Flora cu 
glas tunător, clătinând din cap, dar ochii îi sunt calzi 
și înțelegători. 

— Ştiu. Sunt o idioată. Îmi pare rău, spun eu cu toată 
sinceritatea. Mă simt îngrozitor pentru ceea ce mă pre- 
gătesc să fac. 

— Nu, e bine că ţi-ai dat seama înainte de slujbă, 
îmi spune Ned binevoitor. Mai bine să vă despărțiți 
acum. Dar Luke? Zău că n-am habar. Nu e genul să 
se confeseze, deși știam că îl frământă ceva. 

— Nici eu nu știu, scutură din cap Flora. 

— Probabil că numai noi trei nu ne-am prins, le 
spun eu, tremurând de emoţii și de groază și de frig. 
Mai bine m-aș duce să termin odată cu asta. 

— Noroc, fată dragă, spune Flora, strângându-mă 
încurajator de braţ. Philip e instruit. De îndată ce-l 
vede pe Ned deschizând ușa, o să-l trimită pe Jona- 
than în pronaos ca să poţi, știi tu, îmm... 

— Să-i frâng cu nepăsare inima și să-i distrug viaţa, 
spun eu cu amărăciune. 

— N-aş spune chiar așa, îmi zice Carmen. Îl și 
salvezi de la o nefericire sigură. 

— Dar dacă aș fi făcut-o înainte de-a se ajunge la 
nuntă, mă bocesc eu. Oh, cât de rănit și de umilit o 
să se simtă. Îmi ascund faţa în mâini. 

— Mai bine s-o rupi repede și definitiv, îmi spune 
Charlie. 

— Decât să-l lași să-şi facă speranţe deșarte, încheie 
Lewis în locul lui, și zâmbesc descurajată văzându-i 
cum par să se completeze unul pe altul zilele astea. 

— Eşti sigură că nu vrei să fac eu, ăă, onorurile? 

mă întreabă Ned, oprindu- se cu mâna pe clanţa ușii. 

— Nu. Jonathan merită mai mult, spun eu, înghe- 
tată toată, în ciuda coniacului băut. Îmm, voi rămâ- 
neţi aici și, îmm, ne vedem după aia. E în regulă, Ned, 
fă ce trebuie să faci. 

Şi în timp ce-l aştept pe Jonathan în pronaosul 
întunecos, secundele trec greu, şi stomacul mi-e greu. 
Condamnata care-şi așteaptă călăul. Și mă gândesc 
la toate momentele frumoase pe care le-am trăit îm- 
preună, și cât de amărât va fi, și cât de mult ţin la 
Jonathan. Dar în cele din urmă, să ţii la cineva nu-i 
de-ajuns. 

— Rosie? E Jonathan. Philip a spus că e o pro- 
blemă? O, dar arăţi grozav. 

E așa elegant şi mişto, şi așa cumsecade, încât mă 
urăsc și mai mult. 

— Jonathan, spun eu încet, cu vocea ca un dangăt 
de înmormântare. 

Cum pot să-i fac asta? Sunt o persoană oribilă, 
îngrozitoare. 

— Totul e, îmm, în regulă ? întreabă el albindu-se 
la față ca varul, iar eu îmi fac curaj să vorbesc. 

— Nu, Jonathan, îi spun. Poţi, te rog, să închizi 
ușa aia? arăt eu spre ușa care va separa pronaosul de 
naosul bisericii. La urma urmei, nu suntem la show-ul 
lui Jerry Springer. Iar după ce-mi face pe plac, încep 
să mă plimb încoace și-ncolo, întrebându-mă cum 
să i-o spun cât mai delicat. 

Dar nu există nibi un mod delicat de-a o spune. 

— Îmi pare rău, Jonathan, încep eu domol. Foarte 
rău. Şi, îmm, ştiu că ar fi trebuit să-ţi fi spus mai de 
mult, dar n-am ştiut până acum cam o oră, m-am îndră- 
gostit nebunește de altcineva, şi nu mă pot mărita cu 
time, fiindcă te-aș face nefericit şi ne-aş distruge viețile 
amândurora. Cuvintele ies îmbulzindu-se. 

ȘI atunci, înainte ca bietul Jonathan să poată 
pricepe ceea ce tocmai i-am spus, ușa pe care abia a 
închis-o se deschide brusc, iar în dreptul ei stă Elaine. 

— Vai, e numai vina mea, se tânguieşte Elaine, 
destul de teatral. Ceea ce e un șoc, pentru că n-a invi- 
tat-o nimeni la petrecerea asta de despărţire. Trebuia 
să-ţi fi spus înainte ca lucrurile să ajungă până aici, 
dar n-am ştiut cum, se văicăreşte ea din nou, tare. 

Destul de tare pentru ca toată adunarea să audă. 
De fapt, toată adunarea s-a întors spre noi și ascultă 
fiecare cuvânt. 

„S-a dus și despărţirea noastră intimă“, mă gân- 
desc, întrebându-mă în același timp despre ce naiba 
vorbeşte Elaine. Cum poate să fie despărțirea mea 
de Jonathan vina ei? Şi cum a aflat ea? 

— Ajunge, Elaine. Jonathan ridică o mână. Credeam 
că ne-am înţeles să discutăm mai târziu — mai bine să 
ne ocupăm de asta după, ăă, ziua asta tensionată. 

— Să discutăm ce, mai târziu ? întreb eu, complet 
buimăcită. Întreaga adunare e la fel de buimăcită. 

— Nu-mi voi ierta niciodată că ţi-am distrus total 
viaţa, se vaită Elaine și lacrimile-i ţâşnesc din ochi. 

— Îmm. Cum, mai exact, mi-ai distrus viaţa ? Cre- 
deam că eu sunt cea care distruge vieţi, dar se pare că 
avem parte de informații noi. 

— Am fost atât de supărată după ce Mungo şi cu 
mine ne-am despărțit, şi-apoi, când m-am întâlnit 
întâmplător cu Jonathan anul trecut în august, și el 
a fost atât de bun şi înțelegător, nu m-am putut abţine. 
Am căzut pradă avansurilor lui. 

— Ce? Carmen se repede spre Elaine îngustân- 
du-și ochii, pentru că, bineînţeles, prietenii mei au 
auzit-o pe Elaine de-afară, atât de puternic îi rever- 
bera vocea, și au intrat să afle ce se întâmplă. 

Asta aş vrea să ştiu și eu. 

— Stai așa, spun eu, ridicând mâna, concentrân- 
du-mi atenţia la Elaine. 

De fapt, întreaga adunare e cu ochii pe Elaine. 
Ceea ce e rău, pentru că, dacă spune ceea ce cred eu 
că spune despre Jonathan, înseamnă că m-a înșelat, 
iar acum ştie toată biserica. Ce umilitor! 

— Îmm, am putea să ieşim afară un minut și, îmm, 
să discutăm asta între patru ochi ? murmur eu, cu obra- 
jii arzând, dar Elaine e de neoprit. 

— Vai, îmi pare atât de rău, se tânguie ea din nou. 
În gura mare. Întâmplător, din cauză că eram cu mora- 
lul la pământ pe atunci, m-am culcat cu Jonathan chiar 
pe la începuturile relaţiei voastre. 

Fir-ar a dracului. 

Surprinsă, întreaga adunare pufnește zgomotos, 
apoi se lasă o tăcere asurzitoare, în timp ce toți încearcă 
să asimileze declaraţia ei senzaţională. Până şi Car- 
men, de data asta, a rămas cu gura căscată de uimire. 
Jonathan s-a culcat cu Elaine? Creierul meu refuză 
să priceapă... 

— Şi, începe iar Elaine, apoi se opreşte teatral. Mai 
e ceva. 

Ce-ar mai putea fi? Ah, la dracu”. Jonathan este... 

— Jonathan e tatăl lui Becky. 

... Tatăl lui Becky. 

Pe când liniștea asurzitoare se adâncește într-un calm 
şi mai mare, încărcat de spaimă, mă întorc spre Jonathan. 
Prietenii mei și toată adunarea se întoarce spre Jonathan, 
pentru că așteaptă, ca și mine, ca el să nege asta. 

Nu-i nevoie să întteb, pentru că adevărul i se citește 
pe faţă. 

În ciuda lacrimilor, sunt sigură că expresia infa- 
tu ată, triumfătoare de pe faţa lui Elaine nu-i doar ima- 
gi naţia mea. E adevărat, aşadar... 

— N-ar trebui s-o spui cu expresia asta infatu- 
at.ă, triumfătoare pe faţă, rupe tăcerea Jees, în mod 

surprinzător. „E șocant și pentru că Jess nu e de obicei 
atât de bătăioasă.“ Mai ales în casa Domnului. Nu ești 
o femeie de treabă, nu eşti deloc o femeie de treabă. 

Și totul capătă sens. Lui Elaine i-a plăcut întot- 
deauna să facă declaraţii în momente în care acestea 
îi puteau stânjeni și umili la maximum victima. Și mă 
întreb, aşa cum m-am întrebat de multe ori în viaţa 
mea, de ce simte nevoia să le facă asta celor mai apro- 
piaţi şi mai dragi. 

— De ce... încep eu şi mă opresc să-mi dreg gla- 
sul. De ce, încep din nou, n-ai spus nimic până acum? 
De ce ai aşteptat să deschizi gura tocmai azi și nu în 
altă zi ? Ştiu răspunsul, dar tot nu-mi vine să cred că 
mi-a făcut una ca asta. 

— Păi, n-am ştiut cum, spune Elaine. Mă temeam 
c-ai să te superi. 

— Aveai de gând să aştepţi până la slujbă, până când 
Philip ar fi întrebat dacă există vreun motiv pentru 
care Jonathan și cu mine n-ar trebui să ne căsătorim, 
nu-i așa? întreb eu retoric, fiindcă pot citi răspunsul 
pe faţa ei îngâmfată. Dar când eu n-am apărut la altar 
și l-am chemat pe Jonathan aici, ai ştiut că se întâmplă 
ceva, așa c-ai profitat de ocazie. Ai vrut să mă faci să 
sufăr cât mai mult cu putință. Dar de ce? 

— De ce-aș face ceva atât de îngrozitor? Elaine 
face un pas înapoi când înaintez spre ea, pentru că 
sunt furioasă că, încă o dată, m-am lăsat adormită 
într-un fals sentiment de siguranţă. Că am crezut cu 
adevărat că s-a schimbat, iar în tot timpul ăsta ea își 
păstra informaţia prețioasă ca s-o împărtășească între- 
gii lumi. 

— Elaine Mayford, ar trebui să-ţi fie rușine obra- 
zului, îi spune mama venind furioasă din naos, ca o 
leoaică în apărarea puiului. Să-i distrugi ziua nunţii bie- 
tei Rosie. Nu eşti mai brează decât o târâtură ordinară. 

Întotdeauna ai fost o fetiţă obraznică şi răutăcioasă, 
iar acum eşti o femeie obraznică și răutăcioasă. 

— Ascultă, cu cine crezi că vorbeşti ? Tanti Pat, 
mereu pe fază, e cu un pas în urma ei. Cum îndrăznești 
să-i vorbeşti așa lui Elaine, gură spurcată, fiinţă vul- 
gară ce ești? 

— Mai taci din gură, Patsy, se întoarce mama spre 
ea. Ne-ai surzit ani de zile cu gura ta de mironosiţă, 
cu ambițiile tale de mărire. Scuze, Bill, îi spune ea bie- 
tului unchi Bill, care o urmase pe tanti Pat. 

— Ba nu, sunt de acord, vine comentariul surprin- 
zător al unchiului Bill. Trebuia să pun piciorul în 
prag cu ani în urmă. 

— William, se întoarce tanti Pat spre el. Amin- 
teşte-ţi responsabilitățile pe care le ai. 

— Ah, mi le tot amintesc de treizeci de ani. Nu 
scapi nici o ocazie să mi le amintești, dar asta-i prea 
mult. Să- -ți fie ruşine, Elaine. 

Și în timp ce unchiul Bill pune piciorul în prag 
pentru prima dată în treizeci de ani, eu mă întorc spre 
Jonathan. 

— De ce? îl întreb. 

— Îmi... pare rău, draga mea. A fost o greșeală. 
S-a întâmplat o singură dată... 

— De cinci ori, de fapt..., îl întrerupe Elaine. 

— Târtuliţă ticăloasă, îi spune bunica Elsie. Ori- 
cum, ai fost întotdeauna o târfuliță ticăloasă. Mereu 
ai vrut ce era al altuia, și nu te-ai schimbat. 

— Vorbeşte o damă ordinară din Bethnal Green, 
spune tanti Pat, ceea:te nu-i deloc de ajutor. 

— Taci din gură, Pat, o avertizează unchiul Bill. 
Întotdeauna le-ai tratat de sus pe Sandra, Elsie și 
Rosie, ba și pe dragul de Edward când trăia. Nu c-ai 
fi avut vreun motiv. 

— Zău, Patsy, ar trebui să încetezi să sfidezi pe toată 
lumea de la înălțimea nasului tău snob, se repede tanti 

Lizzy să le protejeze pe mama și bunica, dar chiar 
n-au nevoie. Și tu, Elaine. Nu ştiu cum ai putut să-i 
faci una ca asta propriei tale rude, sânge din sângele tău. 

— Mai ales că se trage din fiica nelegitimă a unui 
semi-pair, adaugă unchiul Bill, făcându-ne să gâfâim 
de surprindere, în vreme ce tanti Pat păleşte. 

— Dar am rupt-o cu Elaine pentru că te iubeam 
pe tine, insistă Jonathan, luându-mă de mâini. Pe tine 
te iubesc. Cu tine vreau să mă însor. 

— Dar ai uitat în mod convenabil să-mi spui despre 
fiica ta ? întreb eu. Nu pot să cred că e atât de nesimtit. 

— Am aflat că e a mea abia azi-dimineață, când 
a venit Elaine să mă vadă, ne spune Jonathan mie şi 
întregii adunări. Jur că n-am ştiut. Nu i-aș întoarce 
niciodată spatele unui copil al cărui tată sunt. 

Și îmi pare rău pentru el, fiindcă ştiu că spune ade- 
vărul. Numai Elaine ar face o chestie de genul ăsta. 
Mai ales acum, că toate speranţele pe care și le pusese 
în Luke i s-au spulberat. 

Îmi dau seama că și ceilalţi îl cred, pentru că toți 
clatină din cap și murmură între ei. 

— Dar, continuă el, strângându-mi mâinile, putem 
să trecem peste asta şi să ne vedem de viitorul nostru 
împreună. 

— Și cu Becky cum rămâne? sare Elaine. Noi sun- 
tem de neglijat ? Eşti tatăl ei, Jonathan. Ai o obligație 
faţă de ea şi faţă de mine. 

În momentul ăsta mă izbește turnura ridicolă pe 
care a luat-o situaţia noastră neplăcută. 

— O, Doamne. Cred că ţi-am stricat spectacolul, 
Elaine, spun eu rar. Ai păstrat ştirea asta de senzaţie 
ca să-mi distrugi nunta. Dar chiar nu era nevoie să 
te obosești. 

— Exact. Jonathan îmi strânge iar mâinile şi mi 
le smulg din strânsoare. 

— Fiindcă singurul motiv pentru care am venit la 
biserică a fost ca să anulez nunta. 

Întreaga adunare pufneşte din nou. 

— Îmi pare rău, Jonathan. Scuze tuturor. Mă simt 
şi mai îngrozitor. 

— Rosie, dragă, ești sigură că asta vrei ? mă întreabă 
mama blând. 

— Bineînţeles, intervine bunica Elsie, care nu se 
poate abţine. E îndrăgostită de altcineva. 

— Dar a vrut să facă ce se cuvenea. Carmen, deloc 
surprinzător, şi-a recăpătat glasul și se adresează la 
rândul ei adunării. Rosie, fiindcă așa e ea, a ştiut că 
îi e datoare lui Jonathan să-i spună personal. 

Adunarea pufnește iarăși de surprindere — se pare 
că e ziua pufnelilor. 

— Aşa e, spun eu rar. Sunt îndrăgostită de Luke 
Benton. Mă simt atât de... eliberată. Îmi pare sincer 
rău, Jonathan, îi spun blând. Nu mă pot mărita cu 
tine. Sunt cu adevărat îndrăgostită de Luke Benton, 
mai spun o dată, și cele treizeci de kilograme de lână 
îmi cad complet de pe umeri. 

„Ce melodramă“, mă gândesc eu când îmi dau 
seama de ironia desăvârşită a situației. 

N-am auzit niciodată de o nuntă unde (a) mireasa 
vrea să anuleze ceremonia pentru că iubeşte alt băr- 
bat, (b) ex-amanta mirelui vrea să strice ceremonia, 
dintr-un motiv infam știut numai de ea, (c) mirele 
este tatăl copilului verișoarei miresei și (d) mireasa 
poartă pantofi care o strâng ca să se pedepsească pen- 
tru că nu vrea să semmărite cu mirele. Sună atât de 
ridicol, nu-i așa? 

Și nu mă pot abţine. Încep să râd isteric, fiindcă-i 
m ai bine decât să plâng, nu? 

Și apoi Carmen, Jess, Flora, Ned, Charlie, Lewis 
şi Paul încep să râdă cu mine, fiindcă ei, bineînţeles, 
sunt singurii care-și dau seama de ironia situației. 

Curând, întreaga adunare — una restrânsă, slavă 
Domnului, constând doar din familie şi prieteni 
apropiaţi — se prinde şi râd cu toții. Nu şi cei din 
partea lui Jonathan, evident... 

Și nici Philip, care-și păstrează figura serioasă, 
fiindcă presupun că n-ar fi corect din partea unui 
preot să râdă de o situație atât de absurdă, mai ales 
în casa Domnului. 

— Ei bine, nu vreau să întrerup şedinţa asta de 
spovedanii, spune Carmen, încercând să se oprească 
din râs. Dar timpul trece şi avem de prins un avion. 
Nu-i așa, Rosie? 

— Fiindcă, Rosie, e marea ta șansă să-ţi găsești dra- 
gostea, insistă Jess. 

— Mergem, Rosie? 

E momentul deciziei. Mă duc acasă şi-mi conti- 
nui viaţa plăcută și sigură, sau îmi asum cel mai mare 
risc din viaţa mea? 

— Nu-ţi face nici o grijă, îmi spune mama, cu un 
zâmbet larg. 

— Și nu-ţi face griji nici pentru bufetul pregătit 
pentru recepţie, îmi face cu ochiul bunica Elsie. N-o 
să se risipească-n vânt. Du-te și ia-ţi perechea aia de 
pantofi provocatori, fata mea. 

— Da, spun eu, scoţându-mi de pe deget inelul 
de două sute de lire cumpărat de Jonathan şi dân- 
du-i-l lui Elaine, care nu și-a recăpătat graiul de când 
am pus-o la punct. Să ai o viaţă bună, îi urez peste 
umăr, cu toată sinceritatea, înainte de a ne repezi pe 
scări spre mașina lui Ned. 

Pe treptele bisericii, mă opresc şi-mi scot pantofii 
strâmţi. N-am să mai port niciodată pantofi care mă 
strâng, 

— Cât e ceasul? întreb pentru a milioana oară, 
când Ned virează brusc de pe autostrada M25 pe M4, 
iar maşina căreia îi taie faţa barbar îl claxonează. 

— Jigodie, dobitocul dracului, urlă Ned, arătân- 
du-i degetul celuilalt șofer. Cine-ar fi crezut că la volan 
Ned devine Mr. Hyde? 

— E şi douăsprezece minute. Nu te mai agita, 
îmi spune Charlie. Ba nu, agită-te în continuare, rân- 
jeşte el. 

— E bine să te vedem şi pe tine agitată o dată-n 
viaţă, încheie Lewis în locul lui. 

— Sunt două minute de când ai întrebat ultima 
oară, spune Carmen. Pe cuvânt, nu te-am mai văzut 
niciodată aşa de nerăbdătoare şi de agitată, pentru 
nici un motiv. E fantastic, să fiu a dracului, rânjește 
şi ea, iat stomacul începe să mi se strângă de panică. 
Dacă ajungem prea târziu? 

— Dacă ajungem prea târziu? 

— O să ajungem la ump, mă asigură Ned. Şi apoi: 
Jigodia dracului, aţi văzut cum mi-a tăiat faţa? Vrea 
să-l aprobăm. 

— Calmează-te, dragă, îl bate Flora pe braţ. Con- 
centrează-te la drum. Ned, trebuie spus, nu e cel mai 
bun şofer din lume. Când schimbă benzile, ajungem 
toţi în aceeași parte a mașinii. 

— Dar dacă nu e la zborul de ora două? Dacă a 
avut unul mai devreme, iar acum e la câteva mile dea- 
supra Atlanticului șkn-am să-l mai văd niciodată? 
mă perpelesc eu. 

— Nici o şansă, clatină Lewis din cap. Trebuie să 
fie acolo cu cel puţin două ore înainte de îmbarcare. 

— Așa că trebuie să fie la cursa de la două. Sau 
mai târziu. 

— Dar dacă... 

— Trebuie să crezi, îmi spune Jess din spate, unde 
ea, Philip și Paul stau înghesuiți ca sardelele. Da, Phi- 
lip, pentru că n-a vrut să fie lăsat pe dinafară. 

— O să dea Domnul, îmi spune Philip. Scuze, a 
sunat cam pretenţios, nu-i așa? adaugă el. Am vrut 
doar să te fac să te simţi mai bine. 

— Sigur e la terminalul trei? strigă Ned de pe locul 
șoferului în timp ce virează brusc ca să se înscrie pe 
banda corectă. 

— O, Doamne, dacă mergem la un terminal gre- 
şit? mă perpelesc iarăşi. Mai ai coniacul ăla, Carmen? 
Cred că mai am nevoie de-un pic. 

— Nu. N-ai nevoie să-ţi faci curaj ca să faci asta, 
îmi spune ea categorică. De altfel, l-am terminat la 
biserică. 

— Dar suntem pe-aproape? întreb eu, ca un puști 
pe bancheta din spate a maşinii, într-o călătorie lungă. 

— Ned are situaţia sub control, spune Paul. Nu-i 
aşa, Ned? 

— Încetaţi. Flora comandă de pe scaunul din față. 
Încetaţi cu toţii. Vom ajunge la timp, Rosie, acolo 
unde trebuie, întregi, şi-l vom găsi pe Luke. Acum, 
trage adânc aer în piept. 

Trag atâta aer în piept, că în momentul în care Ned 
opreşte în faţa terminalului, aproape că intru în hiper- 
ventilaţie. 

— Duceţi-vă, ne spune Flora când coborâm din 
furgonetă. Parcăm mașina şi venim după voi. 

În timp ce mă îndrept spre intrarea principală a 
terminalului, în fruntea tuturor, îmi dau seama din- 
tr-odată că nu știu unde merg, şi fac stânga-mprejur. 
Prietenii mei se opresc cu toții. 

— Ghişeul de înregistrare al liniei Virginia Atlan- 
tic ar fi un loc bun de unde să începem, spune Carmen 
înainte să pun vreo întrebare. 

Și-o luăm iar la fugă. 

Și cum ne zorim spre aeroport, o mulțime de oa- 
meni se opresc să se holbeze la noi. „O mireasă des- 
cultă, cu domnişoare de onoare, un preot şi trei 
bărbaţi îmbrăcaţi formal vor avea cu siguranță același 
efect pe un aeroport aglomerat“, mă gândesc fără să-mi 
pese, gonind spre ghișeul Virginia Atlantic. Unde e 
o coadă foarte lungă. 

— Dumnezeule, n-o să ajungem la timp, spun eu, 
aşezându-mă la rând. Nici o speranţă. 

— Cine nu îndrăzneşte, nu cucereşte doctorul, 
spune Charlie, apucându-mă de braţ. Uită de poli- 
teţe măcar o dată, Rosie. 

— Vă cerem mii de scuze, le spune Carmen pasa- 
gerilor care stau la coadă, apucându-mă de celălalt 
braț, şi mă târăsc amândoi în față. 

— Următorul, vă rog, anunţă o funcţionară de la 
Virgin Atlantic. 

— Îmi pare tare rău, le spun eu pasagerilor uluiți. 
Dar e o problemă urgentă de dragoste. Vă rog, îi spun 
fu ncţionarei la fel de uluite. Știu că e foarte neobiș- 
nuit, dar şi eu sunt într-o situaţie foarte neobișnuită 
şi am nevoie disperată să aflu dacă un anume pasager 
s-a înregistrat deja... 

— Ştim că nu puteţi divulga informaţii precise... 
in tervine Carmen. 

— Dar e un caz de dragoste întru totul împărtă- 
şită... adaugă Jess. Întru totul împărtășită. 

Oh, sper să aibă dreptate. 

— Se numește Luke Benton... Paul. 

— E un doctor absolut superb... Charlie, bine- 
înțeles. 

— Şi crede că iubita lui — adică Rosie a noastră, 
aici de faţă — se mărită cu altul... Lewis. 

— Pentru că nu i-am spus că-l iubesc azi-dimineață 
când a venit să mă vadă înainte de ne-nunta mea, mă 
tânguiesc eu. Am fost o idioată, care n-a fost în stare 
să recunoască realitatea deși îi sărea în ochi, așa că 
el nici măcar nu știe... 

— Că ea nu s-a măritat cu bărbatul nepotrivit, inter- 
vine Carmen. 

— Iar el pleacă în America şi n-am să-l mai văd 
niciodată. 

— E foarte neregulamentar ce-mi cereţi, începe 
încurcată funcționara de la Virgin Atlantic — Amanda, 
după ecuson. 

— Stimată doamnă, pot garanta pentru ei toţi, o 
anunţă Philip, înveșmântat în straiele sacerdotale de 
ceremonie. Sunt preot. 

— Ei bine, spune ea, clătinând din cap. Așa ceva 
n-am mai auzit până acum. Apoi ne zâmbește cu toți 
dinții. Va trebui să vorbesc cu șeful meu, să vadă cum 
se procedează într-un astfel de caz. 

— Totul e în regulă ? Doi gardieni vânjoși apar lângă 
noi într-o clipită. 

— Oamenii aceştia tulbură liniștea ? Mai apar doi 
gardieni, iar eu mă panichez că o să ne scoată afară 
din terminal. 

— E o problemă de dragoste, le spune Amanda, 
noua noastră prietenă de la VA, și le face rapid un 
rezumat al problemei. 

— În esenţă, tânăra aici de faţă trebuia să se mărite. 
Adevărata ei iubire este într-un avion cu destinaţia 
New York, iar ea tocmai şi-a dat seama că pe el îl vrea, 
nu pe mire. Am spus bine? 

— Da. Dăm cu toţii din cap ca nişte căţei ori pisoi 
de jucărie la geamul din spate al unei mașini. 

— Mă întorc imediat, vreţi să aşteptaţi aici? 

De parcă ne ducem altundeva! Dar, Doamne, e 
deja ora unu. Probabil că deja se urcă în avion! 

— Daţi-i o șansă bietei fete, strigă o femeie de la 
coadă. 

— E iubire adevărată, mai spune cineva, iar ceilalți 
pasageri aprobă în cor. 

— Oh. Păi, şi mie îmi place o poveste bună de dra- 
goste, dă din cap unul dintre gardieni. 

— Mai ales cu final fericit, spune altul. 

— Ai văzut filmul Pur și simplu dragoste ? Foarte 
tandru, foarte emoţionant. 

— A, e unul dintre preferatele mele. 

— Îmi pare rău, spune Amanda când se întoarce 
la ghișeu, și ne ţinem cu toții răsuflarea. Nu pot divulga 
nici o informaţie legată de pasageri. 

Asta e. M-am trezit prea târziu. 

— Dar trebuie să se poată face ceva... insistă 
Carmen. 

— Aveţi milă, strigă aceeași femeie de la coadă în 
asentimentul celorlalți. 

— Mă lăsaţi să termin? spune Amanda zâmbind. 
Ne consultăm cu conducerea aeroportului, dar dacă 
aţi vrea să ne spuneţi numele dumneavoastră com- 
plet, şi pe cel al persoanei iubite, o să vedem dacă ni 
se permite să facem un anunţ la difuzoare. 

Îi spun numele și, zece minute mai târziu, aștep- 
tăm la poarta de control. 

— ÎI rugăm pe doctorul Luke Benton să se pre- 
zinte unui reprezentant al liniei aeriene, bubuie difu- 
zoarele. Domnișoara Rosie Mayford trebuie să-i spună 
urgent că îl iubeşte și îl așteaptă la poarta de control. 
Repet. Domnule doctor Luke Benton, domnișoara 
Rosie Mayford este, spre deosebire de Elvis, în clădire 
şi aşteaptă nerăbdătoare răspuns la declaraţia dânsei 

de dragoste. Vă rugăm să vă prezentaţi unui repre- 
zentant al aeroportului sau al liniei aeriene. 

— Dumnezeule, e oficial, spun eu, rânjind către 
prietenii mei. Tot aeroportul ştie că-l iubesc. 

La dracu”. Tot aeroportul... Sunt atât de agitată, 
încât abia mă pot gândi la ce-am să spun dacă apare. 

— Hei, scumpo, dacă nu apare, mă însor eu cu 
tine, îmi spune unul dintre gardieni. 

— Eileen a ta n-o să fie prea încântată, îi spune 
colegul. O să vină, scumpo. Cum să reziste la un gest 
așa romantic ? Eu n-aș rezista la un gest așa roman- 
tic, tu ai putea, Bert? 

Cinci minute mai târziu, mesajul este repetat în 
megafoane, iar în jurul nostru s-a adunat o mulțime 
de spectatori și simpatizanți. 

— Domnule doctor Benton, potrivit cântecului 
lui Phil Colins, „Nu poţi grăbi dragostea“, dar nu 
e momentul să urmati acest sfat. Vă rugăm să vă faceţi 
apariţia. 

Toată lumea râde încurajator când până şi craini- 
cul anunţurilor intră în atmosferă. Dar eu încep să 
fiu îngrijorată, pentru că e unu treizeci, iar avionul 
trebuie să se fi aglomerat serios. 

— N-are nici un rost, spun eu, dezamăgită. Pro- 
babil că nici nu poate auzi anunţul din avion. 

— Ba nu, îmi spune o funcţionară îmbrăcată în 
sacoul roşu al liniei Virgin Atlantic. N-am voie să vă 
spun, dar au transmis anunţul dumneavoastră și la 
difuzoarele din avion. Nu pot să vă spun care avion 
şi nici să vă confirm că este sau nu în el, dar nu vă 
pierdeţi speranţa, îmi spune ea, făcându-mi cu ochiul. 

— Dacă am ajuns până aici, putem foarte bine să 
aşteptăm, îmi spune Philip. Ai un pic de credință. 

La unu și treizeci și cinci anunţul e difuzat din nou, 
și tot nici un semn din partea lui Luke, iar avionul 

se pregăteşte probabil de decolare, aşa că trebuie să 
accept realitatea. Nu vine. 

— Ce se-ntâmplă? 

Flora şi Ned ne ajung în sfârșit din urmă. În timp 
ce toată lumea îi pune la curent, eu oftez şi mă uit în 
jos, la picioarele mele. Am făcut-o. Mi-am asumat un 
risc. Ştiam că s-ar putea să iasă şi așa, dar pentru câ- 
teva ore am crezut că poate avem o şansă, că poate 
mă iubeşte. 

— Nu vine. Asta e. Asta e, spun eu. 

E unu și patruzeci și cinci. Mult prea târziu. E tim- 
pul să plec acasă. Mă concentrez din toate puterile 
la degetele mele de la picioare, îmbrăcate în ciorapii 
străvezii, ca să evit toate privirile compătimitoare. 

— Presupun că și-a pus căștile — știi — și asculta 
muzică sau mai știu eu ce, şi n-a putut auzi anunțul, 
îmi spune Flora, încercând să mă înveselească și eșuând. 

— Rosie, îmi spune Carmen la ureche și mă în- 
ghiontește. 

— Uită-te, mă îndeamnă Paul. 

— Vai, vai, spune Jess. 

— A dat Domnul... Philip. Vai, scuze tuturor, a 
sunat cam ciudat, nu? 

— Rosie, vine. Charlie mă înghionteşte și el. 

— Uite-l, adaugă Lewis. 

Iar mulțimea urlă. 

Și-atunci îmi ridic privirea. 

D incolo de poarta de control, mulțimea s-a dat 
de-o parte şi de alta, formând un coridor ad-hoc. La 
distamţă, pe lângă magazinele duty-free, văd un băr- 
bat alergând. 

Mulțimea ovaţionează când trece prin dreptul ei. 

E Luke. 

Când ajunge la poarta de control, iar gardienii îl 
bat încurajator pe spate și-l lasă să treacă, ochii îi sunt 
aţintiţi asupra mea. Mă duc să-l întâmpin. 

E înfierbântat și răvășit, şi gâfâie. „Și nu l-am văzut 
niciodată arătând atât de superb“, mă gândesc, întin- 
zându-mă să-i netezesc părul ciufulit. Îmi doresc să 
fac asta de-o veșnicie. 

Mulțimea se potoleşte, așteptând finalul reveriei. 
Iar eu am încremenit în muţenie. 

— Tu ești, mă tachinează el, rupând tăcerea, pri- 
vindu-mă cu ochii mijiți și zâmbind. 

Iar eu sunt agitată, emoţionată, nerăbdătoare, cu 
inima bătându-mi atât de tare în piept, că sigur se zgâl- 
ţâie tot aeroportul. 

— Cred că putem spune cu certitudine că sunt, 
într-adevăr, eu, zâmbesc la rându-mi, iar vocea îmi 
tremură la fel de tare ca picioarele. Şi apoi: În caz că 
ar exista o cât de mică posibilitate să-ţi fi scăpat, cred 
că ar trebui să știi că eu — eu — te iubesc. 

— N-am crezut cu adevărat până nu te-am auzit 
spunând-o. Apropo, şi eu te iubesc, spune el înceti- 
şor. Apoi, înainte să mă sărute, îmi vede picioarele 
şi se opreşte. Ce s-a întâmplat cu pantofii tăi? mă 
întreabă, ridicând o sprânceană sarcastică à la James 
Bond, și râd. 

— Nu mi se potriveau. 

— Trebuie neapărat să facem ceva în legătură cu 
încălțămintea ta, spune el, aplecându-și capul. 

Și când mă sărută, și când eu îmi încolăcesc braţele 
de gâtul lui, mulţimea scoate un urlet de aprobare, 
aplaudă şi ovaţionează. 

Și în timp ce mă sărută, un alt anunţ bubuie din 
difuzoare. 

— Pentru puţinii dintre dumneavoastră care nu 
se îmbulzesc în zona porții de control, veți fi încântați 

să aflaţi că domnişoara Rosie Mayford l-a găsit pe 
domnul doctor Luke Benton. Dorim să profităm de 
ocazie pentru a le ura, în numele liniei aeriene Virgin 
Atlantic și al întregului personal al aeroportului Heath- 
row, un viitor fericit. Vremea este foarte bună pentru 
o aterizare fericită. 


Zece luni mai târziu... 

Luke şi cu mine ne-am căsătorit azi-dimineaţă, 
iar el şi-a ţinut promisiunea legată de situaţia încăl- 
țămintei mele. 

Mi-a făcut cadou de nuntă o pereche superbă de 
pantofi italieneşti de mătase, făcuţi la comandă, care-mi 
vin ca turnaţi. 

— Slavă Domnului, murmură Luke aproape de 
gura mea în timp ce mă trece pragul apartamentului 
nupțial şi închide ușa cu piciorul. 

Eu sunt superbă şi sfioasă (dar într-un fel sexy) 
într-o rochie lungă, albă, iar Luke, înalt și la fel de sexy 
răvăşit, în costum. 

— „Dulce mister al vieţii, te-am găsit în sfârșit“ nu 
cântă, slavă Domnului, în fundal, fiindcă pulsul îmi 
bubuie atât de tare în urechi, încât nu mai aud nimic. 

Nemaiputând aștepta nici o clipă în plus, ne smul- 
gem unul altuia hainele de pe noi. 

Înainte să ajungem în pat, ne repezim nerăbdători 
unul la celălalt. Frustrat, pentru că degetele îi tremură 
așa de rău încât nu-mi poate descheia năstureii de perle 
de pe spatele rochiei, Luke își strecoară mâinile pe 
sub fusta mea şi-o ridică până la talie, și-apoi... 

Ah. 

E de speriat ce poate face omul ăsta cu mâinile lui... 


Mulțumirile autoarei 


Le mulţumesc din inimă tuturor membrilor site-ului 
Deannei Carlyle pentru generozitatea cu care m-au 
sprijinit și pentru ajutorul pe care mi l-au dat în 
descrierile a tot felul de slujbe trăsnite. 

bttp://groups.yaboo.com/group/ Chick Lit/ 

Le mulţumesc de asemenea tuturor membrilor 
Chick Lit Writer's of the World pentru generozitatea 
cu care m-au sprijinit și pentru ajutorul pe care mi 
l-au dat în descrierile a tot felul de slujbe trăsnite. 

www chicklitwriters.com 

Le mulțumesc din tot sufletul agentei mele, Paige 
Wheeler, și editoarei mele, Kelly Harms, pentru sfa- 
turile editoriale excelente. 

În sfârşit... toată dragostea pentru Lani Diane 
Rich și Alesia Holliday, pentru că sunt nemaipome- 
nite așa zăpăcite cum sunt. 

wuwwliterarychicks.com 

Sunteţi cei mai buni! 


